
Prefata 


Nimic nu garanteaza o inflamare mai violenta a spiritelor, atat roma- 
ne cat si maghiare, mai mult decat problema Transilvaniei si situatia mi- 
noritatii maghiare de aici. Experientele trăite de această minoritate sub 
regimurile lui Gheorghiu-Dej si Ceausescu au lăsat o moştenire de nein- 
credere la ambele populaţii, pe care politicieni fără scrupule — români şi 
maghiari în aceeaşi măsură — au încercat să o exploateze încă din 1990. 
Atât românii cât şi maghiarii consideră regiunea ca parte integrantă a 
patriei lor ancestrale, iar în memoria ambelor popoare, supraviețuirea lor 
ca naţiune este strâns corelată destinului Transilvaniei. Pentru maghiari, 
Transilvania este văzută ca parte integrantă din patria lor mamă, trun- 
chiată în mod injust după Primul Război Mondial, prin Tratatul de Pace 
de la Paris, aceşti fiind, pe bună dreptate, îngrijoraţi pentru soarta celor 
1,6 milioane de persoane care constituie minoritatea rămasă pe teritoriul 
regiunii. Cu toate acestea, românii au interpretat plângerile maghiarilor 
cu privire la tratamentul aplicat minorităţii drept ambiţii teritoriale ale 
Ungariei de a smulge regiunea României. Tocmai această proximitate a 
Ungariei, la fel ca şi numărul mare de persoane ce compun minoritatea 
maghiară, au făcut ca atitudinea fata de această minoritate să devină o 
problemă sensibilă pentru ambele state, particularizând-o în raport cu 
problematica celorlalte populaţii minoritare ale României, precum cea 
germană. 

Faptul că istoria Transilvaniei este o problemă politică este subliniat 
şi de argumentele românilor, care susțin o permanentă prezenţă romá- 
nească pe aceste tărâmuri, antecedentă venirii maghiarilor în Transil- 
vania, la sfârşitul primului mileniu. „Dreptul” istoric, pe care îl reclamă 
susținătorii români ai acestei „teorii a continuității”, a fost contestat de 
către istoricii maghiari, care şi-au argumentat opinia prin lipsa dovezilor 
menite să sprijine ideea prezenţei românilor pe acest teritoriu înaintea 
secolului al XI-lea, emițând ipoteza că aceştia ar fi fost emigranţi din Pe- 
ninsula Balcanică. Corelat disputei precedentei istorice în Transilvania 
apare argumentul cultural, formulat de către unii maghiari, care susțin 
că în timp ce ei au produs o cultură rafinată, influenţată de amprentele 
civilizaţiei europene — Renastere, arta gotică şi barocă — românii erau 


doar o adunătură de ţărani, ancorati unui tip conservator de folclor, ce 
aparținea unei civilizaţii non-occidentale — „bizantinismul” (Duţu. A, 
1995). Această lipsă de „sincronizare”, dacă o putem numi aşa, între ex- 
perienta culturală, în esență occidentală, a maghiarilor şi experienţa 
est-ortodoxă a românilor, precum şi diferenţele dezvoltate în privinţa 
valorilor comportamentale, au creat tensiuni între cele două naţiuni din 
Transilvania. 

După cel de-al Doilea Război Mondial, hegemonia sovietică ce se 
întindea atât asupra României, cât şi asupra Ungariei a mai amortizat 
conflictul jurisdictional dintre cele două state cu privire la Transilvania. 
Procesul de industrializare a României, iniţiat de regimul comunist după 
1948, a dat naştere unor migrații masive de muncitori din zonele prepon- 
derent româneşti înspre cele ocupate de populaţie maghiară, în special 
spre Transilvania. Mai mult decât atât, accentul pus de către Partidul 
Comunist, în procesul de industrializare, pe dezvoltarea şi moderniza- 
rea egală la nivel regional, la fel ca şi pe întreg cuprinsul ţării, reflecta 
perspectiva românească asupra relaţiilor dintre drepturile individuale şi 
cele de grup. Acestea, precum şi înţelegerea motivelor pentru care fusese 
acordată prioritate drepturilor individuale în detrimentul celor de grup, 
sunt fundamentale pentru analizarea modului în care România percepea 
problema minorităţilor. Dacă consecinţele sociale ale revoluţiei comunis- 
te produseseră un dezechilibru în defavoarea maghiarilor, suferinţele pe 
care aceasta le-a cauzat erau răspândite in mod egal - vezi capitolele 2 si 
3 ale volumului lui Stefano Bottoni. Chiaburii maghiari fuseseră depor- 
taţi, la fel ca şi cei români, către câmpurile de muncă silnică de la Canalul 
Dunăre - Marea Neagră. Maghiari, la fel ca şi români, fuseseră întemni- 
tati pentru că încercaseră să fugă în Occident. Un număr relativ mic de 
ofițeri ai Securității fuseseră cooptați din rândurile comunităţii maghiare. 
O analiză a originii etnice a ofițerilor de rang superior ai Securităţii la 
momentul creării acesteia, în luna august a anului 1948, dezvăluie faptul 
ca, din totalul de şaizeci de membri, doar trei erau maghiari. Dacă luăm 
în considerare numărul total al personalului înscris în registrele vremii, 
descoperim că din totalul de 3.973 de persoane doar 247 erau maghiari, 
majoritatea acestora fiind angajaţi în conducerile regionale din zonele 
cu concentraţie mare de populaţie maghiară, precum Braşov, Cluj, Ora- 
dea, Sibiu şi Timişoara. Ca victime ale opresiunii comuniste, maghiarii 
au fost afectaţi de persecuția Bisericii Romano-Catolice, care avea în anul 
1948 1,3 milioane de adepţi, marea majoritate maghiari şi germani. Pes- 


te 700.000 de maghiari apartineau Bisericii Reformate sau celei Calvine, 
iar 70.000 Bisericii Unitariene. Controlul guvernului comunist asupra Bi- 
sericii Romano-Catolice a întâmpinat o puternică rezistenţă din partea 
preoţilor şi a congregatiilor lor. 

Primul semn din partea regimului comunist că minorităţii maghiare 
avea să îi fie acordat un tratament special a fost anunţarea formării unei 
Regiuni Autonome Maghiare (RAM), prin Constituţia din 1952, publica- 
tă în data de 18 iulie. Capitala regiunii a fost instalată în oraşul Târgu 
Mureş. După cum ne dezvăluie Stefano Bottoni, Stalin şi Molotov nu doar 
au şlefuit textul Constituţiei, în forma ei de ciornă din luna mai, dar au 
adus unele schimbări semnificative, în special în ceea ce privea înfiin- 
tarea regiunii autonome. Articolul 19 al Constituţiei a fost reformulat de 
către Molotov si Stalin sub următoarea formă: „[RAM] este formată din 
teritoriul locuit de populaţia compactă maghiară secuiască şi are condu- 
cere administrativă autonomă, aleasă de populaţia RAM”. 

După cum scrie Bottoni (p. 67), „Propaganda oficială a campaniei în 
favoarea Constituţiei sustinuse ideea că competiţia între proiectele alter- 
native de nation-building putea fi eliminată prin acordarea unor ample 
drepturi lingvistice. În încercarea de a demonstra populaţiei prevederea 
drepturilor lingvistice, cotidianul local maghiar — instruit în acest sens de 
Comitetul Central — a făcut o distincţie clară între două sfere de comuni- 
care. Cetăţenii aveau să se adreseze organelor de putere locale în maghia- 
ră sau română, aceştia fiind obligaţi să respecte limba maternă a utiliza- 
torului pe întregul teritoriu al regiunii. Totuşi, cazul funcționarilor locali 
era diferit în ceea ce priveşte raportul cu organele centrale ale puterii statale, 
deoarece limba oficială a Republicii Populare Române este româna, consiliul 
popular al RAM va comunica cu organele centrale în limba română.” 

Nu exista niciun dubiu în ceea ce privea caracterul regiunii maghia- 
re, deoarece, potrivit recensământului din 21 februarie 1956, aceasta 
deţinea o populaţie de 731.361 de persoane, dintre care 565.510 (77,3%) 
erau maghiari şi 146.830 (20,1%) români. Dar faptul că aceasta găzduia 
doar un sfert dintre maghiarii ce locuiau pe teritoriul României a dat naş- 
tere la acuzaţii potrivit cărora graniţele sale fuseseră concepute în aşa 
fel încât zona să fie cât mai mică şi cât mai departe posibil de graniţa cu 
Ungaria. Un contraargument a fost că niciuna din celelalte zone transil- 
vănene cu populaţie maghiară considerabilă nu era majoritar maghiară. 
În baza criteriilor etnice, o altă regiune autonomă pentru maghiari ar fi 
putut fi creată de-a lungul graniţei cu Ungaria. Totuşi, o asemenea miş- 


care ar fi ridicat pentru România probleme de securitate, însemnând o 
invitaţie la adresa Ungariei la revendicări teritoriale în propria-i favoare. 
Stabilirea Regiunii Autonome Maghiare în Transilvania de Est nu ridica 
asemenea probleme, deoarece se găsea departe de graniţe şi era ecluzată 
de arii cu populaţie majoritar română. 

Oricât de evident ar fi fost caracterul maghiar al regiunii, autonomia 
sa era nelegitimă, deoarece statutul ei nu era cu nimic diferit fata de cel 
al celorlalte şaisprezece regiuni. Acest lucru fusese clarificat prin arti- 
colul care stipula că „legile Republicii Populare Române (RPR), hotărârile 
şi dispoziţiile organelor centrale ale statului sunt obligatorii pe teritoriul Re- 
giunii Autonome Maghiare” (vezi Bottoni p. 55). Sfatul Popular al Regiunii 
Autonome, desemnat prin Articolul 57 drept „organ al puterii de stat”, era 
nimic mai mult decât o fațadă. Practic, regiunea nu beneficia de niciun fel 
de guvern propriu, iar singurele trăsături distinctive erau: că majoritatea 
funcționarilor săi erau maghiari, că limba maghiară putea fi utilizată în 
administraţie şi în tribunale şi că indicatoare bilingve fuseseră puse pe 
clădiri publice. Suspiciunile cu privire la faptul că Regiunea era doar o 
cale de a contracara aspiraţiile minoritare şi un pretext pentru a nu crea 
mai multe facilităţi culturale pentru maghiarii din alte regiuni au fost 
potentate de abolirea, în 1953, a ramurii specific maghiare a Partidului 
(vezi Bottoni p. 72), prin desfiinţarea căreia dispărea orice mecanism în 
măsură să apere drepturile colective ale maghiarilor. Măsura în care re- 
gimul era pregătit să tolereze exprimarea drepturilor individuale a deve- 
nit clară în octombrie 1956. 

Răscoala maghiară din 23 octombrie 1956 a dat conducerii Români- 
ei ocazia să îşi demonstreze din plin fidelitatea fata de Uniunea Sovieti- 
că. Repercusiunile acesteia au fost rapid simţite în România. După cum 
demonstrează Bottoni, poziţia adoptată de liderul Partidului Comunist 
Român, Gheorghe Gheorghiu-Dej, şi de către însoțitorii săi a fost determi- 
nată nu doar de o obedienta slugarnică, ci de convergenta de interese cu 
cele ale Uniunii Sovietice. Pe aceştia îi îngrijorau două probleme majore: 
faptul că o revoluţie la Budapesta împotriva conducerii comuniste s-ar fi 
putut extinde la puternica comunitate maghiară din Transilvania, însu- 
mând peste două milioane de persoane, provocând o revoltă anticomu- 
nistă în România, la fel ca şi preocuparea că o Ungarie non-comunistă ar 
putea revendica parti ale Transilvaniei care fuseseră în totalitate reinte- 
grate României de către Stalin, în martie 1945. 


Pe data de 24 octombrie, circa 300 de studenti ai Universitatii roma- 
nesti, „Babeş”, si ai celei maghiare, , Bolyai", din Cluj, inflácárati de eve- 
nimentele din Ungaria, s-au adunat in fata Institutului de Arte Plastice 
pentru a protesta impotriva solicitantului orar al cursurilor, a prezentei 
obligatorii la cursuri şi a criteriilor în baza cărora erau alocate bursele de 
studiu. Capii protestului au fost arestaţi în ziua următoare. Doi studenţi, 
Balâys Imre şi Aristid Târnovan, au fost acuzaţi pentru delictul de „dis- 
turbarea ordinii publice” şi condamnaţi de un tribunal militar la cinci ani 
de închisoare (Tismăneanu, V. — Dobrincu, D. — Vasile, C. 2007). La Timi- 
şoara, un grup de studenţi la Politehnică, format din Caius Mutiu, Teodor 
Stanca, Aurel Baghiu şi Ladislau Nagy, sprijiniți de profesorul Gheorghe 
Pop, au participat, pe data de 28 octombrie 1956, la o întâlnire secretă, 
unde au decis convocarea unei adunări generale a tuturor instituţiilor 
educaţionale din oraş, pentru a dezbate problema insuficientei aprovizi- 
onări a cantinelor studenţeşti şi a deficienţelor predării. Întâlnirea a fost 
aranjată fără aprobarea conducerii Politehnicii şi a organizaţiei de partid 
şi a avut loc la Facultatea de Inginerie Mecanică, pe data de 30 octombrie. 
Unele estimări arată că numărul studenţilor prezenţi a fost în jurul cifrei 
de 3.000 (Tismăneanu, V. - Dobrincu, D. — Vasile, C. 2007). Au participat 
înalţi funcţionari ai partidului, în frunte cu Petre Lupu şi Ilie Verdeț, care 
au avut posibilitatea de a auzi criticile aduse prezenţei trupelor sovietice 
în România şi cererile de abolire a cursurilor obligatorii în limba rusă. 
Funcţionarii partidului au promis să comunice nemulțumirile studenti- 
lor la Bucureşti, dar imediat după plecarea lor, trupele armate au fost che- 
mate să baricadeze campusul Politehnicii şi au fost efectuate mai mult de 
2.000 de arestări. Dintre arestaţi, treizeci au fost trimişi la proces, unde 
au primit condamnări de la trei luni la opt ani de închisoare. 

Delegaţia britanică la Bucureşti raporta pe data de 27 octombrie: 
„Primele ştiri pe scurt despre evenimentele de la Budapesta au fost difu- 
zate de posturile de radio româneşti doar în seara zilei de 24 octombrie şi 
de către presă, care s-a epuizat cu repeziciune, abia în dimineaţa urmă- 
toare. Presa a atribuit evenimentele din Ungaria activităţii organizațiilor 
subversive incitate de reacţii externe, explicând că Guvernul maghiar a 
cerut ajutor sovietic şi a adăugat că muncitorii maghiari care continuau 
să susţină Partidul Comunist şi prietenia cu USSR se dovedeau ostili re- 
voltei...Cei care se bazau exclusiv pe radioul şi presa românească pentru 


aceste stiri nu ar fi putut suspecta natura nationalista si anti-sovietica a 
evenimentelor”! 

Gheorghiu-Dej şi delegaţia diplomatică română au scurtat vizita din 
Iugoslavia din data de 28 octombrie pentru a aborda criza. Câţiva cores- 
pondenti externi au raportat că pe data de 29 octombrie, ceferiştii de la 
şantierele Griviţa din Bucureşti au organizat o adunare de protest, ce- 
rând îmbunătăţirea condiţiilor de munca, în timp ce la Iasi au avut loc 
demonstraţii stradale ce reclamau îmbunătăţirea ratiilor alimentare. Doi 
studenţi la Medicină, Alexandru Ivasiuc şi Mihai Victor Serdaru, au încer- 
cat să organizeze un protest în Piaţa Universităţii din Bucureşti, pe data 
de 5 noiembrie, distribuind manifeste care cereau desființarea cursurilor 
de limba rusă şi de marxism-leninism din programa universitară, dar 
autorităţile nu au pregetat să aresteze agitatorii, înăbuşind protestul. 

În anul 1956, protestele anti-sovietice din România au fost, în marea 
lor majoritate, initiate de studenti care aveau preponderent — dar nu ex- 
clusiv — scopuri studenţeşti şi nu există foarte multe probe că muncito- 
rii le-ar fi oferit sustinere. Această lipsă de solidaritate dintre studenti si 
muncitori a dat ocazia regimului să suprime rapid orice opoziţie şi să în- 
lăture orice ameninţare la propria-i stabilitate. Khrushchev însuşi făcea 
referiri la protestele studenţeşti într-o adresă către Komsomol Moscova, 
pe data de 8 noiembrie 1956, când afirma că printre studenţi se răspân- 
deau „spirite nesănătoase în unul dintre institutele educaţionale din Romá- 
nia” şi când felicita PCR pentru modul rapid şi eficient în care a rezolvat 
problema (Ionescu, G. 1964). Pe data de 30 octombrie, regiunile Timisoa- 
ra, Oradea şi laşi au fost puse sub control militar, prin pătrunderea tru- 
pelor sovietice de-a lungul graniţelor estice ale României şi concentrarea 
lor în vest, la frontiera cu Ungaria. Pentru a calma muncitorii, guvernul 
a anunţat, pe data de 29 octombrie, că salariul minim avea să fie mărit, 
iar pe data de 2 noiembrie, Gheorghe Apostol, membru al Politburo, a 
luat cuvântul în cadrul adunării ceferiştilor, promitandu-le facilităţi, sub 
formă de călătorii gratuite. 

Cu doar o zi înainte, Khrushchev şi Malenkov făcuseră o vizită secretă 
la Bucureşti pentru a discuta criza maghiară cu liderii români, bulgari şi 
cehoslovaci şi, potrivit unor rapoarte din Occident, Khrushchev a cerut 
ca trupele româneşti să fie folosite pentru a înăbuşi revolta de la Buda- 
pesta. Răspunsul lui Gheorghiu-Dej a fost că, datorită faptului că armata 


1 Arhivele Naţionale, FO 371/122699. 


română conţinea un număr mare de maghiari şi având in vedere simpatia 
generală pentru Ungaria, într-o asemenea operaţiune nu se puteau bizui 
pe armată (Verona, S. 1992). Reticenta României de a juca un rol militar 
direct putea fi atribuit şi fricii de a deteriora în mod ireparabil raporturile 
cu minoritatea maghiară din România, dar asemenea poziţii sunt contra- 
zise de memoriile lui Khrushchev, care mărturisea că a primit de la liderul 
român şi de la cel bulgar oferta sprijinului militar (Verona, S. 1992). 

Un lucru este clar. Gheorghiu-Dej îndemna la intervenţie militară fer- 
mă împotriva guvernului lui Imre Nagy, iar trupele sovietice instalate în 
România au fost printre primele care au trecut granița maghiară pe data 
de 26 octombrie, pentru a potenta prezenţa sovietică. O figură-cheie a 
sprijinului Partidului Comunist Român în intervenţia sovietică din Un- 
garia a fost Emil Bodnăraş. În timpul insurgentei din Ungaria, acesta a 
fost numit ministru al transportului şi telecomunicatiilor, iar din această 
funcţie a supervizat lărgirea drumurilor cu importanţă strategică pen- 
tru tranzitul trupelor sovietice prin România. Pe data de 30 octombrie, 
Guvernul român a ordonat crearea unui „Comandament General” de ur- 
genta cu ordin de „a lua toate măsurile necesare garantării ordinii publice 
pe întregul teritoriu al Republicii Populare Române”. Printre atribuţiile co- 
mandamentului putem enumera „coordonarea şi extinderea activităţilor 
de spionaj pentru adunarea de informaţii care să permită identificarea acti- 
unilor subversive, asigurarea securităţii tuturor sediilor de Partid şi clădirilor 
statului, centrelor de comunicaţii, şi tuturor drumurilor, căilor ferate, aeriene 
şi maritime şi înăbuşirea oricărei acțiuni care ar amenința controlul statu- 
lui”. Armata şi Ministerul de Interne au fost puse în subordinea acestui 
nou comandament ce îl avea în frunte pe Emil Bodnaras. Ceilalţi membri 
ai comandamentului erau Nicolae Ceauşescu, Alexandru Drăghici şi Le- 
ontin Sălăjan, ultimul fiind ministrul forţelor armate. 

Gheorghiu-Dej era la fel de nerăbdător ca Khrushchev să îi readucă 
pe maghiari în structura socialistă. Cei doi lideri au căzut de acord ca 
o delegaţie condusă de Gheorghiu-Dej să se deplaseze la Budapesta pe 
data de 3 noiembrie pentru a discuta cu Imre Nagy. Nagy a încercat să 
coordoneze un plan, prin care Gheorghiu-Dej avea să îi ceară lui Khrush- 
chev organizarea unui summit sovieto-maghiar. Totuşi, chiar în aceeaşi 
zi, conducerea sovietică participă la o întâlnire, de o cu totul altă natu- 
ră, cu Jânos Kâdâr, al cărei scop era coordonarea violentei răsturnări a 
guvernului lui Nagy. În dimineaţa zilei de 4 noiembrie, trupele sovietice 
s-au regrupat în jurul Budapestei începând asaltul. Tancurile Armatei 


Rosii au deschis focul asupra baricadelor ridicate de rebeli. Cu cateva ore 
mai devreme, reprezentantii oficiali ai guvernului Nagy, generalii Male- 
ter si Kovacs, care fuseseră invitaţi la cartierul general sovietic pentru 
a continua tratativele incepute pe data de 1 noiembrie, au fost arestati. 
Intervenţia sovietică a înfrânt cu repeziciune rezistenţa rebelilor. In fa- 
voarea răsturnării guvernului Nagy, Khrushchev a invocat Tratatul de la 
Varşovia care, după cum sublinia delegatul sovietic la Consiliul pentru 
Securitate al NU, împuternicea Uniunea Sovietică pentru a „proteja Unga- 
ria împotriva subversiunilor”. Kádár, anunțând la radio, în dimineaţa zilei 
de 4 noiembrie, ruperea relaţiilor sale cu Nagy şi formarea unui guvern 
revoluţionar al muncitorilor şi ţăranilor, a înaintat un apel sovieticilor. 

Instaurarea guvernului lui Kâdâr i-a permis lui Gheorghiu-Dej să con- 
tinue abordarea lui Tito, prin stabilirea poziţiei sale fata de noul guvern 
al Ungariei. Pe data de 4 noiembrie, Comitetul Central român a trimis un 
mesaj de salut şi felicitări către Guvernul Revoluționar Muncitoresc Tárá- 
nesc. Acesta a fost urmat de o vizită, între 21 şi 25 noiembrie, a delegaţiei 
române conduse de Gheorghiu-Dej şi Bodnăraş. Obiectivul principal al 
vizitei era să demonstreze, la fel ca şi guvernul cehoslovac şi cel al Ger- 
maniei de Est înaintea sa, susținerea românească pentru regimul Kádár. 
Însă această vizită mai avea un scop. Întrebarea ce era de făcut cu Nagy 
îi sâcâia pe sovietici. Nagy, împreună cu câţiva membri ai guvernului său, 
se refugiase, pe data de 4 noiembrie, la Ambasada Iugoslaviei din Bucu- 
reşti. Îi fusese oferit azil politic de către iugoslavi şi îl acceptase. În urma 
negocierilor dintre guvernul Iugoslaviei si cel al Ungariei, a fost semnată 
o convenţie, potrivit căreia ambele guverne cădeau de acord că Nagy şi 
însoțitorii lui, împreună cu familiile lor, aveau să părăsească sediul Am- 
basadei Iugoslave ca cetăţeni liberi şi să se întoarcă la casele lor sub ga- 
rantia securităţii personale asigurată de guvernul maghiar. 

La ora 6, pe data de 22 noiembrie, după cum se convenise, un autobuz 
a oprit in fata Ambasadei Iugoslaviei pentru a-i lua pe Nagy şi însoțitorii 
săi şi pentru a-i conduce acasă. Totuşi, ataşatul militar iugoslav a fost 
indignat sa descopere că şoferul autobuzului era rus şi că acesta conţinea 
încă câţiva alti „pasageri” ruşi. Nagy a cerut intervenţia ambasadorului 
iugoslav, iar acesta le-a ordonat prim-secretarului ambasadei şi ataşatu- 
lui militar să îl însoţească pe Nagy în autobuz până acasă. În momentul 
în care autobuzul a pornit, au apărut două maşini sovietice blindate, care 
au flancat autobuzul, escortându-l la comandamentul militar sovietic. 
Acolo, cei doi iugoslavi au fost eliberaţi, iar Nagy şi grupul său au fost puşi 


sub pază sovietică. Autobuzul şi-a continuat drumul până la o scoala mi- 
litară, unde Nagy şi însoțitorii săi au fost întemnițați. Aceştia au fost duşi 
în camere separate, fiindu-le interzis să comunice între ei. 

La ora 10.30 în aceeaşi seară, Nagy a fost chemat din camera lui, 
sub pretextul că Valter Roman dorea să îi vorbească. Discuţia cu Roman 
a durat aproape două ore. Roman i-a comunicat că fusese autorizat de 
Gheorghiu-Dej şi de Kádár să îi transmită cererea lor comună de a se 
întoarce (Nagy) în România, unde ar fi fost tratat cât se poate de bine, 
până când situaţia politică în Ungaria avea să revină la normal. Această 
situaţie avea să dureze vreo două-trei luni, după care Nagy s-ar fi pu- 
tut reîntoarce în Ungaria şi şi-ar fi putut relua viaţa politică. Plecarea 
lui Nagy înspre România era salutară, deoarece viaţa îi era primejduită 
dacă rămânea în Ungaria. Roman i-a sugerat lui Nagy să îşi transcrie 
intenţiile pentru a putea calma opinia publică. 

Nagy i-a mărturisit lui Roman: „Ca prizonier al autorităţilor securităţii 
sovietice eu nu sunt pregătit să declar nimic, deoarece nu sunt în situația 
de a acţiona liber. Ca cetăţean maghiar, în deplinătatea drepturilor mele de 
libertate de acţiune, sunt bucuros să rediscut situația cu camarazii mei”. Şi a 
continuat: „Am subliniat în fata lui Valter Roman determinarea mea de a nu 
părăsi Ungaria de bună voie. I-am spus că mă vor putea scoate din Ungaria 
cu forța, deoarece deţineau putere suficientă pentru a face asta, dar cá eu nu 
îmi voi da niciodată consimțământul”. Roman i-a răspuns lui Nagy cá nu va 
fi scos din Ungaria fără voia lui, după care a plecat.? 

În după-amiaza următoare, Nagy şi camarazii săi au fost înghesuiți 
în două autocare militare fără ferestre. Ei erau însoţiţi de György Lukacs, 
Zoltan Szanto şi Zoltan Vas, împreună cu soțiile lor. Acest grup părăsise 
ambasada iugoslavă cu trei zile înaintea lui Nagy si a insotitorilor lui, 
acceptând promisiunea lui Kadar de a se putea întoarce în siguranţă la 
casele lor. Autocarele i-au dus la aeroport, unde au fost imbarcati în două 
avioane sovietice, dintre care unul era chiar aeronava care îl adusese pe 
Gheorghiu-Dej şi delegaţia sa la Bucuresti. Piloții erau ruşi, iar paza le era 
asigurată de soldaţi sovietici şi ofiţeri KGB. Aceştia au ajuns la Bucureşti 
dupa un zbor de două ore şi au fost întâmpinați de Alexandru Moghioros, 
un membru român al Politburo. Nagy a realizat că se afla în capitala Ro- 
mâniei abia după ce l-a văzut pe Moghioros. 


2 Am preluat această relatare din notele lui Nagy, publicate în traducere română, cu o 
introducere de Florica Dobre, în Dosarele Istoriei, no.1 (1996), pp.37-40. 


Pentru a da o aparenţă de formalitate răpirii lui Nagy, Kádár si Ghe- 
orghiu-Dej au semnat un memorandum cu titlul „Înțelegerea prin schimb 
de scrisori dintre guvernul Republicii Populare Române şi guvernul Republicii 
Populare Maghiare cu privire la ajutorul acordat lui Imre Nagy şi persoanelor 
din grupul său, pe teritoriul Republicii Populare Române”. Deşi înţelegerea 
părea a fi un simplu aranjament între Gheorghiu-Dej şi Kâdâr, aceasta 
a fost revăzută la Kremlin, în special de o „echipă de criză”, compusă din 
Malenkov, Suslov şi Aristov, care au confirmat într-un raport redactat 
pe data de 23 noiembrie rolul jucat de România în informarea lor asupra 
eforturilor de a-l convinge pe Nagy să părăsească de bună voie Ungaria 
pentru a fi dus in România. Suslov le-a sugerat atât lui Kádár cât si lui 
Gheorghiu-Dej formularea memorandumului lor. 

Lui Nagy îi fusese asigurat ceea ce ministrul de externe român Gri- 
gore Preoteasa denumise „azil politic”. De fapt, el fusese reţinut, împreu- 
na cu alti membri ai guvernului său, într-o clădire păzită de Securitate, 
într-o localitate aflată la nord de Bucureşti, unde interogatoriile au fost 
conduse de Boris Shumilin, consilier-şef al KGB „în chestiunea afacerilor 
contra-revolutionare", şi care nu a permis vizitele din partea reprezentan- 
tilor NU promise de Preoteasa pentru a i se demonstra că nu era privat de 
libertate (Andrew, C & Gordievsky, O. 1991). Shumilin i-a permis lui Valter 
Roman, membru senior al PCR, să îi interogheze pe camarazii lui Nagy. 
Multi alti susținători ai lui Nagy au fost chestionati în România, printre 
care criticul marxist György Lukács (Ember, J. 1989). 

Reacţia Partidului Comunist Román la insurecția din Ungaria a creat 
o breşă între acesta şi un segment majoritar al comunităţii maghiare din 
Transilvania, din Regiunea Autonomă Maghiară, în general, şi mai ales 
din Cluj. Acestea erau evidente în raportul delegaţiei de partid trimise 
la Cluj între 23-26 noiembrie, care s-a ocupat îndeosebi de intelectuali- 
tatea maghiară şi de studentimea de la Universitatea „Bolyai”. Raportul 
sublinia că „la expunerea tovarăşului Mihai Beniuc (preşedintele Uniunii 
Scriitorilor) cu privire la evenimentele din Ungaria (ca martor ocular) — 
expunere care a avut loc în aula Universităţii Bolyai — au venit, aproape 
în exclusivitate, intelectuali români. Intelectualii maghiari invitaţi [sic!] 
la această expunere s-au abținut, cu câteva excepţii.” Nota continua: 
„Trebuie adăugat că organele de securitate au foarte slabe legături la Uni- 
versitatea «Bolyai» şi sunt cu totul insuficient informate [sic!] asupra stă- 
rii de lucru de acolo. În conducerea securităţii nu exista nici un tovarăş 


care să cunoască problemele populaţiei maghiare din Cluj” (Lungu C.M., 
Retegan, M. 1996). 

România a fost cel mai activ aliat al Uniunii Sovietice în timpul crizei 
din Ungaria. Susținerea pe care a acordat-o Uniunii Sovietice trecea de 
arena politică, ajungând în teritoriul ajutorului practic şi al încurajării 
directe. Gheorghiu-Dej şi Bodnăraş au fost primii lideri străini care au 
vizitat Budapesta după invazia sovietică, iar în comunicatul lor oficial 
şi-au exprimat părerea că intervenţia sovietică „a fost necesară şi corectă” 
(Verona, S. 1992). Guvernul român purta ecourile propagandei sovietice, 
denuntand ,contrarevolutia" drept lucrarea „fasciştilor reactionari" provo- 
cati de „imperialiştii occidentali”. Pe teritoriul României, trupelor sovietice 
le-a fost asigurat un surplus de baze militare, drumurile au fost lărgite 
si traficul pe căi ferate întrerupt pentru a facilita transportul forțelor ar- 
mate. Satisfactia sovietică cu privire la rolul României în timpul lunilor 
octombrie şi noiembrie 1956 a garantat avantaje țării doi ani mai târziu, 
când Khrushchev a decis să retragă trupele sovietice. 

Îngrijorarea lui Gheorghiu-Dej cu privire la reacţia minorităţii ma- 
ghiare din Transilvania la insurgență l-a făcut să pună în act o politică a 
integrării, iar primul lui pas a fost să atenueze prevederea predării limbii 
maghiare în şcoli, făcând în aşa fel încât instruirea în limba maghiară 
în România, până la nivel universitar, să devină din ce în ce mai dificilă. 
În vârful sistemului de educaţie primară şi secundară în limba maghia- 
ră se aflau Universitatea cu predare în limba maghiară Bolyai din Cluj, 
Colegiul de Agricultură Dr Petru Groza din acelaşi oraş şi Institutul Me- 
dico-Farmaceutic din Târgu Mureş. După 1956, acesta a fost redus consi- 
derabil. Învăţământul în limba maghiară a început să fie transformat din 
şcoli cu predare unilingvă în şcoli cu predare bilingvă. 

Toate acestea au estompat efectiv statutul distinctiv al limbii, conclu- 
zionându-se cu fuzionarea logică a Universităţii Bolyai din Cluj cu Univer- 
sitatea cu predare în limba română Babeş din acelaşi oraş. La o adunare 
a personalului didactic al ambelor universităţi, ce a avut loc în luna iunie 
1959 şi care se presupune că ar fi fost prezidată de Nicolae Ceauşescu, ca 
secretar al Comitetului Central, această fuzionare a fost ratificată, dar 
imaginea consensului a fost spulberată de sinuciderea prorectorului Uni- 
versitatii Bolyai, Laszlo Szabedi. În ciuda faptului că în fiecare facultate 
din nou fuzionata Universitate Babeş-Bolyai fuseseră rezervate profiluri 
speciale pentru studenţii maghiari, iar cursurile şi examenele erau ţinute 
în limba maghiară, desfiinţarea celor două universităţi separate a anulat 


identitatea instituţională distinctivă care asigurase învăţământul in lim- 
ba maghiară, expunându-l, în noua structură, la degradare. lar aceasta 
degradare nu era deloc un proces lent. O diluare similară a avut loc în ro- 
lul administrativ jucat de maghiari în cadrul universităţii. La momentul 
fuzionării, rectorul era român, dar doi dintre prorectori erau maghiari. 
În 1967, numărul prorectorilor a fost mărit la cinci, dintre care trei erau 
români, şapte din opt decani erau români, la fel ca şi 61% dintre cadrele 
didactice. În cadrul Institutului de Agricultură Dr Petru Groza s-a renun- 
tat la linia separată de predare in limba maghiară. 

În 1960, Regiunea Autonomă Maghiară a fost reorganizată şi redenu- 
mită sub titlul Regiunea Mureş-Autonomă Maghiară. Două raioane, popu- 
late majoritar de români (Luduş şi Tirnaveni), au trecut de sub jurisdic- 
tia regiunii Cluj, sub aceea a Regiunii Mures-Autonome Maghiare, în timp 
ce alte două raioane cu majoritate maghiară (Târgu Secuiesc şi Sfântu 
Gheorghe), care potrivit recensământului din 1956 aveau o populaţie de 
85,3%, respectiv 90,2% maghiari, au fost absorbite de regiunea Braşov. 

După revolta din Ungaria, politica de integrare a lui Gheorghiu-Dej a 
venit concomitent cu declararea autonomiei fata de Uniunea Sovietică. 
Comunismul naţional cerea coeziune naţională, prin urmare şi măsuri 
pentru a obscura identitatea distinctă a ceea ce fusese înainte Regiu- 
nea Autonomă Maghiară. În 1963 au apărut o serie de măsuri analoge, 
anti-rusesti, care au implicat închiderea Institutului Rusesc de la Bucu- 
reşti, eliminarea limbii ruse ca disciplină obligatorie în şcoli şi înlocuirea 
numelor ruseşti de străzi şi clădiri publice cu unele româneşti. Politica 
economică românească şi politica externă a României şi-au câştigat in- 
dependenţa fata de Moscova, iar o dată cu aceste schimbări substanţiale 
a apărut o relaxare semnificativă a severitatii legilor politienesti. Gheor- 
ghiu-Dej a autorizat deschiderea închisorilor politice în 1962 şi, potrivit 
cifrelor oficiale, aproximativ 4.500 de prizonieri au fost eliberaţi în decur- 
sul următorilor doi ani. 

Relaţiile Ungariei cu România erau condiţionate de atitudinea sovie- 
tică fata de cea din urmă, şi de fidelitatea conducerii României fata de 
Moscova, în timpul insurgentelor din Ungaria din 1956. Dimpotrivă, re- 
volta de la Budapesta a împins, pentru o perioadă scurtă de timp, până 
la sfârşitul anilor 1950, problema situaţiei minorităţii maghiare pe plan 
secund. Totuşi, pe măsură ce Gheorghiu-Dej îşi dezvolta politica de auto- 
nomie fata de Moscova, se auzea ecoul unei concomitente expresii a in- 
teresului Ungariei asupra Transilvaniei. Deşi oficial problema minorităţii 


nu a fost niciodata adusa in discutie, importante figuri oficiale maghiare 
din Partid au facut aluzie la aceasta cu varii ocazii. 

Conducerea romaneasca a pus acest reinnoit interes al maghiarilor 
in privința minorităţii maghiare pe seama iritatiei Moscovei la adresa 
noii direcții adoptate de Bucureşti în politica sa internă şi externă. Drept 
răspuns, Partidul Comunist Român a sponsorizat publicarea unor studii 
de istorie, în sprijinul legăturilor României cu Basarabia - dintre care cel 
mai important, Însemnări despre români al lui Karl Marx, publicat în luna 
decembrie a anului 1964, a spart tabuul de a vorbi deschis despre ane- 
xarea Basarabiei la Uniunea Sovietică şi identitatea română a populaţiei 
acesteia. Acest răspuns vindicativ al lui Gheorghiu-Dej a fost doar pri- 
mul dintr-o serie care avea să marcheze relaţiile româno-sovietice până 
la momentul dezintegrării Uniunii Sovietice. Prin urmare, Transilvania 
nu a constituit doar o problemă româno-maghiară, ci a fost motorul re- 
deschiderii chestiunii Basarabiei şi chiar şi acum, după ce Moldova şi-a 
declarat independenţa, interesul legitim al României privind tânăra re- 
publică poate fi invocat de către Budapesta ca un caz similar celui al in- 
teresului maghiar pentru Transilvania. 

Politica lui Gheorghiu-Dej a fost continuată de Nicolae Ceauşescu. 
Unii observatori impartiali au detectat, initial, o îmbunătăţire a poziţiei 
minorităţilor, notând folosirea extinsă a limbii maghiare în Transilvania, 
dar subliniind, totuşi, restricţiile la nivelul schimburilor culturale. Perio- 
dicele şi ziarele provenite din Ungaria erau disponibile doar în număr li- 
mitat, deşi o editură din Bucureşti, special destinată publicării literaturii 
în limba maghiară şi germană, continua să reproducă tiraje generoase 
ale unor opere originale ale scriitorilor maghiari şi germani din Transil- 
vania, la fel ca şi ediţii ale romanelor şi poeziilor autorilor naţionali ma- 
ghiari şi germani. Un exemplu al prudentei cu care Ceausescu se raporta 
la minorităţi a fost reprezentat de primele vizite interne pe care acesta 
le-a făcut imediat după ce a devenit liderul Partidului, în martie 1965, în 
zonele cu populaţie maghiară mare, iar discursurile sale au stabilit limi- 
tele politicii sale minoritare. Pe de o parte, el a recunoscut dreptul ma- 
ghiarilor la o cultură proprie şi la folosirea limbii maghiare, dar, de altă 
parte, a fost ferm în condamnarea „naţionalismului şi naţional şovinis- 
mului". În scurt timp, preferinţele sale pentru integrare au devenit clare 
prin propunerile de reformá administrativá din 1967, dar, pe másurá ce 
controlul sáu crestea, integrarea s-a transformat in asimilare. 


ín anii 1967 si 1968 „problema maghiară” a fost pusă de către regim 
în contextul reformei administrativ-teritoriale a întregii tari. Pentru a 
calma neliniştile minorităţii maghiare, că reorganizarea teritorială i-ar 
fi furat şi putina autonomie pe care o mai avea, Ceausescu a explicat ca 
condiţiile geografice şi social-politice, structura compozitionalá a popu- 
latiei, precum şi legăturile culturale şi tradiționale vor fi luate în conside- 
rare la formarea noilor judeţe şi a subliniat că autorităţile administrative 
locale vor avea grijă ca reglementările constituţiei țării cu privire la fo- 
losirea limbii materne în structurile administrative statale, şcoli şi in- 
stitutii de cultură să fie respectate în localităţile locuite de naţionalităţi 
conlocuitoare. 

Promovarea, în anul 1965, a lui Mihai Gere şi a lui Janos Fazekas, doi 
dintre cei mai importanţi membri maghiari seniori în conducerea par- 
tidului, în Comitetul Executiv Central a adus minorităţii o reasigurare 
formală. Fazekas din Politburo a propus să fie creat un „judeţ puternic”, 
care să cuprindă zonele cu populaţie maghiară mare. Cu toate acestea, 
propunerea sa nu a fost acceptată de comisia de partid însărcinată cu re- 
structurarea noilor arii administrative. În schimb, a fost stabilit un com- 
promis, care realiza o puternică concentrare populationala maghiară in 
două judeţe, şi nu în unul singur. 

În urma reorganizării teritoriale din 1968 Regiunea Mureş-Autono- 
mă Maghiară a fost reorganizată în judeţe. Două judeţe noi au fost forma- 
te din ultimul teritoriu al Regiunii Mureş-Autonomă Maghiară: Mureş şi 
Harghita, în timp ce judeţul Covasna a fost alcătuit, în cea mai mare par- 
te, din fosta regiune Braşov. Minoritatea maghiară a început să-şi rever- 
se la Budapesta neliniştile cu privire la aceste schimbări. Această nouă 
organizare în judeţe, aprobată de Adunarea Naţională în luna februarie 
a anului 1968, a făcut ca vorbitorii de limbă maghiară să fie majoritari în 
mai multe judeţe decât anterior, dar fără posibilitatea de a crea un singur 
bloc monolitic de maghiari, care ar fi reprezentat o mai clară revendica- 
re de autonomie. Unele judeţe maghiare au fost individualizate în planul 
de dezvoltare, care tintea la o echilibrare a nivelurilor de industrializare 
pentru a promova creşterea economică a ţării, ca necesitând investiţii 
speciale. Este greu de ignorat faptul că procesul de inginerie populationa- 
la conştientă nu a fost provocat de ratiunile administrative şi economice 
ale reorganizării. 


Invazia sovietic coordonata in Cehoslovacia, din august 1968, l-a pus 
pe Ceausescu fata în fata cu prima provocare majoră în ceea ce privea 
minoritatea maghiară. Convergenta intereselor sovietice şi maghiare re- 
ieşea din nou din critica cu care ambele guverne îl presau pe Ceauşescu 
pentru a condamna invazia. Temerile că frământările din rândul mino- 
ritatilor ar fi putut fi folosite de conducătorii sovietici drept scuză pentru 
a interveni în România l-au determinat pe Ceauşescu să întreprindă, la 
sfârşitul lunii, o vizită rapidă prin marile zone urbane cu populaţie ma- 
ghiară semnificativă. Discursurile sale din cele două judeţe maghiare Co- 
vasna şi Harghita au fost permisive: zece întreprinderi mari aveau să fie 
construite acolo până la sfârşitul curentului plan cincinal, deoarece „nu 
poate exista cu adevărat egalitate în drepturi, chestiunea naţională ne- 
putând fi considerată ca încheiată, dacă condiţiile materiale nu erau asi- 
gurate”. Două telegrame, din partea grupurilor intelectualilor maghiari 
si germani, care susțineau atitudinea Partidului la adresa Cehoslovaciei, 
au fost difuzate pe scară largă. În septembrie, Ceauşescu a vizitat judeţele 
de la graniţa cu Ungaria şi Iugoslavia, cu scopul evident de a sufoca, din 
rădăcini, orice posibilă problemă etnică şi de a-şi consolida poziţia de li- 
der al naționalităților din România. Fobia lui Ceausescu în privinţa izbuc- 
nirii unei razmerite a nemulțumirii minorităţilor era probabil exagerată: 
contribuția maghiară la formarea trupelor de invazie a Cehoslovaciei a 
ridicat dezaprobarea maghiarilor din Ungaria, la fel ca şi cea a majori- 
tatii minorităţii maghiare din Transilvania, iar teama comună fata de 
pericolul reprezentat de Uniunea Sovietică a contribuit la îmbunătăţirea 
relaţiilor dintre grupurile etnice din Transilvania. Această îmbunătăţire 
a putut fi observată prin creşterea numărului de programe de radio şi 
televiziune în limba maghiară şi germană şi în mărirea tirajului publica- 
tiilor în limbile minorităţilor. Stabilirea unor Consilii separate ale munci- 
torilor de naţionalitate maghiară şi germană în 1969 sugera o mai mare 
reprezentare a intereselor maghiare şi germane. 

Un merit deosebit al studiului lui Stefano Bottoni rezidă în analiza 
genezei Regiunii Autonome Maghiare (RAM) şi a ceea ce el numeşte 
„ecosistem stalinist”, un ecosistem ce se confrunta cu problema ideolo- 
giei politice, aceea a identităţii naţionale şi culturale, precum şi cu cea 
a înapoierii economice. După cum subliniază autorul, crearea acestei 
regiuni, alături de experimentul iugoslav, a fost unicul exemplu de po- 
litică minoritară integrativă în Europa Estică postbelică, reprezentând 
încercarea de a rezolva o problemă naţională cu rădăcini profunde prin 


acordarea „autonomiei” administrative unei regiuni exclusiv maghiare 
din Transilvania. Sprijinirea ideologică a regiunii, dictată partidului ro- 
mân de conducerea sovietică în anul 1952, a urmat structura bolşevică 
de autonomie teritorială, elaborată de Lenin în primii ani ai deceniului 
1920. Maghiarii din regiune au devenit „naționalitatea titulará" si au pri- 
mit drepturi culturale semnificative. Totuşi, conducerea românească a 
folosit regiunea ca instrument de integrare politică şi socială a minorită- 
tii maghiare în statul comunist. 

Cadrul ideologic în care Partidul Comunist Român a încercat să si- 
tueze crearea RAM nu a atenuat tensiunile între populaţiile regiunii, cea 
maghiară şi cea română, dimpotrivă, folosirea termenului „autonomie” 
în discursul public oficial a servit doar la a le accentua. Granițele ariei 
istorice desemnată sub numele Szeklerland (Székelyföld), care timp de 
secole, până în anul 1918, şi după aceea între anii 1940 şi 1944, făcuse 
parte din Ungaria, au fost radical modificate. Întreaga zonă fusese împăr- 
tita în anul 1950, o dată cu reorganizarea teritorială, în două regiuni care 
au luat locul fostelor scaune secuieşti: regiunea Braşov (redenumit Stalin 
în 1950), ce prelua numele capitalei omonime, şi regiunea Mureş, cu re- 
şedinţă la Târgu Mureş (Marosvásárhely), un oraş care avea în acele vre- 
muri o populaţie de aproximativ 47.000 de persoane (35.000 maghiari, 
11.000 români şi circa 1.000 evrei). Regiunea Mureş avea o majoritate 
maghiară (52%), deşi includea raioane româneşti precum Târnăveni şi 
Luduş. 

Separarea ținutului secuiesc a fost justificată din punct de vedere 
economic de o comisie de partid, condusă de ministrul de interne Te- 
ohari Georgescu. Înapoierea ținutului secuiesc a fost atribuită de către 
comisie lipsei unei reţele industriale moderne şi a legăturilor cu nodurile 
de transport cele mai importante. Ca răspuns la această formulare, s-a 
propus să fie dezvoltate căi de acces între oraşul industrializat Braşov şi 
restul regiunii. Populaţiei RAM i-au fost promise investiţii care să pună 
capăt migraţiei masive, la scară largă, către alte zone mai dezvoltate ale 
Transilvaniei sau către Bucureşti. 

Mesajul trimis maselor populare româneşti a fost că crearea RAM 
„corespundea intereselor clasei muncitoreşti române” şi îi prevenea pe 
maghiari că tovarăşul Stalin a afirmat că „autonomia nu înseamnă inde- 
pendenta”, dimpotrivă, autonomia regională era „forma cea mai concre- 
tă a unităţii”. Propaganda oficială nu descria regiunea ca fiind exclusiv 
maghiară, ci ca structură integrată, unde nationalitatile conlocuitoare se 


puteau simţi acasă. Mesajul către evrei era consolator: ,József Frankel, un 
muncitor de 19 ani, a regăsit pentru prima dată egalitate în acest sistem, 
căci în timp ce vechiul sistem construise camere de gazare pentru cei ca 
el, acest sistem asigura tuturor egalitate, indiferent dacă se născuseră 
români, maghiari sau evrei”. 

Întrebarea pe care în mod cert o ridica crearea RAM era: ce fel de au- 
tonomie administrativ-teritorială însemna aceasta de fapt? Răspunsul lui 
Stefano Bottoni este că formarea RAM a provocat o situaţie paradoxală. 
„Pe de o parte, centrul continua să păstreze puterea politică şi controlul 
represiv. Pe de altă parte, Partidul însuşi era conştient de faptul că inte- 
lesul cuvântului «autonomie» nu îşi pierduse semnificatul pentru ma- 
ghiarii din Transilvania, nici ca şi consecinţă a traumei celui de-al Doilea 
Război Mondial, nici ca rezultantă a retoricii comuniste internationaliste. 
În perspectiva ridicării publice a unor subiecte constituind tabuuri ofici- 
ale, precum drepturi naţionale şi autonomie, campania propagandistică 
a devenit, involuntar, un catalizator al conflictelor naţionale, într-o zonă 
în care rivalitatea dinte români şi maghiari — mai bine spus, un fenomen 
de reciproc construct national — era adânc înrădăcinată istoric.” (Bottoni, 
S. 2003). Cuvântul „autonomie” părea a produce un reflex condiţionat la 
unii maghiari, care îl interpretau în sensul unei mişcări pentru reanexa- 
rea la Ungaria, a cărei amintire — in 1940 - era încă foarte vie în conştiinţa 
colectivă, în timp ce unii români (fie născuţi acolo, fie impamanteniti), se 
temeau de faptul că aveau să devină din nou „străini în propria lor ţară”. 
Existau şi cazuri în care, după cum afirmă Bottoni, minoritatea locală 
maghiară îi ameninţa sau insulta pe români. În raionul Reghin, unde ro- 
mânii erau majoritari, a izbucnit panica, iar oamenii şopteau cu amără- 
ciune că „ungurii vor fi din nou la cârmă” (Bottoni, S. 2003). 

În ciuda primatului acordat românilor în politicile lui Ceauşescu şi a 
tendinţelor de divizare în privinţa celorlalte etnii ale României, experien- 
ta comună a suferințelor îndurate sub regim i-a apropiat pe toti ,supusii" 
acestuia. Catalizatorul afişării solidarităţii etnice, care a provocat răstur- 
narea dictatorului, a fost sfidarea lui Laszlo Tokes. Această convergen- 
ta de situaţii a provocat o serie de evenimente care au dus la Revoluţie. 
Datorită izolării sale pe plan internaţional şi creşterii nemulțumirilor în 
plan intern, se poate afirma că declinul lui Ceauşescu era doar o pro- 
blemă de timp. Dar meritul lui Tokes şi al enoriaşilor săi a fost acela de a 
continua protestul împotriva abuzurilor episcopului, care reprezentau o 
tipică negare a drepturilor omului, caracteristică pentru regimul lui Cea- 


usescu. Pozitia lui Tokes, care se baza pe drepturile bisericii sale de a apa- 
ra interesele credinciosilor, transgresa ingustimea de perspectiva a unei 
revendicari sectare, devenind simbolul unei cauze comune a oamenilor, 
uniti impotriva opresiunii, indiferent de substratul lor etnic. 


Dennis Deletant 


Introducere 


Acest volum reconstruieste istoria unei regiuni multietnice a Eu- 
ropei Central-Orientale, Transilvania (Ardeal/Erdély/Siebenbiirgen?), in 
perioada cuprinsá intre 1944 si 1965, an in care Nicolae Ceausescu a 
fost ales secretar al Partidului Comunist Román. Alegerea unei aseme- 
nea configurári spatio-temporale aflá o prima explicatie in faptul ca 
istoricului care cercetează trecutul recent al României îi este rezervat 
privilegiul, din ce în ce mai rar în Europa Centrală şi Sud-orientală în 
care s-a afirmat (sau reafirmat) preponderent Statul-natiune după ca- 
derea regimurilor comuniste, de a putea verifica pe teren, ca un fel de 
observator-participant, veridicitatea materialului documentar consul- 
tat în arhive. Cu ai săi 103.000 km? şi aproape 8 milioane de locuitori, 
Transilvania reprezintă o mină nesecata de stimuli şi provocări inte- 
lectuale pentru cei care sunt interesaţi de istoria conflictelor naţionale, 
de tehnicile statale de gestiune şi manipulare sau de practicile zilnice 
de segregare (adică de delimitare a graniţelor etnice) şi de convietuire 
activate, în mod conştient sau aparent spontan, de către membrii gru- 
purilor nationale/lingvistice/religioase din care se compune de secole 
spaţiul istoric transilvănean. Prezentul volum are ca scop analizarea 
modului în care un proces multisecular, ca acela al constituirii State- 
lor-natiune si a identitatilor lor exclusiv intrinsece, a interactionat cu 
,Suprastructura" ideologică bolşevică si cu aparatele puterii de natura 
sovietică implantate în Europa Central-Orientală după cel de-al Doilea 
Război Mondial. 


3 Respectiv în limba română, maghiară şi germană. Prin Transilvania se înţelege aici 
totalitatea teritoriilor cedate de Imperiul Austro-Ungar României la sfârşitul Pri- 
mului Război Mondial, cu excepţia Bucovinei. Pe parcursul volumului, în cazul în 
care nu este altfel specificat, vom folosi toponomastica românească în uz începând 
din 1918. 


Începând din Evul Mediu, Transilvania a fost patria neimpartita a 
trei mari grupuri nationale (românii, maghiarii - incluzând secuii“ si ger- 
manii, saşi si şvabi5), la care s-au adăugat de-a lungul secolelor prezenţe 
evreieşti, armene, ucrainene, sârbe, cehe şi slovace (fără a uita comuni- 
tatea rromilor, care dintr-o prezenţă neglijabilă numeric la începutul se- 
colului XX, s-a transformat în al treilea grup etnocultural - din punct de 
vedere numeric - al regiunii, estimat astăzi la aproape un milion de per- 
soane*). Începând cu anul 1945, Transilvania s-a „compactat” progresiv 
într-o realitate bi-nationala, verificând în anii optzeci dispariţia totală a 
două dintre comunităţile urbane cele mai influente, cea germană şi cea 
evreiască. Pentru românii şi maghiarii rămaşi în ultimele decenii unici 
„titulari” ai unui areal deja dezgolit de propria multiculturalitate, sem- 
nificatia deținută de Transilvania în ceea ce priveşte auto-reprezentarea 
şi constructele istorico-nationale s-a menţinut intactă si după cel de-al 
Doilea Război Mondial, când atât în Ungaria, cât şi în România au ajuns 
la putere formaţiuni politice de factură internationalista.’ Printr-un pro- 


4 Populația denumită „secuiască” ocupă şi acum în grupuri compacte judeţele Mureş, 
Harghita şi Covasna şi descinde din triburi războinice, de origine etnică incertă, care 
s-au aşezat în Transilvania între secolele XII şi XIII, în scopul de a apăra graniţele ori- 
entale ale regatului Ungariei, poziţionate de-a lungul Carpaţilor. Secuii au fost incluşi 
între cele trei naţiuni privilegiate ale Transilvaniei, împreună cu maghiarii şi saşii, prin 
actul Unio Trium Nationum (1438), care excludea în mod semnificativ românii de religie 
ortodoxă. Din secolul XV până în secolul XIX cele şapte aşezări secuieşti au schimbat 
de mai multe ori jurisdicţia, aparţinând până în 1541 Coroanei maghiare, apoi timp de 
aproape un secol şi jumătate principatului transilvănean aliat al Imperiului Otoman, 
pentru ca în final sa aparţină de Imperiul Habsburgic şi monarhiei dualiste (1711-1918). 
Aşezările secuieşti au beneficiat până în 1876 de autonomie administrativă, care a fost 
abolită şi de atunci încolo nerecunoscută de autorităţile române, până în 1952. 

5 Sasii, de religie originar catolică, dar care au trecut la luteranism în secolul XVI, s-au 
stabilit în Transilvania în secolul XII. Scaunele locuite de aceştia au beneficiat de o 
vastă autonomie politică şi culturală până în 1876. Şvabii, catolici de limbă germană, 
au fost aduşi în Transilvania în secolul XVIII din diferite regiuni ale Imperiului Habs- 
burgic, la iniţiativa împărătesei Maria Teresa. 

6 Reconstituirea faptelor istorice ale comunităţii rrome după 1945 se găseşte încă în 
fază embrionară, după cum certifică raportul final al CPADCR. 

7 Despre evoluţia conflictului diplomatic româno-ungar în perioadă comunistă, cfr. Gy. 
Földes, Magyarország, România és a nemzeti kérdés 1956-1989, Napvilăg, Budapesta, 
2007, K. Mikl6ssy, Manoeuvres of National Interest: Internationalism and Nationalism in the 
Emerging Kadarist Criticism of Romania, 1968-1972. Kikimora, Helsinki, 2003. Situaţia po- 
litică şi socială a minorităţii maghiare în România comunistă este discutată pe larg în A. 
Olti, A. Gid6 (ed.): Minoritatea maghiară în perioada comunistă. Editura Institutului pentru 
Studierea Problemelor Minorităţilor Naţionale & Kriterion, Cluj-Napoca, 2009. 


ces de ,nationalizare" a identităţii personale, despre care vom trata pe 
larg în ceea ce urmează, în deceniile comuniste graniţa etnică între co- 
munitatile cele mai mari s-a aprofundat în aşa măsură încât s-a ajuns 
la raportarea oricărei manifestări din sfera publică în care acestea erau 
implicate (de la adjudecarea unei contractări publice până la denumirea 
unei pieţe)? În consecinţă, identitățile nationale deja cristalizate şi destul 
de puţin receptive în ceea ce priveşte alteritatea continuă să se confrunte 
zilnic cu întreaga procesiune de rituri şi simboluri specifice.'? 

Cazul transilvănean face parte din panorama istorică caracteristi- 
că Europei Orientale: o periferie imperială caracterizată de urbanizare 
şi modernizare socioeconomică tardivă şi insuficientă, în care piramida 
etno-nationalá tinde a coincide cu aceea socialá;! o convietuire de co- 
munitáti in curs de ,nationalizare", intern divizate la nivel confesional 
(ortodoxism/greco-catolicism la románi, catolicism/calvinism/unitaria- 
nism la maghiari, catolicism/luteranism la germani, ortodoxism/neologi 
la comunitatea evreiască). Spre deosebire de alte cazuri — Galiţia, Silezia, 
Regiunea Sudet, Bosnia, Kosovo, Istria — ,nationalizarea” Transilvaniei 
şi permanentul conflict etnic, exprimat prin toate tipurile de competiţie 
economică, politică, culturală, nu au lăsat loc unor soluţii radicale, defi- 
nitive în privinţa acestuia. Nici chiar în momentele cele mai dificile ale 
luptei pentru hegemonie (1914-20, 1940-45, 1990-91) elitele locale nu au 
intentat proiecte de epurare etnică puse în act prin masacre, vărsări de 


8 Despre noţiunea de graniţă etnică v. J. W. Cole, E. R. Wolf, La frontiera nascosta. Ecolo- 
gia e etnicită fra Trentino e Sudtirolo (1974), Carocci, Roma, 2000. 

9 Conform unei recente analize de factură socio-antropologică asupra raportului din- 
tre competiţie simbolică şi convietuire cotidiană la Cluj-Napoca în perioada post- 
1989 cfr. R. Brubaker, M. Feischmidt, J. Fox, L. Grancea, Nationalist Politics and Every- 
day Ethnicity in a Transylvanian Town, Princeton University Press, Princeton, 2006. 

10 Despre rolului Transilvaniei în discursul cultural si in mitologia română cfr. L. Boia, 
Istorie si mit in constiinta románeascá, Humanitas, Bucuresti, 1997; A. Mungiu, Tran- 
silvania subiectiva, Humanitas, Bucuresti, 1999; despre imaginea Transilvaniei in 
cultura maghiară cfr. L. Kirti, The Remote Borderland: Transylvania in the Hungarian 
Imagination, State University of New York Press, Albany, 2001; Gy. Csepeli, Nemzet 
által homályosan. Századvég, Budapesta, 1992. 

11 A. Graziosi, Guerra e rivoluzione in Europa, 1905-1956, II Mulino, Bologna, 2001. Su- 
prapunerea dintre piramida sociala si cea etnica ca si cheie a intelegerii izvoarelor 
conflictelor interetnice din Transilvania a fost propusa de Katherine Verdery, reluand 
notiunea neomarxista a lui Michael Hechter asupra inegalitatii ca sistem, propusa in 
celebra lucrare Internal Colonialism: The Celtic Fringe in British National Development, 
1536-1966, University of California Press, Berkeley, 1975 (K. Verdery, Internal Coloni- 
alism in Austria-Hungary, in „Ethnic and Racial Studies”, 3, 1979, pp. 378-99). 


sânge la scară largă, expulzări în masă sau acte de terorism nediscrimi- 
nat.? Conflictul etnic rămâne o problemă nerezolvată, mediată la nivel 
instituţional de partide politice şi grupuri de interese formate pe bază 
naţională şi canalizată în forme în marea lor majoritate paşnice şi multu- 
mită absenței din istoria modernă a Transilvaniei a segregării urbane a 
diverselor comunităţi. Aici nu au fost formate cartiere sau arii de coloni- 
zare formal separate pentru diferite comunităţi (acestea neexistând nici 
acum în centre româno-maghiare precum Cluj-Napoca, Oradea, Satu 
Mare sau Târgu Mureş). Astfel, mai ales în perioada comunistă, compe- 
titia etnică a fost deseori acutizata de raporturile interetnice dictate de 
exigenţele cotidiene ale convietuirii, o coexistenta sau, mai bine spus, un 
mod de a trăi împreună, nu întotdeauna dorit, însă general acceptat. 

Interesul pentru istoria originală a Transilvaniei a generat în ultime- 
le decenii o producţie academică ce cuprinde numeroase contribuţii, mai 
ales de natură politologică şi antropologică, dedicate perioadei comunis- 
te şi în special regimului condus de Nicolae Ceausescu. 

Multe lucruri au fost scrise şi gândite despre specificitatea conflic- 
tului naţional în Europa Central-Orientală în raport cu cea Occidentală 
(începând cu celebra distincţie a lui Hans Kohn între nationalisme de fac- 
tură „civică”, tipice Europei Occidentale, şi „etnică”, răspândite în zonele 
fostelor imperii habsburgic, rus şi otoman), asupra contradictiilor dintre 
teoria naţională marxist-leninistă şi modul în care aceasta a fost aplicată 
în Uniunea Sovietică şi mai apoi în blocul socialist, asupra genezei cultu- 
rale a „comunismului naţional” în România lui Nicolae Ceauşescu. 

Adăugând la noțiunile din grilele interpretative disponibile o masă 
de informaţii rezervate, inaccesibile până acum, acest volum analizează 
rădăcinile istorice, motivațiile ideologice şi culturale pe care s-a bazat in 
anii şaptezeci şi optzeci proiectul naţional al lui Nicolae Ceauşescu. Cazul 


12 Asupra strategiilor elitelor transilvănene din prima jumătate a secolului XX, F. Bo- 
cholier, S. Bottoni, Elites et ethnicité en Transylvanie, d'un apres-guerre à l'autre, in N. 
Bauquet, F. Bocholier (éds.), Le communisme et les élites en Europe centrale, Puf, Paris, 
2006, pp. 107-20. Referitor la România, cfr. F. Guida, De Sighet a Piteşti: le calvaire des 
élites roumaines dans la Roumanie de Gheorghiu-Dej, pp. 121-32; C. Vasile, Une répres- 
sion différenciée: uniates et orthodoxes en Roumanie stalinienne, pp. 132-7. 

13 Obibliografie orientativa a operelor de profil istoric, sociologic şi politologic publicate 
din 1989 până în 2001 asupra chestiunii transilvănene, coordonată de Constantin 
Iordachi si Nándor Bardi, se găseşte la B. Trencsényi et al. (eds), Nation-Building and 
Contested Identities, Romanian and Hungarian Case Studies, Regio-Polirom, Budapes- 
ta-laşi, 2001, pp. 307-72. 


transilvanean este deci contextualizat in cel mai amplu orizont concep- 
tual relativ la interrelationarea dintre palingeneză socială şi proiect na- 
tional din istoria Europei secolului XX. Chiar şi fără a absolutiza diferen- 
tele de dezvoltare istorică a celor „două Europe”, cercetători de formaţie 
culturală diferită precum Jen6 Sztics, Istvan Bib6, Ernst Gellner şi John 
Armstrong, şi înaintea lor Lewis Namier, identifică lipsa unei sincronii 
(sau, mai bine spus, o sincronie întreruptă): în partea occidentală a con- 
tinentului european procesul de formare a statelor unitare cultural îşi 
găseşte rădăcini în Evul Mediu târziu sau în epoca modernă, în timp ce 
în ariile vaste situate dincolo de fluviul Elba şi dincolo de Marea Adriatică 
crearea statelor naţionale guvernate de elite autohtone a început doar în 
cursul secolului al XIX-lea, pentru a cunoaşte faza de maximă intensitate 
şi violenţă abia în secolul care tocmai s-a încheiat. Proiectul Statului-na- 
tiune a fost pus în act printr-un proces, fruct atât al chinuitei renaşteri 
din secolul al XIX-lea, cât şi al mecanismelor de autoreprezentare şi in- 
dividualizare a „duşmanului”, alimentat de aparatele statale şi de elitele 
culturale din a doua jumătate a secolului al XIX-lea — dar devenit feno- 
men de masă doar în secolul XX. 

Analiza vieţii de zi cu zi a regimului comunist în Transilvania, a ra- 
pidelor şi traumaticelor transformări sociale şi culturale impuse de pro- 
iectul ideologic comunist, devine o adevărată hârtie de turnesol menită a 
evidentia motivele şi metodele prin care zone ample din Europa Central- 
Orientalá au fost reduse, chiar in acele decenii, de la teritorii multietnice 
si (câteodată inconştient) multiculturale in State aproape omogene. 

Tensiunile etnice care au marcat istoria regimurilor comuniste sunt 
interpretate în acest volum nu ca rezultat al unei „derive” naţionaliste, 
provocată de receptarea greşită a doctrinei marxist-leniniste, ci ca o con- 
secinta inevitabilă, dotată cu logică şi coerenţă internă proprie, a unei 
compatibilitati de natură non-teoretică, ci programatică între bolşevism 
(sau aspectele sale ideologice) şi proiectul national.” Istoria regimurilor 
comuniste constituite în State multinaționale a fost pretutindeni însoţită 


14 Pentru o privire generală, R.R. King, Minorities under Communism: Nationalities as a 
Source of Tension among Balkan Communist States, Harvard University Press, Cam- 
bridge (MA), 1973; W. Connor, The National Question in Marxist-Leninist Theory and 
Strategy, Princeton University Press, Princeton, 1984; A. W. Kemp, Nationalism and 
Communism in Eastern Europe and the Soviet Union: A Basic Contradiction?, Macmillan, 
London, 1999; M. Cattaruzza (coord.), La nazione in rosso. Socialismo, comunismo e 
,questione nazionale", 1889-1993, Rubbettino, Soveria Mannelli, 2005. 


de o legáturá intre sentimente de apartenenta politica (loialitate catre 
imperiul sovietic, „lupta de clasă” împotriva chiaburilor la sate şi impotri- 
va „elementelor burgheze” în oraşe) şi practicile de inginerie etno-socială. 
Rezultatul unei asemenea întrepătrunderi a fost transformarea aventurii 
ideologice a comunismului într-un sistem integrat de măsuri birocratice 
şi discursuri politico-culturale menite să reactualizeze un proiect mult 
mai îndepărtat: acela de a crea un Stat-natiune omogen, în cazul nostru 
un Stat alromânilor si pentru români (mai exact, al indivizilor de etnie ro- 
mână), un Stat în serviciul exigenţelor economice şi sociale ale unei elite 
în continuă creştere, provenită aproape în totalitate din rândurile majo- 
ritatii etnice.!5 Acest proces s-a împlinit în timpul lui Nicolae Ceausescu 
(1965-89), însă bazele sale fuseseră puse de predecesorul său, Gheorghe 
Gheorghiu-Dej (1945-65). Crearea unui Stat etnocratic, obținută fără re- 
curs la omucideri sau strămutări populationale, a fost posibilă doar prin 
intermediul folosirii masive a instrumentalului coercitiv avut la dispozi- 
tie de către regimurile totalitare de tip sovietic din întreaga Europa Ori- 
entală, din 1945 până în 1989. 

În afara bibliografiei de specialitate, acest volum se bazează pe o 
culegere amplă de surse documentare inedite, în primul rând materiale 
până acum neinvestigate provenind de la aparatele regimului comunist 
român: Ministerul de Interne, Ministerul Justiţiei (în arhivele Consiliu- 
lui Naţional pentru Studierea Arhivelor Securităţii), Comitetul Central 
al Partidului Comunist (Arhivele Naţionale Române, fondul Comitetului 
Central al Partidului Comunist Român, Cancelarie şi Secţii Organizatori- 
că, Agitatie şi Propagandă, Economică şi a Relatiilor Externe), Comitetul 
Regional al partidului comunist (stenogramele Secretariatului şi ale Bi- 
roului Politic, rapoarte şi note ale Sectiilor şi Comitetelor raionale) al unei 
zone-cheie a Transilvaniei multietnice, Regiunea Autonomă Maghiară, 
creată în 1952 şi desfiinţată din punct de vedere formal în 1968. Diverse 
materiale arhivistice secrete până acum au fost de asemenea consulta- 
te în Arhivele Naţionale Române în cadrul cercetării efectuate în vara- 
toamna anului 2006, în calitate de consultant al CPADCR. 


15 Intuitii şi fragmente de mare interes asupra relaţiei revoluţie socialá-revolutie natio- 
nală, inspirate din sociologia weberiană şi din abordarea „neo-colonialistă”, în stu- 
diul seminal al lui K. Jowitt, Revolutionary Breakthroughs and National Development: 


The Case of Romania, 1944-1965, University of California Press, Berkeley, 1971. 


Indubitabil informativele politiei, stenogramele reuniunilor operati- 
ve, înregistrările referitoare la conversatii interceptate sau verbalele de 
interogatoriu nu sunt întotdeauna în măsură a reda cititorului comple- 
xitatea unui microcosmos supus pe timp de pace frământărilor sociale şi 
crimelor de clasă sau/şi etnice. De aceea s-a încercat integrarea acestor 
surse cu alte urme documentare nu mai puţin importante: rapoartele di- 
plomatiei sovietice, maghiare şi britanice de la Bucuresti şi Cluj, pretioa- 
sa documentaţie a arhivelor Federaţiei Comunităţilor Ebraice Româneşti 
din Bucureşti, secţiunea manuscrise a Bibliotecii Teleki Laszl6 Alapitvany 
din Budapesta, arhiva Erdélyi Múzeum-Egyesület, Centrul Cultural Tran- 
silvănean cu sediul la Cluj-Napoca. Elemente utile pentru reconstruirea 
dinamicilor economice şi sociale au fost extrase din analiza surselor de 
cenzitare (1930, 1940-41, 1948, 1956, 1966), în timp ce pentru suprapu- 
nerea dimensiunii „cotidiene” a evenimentelor expuse peste „marea” 
istorie politică am efectuat cercetarea sistematică sau selectivă a unei 
duzini de ziare şi periodice editate în România din 1945 până în prima 
jumătate a anilor şaizeci. 

Documentarea arhivistică a fost în fine supusă filtrului memoriei 
individuale şi colective, prin intermediul celor aproape cincizeci de in- 
terviuri consultate la arhiva de istorie orală a Institutului pentru Istoria 
Revoluţiei din anul 1956 din Budapesta, cele conservate la Jakabffy Ele- 
mér Alapitvâny din Cluj-Napoca şi, nu în ultimul rând, mulțumită nume- 
roaselor conversații cu un caracter informativ susţinute în anii cercetării 
cu martori sau protagonişti ai evenimentelor transilvănene ale ultimelor 
decenii. 


Mulţumiri 


Ediţia românească a acestui volum apare la trei ani de la publica- 
rea sa în Italia. La pregătirea acestui text, am fost pus în fata unei ale- 
geri dificile, aceea de a păstra textul original, la care să aduc doar câteva 
mici modificări nesemnificative de natură stilistică, sau să îl „actualizez”, 
transformându-l într-o nouă monografie, care să ilustreze ultimele achi- 
zitii istoriografice şi documentaristice. Am optat pentru prima variantă 
din două motive. Pe de o parte, recenziile pozitive apărute în publicaţiile 
italiene şi internaţionale de specialitate m-au convins că, în ciuda trecerii 


acestor câţiva ani, structura generală a lucrării este încă valabilă, putând 
furniza stimuli interesanti istoriografiei româneşti. Pe de altă parte, sunt 
ferm convins că ediţia în româneşte a tezei mele de doctorat, susţinută în 
cadrul Universităţii din Bologna în anul 2005, reprezintă succesul ultim 
al unei perioade lungi de cercetări asupra relaţiilor interetnice în Româ- 
nia comunistă, efectuată în decursul a zece ani, la fel ca şi un eventual 
punct de plecare pentru noi explorări referitoare la perioada următoare, 
cea a lui Nicolae Ceauşescu. 

În amendarea prezentului text pentru tipar, mă simt profund înda- 
torat tuturor celor care m-au ajutat şi sprijinit pe parcursul acestei cer- 
cetări, în primul rând lui Francesco Benvenuti şi lui Nândor Bardi, care 
m-au introdus în istoria sistemelor de tip sovietic, respectiv în studiul 
conflictului etnic din Transilvania. Fără susținerea şi încurajările lor per- 
manente prezentul volum nu ar fi putut vedea lumina tiparului. 

Transmit profunde mulțumiri către Guido Franzinetti, Andrea Grazi- 
osi, Fernando Orlandi şi Carla Tonini, care au citit şi comentat manuscri- 
sul sau parti ale acestuia. 

Mulţumiri speciale merită toţi colegii mei (cercetători în cadru uni- 
versitar, academicieni, arhivisti, bibliotecari de la diferite instituţii) pe 
care am avut onoarea să îi întâlnesc la Bucureşti şi în mai multe oraşe 
din Transilvania încă din anul 2002. Fără a-i neglija pe cei multi pe care 
din motive de spaţiu nu îi voi putea menţiona aici, doresc să transmit 
mulțumiri profesorului de Studii Româneşti de la UCL din Londra, Den- 
nis Deletant, deoarece datorită intervențiilor acestuia mi-a fost permis, 
după un refuz iniţial, să cercetez Arhivele Naţionale de la Bucureşti. Mai 
mult decât atât, datorită observaţiilor pertinente ale acestuia, am reuşit 
să epurez prezentul volum de multe dintre erorile prezente în manuscri- 
sul original al tezei de doctorat. Doresc de asemenea să le mulțumesc lui 
Adrian Nicolae Petcu, Silviu B. Moldovan şi Florica Dobre de la ACNSAS, 
lui Vladimir Tismăneanu, Levente Salat, Dragoş Petrescu, Stelian Tănase 
şi întregii echipe a CPADCR, din care am avut onoarea să fac parte în 
anul 2006, lui Dan şi Ana-Maria Catanus de la INST, lui Cristian Vasile 
şi Mioara Anton de la Institutul Nicolae Iorga al Academiei Române, lui 
Marius Oprea şi Nicolae Videnie de la IRIR, lui Virgiliu Táráu de la Uni- 
versitatea Babeş-Bolyai din Cluj, arhiviştilor de la Târgu Mureş, pe care 
i-am stresat timp de ani de zile (directorului Liviu Boar, lui Alexandru 
Cimpian, Sandor Pál-Antal si Marton László şi Peter Moldovan) si prie- 
tenilor şi colegilor transilvăneni (printre multi alţii: Zoltan Novak, Klara 


Lazok, Jozsef Gagyi, Sandor Olah, Attila Hunyadi, Tamas Lönhárt şi Jozsef 
D. Lőrincz, Mihály Z. Nagy si Ágoston Olti), cu care am împărtăşit discuţii 
şi descoperiri. Nu în ultimul rand, as dori să le mulțumesc Liei Benjamin 
şi Ancăi Ciuciu de la Arhiva Federaţiei Comunităţilor Evreieşti din Ro- 
mânia, un tezaur documentar încă puţin cunoscut. Fără căldura şi dis- 
ponibilitatea cu care toţi cei mai sus menţionaţi m-au primit pe mine, 
un ciudat italo-maghiar, curios să descopere evenimente româneşti din 
a doua jumătate a secolului XX, nu as fi reuşit niciodată să îmi duc la bun 
sfârşit cercetarea. 

Rămân profund îndatorat tuturor instituţiilor care prin susținerea 
lor au făcut posibilă publicarea cărţii în ediţie românească: ISPMN (în 
persoanele preşedintelui Istvân Horvâth şi a prietenului şi colegului At- 
tila Gid6), care au crezut în proiect şi l-au finanţat cu generozitate; Insti- 
tutului de Istorie al Academiei Ungare de Ştiinţe şi Universităţii din Bolo- 
gna, al căror sprijin necondiţionat mi-a asigurat condiţii ideale pentru a 
desfăşura o cercetare atât de lungă şi complexă. 

În final, însă nu în ultimul rând, aş dori să aduc mulţumiri, deloc 
formale, traducătoarei Loredana Baba, care nu s-a limitat să traducă 
această carte, ci a reinterpretat-o şi a corectat-o cu pasiune, contribuind 
în manieră decisivă la eliminarea multor erori şi contradicții. Îmi asum, 
bineînţeles, întreaga responsabilitate pentru eventualele lacune şi ine- 
xactitati rămase în ediţia în limba română. 


Bologna-Budapesta, 24 iunie 2010 


1. Transilvania ca problema 
europeana (1918-1945) 


1.1. Un teritoriu controversat 


„De la România Mică (1859) la Romania Mare (1918) ideea statului 
national, care să cuprindă între frontierele lui pe toti românii, a stăpânit 
cugetele si simtirile natiei.”’° Cu aceste cuvinte surprinde un cunoscut 
istoric român acumularea de impulsuri emoţionale ce au însoţit alipirea 
Transilvaniei (pe lângă cea a Basarabiei, Dobrogei şi Bucovinei) la fostele 
principate ale Moldovei şi Ţării Româneşti — Regatul consfințit în anul 
1919 prin tratatul de la Versailles. Conform apologiei gellneriene referi- 
toare la disputa dintre ,Ruritani" şi ,Megalomani”, în România Mare gra- 
nitele statale ajunseseră, pentru prima dată, să coincidă cu cele etnice 
ale naţiunii române. Noul stat era însă un organism extrem de fragmen- 
tat din punct de vedere social şi etnic. La recensământul din 1930 aproa- 
pe un sfert din populaţie aparţinea unei minorităţi etnolingvistice. Noile 
frontiere uneau regiuni ce aparțineau trecutului istoric a trei Imperii — 
Habsburgic,” Țarist şi Otoman -, de la care mosteniserá stadii complet 
diferite de dezvoltare materială şi civilizationalá.!5 

Transilvania ex-maghiară s-a impus imediat ca miez al problemei 
construirii unui stat unitar în România. După Primul Război Mondial, 
chiar şi în absenţa unor mutări populationale forțate, circa 200.000 din 
cele 1,6 milioane de maghiari, care constituiau 31% din populaţia tran- 


16 F. Constantiniu, PCR, Pătrăşcanu si Transilvania, 1945-1946, Enciclopedică, Bucuresti 
2001, p. 28. 

17 Transilvania a aparţinut până în anul 1918 Transleitaniei, adică jumatatii maghiare 
a monarhiei dualiste, în timp ce Bucovina aparţinea Cisleitaniei. 

18 Ointroducere la ,post-imperiu" în K. Barkey, M. Von Hagen (ed.), After Empire: Multi- 
ethnic Societies and Nation-Building, Westview Press, Boulder (CO), 1997. Despre stra- 
tegiile guvernelor române din anii '20 pentru integrarea culturală a Transilvaniei, 
cfr. 1. Livezeanu, Cultural Politics in Greater Romania: Regionalism, Nation-Building and 
Ethnic Struggle. 1918-1930, Cornell University Press, Ithaca (NY), 1995. Despre Ro- 
mania contemporana cfr. A. Biagini, Storia della Romania contemporanea, Bompiani, 
Milano, 2004; F. Guida, Romania, Unicopli, Milano, 2005. 


silvăneană în anul 1910, au părăsit teritoriile cedate României, optând 
pentru cetățenie maghiará.? Aceştia erau în mare parte funcţionari si 
angajaţi statali, aparţinând păturii mijlocii orăşeneşti, sau proprietari la- 
tifundiari, loviți de exproprierile dictate de reforma agrară din 1921, prin 
care guvernul de la Bucureşti, suprimând latifundiile deţinute prevalent 
de nobilimea maghiară mică şi mijlocie, intenţiona să favorizeze naşterea 
unei noi elite rurale, compusă din proprietari români mici şi mijlocii. Deşi 
a slăbit consistenţa populationalá a comunităţii minoritare, plecarea lor 
nu a determinat dispariţia acelei particulare segmentări etnice şi sociale 
a piramidei transilvănene, care în ochii făuritorilor statului român persis- 
ta ca o intolerabilă anomalie. Datele recensământului din 1930 confirmă 
dimensiunile unui fenomen ce se sedimentase în cursul erei moderne în 
societatea transilvăneană, în care populaţia urbană rămăsese destul de 
redusă (doar 17,6%, aproape un milion de persoane) fiind compusă, în pro- 
portie de aproape două treimi, din alte naţionalităţi decât cea română. 


TABELUL 1.1 
Compoziţia etnică a populaţiei urbane în Transilvania (1930, %) 
Populația urbană Populaţia totală Diferențe 

Români 35,0 57,8 -22,8 
Maghiari 37,9 24,4 +13,5 
Germani 13,2 9,8 +3,4 
Evrei 10,4 3,2 +7,2 
Altele 3,5 4,8 -1,3 


Sursă: recensământul general al populației din 29 decembrie 1930 (date refe- 
ritoare la naționalitate), reelaborat de E. K. Nyárády, Erdély népesedéstörténe- 
te, Központi Statisztikai Hivatal Levéltára, Budapesta, 2003, pp. 274-5. 


Majoritatea românească rămânea puternic subreprezentată în ca- 
drul profesiilor liberale si printre angajații din sectoarele cele mai mo- 
derne ale economiei, ca cea industrială si minieră. În sfera publică, în 
localurile in care socializau burghezii si muncitorii, precum cafenelele si 
cazinourile sau cercurile sindicale si sportive, de asemenea si in de altfel 
vivacea presă cotidiană si periodică, limbile maghiară si germană, care 


19 Cfr. R. Brubaker, I nazionalismi nell'Europa contemporanea (1996), Editori Riuniti, 
Roma, 1998, pp. 174-80. 


începând cu mijlocul secolului al XIX-lea constituiseră instrumentul pri- 
vilegiat al comunicării sociale, îşi mențineau intact prestigiul social, in 
ciuda politicii lingvistice restrictive impuse de autorităţile centrale. 

Încă din primii ani ai deceniului douăzeci, elita politică de la Bucureşti 
a înţeles că doar printr-o strategie care să îmbine promovarea economică 
şi socială a românilor cu cea civilă şi culturală, Transilvania ar fi putut 
deveni parte integrantă a statului. Un astfel de proiect naţional a fost de- 
finit ca „voluntarist”, fiind fructul unei mişcări intelectuale căreia nu i se 
asocia o colaborare eficientă a aparatului statal. Voluntarismul a fost 
un element de forţă, deoarece mobiliza, pentru prima dată, mari resurse 
intelectuale cu scopul declarat de a cuceri supremaţia culturală şi socia- 
la fata de celelalte componente etno-nationale, un obiectiv urmărit cu o 
determinare comparabilă celei a Kulturkampf anticatolic al lui Bismarck.?! 
Deşi se bucura de consensul aproape majoritar al clasei politice (la poziţia 
heterodoxă a stângii, vom face referiri în paragraful următor), acest pro- 
gram se confrunta cu fragmentarea din cadrul politic-institutional menit 
a-l pune in practică.” Partidul National Ţărănesc (PNT), condus de Iuliu 
Maniu, ce se bucura de un număr mare de aderenti în rândul populaţiei 
agrare şi al micii burghezii transilvănene, continua o prudentă strategie 
de descentralizare privind particularitátile istorice ale Transilvaniei, ce se 
mândrea cu o lungă perioadă de ordonată administraţie habsburgică.” În 
anii de guvernământ (1928-31) PNT-ul a încercat să reprezinte interesele 
transilvănene şi a promovat o politică minoritară mai moderată decât li- 
beralii. În anul 1931, unul dintre experţii partidului a publicat un proiect 
de federalizare a statului ce venea, partial, în întâmpinarea aspirațiilor 
autonomiste exprimate de sectoarele non-majoritare, însă semnificativ 
de numeroase ale populaţiei săseşti şi secuieşti; cu toate acestea, criza 
economică mondială şi tensiunile diplomatice cu Ungaria şi Bulgaria, care 
nu ascundeau propriile scopuri cu privire la Transilvania şi Dobrogea, au 


20 F. Bocholier, Az erdélyi elit a regionális identitástudat és a nemzeti érzelmek erősödése 
között, în „Pro Minoritate”, II, 2004, pp. 37-57. 

21 Cfr. Livezeanu, Cultural Politics, op. cit. p. 172. 

22 Despre incapacitatea statului român de a implementa programul de integrare poli- 
tică, pe linii nationale, a populaţiei rurale ce a rămas mereu la periferia comunităţii 
civile, cfr. K. Jowitt, Revolutionary Breakthroughs, op. cit., pp. 88—9. 

23 N. Bárdi, Kisebbségben és többségben: Iuliu Maniu kisebbségpolitikai nézópontjai, in „Li- 
mes", 1998, 4, pp. 136-62. 


dus la eşecul tentativei de regionalizare.™ În anii crizei economice mon- 
diale, acestor linii de fractură li s-a suprapus provocarea noii generaţii, 
reprezentată de naşterea unui puternic partid fascist de sorginte autohto- 
na: mişcarea legionară. Mulțumită modelului sáu „celular” de penetrare 
politică, fascismul românesc a introdus sute de mii de ţărani în viaţa poli- 
ticá. Succesul său s-a dovedit a fi demonstraţia cea mai dramatică a fap- 
tului că tradiționala gândire naţională a elitei conservatoare şi mai apoi 
liberale a fost incapabilă de a pune bazele unui Stat-natiune modern. 

În timp ce elita politică încerca să pună în practică cucerirea oraşelor 
prin mijloace administrative, aceasta continua însă să ignore condiţia ta- 
rănimii, în ciuda reformei agrare din 1921. Mişcarea legionară şi partidul 
Garda de Fier, care a încorporat-o după anul 1927, oglindeau criza de iden- 
titate a unei societăţi slab integrate în propriile sale subsisteme, în care 
proiectul de modernizare „de sus în jos”, după modelul francez, era impus 
in mod autoritar, sedimentându-se pe realitatea unor trăsături arhaice.? 
Profund influențată de misticismul specific spiritualităţii ortodoxe şi os- 
til curentelor filosofice occidentale şi moderniste, mişcarea legionară se 
identifica printr-o viziune organică, „totalitară” a societăţii româneşti, 
căreia îi propunea un program de „regenerare naţională”, bazat pe fun- 
damente socialiste şi vădit rasiale, şi a beneficiat de entuziasmul sincer al 
multor tineri intelectuali.” Caracteristica acestei mişcări politice, care s-a 
bucurat de succes mai degrabă în rândul generaţiilor tinere ale noii clase 
mijlocii româneşti urbane decât în rândul ţăranilor, izolaţi într-o condi- 
tie de permanentă inferioritate civilă, a fost ideologizarea unei identități 
nationale ancorată lumii rurale şi valorilor sale ancestrale. În anii ’20 si 
'30, definirea valorilor proprii culturii autohtone a ajuns să coincidă unui 
loc, satul, şi unui etnotip, țăranul român de religie ortodoxă. „Puritatea” 
satelor era în discordanta cu lumea urbană, cinică, antinationala, străină 


24 Id. Az erdélyi kérdés mint közigazgatási problema, în „Magyar Kisebbség", 1998, 1, pp. 
114-22. 

25 A. Roger, Fascistes, communistes et paysans. Sociologie des mobilisations identitaires 
roumaines, 1921-1989. Editions de l'Université de Bruxelles, Bruxelles, 2002, p. 146. 

26 Cfr. I. Pászka, A román hivatăselit. Identitás- és legitimitásválság, Osiris, Budapesta, 
1999, p. 23. 

27 Pentru o istorie generală a mişcărilor de extrema dreaptă in România, A.Heinen, Die 
Legion „Erzengel Michael” in Rumdnien, Oldenbourg, Munchen, 1986; F. Veiga, Istoria 
Garzii de Fier, 1919-1941. Mistica ultranationalismului (1989), Humanitas, Bucuresti, 
1993; L. Volovici, Nationalist Ideology and Antisemitism: The Case of Romanian Intel- 
lectuals in the 1930s, Pergamon, Oxford, 1991. 


de spiritualitatea românească. Antiteza oras-sat exista încă de la sfârşitul 
secolului al XIX-lea, făcându-se simțită în invectiva polemică a lui Titu 
Maiorescu împotriva „formelor fără fond” ale modernizării româneşti sau 
în ireconciliabila antinomie dintre Kultur şi Zivilization (cultură şi civiliza- 
tie) folosită de filosoful Constantin Rădulescu-Motru pentru a denumi ca- 
racterul ostil al „culturii” şi raționalismului occidental.? 

În vara anului 1940 un eveniment traumatizant, chiar dacă nu în- 
tru totul neprevázut, a întrerupt ,nationalizarea" Transilvaniei. În urma 
aplicării clauzelor secrete ale pactului Ribbentrop-Molotov, în iunie 1940, 
Uniunea Sovietică îşi încorpora regiunea Basarabiei (actuala Republică 
Moldova) şi partea de nord a Bucovinei. Pe data de 30 august 1940, prin 
al doilea Arbitraj de la Viena, partea nordică a Transilvaniei, pe care Ro- 
mânia o reprimise prin Tratatul de la Versailles (circa 44.000 km? din cei 
103.000) a fost cedată Ungariei: aproape 200.000 români din 1,2 milioa- 
ne (Şi în acelaşi timp, 100.000 din cei 450.000 de maghiari rămaşi în par- 
tea meridională a regiunii), mai ales cei care populau centrele urbane, au 
părăsit în grabă „partea greşită” a regiunii.” După dezmembrarea Româ- 
niei Mari, tema centrală a gândirii naţionale şi a eforturilor diplomatice a 
devenit restituirea şi succesiva ,curátare" a acelui teritoriu.*° 

În toamna anului 1944 zonele rurale ale Transilvaniei de Nord, elibe- 
rate de Armata Roşie şi de armata română în urma întoarcerii armelor de 
către România la 23 august, au făcut obiectul unei singure tentative de 


28 Despre rolul intelectualilor în elaborarea doctrinei Gărzii de Fier cfr. M. Petreu, An 
Infamous Past: E. M. Cioran and the Rise of Fascism in Romania, Ivan R. Dee, Chica- 
go, 2005; A. Laignel-Lavastine, Cioran, Eliade, Ionesco. L'oubli du fascisme, PUF, Paris, 
2002; E. Costantini, Nae Ionescu, Mircea Eliade, Emil Cioran. Antiliberalismo nazionali- 
sta alla periferia d'Europa, Morlacchi, Perugia, 2005. 

29 Despre relaţiile dintre români şi maghiari în primele faze ale celui de-al Doilea Război 
Mondial cfr. B. L. Balogh, A magyar-román kapcsolatok 1939-1940-ben és a második 
becsi dântes, Pro Print, Miercurea Ciuc, 2002. Despre acţiunea comisiei militare mixte 
italo-germane în Transilvania (activă din 1941 până în 1943) cfr. documentaţiei pás- 
trate în Arhiva Biroului istoric al Statului major din cadrul armatei italiene (Roma, 
AUSSME, fond G29, dosarele 79, 118). 

30 În planul pregătit în octombrie 1941 de directorul Biroului central de statistică Sabin 
Manuila, se prevedea expulzarea unui milion de maghiari şi instalarea a 500.000 de 
români din teritoriile transcarpatice în Transilvania de Nord, depopulată în urma 
fugii maghiarilor (Z. Szász, Tévutak keresése: áttelepítési tervek a magyar-román konf- 
liktus feloldására 1940 táján, în , História", 1999, 8, pp. 17-9). Pentru o abordarea mai 
generală a conflictului diplomatic şi intelectual románo-maghiar din Transilvania 
în perioada 1940-1944, Holly Case, The Transylvanian Question and the European Idea 
during World War II, Stanford University Press, Stanford, 2009. 


curăţire etnică: campania punitivă a forţelor paramilitare, autointitulate 
Iuliu Maniu.?! Într-o dramatică întrevedere cu Andrei I. Visinski, viceco- 
misarul sovietic pentru Afaceri Externe, venit la Bucureşti la sfârşitul lu- 
nii octombrie pentru a controla şi gestiona tranziţia românească, Maniu 
s-a dezis ferm de Gărzi, negând orice responsabilitate, chiar şi morală, 
fata de acţiunile lor represive. Acelaşi lucru l-a facut şi prim-ministrul, 
generalul Sănătescu, fără a-i convinge însă pe Visinski şi pe mareşalul 
Malinovschi, comandantul trupelor de ocupaţie sovietică în Transilva- 
nia.? Cel mai probabil, Maniu nu dăduse nicio indicație operativă trupe- 
lor la plecarea lor spre Transilvania, însă climatul de reglare de conturi 
în ceea ce priveşte Ungaria, maturat la Bucureşti după 1940, era de aşa 
natură încât, chiar şi fără un ordin direct, represaliile pluteau în aer, iar 
guvernul central le tolerase în anumite limite. 

Scurta campanie de teroare s-a distins nu atât prin numărul, limi- 
tat de altfel, de victime în rândul civililor maghiari (o sută în circa două 
săptămâni), cât pentru efectul delegitimator pe care acţiunile Gărzilor 
Maniu, compuse în mare parte din tineri legionari, le-a avut asupra po- 
liticii Partidului Naţional Ţărănesc şi în general asupra partidelor „isto- 
rice" româneşti, în ceea ce priveşte raporturile acestora cu minoritățile. 
În cursul anului 1945, înainte ca data reintegrării părţii de nord a Tran- 
silvaniei la România să fie fixată de către Consiliul miniştrilor de externe 
pe 7 mai 1946, Comisia guvernului român pentru probleme de pace şi 
câţiva reprezentanţi ai PNT al lui Maniu au elaborat, independent prima 
fata de cei din urmă, proiecte de schimb de populaţie (relative la cedarea 
unor bucăţi din Transilvania Ungariei), sau chiar de expulzare colectivă 
după exemplul Cehoslovaciei.” Elitele româneşti tradiţionale au rămas 


31 Cfr. M. Z. Nagy, G. Vincze (coord.), Autonómisták és centralisták. Észak-Erdély a két ro- 

32 Cfr. A. J. Rieber, The Crack in the Plaster: Crisis in Romania and the Origins of the Cold 

33 Cfr. V. F. Dobrinescu, I. Pătroiu, Documente franceze despre Transilvania, 1944-1947, 
Vremea, Bucureşti, 2001, pp. 7-8. Despre proiectele elaborate de Ministerul de Exter- 
ne român pentru Conferinţa de pace de la Paris cu privire la schimbul de populaţie 
în zonele mixte ca instrument de soluționare a problemei transilvănene cfr. B. L. Ba- 
logh, A. Olti, A román-magyar lakosságcsere kérdése 1940-1947 között, în ,Kisebbség- 
kutatâs”, 2006, 4, pp. 611-20; A. Olti, A Román Béke-elókészító Bizottság tevékenysége 

ancorate obiectivului „controlului hegemonic”3+ asupra minorităţilor 
nationale, nepărând a avea de oferit populațiilor alogene nimic altceva 
decât continuarea discursului şi a practicilor interbelice: limitarea drep- 
turilor civile şi politice, folosirea formelor de impozitare diferențiată pe 
baze etnice, acţiuni de colonizare.* 

Criza generală a identităţii naţionale, generată în timpul erei liberale, 
a atins şi Ungaria post-Trianon şi, implicit, comunitatea maghiară din 
Transilvania, manifestându-se puternic în raporturile dintre majoritatea 
creştină şi minoritatea evreiască. Aceasta din urmă constituia miezul 
burgheziei urbane, iar după 1918 refuzase să îşi renege propria matrice 
culturală maghiară. În acest mod a luat naştere conflictul acesteia cu 
Federaţia Evreilor din România, dominată de comunitatea din Bucuresti, 
care participa la proiectul român de construcţie naţională, potrivit că- 
ruia nu existau evrei maghiari în Transilvania, ci doar cetăţeni români 
de naţionalitate evreiască.” Mulțumită emancipării civile garantate de 
monarhia dualistă, evreii transilvăneni îşi asumaseră o identitate socio- 
culturală maghiară; după anexarea la România ei deveniseră o „dublă 
minoritate”, fiind antipatizati atât de nationalistii români cât şi de sec- 
toare consistente ale opiniei publice maghiare transilvănene. Identita- 
tea de mare-maghiar din epoca monarhiei dualiste, prin care se intele- 
gea loialitate politică, integrare lingvistică şi progres social, a pierdut, în 
Ungaria condusă de regentul Mikl6s Horthy, propriul caracter integrativ, 
pentru a se transforma în rezultatul unui model etnocentric de identifi- 
care colectivă, ce tindea a exclude evreii din ideala naţiune ,crestiná".?? 
Când, în 1940, Ungaria a recuperat partea nordică a Transilvaniei, cei 
peste 150.000 de evrei care locuiau aici, deşi de limbă maternă şi cultură 
maghiară, au fost marginalizati şi discriminați prin răspândirea în noile 
regiuni a unor legi şi dispoziţii anti-evreieşti, emise de Ungaria încă din 


34 Pentru o introducere la gestionarea conflictelor interetnice cfr. J. McGarry, B. O'Leary 
(ed.), The Politics of Ethnic Conflict Regulation: Case Studies of Protracted Ethnic con- 
flicts, Routledge, Londra, 1993. 

35 Despre acţiunile de inginerie socială puse în practică in România în timpul celui de- 
al Doilea Război Mondial cfr. S. Şandru, Mişcări de populaţie in România, 1940-1948, 
Enciclopedică, Bucureşti, 2003. 

36 Cfr.R.L. Braham, A népírtás politikája. A Holocaust Magyarországon (1982), 2 vol., Bel- 
városi, Budapesta, 1997, vol II, pp. 166-7. 

37 Cfr. E. Gall, A felelősség uj határai, Napvilág, Budapesta, 1997, pp. 126-46. 

1938. Între 1941-1944 multi dintre aceştia au fost sortiti exterminării sau 
batalioanelor de muncă silnică pe frontul oriental, prin efectiva colabo- 
rare a autorităţilor civile şi inclusiv a unor segmente, chiar minoritare, 
din populaţia maghiará.? Holocaustul a produs, inevitabil, o mare rană 
pentru maghiarii din Transilvania şi pentru evreii maghiari supravie- 
tuitori — rană partial închisă doar în anii regimului lui Ceausescu, care 
discrimina politic toate comunităţile de altă naţionalitate decât cea ro- 
mână. 

În faţa dramei înfrângerii militare şi a traumaticei intrări în sfera de 
influenţă sovietică, unicul instrument capabil să evite explozia conflic- 
telor etnice părea a fi, în România postbelică, coexistenta şi integrarea 
proclamate de doctrina marxist-leninista şi concretizate în experienţa 
sovietică. 


1.2. Alternativa sovietică 


Rusia sovietică a fost primul stat modern care a pus în mod explicit 
principiul national la baza propriei structuri federale:* in 1922 imensul 
său teritoriu a fost împărţit în republici, regiuni, districte şi chiar colho- 
zuri autonome, care intrau sub tutela unui grup etno-national, împuter- 
nicit cu ample prerogative culturale asupra zonei tradiţionale de existen- 
ta. Structura definită de Terry Martin prin „affirmative action empire” 
(un termen traductibil prin „imperiul bazat pe principiul acţiunii afirma- 
tive”, sau mai bine zis a promovării unor grupuri non-dominante), a fost 
aplicată, în cadrul unui proiect coerent, tuturor cetăţenilor de altă nati- 
onalitate decât cea rusă. Nationalitatile au fost separate în „occidentale” 
(ucraineni, armeni, georgieni, evrei, germani) şi „orientale” de dincolo de 
Urali, considerate înapoiate din punct de vedere cultural şi având nevoie 
de un program specific de ,nationalizare"?! Pe plan politic, „affirmati- 


39 Conform secțiunii româneşti a Congresului Mondial Evreiesc, din 1947 in Transil- 

ve action empire” a tintit la evitarea formării, în rândurile populatiilor 
de altă naţionalitate decât cea rusă, a unei percepții dezagreabile asu- 
pra imperiului, contribuind în manieră decisivă la integrarea acestora în 
noul Stat. Antinomia, sau, mai bine zis, îmbinarea federalismului insti- 
tutionalizat cu centralizarea birocratică a constituit o trăsătură tipică a 
experienţei sovietice. Asa-zisa korenizacija („a implanta rădăcini nationa- 
le”) implica un program de creare a unor elite politice şi culturale de alte 
naţionalităţi decât cea rusă, capabile să conducă politica locală în cadrul 
unei identități sociale si civile sovietice. 

În anii '20, când au fost declarate oficiale pe teritoriul Uniunii 192 de 
limbi, Statul bolşevic a adoptat cu determinare (şi cu riscul de a crea un 
resentiment de durată în rândurile majorităţii ruse) o politică de recru- 
tare preferentiala pentru naţionalităţi, la toate nivelele aparatului de gu- 
vernamant, de la comitetele locale de partid până la poliţie şi sindicate.*? 
În paralel, se asistă la folosirea conştientă din partea puterii sovietice a 
simbolurilor etnice tradiţionale (de la limbă la folclor, de la literatură la 
gastronomie) cu scopul de a „înrădăcina” socialismul în diferitele reali- 
tati nationale. 

Grupul de conducere format in jurul lui Lenin si Stalin a pornit de la 
trei premise. Prima recunoştea existenţa problemei nationale chiar şi în 
interiorul unui Stat socialist, în ciuda faptului că ortodoxia marxist-le- 
ninistă vedea naționalismul drept o spoială orbitoare a burgheziei, me- 
nită să distragă masele lucrătoare de la „lupta de clasă”. Cea de-a doua 
presupunea inevitabilitatea construirii unor entităţi politice nationa- 
Je ca stadiu de dezvoltare a societăţii. În final, a treia premisă, pe care 
Terry Martin o defineşte ca fiind de inspiraţie „colonială”, pornea din 
recunoaşterea aspirațiilor nationale ale popoarelor oprimate de marile 
puteri şi constituia motivul principal pentru care Lenin condamna nati- 
onalismul pan-rusesc.? Caracterul potential universal al premisei leni- 
niste anticoloniale ar fi permis regimului comunist român din anii "50 si 
'60 să o manipuleze ca instrument de legitimare în fata omologului său 
maghiar, din ce în ce mai nemulțumit de tratamentul impus minorităţii 
maghiare din Transilvania. Politica nationalitatii bolşevice se diferenţia 
totuşi de modelul de gestiune a conflictului etnic ce se răspândise în Eu- 


42 Cfr. Y. Slezkine, The USSR as a Communal Apartment, or How a Socialist State Promoted 
Ethnic Particularism, în S. Fitzpatrick (ed.), Stalinism: New Directions, Routledge, Lon- 
dra, 2000, p. 324. 

ropa Central-Orientala dupa Primul Razboi Mondial. Statul, traditional o 
expresie a voinţei si a suveranităţii majorităţii etnice care îl compune, a 
devenit în Uniunea Sovietică un „apartament comunal”, sau mai bine zis 
un ,apartament" în care convietuia un număr mare de naţionalităţi." 
Această strategie se sprijinea pe doi pilaştri: substratul popular şi peren 
reprezentat de identitatea etnică şi recunoaşterea supremaţiei puterii pe 
un teritoriu, coroborată exerciţiului autonomiei lingvistice şi culturale. 
Structura instituţională de tip federal a contribuit la procesul de articu- 
lare a birocraţiei şi puterii, prin institutionalizarea formelor de guvernă- 
mânt local pe baze etnice. Astfel, în Constituţia Uniunii exista o contra- 
dictie obiectivă implicită între intenţia de a afirma o identitate socială si 
civilă supra-etnică, „sovietică”, şi institutionalizarea principiului etnic în 
guvernul de la periferie. 

Administrarea politică a naționalităților cunoştea o articulare ulteri- 
oară în separarea sarcinilor între aparatele şi instituţiile soft (cele referi- 
toare la cultură şi activităţi recreative) şi hard (cele ideologice şi represive) 
ale regimului. Politicile identitare (cultură, învățământ, ştiinţă) erau în- 
credintate Comitetului Executiv al sovietelor, sovietelor naționalităților si 
Comisariatului pentru învățământ. Funcţiile de ordine şi represiune erau 
asumate de organele dirigente centrale ale partidului (Politburo - Biroul 
Executiv al CC, Orgburo - Secţia organizatorică a CC, Departamentul cadre 
al Comitetului Central) şi de politia politicá.^ În perioada 1928-38, în timp 
ce structurile celui de-al doilea tip dădeau curs la represalii atroce asupra 
diferitelor sectoare ale populaţiei sovietice, incluzând aici nationalitatile 
considerate „inamice”, cele ale primului tip continuau netulburate pro- 
movarea diferitelor culturi naţionale, ca formă, socialiste ca şi conţinut. 

Politica de înrădăcinare naţională a continuat, însă în forme mai 
putin evidente, pentru a nu intra în contradicţie cu noua orientare a lui 
Stalin (1934) de promovare a culturii, identităţii şi istoriei ruse, cu sco- 
pul de a transforma aceste elemente în principala forţă unificatoare a 
popoarelor din Uniunea Sovietică.“ Analizând evoluţia culturii oficiale 
începând din anii '30 şi până la moartea lui Stalin, un istoric a definit 
acest bolşevism naţional drept: 

O formă particulară de etatism marxist-leninist ce îmbina aspiraţia rea- 
lizării idealurilor comuniste cu ambiţii de caracter statal mai profund, şi care 
evocau mai degrabă tradiţiile „marii puteri” țariste.” 


Martin afirmă că stalinismul „matur” al anilor '40 a fost semnat de o 
schimbare profundă a concepției termenului ,natiune": dacă în anii '20 
acea „affirmative action” se desfăşurase sub semnul unei concepţii „mo- 
derniste” a naţiunii, de la jumătatea anilor '30 paradigma dominantă va 
deveni una „primordialistă”.*% Trebuie să înţelegem, aşa cum presupunea 
un cercetător, cum a adoptat puterea sovietică, începând din anii '30, 
politici rasiale, fără a reuşi să articuleze conceptul de rasă într-o teorie 
autosuficientă asemenea nazismului.“ Potrivit acestei teze, în proiectul 
de constituire a unui Stat „socialist” au avut un rol central acele măsuri 
de natură socialculturală sau pur demografică, introduse în politica mai 
generică de control şi administrare a populaţiei tipice regimului sovietic. 
Eric D. Weitz susţine, prin urmare, că cel puţin între 1937 şi 1953, şi pen- 
tru unele populaţii, „politica sovietică s-a consolidat în baza noţiunii că 
ontologia determină politica, adică, dacă te-ai născut coreean, tătar din 
Crimea, cecen sau, în ultimă instanţă, evreu, este doar natural să gân- 
deşti sau să actionezi într-un anumit fel”.50 

Chiar respingând concluziile lui Weitz, şi alti cercetători recunosc 
concordanța problemelor subliniate de acesta. Potrivit lui Martin, la sfar- 
situl anilor "30 a luat naştere o specifică formă de xenofobie mai mult ide- 
ologică decât etnică, stimulată de atmosfera de teroare colectivă şi meni- 
tă a modela, timp de decenii, identitatea socială a Homo sovieticus.” Peter 
Holquist susţine că socialismul şi national-socialismul aveau în comun 
tendinţe omogenizante tipice unui proiect social revoluţionar, dar au 
funcţionat pe axe diferite: în timp ce sociologia marxistă se baza pe noti- 
unea de clasă, nazismul a imbrátisat celebra definiţie a lui Rudolf Hess a 


47 D. Brandenberger, National Bolshevism: Stalinist Mass Culture and the Formation of 
Modern Russian National Identity, 1931-1956, Harvard University Press, Cambridge 
(MA), 2002, p. 6. 

48 Martin, The Affirmative Action Empire, op. cit., p. 442. 

49 Provocatoarea teză a ,rasializárii" progresive a conceptului sovietic de naţiune o da- 
torám lui E. D. Weitz, Racial Politics without the Concept of Race: Reevaluating Soviet 
Ethnic and National Purges, in „Slavic Review", 2002, Spring, pp. 13-7. 

50 Weitz, Racial Politics, op. cit., p. 23. 

5] Cfr. Martin, The Affirmative Action Empire, op. cit., p. 343. 


categoriei de rasă ca „biologie aplicatá".? Francine Hirsch neagă cá Uni- 
unea Sovietică ar fi aplicat politici rasiale asemănătoare celei naziste. În 
timp ce scopul ultim al politicii rasiste a lui Hitler era, cu adevărat, forma- 
rea unui stat german pur, prin eliminarea fizică a „materialului genetic 
contaminat”, scopul lui Stalin era foarte diferit — crearea unui Stat comu- 
nist, în numele căruia nu a ezitat să elimine unele grupuri prin deporta- 
re, utilizată pentru a extermina trăsăturile culturale şi conştiinţa istorică 
a populaţiei avute în vizor.” Gândul obsesiv care l-a direcționat pe Stalin 
în ultimii douăzeci de ani de putere absolută a fost securitatea statului. 
Din această perspectivă, lovirea naționalităților non-ruse nu prelua nea- 
párat un semnificat „etnic”: Stalin a reprimat necruţător orice formă de 
nationalism care ar fi putut genera riscuri pentru securitatea internă si 
externă a Statului, sub forma extremă a unei politici xenofobe.^* 

Politica naţională sovietică se distinge şi prin rolul central al Statului 
în distribuirea puterii şi a capitalului simbolic asociat acesteia nu doar 
în plan politic, ca în orice alt sistem centralizat, ci şi în plan socioeco- 
nomic şi cultural. Exproprierea bunurilor de producţie, lupta împotriva 
proprietăţii private, suprimarea oricărei instituţii independente au per- 
mis guvernului sovietic să reducă grupurile naţionale la dependenţă şi 
să stimuleze concurenţa între diferitele elite, a căror legitimare depindea 
aproape exclusiv de Stat în sine. 


1.3. Stalin şi Transilvania 

Situată la graniţele „imperiului extern"" pe care Uniunea Sovietică 
începuse să îl construiască încă din 1939-40, Transilvania a jucat, în- 
cepând cu a doua jumătate a perioadei postbelice, un rol important în 
strategia de putere condusă de Stalin atât în privinţa României, cât şi a 
Ungariei. În vara anului 1944 poziţia sovietică nu era încă clară. În luna 
iunie, comisia de pace condusă de Maksim M. Litvinov a adus în discuţie 


52 Peter Holquist, op. cit. in Weitz, Racial Politics, op. cit., p. 17. 

53 Cfr. F. Hirsch, Race without the Practice of Racial Politics, in ,Slavic Review", 2002, 
Spring, pp. 42-3. 

54 Cfr. Martin, The Affirmative Action Empire, op. cit., p. 450. 


un memorandum intitulat Despre Transilvania, in care se recomanda 
retrocedarea Transilvaniei către Romania sau chiar crearea unui stat- 
tampon transilvănean, între Ungaria şi o Românie care îngloba teritoriile 
atribuite ei în 1919.5° Pe data de 28 iulie 1944 un personaj important al 
mişcării comuniste transilvănene pregătea o notă analogă despre opor- 
tunitatea unui stat transilvănean independent.“ 

Decizia sovietică a fost favorizată de lovitura de stat ce a avut loc la 
Bucureşti pe data de 23 august 1944 şi care a determinat căderea regimu- 
lui condus de mareşalul Antonescu şi abandonarea alianţei cu Germania 
nazistă. Noul guvern român, un cabinet militar pentru salvare naţională, 
a semnat la data de 12 septembrie un armistițiu, al cărui art. 19 stabilea 
că Transilvania (sau partea cea mai mare a acesteia) va fi restituită Ro- 
mâniei.5 În ciuda faptului că acestui document, public de altfel, punea 
practic capăt disputei teritoriale româno-maghiare, în cei doi ani ce au 
urmat guvernul sovietic a menţinut deschisă o nişă ce a avut ca rezultat 
crearea dependenţei guvernului maghiar de coaliţie, care spera să men- 
tina partea din nordul Transilvaniei care îi fusese atribuită în 1940, cât si 
a guvernului român, constrâns să accepte protecţia Moscovei, cu scopul 
de a recâştiga în context internaţional controlul asupra întregii regiuni, 
în schimbul căreia renunţa definitiv la Basarabia.°° 


55 T.V. Volokitina, T. M. Islamov, T. A. Pokivajlova (coord.), Transil’vanskij vopros. Vengero— 

Litvinov si Maiski. 

in timpul tratativelor de pace din 1945-46, Ungaria a incercat sa ob- 
tina sprijinul marilor puteri (atat al celor occidentale, cat si al Uniunii 
Sovietice) in ceea ce privea propriile revendicari, dar Stalin si Molotov, 
decisi deja a intari precara legitimitate a guvernului filocomunist con- 
dus de Petru Groza, instalat la Bucuresti pe data de 6 martie 1945, au 
fost inflexibili şi au respins în toate forumurile internationale orice cerere 
de revizie teritorială sau de autonomie referitoare la Transilvania. Diplo- 
matia sovietică, condusă de Molotov si Visinski, a reuşit să împiedice la 
Conferința de la Paris din iulie-septembrie 1946 nu doar retrocedarea 
teritorială pe baze etnice, propusă de americani, ci şi propunerea guver- 
nului maghiar, ce avea ca scop să introducă în orice tratat de pace un 
cod referitor la minorităţi, analog tratatelor din 1919.% Problema tran- 
silvăneană a încetat formal a mai fi o problemă internaţională o dată cu 
semnarea, pe data de 10 februarie 1947, a Tratatului de pace de la Paris. 
Consideraţii de ordin geopolitic, corelate intereselor sovietice din aria da- 
nubiano-carpatică, au stat la baza deciziei lui Stalin de a nu autoriza în 
Transilvania — spre deosebire de alte regiuni multietnice“! — niciun fel 
de epurare etnică de masă împotriva nationalitatii „înfrânte” şi prin ur- 
mare minoritare, cea maghiară, fapt ce a permis regiunii să păstreze un 
evident caracter multinational. Unica excepţie gravă a fost deportarea în 
Uniunea Sovietică, în anul ianuarie 1945 - pe fundamente etnice şi poli- 
tice — a peste 70.000 de şvabi, populaţia de limbă germană sau maghiară 
şi religie catolică a Banatului şi Transilvaniei Nord-occidentale (judeţele 
Bihor şi Satu Mare). 

Perioada cuprinsă între evacuarea administraţiei maghiare din nor- 
dulTransilvaniei (12 septembrie 1944) şi proclamarea Republicii Populare 
Române (30 decembrie 1947) a fost totuşi marcată de tensiuni violente în- 
tre diferitele naţionalităţi, cu precădere în iarna 1944-1945. Pretutindeni, 
comportamentul autorităţilor militare sovietice a avut o importanţă rele- 
vantă în exacerbarea şi mai apoi liniştirea tensiunilor, cum s-a întâmplat 
Şi în zona cu majoritate română (dar cu o relevantă populaţie ucraineană 


60 M.Fülóp, Kisebbségi kódex, în , Külpolitika", 1989, 2, pp. 103-45. Proiectul de cod pen- 

61 Ocomparatie între directivele sovietice in materie de politică naţională în România şi 
Cehoslovacia în S. Bottoni, Politiche nazionali e conflitto etnico: le minoranze ungheresi 

si maghiara) din Maramures, unde autoritatile sovietice au sprijinit ane- 
xarea teritoriului de la granita cu Ucraina subcarpatica prin formarea, in 
data de 4 februarie 1945, a unui guvern condus de miscarea separatista 
ucraineana locala. O alta interventie directa a fost activata de Uniunea 
Sovietica prin crearea, intre noiembrie 1944 si martie 1945, a unei zone 
autonome (redenumită in loco „Republica nord-transilvăneană”), iesita 
de sub controlul guvernului român, din cele unsprezece judeţe eliberate 
de Armata Roşie şi de armata română în septembrie-octombrie 1944.9? 
Aceasta nu a fost niciodată un organ unitar, fiind constituită dintr-un 
conglomerat de aparate administrative (sau fragmente ale acestora) care 
au guvernat de-a lungul acelor luni afacerile regiunii cu sprijinul Armatei 
Roşii şi al reprezentanților sovietici la Bucureşti. „Republica nord-tran- 
silvăneană” era totuşi mult mai mult decât o simplă emanatie a puterii 
sovietice. Organul său director principal, Consiliul consultativ central al 
FND din nordul Transilvaniei, constituit în data de 1 decembrie 1944 şi 
compus din patruzeci şi şase de membri, reprezenta o parte nemajorita- 
ră, dar semnificativă a orientărilor politice locale. Consiliul a fost înzes- 
trat în săptămânile succesive cu unsprezece ministere (numite „comitate 
tehnice”), însărcinate cu administrarea şi aprovizionarea populaţiei în 
timpul iernii grele din 1944-1945. Consiliul şi „ministerele” coordonate 
de acesta reprezentau o nouă clasă politică: Partidul Comunist, Partidul 
Social-Democrat, nou constituitele partide Uniunea Populară Maghiară 
şi Comunitatea Democratică Evreiască, Frontul Plugarilor (o organizaţie 
română rurală, moştenitoare a Partidului Agrar de stânga, creat în anii 
'30 de viitorul prim-ministru Petru Groza). Douăsprezece scaune din cele 
patruzeci şi şase erau rezervate Uniunii Democratice Române de factură 
conservatoare, dar la indicatia guvernului de la Bucureşti — care nu in- 
tentiona să ofere, sub nicio formă, niciun fel de legitimare unei entități 
politice considerată ostilă intereselor româneşti — exponentii săi au boi- 
cotat întâlnirile. „Republica nord-transilvăneană” a primit, prin urmare, 
un caracter maghiar în cadrul compoziţiei guvernului (şase miniştri ma- 
ghiari, patru români, unul evreu), al cărui preşedinte român, Teofil Ves- 
can, fiul unui celebru fizician comunist, căsătorit cu o unguroaică, era 
considerat trădător al propriei comunităţi. Autorităţile centrale române 
nu au reuşit timp de aproape patru luni să exercite nicio influenţă asupra 
puterii locale, cu excepţia funcţiei de missus dominicus asumată de evreul 


62 Cfr. Nagy-Vincze (coord.), Autonómisták és centralisták, op. cit., pp. 54-114. 


maghiar Nicolae (Miklós) Goldberger, însărcinat de Secretariatul PCR sa 
mentina contactele cu Comitetul Regional nord-transilvanean. 

Numirea guvernului filocomunist condus de Petru Groza pe data 
de 6 martie 1945 a concluzionat experienta autonomiei, dar a lasat des- 
chisă chestiunea centrală asupra căreia s-a axat disputa interetnică in 
anii următori, aceea a supremaţiei politice. Începând cu 1945, ceea ce 
fusese o dispută diplomatică între România şi Ungaria a devenit o ches- 
tiune internă a Statului român şi a aceluiaşi Partid Comunist, o mişcare 
transetnică, ajunsă la putere printr-un program de integrare a minori- 
tatilor. Experienţa „Republicii nord-transilvanene” nu a lăsat doar un 
patrimoniu de amintiri comune ale diferitelor naţionalităţi, ci a şi cres- 
cut frustrarea românilor, care trebuiau încă o dată să înfrunte o nouă 
perioadă de incertitudini.6 Pentru o parte din populaţia maghiară, care 
în acea fază s-a reorientat, din convingere sau oportunism, înspre stân- 
ga, lunile interregnului au constituit, dimpotrivă, instrumentul unei 
duble identificări, sociale (adeziunea la stânga ca proiect social egalitar) 
şi nationale (păstrarea unei puternice identități maghiare). 

Atitudinea trupelor de ocupaţie sovietică a fost în general contra- 
dictorie. Principala lor preocupare păruse a fi aceea de a menține sau a 
restabili aparenţa ordinii publice şi populaţia maghiară se demonstră a 
fi mult mai disciplinată şi cooperantă decât cea română. Maghiarii erau 
majoritari în marile centre urbane, mai uşor de ţinut sub control, în timp 
ce românii dominau la sate (cu excepţia judeţelor secuieşti), unde „Repu- 
blica nord-transilvăneană” nu a reuşit niciodată să se impună. Mai mult 
decât atât, unii militari sovietici nu îşi ascundeau simpatia personală 
fata de partea maghiară. Maiorul Zincik, comandantul aceleiaşi garni- 
zoane din Cluj care în octombrie expulzase reprezentanţii universităţii 
române, insista în a considera oraşul şi împrejurimile sale ca aparţinând 
Ungariei.™ Zincik a fost curând înlocuit, însă caracterul maghiar al ad- 
ministratiei provizorii a continuat să fie evident atât sub aspecte practice 
(circulația monedei maghiare, pengó-ul, reintrodusă de o parte, chiar si 
minoritară, a aparatului administrativ maghiar), cât şi sub aspecte sim- 
bolice (simboluri toponomastice, antete poştale purtând stema Ungariei, 
circulare redactate exclusiv in limba maghiará).5 În anii 1944-1945 însă, 

sprijinul aspiratiilor autonomiste ale stangii transilvanene (maghiare) a 
fost insotit de prevederi asupra represiunilor pe fundamente sociale si 
politice puse in practică de NKVD in cadrul operaţiunilor pre-ordonate 
de Moscova, precum deportarea de la Cluj în Uniunea Sovietică a unui 
număr de maghiari estimat între 3-5.000, de origine aristocratică sau 
mediu-burgheză, ce a avut loc între 13 şi 15 octombrie 1944, cu ocazia 
intrării trupelor sovietice în oraş, sau la puţine luni mai târziu, în ianua- 
rie 1945, deportarea - de data aceasta în baza unor criterii „etnopolitice” 
(colaborationismul german) — a circa 70.000 de svabi din regiunea Satu 
Mare.” La fel ca în Uniunea Sovietică, şi in Transilvania politicile nati- 
onale ale diferitelor aparate subordonate imperiului lui Stalin păreau a 


face un joc dublu. 

2. Integrare fara autonomie 
(1945-1952) 


2.1. Problema minoritatilor in Europa postbelica 


Prezenţa minorităţilor într-un stat independent implică un delicat 
conflict între exerciţiul suveranităţii naţionale şi necesitatea tutelei juri- 
dice a grupurilor non-dominante. Protecția acestora din urmă, garantată 
în 1919 prin tratatele semnate la Paris, nu a reuşit să soluţioneze principa- 
lele conflicte dintre state şi minoritățile din Europa Central-Orientală.68 
Statele „succesoare” monarhiei habsburgice considerau controlul asupra 
respectării drepturilor minorităţilor, exercitat de Societatea Naţiunilor, o 
intromisiune intolerabilă în afacerilor lor interne.“ Grupurile etnice mi- 
noritare (în special maghiare şi germane), pe de altă parte, s-au demon- 
strat sensibile la strădaniile revizioniste ale propriilor lor „patrii materne 
externe”,’”° conducând activităţi politice cu tendinţe de autonomie, sau la 
reunirea cu propriul stat de apartenenţă. 

După lovitura primită în 1938 la Monaco, politicienii de orientare de- 
mocratică, precum fostul preşedinte cehoslovac Eduard Beneš, au văzut 
în prezenţa unor minorităţi consistente, neasimilate, una dintre cauzele 
determinante ale conflictului mondial şi un factor destabilizator pentru 
întreaga Europa.” Împărtăşită pe larg printre democratiile occidentale, 
această sentință de condamnare colectivă şi-a găsit expresia în proiec- 
tele de pace pentru Ungaria, elaborate de Aliați între 1943-44, care anti- 
cipau emiterea unui nou model juridic, bazat pe respectarea drepturilor 
omului (acordate individual), consfințit in 1948 prin Declaraţia univer- 

sală a drepturilor omului.”? Noile clase dirigente est-europene, de la con- 
servatori la comuniști, nu au ezitat să vadă într-un asemenea eveniment 
soluționarea unui echivoc moştenire a perioadei interbelice: că „norma” 
raporturilor internaţionale ar fi fost reprezentată exclusiv de Statul-na- 
tiune.? În urma tentativei din 1919 de la Versailles, de a exporta şi în 
Europa Central-Orientală principiul wilsonian al autodeterminării po- 
poarelor, state ca România, Cehoslovacia sau Polonia, intrate în posesia 
unor teritorii care aparținuseră timp de secole Imperiului Habsburgic, se 
proclamaseră unităţi ,nationale” când, în realitate, ele constituiau alipi- 
rea unor regiuni istoric multi-etnice, diferite prin limbă, identitate cultu- 
rală, religie şi grad de dezvoltare socio-economică. Datorită faptului că 
puterile învingătoare nu avuseseră forța suficientă pentru a da coerenţă 
aplicării principiilor de autodeterminare declarate, acolo unde minori- 
tatile nu au suferit schimburi de populaţie sau forme de epurare etnică, 
rezultatul unui asemenea echivoc a fost o ,nationalizare" rapidă si trau- 
matica.” Acest proces de unificare politico-institutionala a fost purtat in 
numele modernizării şi al progresului, însă pe baze etnice, chiar de către 
increzátoarele elite liberale ale statelor ridicate din ruinele monarhiei.75 
În politicile naţionale a predominat un model de excludere, concentrat în 
acțiuni precum: discriminarea constituțională sau legislativă, numerus 
clausus o nulus, în sectoare-cheie ca învățământul, comerţul, funcţiile 
publice. 

Între 1939 şi 1947, în urma exterminărilor naziste, care până în anul 
1945 au redus mai bine de două treimi din comunităţile evreieşti din Eu- 
ropa Central-Orientală, la fel ca şi a succesivei expulzări a comunităţilor 
germane (în special din Cehoslovacia, Polonia, Ungaria şi Iugoslavia), 
proiectul de creare a statelor ,nationale” a găsit un teren fertil în mare 

Transfers in Europe, 1945-1955, University of Pennsylvania Press, Philadelphia, 1962. 


parte a Europei Orientale. Binomul ,,razboiul-revolutie”,”” in care violen- 
ta nediscriminanta asumase un grad de intensitate necunoscut pana 
atunci, a determinat conditiile materiale si psihologice necesare ca na- 
tiunile din aceasta zonă să poată reconstrui, prin epurări etnice, expul- 
zări şi schimburi de populaţie, dintr-o hartă etnică tradițional şi dezolant 
fragmentată, spaţii etno-nationale omogene, ducând astfel la bun sfâr- 
sit procesul de ,nationalizare" a teritoriilor ex-habsburgice. ,,Nationali- 
zarea” spaţiului politic se baza pe aceeaşi logică a Războiului Rece: nici 
unul dintre cei doi rivali (nici măcar democratiile occidentale) nu păreau 
să acorde vreun interes menţinerii caracterului multietnic al Europei so- 
vietizate.'8 Conflictele interetnice — deja exacerbate în timpul războiului, 
mai ales în teritoriile supuse ocupaţiei militare a puterilor Axei — au gă- 
sit o rezolvare drastică între 1944-46, prin acţiuni de represalii etnice, 
care au lovit, peste tot, populaţia germană, italienii din Istria şi Dalma- 
tia şi maghiarii din Vojvodina şi Slovacia.” Având în vedere diversitatea 
scenariilor în care acestea au avut loc, fiecare episod a fost rezultatul 
motivatiilor şi impulsurilor, corelate şi indivizibile, de natura „politică”, 
„socială” sau explicit „etnică”. 


77 Cfr. excelentei restituiri a lui A. Ferrara, Esodi, deportazioni e stermini; „la guerra-ri- 
voluzione” europea (1912-1939), în „Contemporanea”, 2006, 3, pp. 449-75; Id., Esodi, 
deportazioni e stermini: la ,guerra-rivoluzione" europea (1939-1953), Idem., 4, pp. 653- 
79. 

78 M. Kramer, Introduction, in P. Ther, A. Siljak (ed), Redrawing Nations: Ethnic Cleans- 
ing in East-Central Europe, 1944-1948, Rowman & Littlefield, Lanham (MD), 2001, pp. 
1-41. 

79 Despre politicile de represalii din Europa orientală in anii ce au urmat celui de-al 
doilea război mondial cfr. I. Deak, J. T. Gross, T. Judt (ed.), The Politics of Retribution in 
Europe: World War II and Its Aftermath, Princeton University Press, Princeton, 2000. 
Despre dinamica, consecinţele sociopolitice si memoria istorică a exodului italienilor 
din Istria şi Dalmatia, R. Pupo, II lungo esodo. Istria: le persecuzioni, le fobie, l'esilio, 
Rizzoli, Milano, 2005; G. Crainz, Il dolore e l'esilio. L'Istria e le memorie divise d'Europa, 
Donzelli, Roma, 2005; G. Nemec, Fuori dalle mura: cittadinanza italiana e mondo rurale 
slavo nell'Istria interna tra guerra e dopoguerra, in M. Cattaruzza (coord.) Nazionalismi 
di frontiera. Identità contrapposte sull'Adriatico nord-orientale, 1850—1950, Rubbettino, 
Soveria Mannelli, 2003, pp. 203-23. Pentru un cadru general al expulzárii germani- 
lor si italienilor dupá cel de-al Doilea Rázboi Mondial, cfr. D. Brandes, B. Faulenbach, 
R. Pupo, M.Cattaruzza, A. Sema, in M. Cattaruzza, M. Dogo, R. Pupo (coord.), Esodi. 
Trasferimenti forzati di popolazione nel Novecento europeo, ESI, Napoli, 2000. 


2.2. Politica nationala a PCR (1945-1947) 


Cazul transilvanean a reprezentat, in acest cadru, o exceptie mo- 
tivată de contextul geopolitic (nevoia sovietică de a tine dependenţi de 
sine doi aliaţi reluctanti, asa ca Ungaria si România), dar şi de natura 
particulară, accentuat multi-etnică, a partidului comunist român, ajuns 
la putere la data de 6 martie 1945, data formării guvernului condus de 
Petru Groza. Născut în 1921 din sciziunea Partidului Social-Democrat, 
PCdR (din 1945 PCR, din 1948 PMR)?? a fost prima mişcare politică cu 
adevărat transnationala a istoriei române. În timp ce social-democratia 
se sprijinea pe organizaţii informal separate pe linii naţionale, Partidul 
Comunist descuraja (iar după cel de-al Doilea Război Mondial interzicea 
explicit) formarea de „celule etnice” sau de secțiuni distincte pentru lini- 
ile nationale în întreprinderi sau instituţii publice.*! 

Cu toate acestea, PCdR-ul, ce a supravieţuit clandestin din 1924 pana 
în 1944, era indubitabil un partid al minorităţilor, deoarece grupurile et- 
nice de altă naţionalitate decât cea română au dat mişcării, minuscule 
de altfel, majoritatea militantilor până la momentul legalizării acestu- 
ia şi începutul recrutării masive, din 1945. În anul 1933, la finalul crizei 
economice mondiale după datele Komintern, partidul, constrâns la clan- 
destinitate din 1924, număra 1.665 de membri. Dintre aceştia, doar un 
sfert puteau fi clasificați ca având naţionalitate română, în timp ce restul 
de 75% era compus, în ordine descrescătoare, din maghiari (26% din to- 
tal), evrei (18%), bulgari, ucraineni, ruşi, germani, sârbi.5 Motivul adezi- 
unii preponderent non-románesti la Partidul Comunist rămâne şi astăzi 
un subiect deschis analizei şi controverselor istoriografice, iar frecvent 
adoptata simplificare, presupunând o dihotomie între majoritatea româ- 
na anticomunistă şi minoritățile filocomuniste, ar putea fi considerată o 
eroare de perspectivă. Numărul militanţilor comunişti de altă naționali- 
tate decât cea română era într-adevăr nesemnificativ din punct de vedere 


80 PCdR 1921-44, PCR 1945-48, PMR 1948-1965, PCR 1965-89. 

81 T. Lónhárt, V. Tarau, Minorities and Communism in Transylvania (1944-1947), în C. 
Lévai, V. Vese (ed.), Tolerance and Intolerance in Historical Perspective, Plus, Pisa, 2003, 
pp. 25-42. 

82 I. Chiper, Considerations on the Numerical Evolution and Ethnic Composition of the Ro- 
manian Communist Party, 1921-1952, în „Totalitarianism Archives”, 2002, 1-2, pp. 
10-2. 


statistic, comparativ totalului populatiei evreiesti (800.000 de persoane) 
sau maghiare (circa 1,4 milioane) interbelice. În ambele comunităţi exis- 
tau multe alte curente politice (mişcarea sionistă la evrei, mişcarea creş- 
tin-socială la maghiari) care deţineau o participare masivă. Ratiunile 
pentru care ideea comunistă şi mişcarea muncitorească au rămas atât 
de străine majorităţii românilor nu se reduc doar la pura evidenţă statis- 
tică (un partid de minorităţi), dar găsesc rădăcini profunde în particulara 
evoluţie a reţelelor de sociabilitate internă mişcării comuniste, care dupa 
anul 1945 au contribuit la formarea unor adevărate filiere evreieşti şi/ 
sau maghiare în diferitele aparate ale nomenclaturii. Aceste reţele fuse- 
seră dominate între cele două războaie de non-români chiar şi din punct 
de vedere lingvistic, iar aceeaşi cultură de stânga, împreună cu circuitele 
sale asociative şi organele sale de presă, era exprimată în mare parte de 
non-románi.** Cea mai influentă organizaţie de masă, care a operat până 
în 1944 ca acoperire legală a PCdR clandestin a fost, de exemplu, MA- 
DOSZ, fondată în 1934 dintr-o sciziune a Partidului Naţional Maghiar de 
orientare conservatoare. 

Ca rezultat al acestui contingent istoric, Partidul Comunist şi aderen- 
tii săi au rămas, după părerea lui Stelian Tănase, o grupare „străină” vie- 
tii politice româneşti până în anul 1945.5 Izolarea socioculturală a miş- 
cării comuniste deriva nu doar din compoziţia sa etnică, ci şi din radicala 
sentinţă a „Statului naţional unitar român”, potrivit căreia comuniştii îşi 
adjudecaseră o entitate artificială, fruct nu al unei lupte de eliberare na- 
tionalá, ci al tratatelor de pace „imperialiste” de la Versailles, Trianon si 
Neuilly. La congresele sale, ce se desfăşurau aventuros, peste hotare - la 
Viena (1924), Cracovia (1928) si Moscova (1931) -, conducerea PCdR a rea- 
firmat, conform modelului sovietic, că naționalităților le revenea dreptul 
de autodeterminare şi secesiune. 


83 R. Levy, Gloria şi decăderea Anei Pauker (2001), Polirom, laşi, 2002, pp. 16-8. Cfr. L. 
Rotman, Cuvânt înainte: Evreii din România — final de istorie, în A. Andreescu, L. Nasta- 
să, A. Varga (coord.), Minorităţi etnoculturale, mărturii documentare. Evreii din Romá- 
nia, 1945-1965, Centrul de Resurse pentru Diversitatea Etnoculturală, Cluj-Napoca, 
2003, pp. 7-11. 

84 Mecanismele crearii filierelor in interiorul aparatului si in memoria matematicia- 
nului E. Balas, Will to Freedom: A Perilous Journey through Fascism and Communism, 
Syracuse University Press, Syracuse (NY), 2000. 

85 S. Tanase, Elite si societate. Guvernarea Gheorghiu-Dej, 1948-1965, Humanitas, Bucu- 

În ciuda schimbării dictate in 1935 de al VII-lea Congres al Komin- 
tern, care, lansând in Europa strategia „fronturilor populare”, a procla- 
mat si intangibilitatea frontierelor stabilite la Versailles, în percepţia co- 
lectivă a societăţii române, la fel ca şi în autoreprezentare, PCdR a rămas 
o mişcare extremistă, care combătea realitatea prezentă în aşteptarea 
unei palingeneze revoluţionare venite din afară, dinspre Uniunea Sovie- 
tică. Dimensiunea fundamentală a socializării politice a comuniştilor 
români până în anul 1944 a fost clandestinitatea, care se suprapunea 
unei viziuni a societăţii ca lume ostilă şi străină, de distrus în totalitate 
şi de reconstruit pe baze noi. Examinând rezultatele tragice şi groteşti 
ale evenimentelor istorice din timpul dictaturii ceauşiste, s-a observat că 
cultura politică a comunismului românesc a păstrat o particulară conti- 
nuitate între epoca clandestinitatii şi cea a puterii absolute: „suspiciunea 
paranoică, profundul complex de inferioritate, sensul de nelegitimitate, 
narcisismul politic, sectarismul, anti-intelectualismul”.®*° 

Guvernul filocomunist roman, ajuns la putere sub santaj sovietic la 
6 martie 1945, a incercat sa se elibereze de propria imagine ,,antinatio- 
nalá", intarita de ocupatia militara si de continuele presiuni exercitate de 
Moscova, şi a impus o strategie de penetrare politică, fondată pe căuta- 
rea consensului între principalele componente etnice. În 1945, chiar Ana 
Pauker, fiica unui rabin ortodox şi în fruntea listei emigratilor români în 
Uniunea Sovietică între anii 1939-1944, a fost cea care a semnat, împreu- 
ná cu ministrul de interne Teohari Georgescu — netinand cont de părerea 
secretarului Gheorghiu-Dej - un pact secret de neagresiune cu coman- 
dantul mişcării legionare clandestine Nicolae Pătraşcu.“ Însoţită in 1945 
de o vastă amnistie, acţiunea era încadrată în tentativa, pe deplin reusi- 
tă, de a întări rândurile partidului în perioada de tranziţie la regimul de 
monopartid. Numărul celor înscrişi în PCR a sporit de la 45.000 în apri- 
lie 1945 la aproape 300.000 în luna octombrie, pentru a ajunge la peste 
700.000 în luna iulie a anului 1947. Păstrându-şi caracterul multinatio- 
nal şi intenţia de a integra politic minoritățile, începând din 1946, PCR 
a facilitat intrarea preferentiala a românilor în zonele de limbă mixta. 
Clasa directoare comunistă de la Bucureşti, în fruntea unei ţări înfrânte, 
se găsea totuşi pe poziţii mult diferite fata de omologii săi cehoslovaci, 
polonezi sau iugoslavi, ai căror reprezentanţi de guvern stăteau la masa 
86 Tismăneanu, Stalinism for All Seasons, op. cit., p. 13. 


87 Cfr. Levy, Gloria, op. cit., p. 67. Existenţa pactului a fost menţionată de Pauker in inte- 
rogatoriile la care a fost supusă după arestare, în februarie 1953. 


păcii alături de puterile aliate şi cărora susținerea lui Stalin în vederea 
epurărilor etnice dintre anii 1944-1946 le acreditase în fata populaţiei 
imaginea de artificieri ai alungării „străinilor” de pe teritoriul naţional. 
PCR şi forțele politice corelationate acestuia, în primul rând Partidul So- 
cial-Democrat şi Frontul Plugarilor, au afirmat, prin urmare, o politică 
integrativá a naționalităților, au repudiat practicile discriminatorii din 
perioada interbelică, ce făcuseră imposibilă crearea unei noi identități 
cetăţeneşti, stimulând, dimpotrivă, un sentiment de ostilitate fata de Sta- 
tul român, foarte răspândit mai ales în rândul populaţiei maghiare din 
Transilvania. Noul guvern nu numai că a recunoscut ca o stare de fapt 
plurietnicitatea ţării, şi în primul rând a Transilvaniei, unde populaţia de 
alte naţionalităţi decât cea română număra, la recensământul din 1948, 
peste 35%, ci a făcut eforturi de a perpetua şi promova diversitatea et- 
noculturală. Partidul Comunist a propus minorităţilor, şi în primul rând 
maghiarilor, o cale de integrare în noul Stat, bazată pe recunoaşterea 
unor ample drepturi culturale, în schimbul loialității politico-institutio- 
nale, începând cu renunţarea la orice revizuire teritorială. În anii 1945 şi 
1946, ministrul justiţiei, Lucrețiu Pátráscanu, unul dintre puţinii repre- 
zentanti ai PCR care se bucurau de ceva popularitate, a ridicat în două 
cuvântări ţinute la Cluj problema slabei loialitati a minorităţii maghiare 
şi necesitatea de a promova interesele populaţiei române în zonele mixte 
ale Transilvaniei. Conducerea partidului, la indicatia Moscovei, nu ezi- 
tă să îl marginalizeze, împiedicându-l să mai atáte naționalismul romá- 
nesc, pentru ca mai apoi, în 1948, să îl aresteze şi să îl execute şase ani 
mai târziu.88 

O politică minoritară diametral opusă celei în vigoare până în 1944 
cerea figuri publice, instituţii şi realizări care să o legitimeze în fata opi- 
niei publice. Petru Groza, prim-ministru formal până în anul 1952 şi şef 
efectiv al guvernului până în anul 1948, a fost, din multe puncte de ve- 
dere, cea mai bună alegere a lui Stalin. Groza se născuse în 1884 într-un 
sătuc situat în apropierea oraşului Deva, în Transilvania Centrală, din- 
tr-o familie înstărită şi tradiționalistă a satului românesc (tatăl era preot 
ortodox), dar din dorinţa familiei şi-a efectuat studiile la colegiul calvi- 
nist de la Orăştie (pe vremea aceea Szâszvâros). Student la Budapesta şi 
Berlin în ultimii ani ai monarhiei, admirator al culturii maghiare şi în 


88 Etapele căderii în dizgrație, detentia şi condamnarea la moarte a lui Pátráscanu în L. 
Betea, Lucrețiu Pătrăşcanu. Moartea unui lider comunist, Humanitas, Bucuresti, 2001. 


acelaşi timp partizan al anexării Transilvaniei la România, avocat şi om 
de afaceri de mare succes, Groza era încarnarea lui Homo transylvani- 
cus, care, fără a-şi renega propria identitate originară, se mişca în voie 
în diferite sfere nationale şi socioculturale.* El reprezenta o comunitate, 
cea a gentilomilor şi a magnatilor, a căror apartenenţă era determinată 
nu numai prin legături de sânge, ci, mai ales, prin prestigiu social şi o 
viziune complexă asupra lumii, tipică elitelor supranationale habsbur- 
gice. Groza însuşi, motivat de o sensibilitate socială asociată cunoaşterii 
depline a realităţii ţărăneşti, a promovat în anul 1935 Frontul Plugarilor, 
prima mişcare politică ce încerca să reprezinte cauza societăţii rurale 
româneşti, mai ales a păturilor sale cele mai sărace. După război, primul- 
ministru Groza s-a distins prin frecventele declaraţii filomaghiare, care 
provocau stânjeneală şi ostilitate în cercurile de guvernare româneşti. 
Pe data de 13 martie 1945, de pe scena de onoare a pieţei principale din 
Cluj, a salutat, cu un lung şi înflăcărat discurs în maghiară, zecile de mii 
de persoane (în mare parte ţărani maghiari în costume tradiţionale) re- 
unite pentru a celebra reîntoarcerea Transilvaniei de Nord la România.” 
Cu acest gest, a cucerit un imens capital de simpatie şi susținere politică 
în cadrul comunităţii maghiare. Groza s-a angajat a garanta păstrarea 
universităţii în limba maghiară la Cluj (o instituţie unică în Europa ace- 
lor timpuri)! şi, stimulat de ofertele analoge oferite de liderul iugoslav 
Tito Bulgariei, a ajuns să propună, într-o declaraţie dată agenţiei Reuters 
pe data de 3 februarie 1947, o confederație vamală între cele două State, 
în vederea mult doritei „spiritualizări a granitelor""?? Totuşi, in 1945-46, 
chiar pe nodul frontierei româno-maghiare, Groza a menţinut o atitudine 
fermă cu privire la cerinţele guvernului de la Budapesta şi al aceluiaşi 
partid comunist maghiar, care, în ciuda faptului că Ungaria nu mai era 
un stat multinational, se confrunta în lunile Conferinţei de Pace de la 

Paris si dupa dezastruosul rezultat electoral de la 4 noiembrie 1945 (17% 
dintre voturi, al treilea partid dupa cel al micilor proprietari si al social- 
democratilor) cu o problema analoga celei a PCR: un persistent deficit de 
legitimitate nationala.” 

Actiunea guvernului Groza relativ la populatiile alogene a avut un 
caracter diferentiat si pragmatic si s-a distins printr-o mai mare conti- 
nuitate cu orientarea si practicile puterii din perioada interbelica a prim- 
ministrului privitor la declaratiile conciliante. Unica exceptie relevanta 
a fost aplicarea politicii minoritare de tip sovietic in domeniul educativ 
si cultural, la care au participat, ghidate de maghiari, toate grupurile 
nationale non-române, mai putin comunitatea germană, supusă, ince- 
pând cu anul 1945, unui regim dur de discriminare juridică (culminând 
cu negarea colectivă a dreptului la vot în anii 1946 şi 1948), economică 
şi culturală. Discontinuitatea cea mai evidentă fata de perioada 1918-44 
era pregătirea unei reţele de şcoli integrate, care trebuia să garanteze 
minorităţii, celor 1,5 milioane de maghiari din Transilvania, un parcurs 
educativ în limba maternă, de la şcoala primară până la universitate. În 
1947-48, sistemul şcolar şi universitar maghiar se sprijinea pe o reţea de 
2.671 şcoli primare, 184 de institute gimnaziale şi Universitatea Bolyai 
din Cluj, frecventată de 3.500 de studenți. Pe întregul teritoriu al ţării, 
cei 4.205 învăţători, 2.035 profesori de gimnaziu şi cei 280 de profesori 
şi asistenţi universitari formau o elită intelectuală de un înalt profesio- 
nalism, conştientă de propria funcţie ,nationalá""?* Revoluţia politică a 
avut, bineînţeles, şi un caracter generational: mai ales elevii de liceu si 
studenții, muncitorii şi femeile (cărora li s-a acordat dreptul de vot din 
1946) au fost cei care au reprezentat avangarda şi baza de recrutare de 
care avea nevoie partidul. Primul contact cu ideologia comunistă, înain- 
te chiar de a accede la universitatea maghiară din Cluj, avea loc în cadrul 

„colegiilor populare”. Aceste instituţii reluau experienţa întreprinsă în 
Ungaria, unde tineri de origine rurală — care, în număr mare, deveniseră 
de la o vârstă fragedă intelectualii organici ai regimului — îşi făceau studi- 
ile liceale şi universitare într-un cadru de socializare politică impregnat 
de un radicalism social egalitar, însă atent la tradiţiile nationale." 

Şi Partidul Comunist a fost deschis minorităţilor naţionale şi mai ales 
maghiarilor, care, în luna iulie a anului 1945, reprezentau 19,2% din cei 
150.000 de membri efectivi, în proporţie de 9-10% din totalul populati- 
ei. În cursul anului 1946 procentul s-a menţinut între 14-15%, pentru a 
scădea mai semnificativ doar în anul 1947. După datele Departamentului 
de externe al CC al PCUS(b), în luna iulie a anului 1947, 79,6% dintre cei 
703.000 înscrişi la PCR erau de naţionalitate română, în timp ce 12,3% 
se declarau maghiari şi 4, 2 evrei.” În ajunul „verificărilor”, după adevă- 
rate epurări interne, efectuate între noiembrie 1948 şi 1952-53, partidul 
număra 913.027 membri, din care 11% maghiari. În faţa unei uşoare di- 
minuări procentuale (de la 12,3% la 11%), numărul membrilor maghiari 
crescuse ulterior, ajungând pe la finele lui 1948 la un nivel de penetrare 
de 6,7% în comunitatea maghiară transilvăneană. În timpul fazei celei 
mai intense de epurare (1949-50), partidul-stat s-a mai privat de peste 
200.000 de membri, iar în 1950 numărul membrilor scăzuse la 720.146: 
populaţia românească era de acum reprezentată în partid în procent de 
81,7%, dar şi maghiarii se stabilizaseră undeva în jurul a 11%.% „Româ- 
nizarea” partidului nu a determinat marginalizarea graduală a nume- 
roşilor membri de altă naţionalitate decât cea română, cooptați în noile 
structuri ale puterii, în special în aparatele centrale şi periferice ale PCR, 
datorită „senioriei” de apartenenţă garantată de anii de clandestinitate. 


95 Despre rolul istoric al colegiilor populare în formarea elitei maghiare în anii de după 
1945, cfr. I. Papp, A NEKOSZ legendája és valósága, in I. Romsics (coord.), Mitoszok, 
legendák, tévhitek a 20. századi magyar történelemből, Osiris, Budapesta, 2002, pp. 
309-38. 

96 ANIC, fond CC PCR, Sectia organizatorica, dosar 40/1945, f. 3. 

97 Chiper, Considerations, op. cit., p. 19. 

98 G. P. Murasko (coord.), Vostocnaja Evropa v dokumentach rossijskich archivov. 1944— 
1953 gg., 2 vol., Sibirskij chronograf, Moscova-Novosibirsk 1997-98 (notat de acum 
inainte VE v dok.), vol II, doc. 133, p. 394 (informatii asupra controlului membrilor 
PMR in baza datelor CC al PMR - Moscova, 6 august 1950). 


TABELUL 2.1 
Compozitia etnica a aparatului Comitetului Central al PCR (1947) 


Total 
Şefi si vicesefi de Şefi si vicesefi de N. % 
departament secţie, instructori 

Români 19 325 344 63,0 
Maghiari 2 50 52 9,5 
Evrei 14 119 133 24,3 
Slavi (sic!) 2 11 13 2,4 
Sârbi 0 1 1 0,2 
Altele 1 2 3 0,6 
Total 38 508 546 100,0 


Sursă: |. Chiper, Considerations on the Numerical Evolution and Ethnic Com- 
position of the Romanian Communist Party, 1921-1952, în „Totalitarianism Ar- 
chives”, 2002, 1-2, p. 23. 


„Românizarea” partidului a fost mai vizibilă în Transilvania, unde, 
in perioada interbelică, componenta maghiară era dominantă nu doar în 
regiunea secuiască (actualele judeţe Mureş, Harghita şi Covasna), ci şi în 
Transilvania centrală (de exemplu în judeţul Cluj) şi în centrele urbane si- 
tuate la graniţa cu Ungaria (Timişoara, Arad, Oradea, Satu Mare). În ora- 
şul Cluj, un centru muncitoresc şi universitar numărând circa 100.000 
de locuitori, a cărui populaţie se declarase în proporţie de 57% de lim- 
bă maternă maghiară şi doar 40% română la recensământul din 1948, 
membrii partidului erau aproape în totalitate maghiari (82%) în luna ia- 
nuarie a anului 1946. Un an mai târziu, acest procentaj se redusese la 
66%, în timp ce membrii de naţionalitate română creşteau de la 10,6% la 
26,6%, pentru a atinge 50% la sfârşitul anilor '40.% În judeţul multilingv 
Mureş, maghiarii reprezentau 51% din populaţie, asigurând, la sfârşitul 
anului 1946, 83% din membrii partidului, în timp ce în 1948 românii, în 
procent de 45% din populaţie, atingeau deja 40% din membri. 


99 V. Tarau, Considérations sur l'évolution numérique des membres du Parti Communiste 
Roumaine entre 1944—1946: étude de cas sur la ville de Cluj, in ,Transylvanian Review", 
4, 1995, pp. 114-5. 
100 Z.Novák, Infüntarea structurii politice a PCR în judeţul Mureş — 1944-1948, în „Anuarul 
Arhivelor Mureşene”, II, 2003, pp. 282-4. 


În privinţa cadrelor şi militantilor de altă naţionalitate decât cea ro- 
mână, partidul a urmărit o politică diferențiată. Maghiarii, de exemplu, 
au fost încurajați să îşi folosească limba maternă, nu doar în reuniunile 
de celulă (chiar dacă erau prezenţi şi români), dar şi în comitetele electo- 
rale şi în acțiunile de propagandă politică. Dificila profesionalizare a unui 
aparat care se extindea rapid, dar a cărui instruire medie nu depăşea 4-6 
clase elementare, se desfăşura, chiar şi din necesitate practică, în lim- 
ba vorbită şi înţeleasă de activisti. Încă din 1945, în principalele oraşe 
transilvănene au fost organizate de PCR şi de UPM cursuri lunare sau 
trimestriale în limba maghiară, cu scopul de a-i iniţia pe noii militanti în 
tehnicile de propagandă şi administrare (cum să organizeze o întâlnire, 
cum să completeze o gazetă de perete, cum să întocmească un proces 
verbal). În 1946, Comitetul Central a autorizat înființarea unei şcoli de 
cadre în limba maghiară, în acelaşi Bucureşti care a îndeplinit mai apoi 
funcția de forjă pentru liderii care în anii "50 au determinat soarta Regi- 
unii Autonome Maghiare. 

În domeniu socioeconomic, guvernul de la Bucureşti s-a demonstrat 
însă mult mai putin dispus la compromisuri în ceea ce privea minoritățile. 
Puternice rezistenţe din partea aparatului statal au fost înregistrate, spre 
exemplu, în privinţa recunoaşterii cetățeniei române în Transilvania de 
nord indivizilor de naţionalitate maghiară, deţinând cetăţenie maghiară 
în anii 1940-44, în ciuda dispoziţiilor Legii nr. 261 din 4 aprilie 1945.10? 
O altă sursă de conflict a fost mai apoi aplicarea reformei agrare lansată 
prin Legea nr. 187 din 23 martie 1945, care prevedea exproprierea fără 
indemnizaţie a tuturor proprietăţilor mai mari de 50 de hectare. Ca efect 
al reformei, au fost distribuite, la nivel naţional, un milion de hectare de 
teren cultivabil la circa 800.000 de ţărani. În acelaşi timp, statul a expro- 
priat 1.468.000 de hectare de teren de la 155.000 de posesori, în cea mai 
mare parte de naţionalitate germană sau maghiară. În ciuda faptului 
că obiectivul declarat fusese fragmentarea latifundiară, legea a fost apli- 
cată diferit în Transilvania faţă de restul ţării: în timp ce în Moldova şi 
Oltenia dimensiunea proprietăţilor supuse confiscării depăşea 110 hec- 
tare, în Transilvania dimensiunea la care se aplica confiscarea era de 


101 Compoziţia socială a comitatului provincial Mureş în 1946 în ANDJM, fond 1296, Co- 
mitetul judeţean Mureş al PCR, 1945-50, dosar 22/1946, f. 36-8. 

102 G. Vincze, Illúziók és csalódások. Fejezetek a romániai magyarság 2. világháború utáni 
történelméből, Státus, Miercurea Ciuc, 1999, p. 73. 

103 D. Şandru, Reforma agrară din 1945 în România, INST, Bucuresti, 2000, pp. 161-77. 


abia 5,5 hectare. Cu toate acestea, chiar din Transilvania si Banat a fost 
confiscată mai mult de jumătate din suprafaţa arabilă distribuită prin 
reforma agrară. 

Între 1940 şi 1947, statul român a mai confiscat, prin intermediul 
ONAC, o cantitate inestimabilă de bunuri mobile şi imobile, provenind de 
la evreii expropriati în perioada 1940-44 şi de la maghiarii şi germanii 
refugiaţi în Occident, ca prizonieri de război, între 1944-45. 

În paralel cu reforma agrară, instituirea CASBI pe data de 10 februa- 
rie 1945 s-a dovedit a fi o importantă armă de presiune a guvernului în 
privinţa minorităţilor, încât prevedea confiscarea de bunuri mobile şi 
imobile cetăţenilor maghiari şi germani nerezidenti, în toamna anului 
1944, în Transilvania (absenteiştii). CASBI a continuat să funcţioneze 
până la nationalizárile din 1948, reprezentând un instrument de presiu- 
ne nu doar politică, ci şi economică. Profitând de ambiguitátile prezente 
în normele şi dispoziţiile de punere în aplicare, aparatul statal a putut ex- 
propria şi indivizi de naţionalitate maghiară, sau germană (saşi şi şvabi) 
întrucât aceştia erau consideraţi prezumtivi „inamici”, acest fapt contri- 
buind la redistribuirea administrativă a unor resurse considerabile din- 
spre privaţi înspre Stat. 

Chiar şi integrarea minorităţilor în structurile publice a fost destul 
de limitată, mai ales până la începerea construirii Statului comunist. Gu- 
vernul Groza a moştenit un aparat a cărui mentalitate se formase în anii 
liberali de nation-building ai deceniului '20, sau chiar în anii dictaturii 
monarhice (1938-40) şi ai regimului Antonescu (1941-44). Până în anul 
1947, exigenta de a asigura o continuitate administrativă a dat posibili- 
tatea aparatului statal de a evita o epurare de masă, mai ales la nivelele 
periferice. Acţiunea de verificare şi reeducare a fost destul de superfici- 
ala, fiind limitată - la fel ca în luna august a anului 1944, când Transil- 
vania a fost eliberată de aceeaşi armată română care invadase Uniunea 
Sovietică în anul 1941 - la un jurământ de fidelitate către noile instituţii. 
Organele de poliţie, Jandarmeria şi Siguranţa (departamentul „politic”) 
au menţinut o atitudine ostilă fata de populaţiile alogene, mai ales fata de 
maghiari, acuzaţi (nu întotdeauna pe nedrept) de tendinţe separatiste şi 


104 Idem, p. 231. 


revansarde.! Începând cu anul 1947, diverşi reprezentaţi de vază ai mi- 
noritatii maghiare au fost încarceraţi în baza suspiciunii de înaltă trada- 
re sau spionaj în favoarea Ungariei sau a puterilor occidentale.!% Practica 
încarcerării „preventive”, extrajudiciare, nu a fost o noutate introdusă de 
comunişti şi nu a lovit doar minoritățile, deoarece fusese deja folosită de 
mareşalul Ion Antonescu pentru a lovi insurgenții revoltei legionare din 
1941. După cel de-al Doilea Război Mondial, această măsură a preluat 
un caracter de excepţie şi până pe la mijlocul anilor '60 a constituit un 
instrument utilizat frecvent în vederea controlului populaţiei. 

În ciuda contradictiilor sale interne, sau poate chiar mulțumită aces- 
tora, politica naţională a lui Petru Groza a reuşit să se conformeze cererii 
înaintată de Stalin în luna martie a anului 1945, în schimbul retrocedării 
întregii Transilvanii de Nord României: consolidarea relaţiilor interetnice 
şi sufocarea tendinţelor separatiste în interiorul comunității maghiare. 


2.3. Integrare politică şi interese minoritare: 
Uniunea Populară Maghiară 


Strategia de implicare a minorităţilor în afacerile statului s-a bazat 
pe susţinerea păstrării identitatilor culturale a grupurilor non-române 
(cu excepţia germanilor), printr-o politică ce urma modelul sovietic al 
anilor '20, chiar dacă nu atingea problema autonomiei teritoriale. Sco- 
larizarea, culturalizarea şi politizarea straturilor sociale şi a grupurilor 
etnice excluse până în 1945 de la participarea politică nu erau decât di- 
ferite aspecte ale unui proiect ambițios, al cărui succes era garantat nu 
doar de determinarea cu care era urmat, ci şi de cooperarea diferitelor 
minorităţi. 

106 ACNSAS, fond Penal, dosar 254, vol. VII, f. 47, ordonanța 50000/1947 a Ministerului 
Afacerilor Interne asupra arestării şi „condamnării administrative” a lui József Venc- 
zel, consilierul episcopului catolic de Alba Iulia, Aron Marton. 


Participarea naționalităților non-romane si în primul rand a ma- 
ghiarilor a fost, de asemenea, dictata de imposibilitatea unor ulterioare 
revizuiri teritoriale si, după 1948, dublată de imposibilitatea fizică de a 
părăsi legal România, ai cărei cetăţeni cu drepturi depline redeveniseră. 
Ungaria s-a transformat pentru maghiarii din Transilvania într-o rea- 
litate apropiată din punct de vedere geografic, însă practic de neatins, 
iar până la jumătatea anilor '50, circulaţia între cele două state devenise 
practic imposibilă: guvernele nu admiteau vize de intrare (în primii ani 
ai deceniului '50 nici măcar pentru vizite oficiale), iar art. 267 din Codul 
Penal român sancţiona trecerea ilegală a graniţelor printr-o pedeapsă de 
până la 10 ani de inchisoare.'? 

Integrarea în noul cadru statal reprezenta, prin urmare, o aspirație, 
dar mai presus de toate o necesitate. În cursul anului 1945 au fost create 
unsprezece „comitete democratice ale minorităţilor naţionale”, organiza- 
tii cultural-politice însărcinate a coordona această politică de integrare: 
Uniunea Populară Maghiară,'%Comitetul Democratic Evreiesc, Comite- 
tul Antifascist German, Comitetul Democratic Popular Rus şi Ucrainean, 
Comitetul Democratic Albanez, Comitetul Democratic Grec, Comitetul 
Democratic Bulgar, Comitetul Democratic Sârb, Comitetul Democratic 
Tătar şi Turc şi, în fine, organizaţiile culturale Casa Polonia şi Colonia 
Cehoslovacă. În timp ce alte comitete aveau un rol cu totul secundar, 
trebuie subliniat rolul UPM şi CDE în mobilizarea şi orientarea comunită- 
tilor pe care le reprezentau.!!0 

UPM a apárut in anul 1944 ca mostenitoare a partidului maghiar de 
stánga MADOSZ, care, in a doua jumátate a anilor '30, juca rolul unui 
organ legal de acoperire a numerosilor reprezentanti maghiari ai PCR 
clandestin. Datoritá unui discurs politic si unei retorici , de front" UPM a 

reuşit curând să atragă înspre poziţiile sale socialiste si în acelaşi timp 
nationale" o parte considerabilă a comunităţii maghiare: la primul Con- 
gres, desfăşurat între 6-13 mai 1945, aceasta număra 387.753 de membri, 
aproape o treime din întreaga populaţie maghiară adultă. UPM consti- 
tuia, în perioada imediat următoare celui de-al Doilea Război Mondial, 
nu doar realitatea politică cea mai bine organizată din ţară, ci şi cea mai 
puternic reprezentată din punct de vedere numeric: în luna octombrie a 
anului 1945, în timpul primului Congres organizatoric naţional, Partidul 
Comunist număra numai 256.863 de aderenti.!" 

Uniunea Populară Maghiară se remarca la origini prin caracterul 
său interclasist şi compozit din punct de vedere ideologic. Cu toate că 
era finanțată şi sprijinită de PCR, unul dintre membrii săi, Vasile Luca 
(László Luka), fiind şi secretar al FND, UPM a ştiut să se afirme ca orga- 
nizatie de masă autentică, dedicată apărării intereselor minorităţii ma- 
ghiare. Între membrii săi şi-au găsit loc, până la întoarcerea către stânga 
din 1947, exponenti liberali, conservatori, catolici şi social-democrati. 
Datorită tocmai susținerii largi de care se bucura UPM, în ciuda faptu- 
lui că nu avea, formal, propriii miniştri în cabinetul Groza, se prezenta 
ca forță de guvernământ, ce avea posibilitatea de a trimite consistente 
delegaţii la Bucureşti pentru a discuta direct cu Petru Groza problemele 
minorităţii maghiare. Negocierile au condus, în acea perioadă, la soluti- 
onarea multor probleme rămase în suspans, precum eliberarea miilor de 
maghiari sud-transilvăneni închişi în lagărele de prizonierat de la Târgu 
Jiu şi Feldioara în 1944, autonomia cooperativelor de producţie şi consum 
de proprietate maghiară, finanţarea statală a şcolilor în limba maghiară 
şi a Universităţii Bolyai. Acţiunea Uniunii Populare era favorizată de un 
aparat de propagandă capilar, fruct al monopolului pe care, datorită fo- 
losirii fără prejudecăţi a cenzurii preventive, UPM şi Partidul Comunist il 
deţineau, încă de la sfârşitul lui 1944, asupra canalelor de informare în 
limba maghiară.!!? 

UPM era raspandita nu numai in toate judetele Transilvaniei, ci si 
in Moldova, printre ceangăii catolici de limba maghiară, si la Bucuresti, 
unde locuia o mică dar influentă comunitate maghiară. Însăşi conduce- 
rea partidului a fost transferată în 1947 de la Cluj la Bucureşti, pentru a-şi 
accentua natura de organizaţie cu caracter naţional. Opunerea la trans- 
formarea în ghetou şi autonomizarea teritorială a judeţelor secuieşti, 
adăugată dorinţei de integrare politică în statul român, nu însemna însă 
şi disponibilitatea partidului maghiar de a fi asimilat majorităţii. Încă din 
primii ani de după război, a fost evident tuturor partidelor româneşti că 
minoritatea maghiară nu intenţiona să renunţe la propria-i condiţie so- 
cial şi cultural „privilegiată”. UPM a luptat pentru a menţine, mulțumită 
şcolilor maghiare, o rată de şcolarizare mai ridicată în judeţele „maghia- 
re” decât în restul Transilvaniei şi chiar al ţării. În cele patru judeţe ale 
Transilvaniei Central-orientale cu majoritate maghiară (Ciuc, Trei Sca- 
une, Odorhei, Mureş-Turda), în care, încă din 1945, Uniunea Populară 
numea administraţia locală şi prefectul, la recensământul din 1948 au 
fost identificati 77.086 analfabeți din 740.381 locuitori, adică 10,4%. La 
scară transilvăneană, acest procent urca la 18,9%, în timp ce în întreaga 
Românie, la 23,196.!? Uniunea Populară Maghiară a atins culmea influ- 
entei sale politice la alegerile generale din data de 19 noiembrie 1946. 
La alegerile, alterate de masive fraude în favoarea partidelor de stânga 
reunite în Frontul Democratico-Popular, aceasta a fost unicul partid non- 
conservator (adică parte din coaliția câştigătoare condusă de PCR) care 
a obţinut un procent real mai mare decât cel care îi fusese atribuit, 8,4% 
(569.651 voturi), câştigând 29 de locuri din cele 414 disponibile, în timp 
ce alţi 10 deputaţi maghiari erau aleşi din rândurile PCR şi PSDR: în total 
deputaţii de naţionalitate maghiară fiind, prin urmare, 39.14 

În ciuda indubitabilei afirmări electorale, UPM era dominată de violen- 
te contraste pe linie politică: cele trei mari fracțiuni interne ale partidului 
(comunistă de stânga, „centristă” de orientare democrat-populară şi cato- 
lic-conservatoare de „dreapta”) se aflau în conflict deschis încă din 1945, 
iar mişcarea a fost de mai multe ori pe punctul de a se fragmenta când gu- 
vernul Groza şi Partidul Comunist au cerut liderilor ei, în noiembrie 1945, 

să se pronunţe categoric împotriva revizuirii graniţelor propusă de Unga- 
ria la conferinţa de pace, destrămând astfel ambiguitatea ce caracterizase 
poziţia partidului în chestiunea teritorială în primele luni după eliberare. 
Proclamaţia a îndepărtat, însă, UPM de simpatia elitelor transilvănene re- 
prezentate prin episcopul catolic din Alba Iulia, Aron Marton, inteligenţa 
conservatoare şi aripa dreaptă a Partidului Social-Democrat, care, în luna 
aprilie a anului 1946, nu au ezitat să se adreseze guvernului maghiar pen- 
tru a solicita o revizuire, măcar parţială, a graniţelor româno-maghiare.!!5 
Sprijinul necondiționat acordat Partidului Comunist a costat UPM exco- 
municarea influentului episcop, care în 1946 le interzisese propriilor pre- 
oti să se înscrie în şi să susțină Uniunea Populară, dar mai ales emigrarea a 
zeci de mii de conationali, care înainte de 1948 s-au transferat în Ungaria. 
Astfel, dacă „Republica nord-transilvăneană” împinsese comunitatea ma- 
ghiară înspre stânga, progresiva radicalizare politică a UPM anticipa, în 
1947-48, violentele conflicte politice şi sociale din anii ce aveau să vină. 
Când Partidul Comunist a preluat deplinul control al ţării, UPM se transfor- 
mase deja dintr-un partid etnic în centura de transmisie comunistă, sau, 
mai bine zis, într-un instrument util a ceea ce un diplomat britanic preco- 
niza, în 1950, drept scop ultim al puterii centrale: „proletarizarea minori- 
tátii maghiare”™."° Când, în judeţele secuieşti care formau nucleul viitoarei 
Regiuni Autonome Maghiare, a început la sate lupta de clasă, represiunile 
care au lovit direct populaţia civilă nu au avut aparent nicio conotaţie etni- 
că, întrucât atât victimele, cât şi asasinii lor vorbeau aceeaşi limbă. 

Noul rol al UPM a fost definit de acelaşi secretariat al Partidului Co- 
munist, în cadrul şedinţei din 6 decembrie 1948, când ministrul de fi- 
nante din acea vreme, Vasile Luca, a lansat lupta de clasă şi depăşirea 
oricărei „unităţi naţionale” reziduale: 


UPM joacă un rol destul de important, că spărgând unitatea absolută a 
maghiarilor pe baza luptei de clasă, ne va ajuta în prolema țărănească; că, de 
asemenea, poate da ajutor şi în lupta contra influenței popilor catolici.” 


115 Asupra problemei memorandumului trimis în aprilie 1946 de câţiva reprezentanţi ai 
elitei transilvănene maghiare către guvernul de la Budapesta: Fülöp, Vincze (coord.), 
Revízió vagy autonómia? Op. Cit., documentele 26, 32, 34 (partea I). 

116 National Archives (Londra), Foreign Office, 371, Political Correspondence, file 95320, 
România, 1951, Reports on Leading Personalities. 

117 Stenogramele şedinţelor Biroului politic al Comitetului Central al Partidului Muncitoresc 
Român 1948, vol. I, Arhivele Nationale ale României, Bucureşti, 2002, p. 396. 


Daca, prin urmare, in plan cultural si politic UPM a incetat a mai 


constitui pivotul vietii politice a comunitatii maghiare, spatii ample de 
manevră le-au rămas deschise în activitatea de susţinere a represiunii. 
Parabola Uniunii Populare se încheie simbolic în descrierea brutală şi 
prozaică a noilor sale sarcini (şi a noilor săi aliaţi), redată în 1951 de un 
ofițer al Securității!!! din raionul Somes, in Transilvania centrală: 


Acţiunea de democratizare a parohiilor romano-catolice!” pe teritoriul 


nostru a cunoscut importante progrese în cursul acestei luni. Această muncă 
este întreprinsă de organizaţia de masă UPM, ajutată şi susţinută de orga- 
nele noastre.1% 


2.4. Evrei şi germani: exod, 
restratificare, discriminare 


Problema comunităţilor evreieşti din Europa Orientală în perioada 


comunistă constituie un capitol încă puţin cunoscut chiar şi specialiş- 
tilor, şi asemenea circumstanţe au determinat ca diverşi autori să îi nu- 

Termenul Securitate indică totalitatea structurilor constituente ale poliţiei politice 
comuniste, moştenitoare a Sigurantei interbelice, creată pe data de 30 august 1948. 
Numele său s-a schimbat din Direcţia Generală a Securităţii Poporului (1948-51) în 
Direcţia Generală a Securităţii Statului, până în septembrie 1952, când acest aparat 
a constituit un minister autonom (Departamentul Securităţii Statului, până în toam- 
na anului 1953). Despre structura şi funcționarea Securităţii, M. Oprea, Banalitatea 
răului. O istorie a Securităţii în documente 1949-1989, Polirom, Iasi, 2002; D. Deletant, 
Romania, în K. Persak, L. Kamiriski (ed.), A Handbook of the Communist Security Appa- 
ratus in East Central Europe, 1944-1989, Institute of National Remembrance, Varşovia, 
2005, pp. 285-328. 

În „tentativa de democratizare” a Bisericii Catolice, un rol fundamental fusese incre- 
dintat Mişcării pentru Pace a Preotilor, lansată în 1950 şi coordonată de Comitetul 
Catolic de Acţiune: cfr. D. Deletant, Teroarea comunistă în România. Gheorghiu-Dej şi 
statul polițienesc 1948-1965 (1999), Polirom, laşi, 2001, p. 81. 

ACNSAS, fond Informativ, dosar 4437, din 23 ianuarie 1951, raportul serviciului raio- 
nal al Securităţii din Someş-Dej către Direcţia Regională Cluj a Ministerului Afaceri- 
lor Interne, p. 288. 


measca un grup devenit „invizibil” dupa Holocaust."! În România, pro- 
blema evreiască a fost, însă, în centrul atenţiei guvernului postbelic, din 
cauza poverii numerice a comunităţii supraviețuitoare celui de-al Doi- 
lea Război Mondial, dar şi datorită încercării de a-i integra pe evreii din 
România într-un nou proiect politic şi socioeconomic. Deşi Holocaustul 
român din 1941-42 a purtat responsabilitatea morţii a 265.000 de per- 
soane atât în România cât si in Transilvania sub ocupație,” si în ciuda 
celor 120.000 de victime ale deportărilor din Transilvania nordică, efec- 
tuate în 1944 de autoritatiile ungare cu sprijinul Germaniei, populaţia 
evreiască rezidentă în România rămânea, în 1946, în număr de aproape 
400.000 de persoane (reprezentând 3% din populaţia română), cea mai 
consistentă comunitate evreiască din întreaga Europă Central-Orientală. 
Cu toate acestea, evreii nu constituiau un grup omogen, ci un arhipelag 
de comunităţi, fragmentate din punct de vedere socioeconomic (o bur- 
ghezie bogată în Transilvania şi la Bucureşti, contrapusă stratului micilor 
comercianţi şi chiar ţărani din Moldova), lingvistic (evreii transilvăneni 
erau de cultură maghiară, cei din Bucureşti se integraseră, mai mult sau 
mai puţin, în cea română încă de la sfârşitul secolului al XIX-lea, pe când 
cei moldoveni vorbeau prevalent yiddish), şi nu în ultimul rând politic. 
Contrar unui stereotip antisemit larg răspândit, doar o minoritate 
nesemnificativă a comunităţii evreieşti a susținut proiectul de integrare 
oferit de PCR: în 1945, membrii clasificați ca evrei constituiau 5%, având 
o reprezentare semnificativă în cazul cadrelor şi membrilor din unele re- 
alitati urbane, însă începând din 1948, acest procentaj a scăzut la 3,7%, 
pentru a se reduce ulterior, în urma epurărilor interne din 1949-52.12% 


121 Cfr. V. Eschenazi, G. Nissim, Ebrei invisibili, Mondatori, Milano 1995, pp. 7-19; V. Ne- 

R.G. Szabó, A kommunista párt és a zsidóság Magyarországon, 1945-1956, Windsor, 

and Gypsies under the Antonescu Regime, 1940-1944, Ivan R. Dee, Chicago, 2000; D. 
Deletant: Hitler's Forgotten Ally: Ion Antonescu and His Regime, Romania 1940-1944, 

123 H. Kuller, Evreii in Romania anilor 1944-1949. Evenimente, documente, comentarii, Ha- 
sefer, Bucuresti 2002, p. 18; Rotman, Cuvânt înainte, op. cit. 


Încă din 1945, raportul dintre guvernul Groza si comunitatea evre- 
iască română a fost marcat de contradicții." În interiorul ţării, al Parti- 
dului Comunist şi chiar al guvernului Groza, atitudinea fata de evrei os- 
cila între înţelegerea pentru traumele istorice suportate de către aceştia 
în trecutul recent şi neîncrederea datorată nestatorniciei lor „de clasă”. 
Deja în 1945, în timpul unei reuniuni de guvern, Petru Groza a izbucnit 
într-o violentă predică antievreiască, ce tintea modul de viata antebelic 
al evreilor români, considerat „scandalos” de către prim-ministru.? 

Prejudecata socială a dus la elaborarea unei politici axate pe integra- 
rea politică a evreilor în noua societate, creându-le dependenţă economică 
fata de stat. Celor care nu acceptau termenii compromisului le era per- 
mis, în alternativă, „dreptul” de expatriere. Cele două fațete ale politicilor 
evreieşti au fost, deci, campania de restratificare şi sprijinul pentru Alyah, 
emigrarea evreiască, cu destinaţie, mai ales după 1948, către Statul Israel. 
Termenul destul de ambiguu de „restratificare”,2* adică restructurare so- 
cială, a fost punctul de referinţă al unei campanii initiate chiar la începutul 
anului 1946 de PCR şi de Comitetul Evreiesc Democratic. Pe data de 9 mai 
1946, cu ocazia aniversării înfrângerii nazismului, săptămânalul evreiesc 
în limba maghiară „Egység [Unitatea]” a exprimat, într-un articol-program 
purtând titlul Destinul evreilor transilvăneni în actuala viata economică, teza 
conform căreia comunităţile evreieşti ar trebui să se redreseze din punct de 
vedere economic prin acceptarea ideii productiviste şi colectiviste. lesirea 
evreilor din ghetoul prejudecatilor rasiale şi al antisemitismului economic 
nu se putea realiza decât prin conştientizarea faptului că în întreaga lume 
avea loc un proces de concentrare a capitalului, ceea ce constituia primul 


124 Pentru un cadru de ansamblu, H. Glass, Minderheit zwischen zwei Diktaturen. Zur Ge- 
schichte del Juden in Rumänien 1944-1949, Oldenbourg, München 2002; L. Rotman, 
Evreii din România în perioada comunistă, Polirom, laşi, 2004. 

1955), în Lévai, Vese (ed.) Tolerance and Intolerance in Historical Perspective, op. cit., p. 75. 

126 Termenulnu este strain literaturii sociologice dedicate evreilor din Europa Centrala: 
ilfoloseste si Viktor Karády in douá articole despre conditia civilá a evreilor maghiari 
in primii ani ai socialismului: V. Karády, Post-Holocaust Hungarian Jewry, 1945-1948: 
Class Structure, Re-stratification and Potential for Social Mobility, in , Studies in Con- 
és 1956 közötti helyzetének elemzésére, in P. Kende (coord.), Zsidóság az 1945 után Ma- 
gyarorszdgon, Magyar Füzetek Kiadása, Paris, 1984, pp. 37-180. Despre actiunea de 
restratificare gásim o succintá referire sila L. Nastasá, Studiu introductiv, in Andrees- 
cu, Nastasá, Varga (coord.), Evreii din Románia, 1945—1965, op. cit., p. 41. 


pas înspre colectivizarea bunurilor.” Răspunsul la provocarea propusă 
de noua societate era, deci, începutul orientării populaţiei evreieşti înspre 
„munca de producție”. Câteva săptămâni mai târziu, aceeaşi revistă rapor- 
ta că la conferinţa programatică a CDE nord-transilvănean, ce a avut loc 
la data de 1-2 iunie 1946, delegatul Lajos Herskovits a afirmat cu mândrie 
că niciunul dintre cei 505 membri ai comunităţii ebraice din oraşul Reghin 
nu era somer şi că comunitatea organizase un fel de chibut, o cooperativă 
agricolă ce se extindea pe 16 hectare, menită să „facă productivi” zeci de 
tineri evrei abia întorşi din lagărele de concentrare sau din cele de muncă 
silnică. După cum afirma redactorul-sef al revistei, „comunitatea din 
Reghin a transformat în realitate necesitatea exprimată în discursurile 
de transformare a structurii sociale a tinerilor evrei” Aceste articole 
şi altele de acelaşi gen ce apăruseră regulat între anii 1945-48 exprimau 
clar ideologia proiectului de restratificare socială a evreilor. Calea urmată 
de comunitatea evreiască prin susţinerea CDE a fost deschiderea înspre 
munca fizică a membrilor săi „neproductivi”, care, în baza unei cercetări 
întreprinse de acelaşi CDE, reprezentau încă, în anul 1948, un sfert dintre 
membrii comunităţii, aproape 100.000 de persoane.13 

Planul de inginerie socială, conceput de o minoritate a însăşi comuni- 
tatii evreieşti, răspundea, însă, in mod esenţial expectantelor societăţii şi 
elitei româneşti. Conform Raportului general de activitate asupra restratifi- 
cării populaţiei evreieşti din Republica Populară Română între anii 1947-1949, 
redactat de CDE în primele luni a anului 1949, condiţia de semi-emancipa- 
re civilă şi politică în care trăiseră evreii din România până în 1944 stătea 
la originea structurii sociale „nesănătoase [sic]” a comunităţii ebraice, 


formată la bază din mici meşteşugari, comercianţi, funcţionari, vânzători 
ambulanți, intermediari etc. adică ocupații în general neproductive. Această 
condiţie s-a agravat în anii războiului antihitlerist (1940-1944), când populația 
muncitorească evreiască a fost exclusă din ocuparea locurilor de muncă.” 


127 Az erdélyi zsidóság útja a mai gazdasági életben, în , Egység" (Cluj), 9 mai 1946. Pentru o 
bogată analiză a dezbaterii despre identitatea culturală şi socială a comunităţii evre- 
ieşti din Transilvania postbelică, cfr. Z. Sz. Tibori: Arnyékos oldal. Zsidó identitástudat 
Erdelyben a holokauszt utân. Koinonia, Cluj-Napoca, 2007. 

128 „Egyseg”, 6 iunie 1946. 

129 Az erdélyi zsidóság útja a mai gazdasági életben, op. cit. 

130 AFCER, fond VII, dosar 268, f. 11. 

131 AFCER, fond VII, dosar 268, f. 1. 


Redactorul anonim al raportului, cu siguranţă un înalt funcţionar al 
CDE, enumera în detaliu scopurile şi rezultatele acţiunii desfăşurate în 
ultimii doi ani. La sfârşitul anului 1947 începuse, pe tot cuprinsul ţării, „o 
amplă acţiune de restratificare, aplicată în teren în 1948 prin Federaţia 
comunităţii evreieşti”. În acel an au fost înfiinţate nouăsprezece coopera- 
tive meşteşugăreşti (cu un total de 1.558 asociaţi), controlate de Incoop, 
centrul naţional, care în 1947 absorbise şi cooperativizarea maghiară. În 
primăvara anului 1948, doar în nordul Transilvaniei au fost construite, în 
baza unui contract de dare în folosinţă gratuită, pe terenurile ce apartinu- 
seră evreilor exterminați in 1944, a unsprezece „staţii de restratificare", 
unde au fost angajate pe data de 31 decembrie 1948 circa o sută de familii 
tinere. Obiectivul era de a-i „convinge pe ţărani că evreii sunt capabili să 
cultive pământul”. Al doilea program, de extindere mult mai mare, privea 
„acţiunea de încadrare în câmpul muncii”. Doar în 1948, în nouăzeci şi 
două de localităţi au fost angajate „ca muncitori calificați şi necalificaţi” 
6.579 de persoane, iar totalul evreilor restratificati a crescut la 8.751. În 
primii doi ani ai experimentului, până în luna octombrie a anului 1950, 
au fost restratificati peste 37.000 de evrei, echivalentul a 10% din intrea- 
ga populaţie relevată prin recensământul de la 1948. Redactorul rapor- 
tului, un funcţionar al CDE, evidenţiază faptul că cota atinsă reprezenta 
jumătate din obiectivul de 75.000 fixat în 1947."? Populaţia evreiască 
s-a opus, refuzând clar campania, desfăşurată prin folosirea unui amplu 
aparat de propagandă şi uneori prin folosirea de metode coercitive. 

Încurajaţi de foarte activa mişcare sionistă, o mare parte a evreilor 
din România au preferat calea Alyah, adică a emigrării în Israel, sărăci- 
rii promovate de comunişti cu susţinerea tacită a forțelor politice con- 
servatoare. În timp ce în 1946 şi 1947 plecările nu depăşiseră 5.000 de 
persoane pe an, în 1948 numărul lor a urcat la 25.000 şi, după o uşoară 
descreştere în 1949 (13.602), au ajuns în 1950 la cifra record de 46.171, 
stabilizându-se în jurul a circa 40.000 în anul următor. În doar patru 
ani, au emigrat în Israel 123.599 de evrei români. Ana Pauker însăşi a 
fost cea care, exercitând un fel de patronaj asupra comunităţii evreieşti, a 
susţinut în sânul partidului emigrarea, netinánd cont de părerea Mosco- 
vei, care în 1948 impusese românilor să închidă canalele de expatriere.'** 


132 AFCER, fond VII, dosar 268, f. 51. 

133 Rezultatele cercetării Institutului Izraelian de Statistică asupra emigrării din Româ- 
nia între anii 1945-95 sunt redate în Kuller, Evreii, op. cit., p. 72. 

134 Levy, Gloria, op. cit., pp. 152-3. 


Această alegere, care a contribuit substantial la căderea sa în dizgratie in 
anul 1952, a fost dictată de o parţială redescoperire, chiar dacă tardivă, 
de natură personală şi „pre-politică”, a originii evreieşti a tatălui său, ra- 
bin ortodox într-un sat din Moldova. Luând la cunoştinţă actul disperat 
de refuz al semenilor săi de aceeaşi religie de a se restratifica şi de a par- 
ticipa la construirea unui sistem care i-ar fi despuiat de toate bunurile, 
precum regimul lui Antonescu, Ana Pauker a încercat să-şi folosească 
influenţa pentru a le garanta, dacă nu un viitor senin în ţara în care se 
născuseră, măcar dreptul de a trăi într-un stat pe care să poată să îl simţi, 
în sfârşit, al lor. 

În privinţa cetăţenilor de naţionalitate germană (peste 700.000 la 
recensământul din 1930, circa 400.000 la cel din 1948) guvernul Groza 
a purtat o politică de discriminare deschisă. În timp ce minorităţii ma- 
ghiare şi comunității evreieşti le fusese oferit un plan de integrare, care 
le asigura drepturi politice şi culturale, dar prevedea pierderea statusului 
socioeconomic anterior (în cazul evreilor, lipsa compensatiilor pentru 
discriminările suferite începând cu 1938), germanii au fost consideraţi 
generic coresponsabili la crimele naziste şi, din toamna anului 1944, au 
fost supuşi represaliilor încheiate prin deportarea, în lunile ianuarie- 
aprilie 1945, a circa 70.000 de civili în Uniunea Sovietică, dintre care 
33.073 într-o singură zi, in data de 20 ianuarie.'*> Acestor deportaţi, din- 
tre care o mare parte nu s-au mai întors niciodată în România, murind 
în prizonierat, li se adaugă aproape 200.000 de germani care până în 
1950 s-au refugiat sub consensul autorităţilor române în noua Republică 
Federală Germană sau în alte state ale Europei occidentale.!5 Dacă luăm 
în considerare, în fine, impactul reformei agrare din martie 1945 şi mai 
apoi începutul colectivizării (1949), care au lovit din greu înfloritoarele şi 
rentabilele firme agricole, aflate, în marea lor majoritate, în proprietatea 
saşilor din Transilvania Central-Meridională, devine posibilă concluzia 
că cei 3-4 ani ce au urmat războiului au pus bazele distrugerii microsoci- 
etatii germane din regiune.! Prin urmare, statul nu a pierdut din vedere 
dezideratul de nation-building de după 1918: cucerirea supremaţiei socio- 


135 Cifrele deportărilor au fost raportate de Ana Pauker ambasadorului sovietic la Bucu- 
reşti, în timpul unei întrevederi din 1951. 

136 R. Poledna, Sint ut sunt, aut non sunt? Transformări sociale la saşii ardeleni după 1945. 

137 Idem, p. 98. 


culturale în regiunile multilingve. În timp ce, între cele două războaie 
mondiale, violarea drepturilor culturale era totuşi contrabalansată de 
substantialul respect al proprietăţii private individuale, dupa 1945 intra- 
rea fizică a aparatelor statale în case, ateliere, magazine, şcoli, biserici şi 
seifuri bancare a devenit o norma (după 1948, ca o consecinţă a nationa- 
lizărilor, chiar o lege a statului), permiţând un transfer de bunuri şi re- 
surse dificil de calculat, dar cu siguranţă enorm, de la proprietari privaţi 
la aşa-zisul „patrimoniu public”. Iar „socializarea” bunurilor, chiar dacă 
a fost desfăşurată în cheie de clasă şi nu neapărat declarat pe baze etnice, 
nu însemna poate tot o formă de ,nationalizare"? 


2.5. „Corecţia” din 1948 


Tranzitia de la coaliția de front la dictatura monopartita a fost dusă 
progresiv la bun sfârşit, între data de 30 decembrie 1947, care a semnat 
abolirea instituţiei monarhice şi proclamarea Republicii Populare (RPR) 
şi primele luni ale anului 1948. Între 21-23 februarie, partidul comunist 
l-a absorbit pe cel social-democrat, dând naştere Partidului Muncitoresc 
Român, în timp ce, pe data de 13 aprilie 1948, o nouă Constituţie „demo- 
cratico-populară” a înlocuit-o pe cea de factură liberală din 1923.55 So- 
vietizarea ţării a semnat un moment crucial şi în direcţiile fundamentale 
ale politicii minorităţilor: paradigmei integrării socioeconomice si pro- 
movarii identitatilor culturale i s-a suprapus, fără a o înlocui, aceea a di- 
ferentierii din interiorul fiecărui grup etnic între subgrupe demne de a fi 
promovate social sau, dimpotrivă, care trebuiau combătute. Acest aspect 
nu era stipulat în textul Constituţiei, construită după modelul celei stali- 
niste din 1936, care totuşi nu prevedea nici socializarea totală a mijloace- 
lor de producţie sau limitarea exercitării dreptului libertăţii de cult, nici 
fărâmițarea diferitelor comunităţi etnice în baza unor criterii de încrede- 
re politică. Art. 1 definea RPR drept „un stat popular, unitar, independent 


şi suveran”, într-o îmbinare de continuitate (referirea la suveranitate şi la 

claritatea expunerii sale lucrarea lui G. Ionescu, Communism in Romania, 1944-1962, 
Oxford University Press, Londra-New York, 1964; cfr. G. Caroli, Nascita di una demo- 
crazia popolare. La Romania dal 1944 al 1950 nei rapporti diplomatici italiani, Periferia, 
Cosenza, 1999. 


caracterul unitar al aparatului statal) şi ruptură semantică fata de Con- 
stitutia din 1923. În anul 1948, termenul popor a înlocuit oficial termenul 
tradiţional neam, adică etnie/rasă, folosit în documentele oficiale ante- 
rioare anului 1944. Doar unul dintre cele 105 articole, cel cu numărul 
24, menţiona explicit drepturile „naționalităților conlocuitoare”, expresie 
folosită încă din anul 1945 pentru a înlocui termenul ,minoritáti", con- 
siderat peiorativ. Chiar dacă doar româna era considerată limbă oficială 
a statului, Constituţia prevedea folosirea altor limbi în cadrul organelor 
statale şi respingea, în fapt, asimilarea culturală a minorităţilor. 


În Republica Populară Română se asigură naționalităților conlocuitoare 
dreptul de folosire a limbii materne şi organizarea învățământului de toate 
gradele în limba maternă. Administraţia şi justiţia, în circumscripțiile locuite 
şi de populații de altă naţionalitate decât cea română, vor folosi oral şi scris 
şi limba nationalitátii respective si vor face numiri de funcţionari din sânul 
nationalitátii respective sau din altă naționalitate, care cunosc limba popu- 
latiei locale. Predarea limbii şi literaturii române este obligatorie în şcolile de 
orice grad.!* 


Câteva luni mai târziu, pe data de 13 decembrie 1948, CC al PMR a 
stabilit, prin rezoluţia cu privire la chestiunea naţională, ideologia oficia- 
lă care va informa politica minoritară până la jumătatea anilor '50. Rezo- 
lutia recunostea caracterul multinational al statului, afirmând, în acelaşi 
timp, unitatea componentelor sale. „În Statul nostru unitar, Republica 
Populară Română, pe lângă poporul român trăiesc şi alte popoare: ma- 
ghiari, evrei, ruşi, ucraineni, bulgari, greci, albanezi, sârbi, germani”.1% 
Potrivit documentului, aplicând modelul sovietic, fuseseră obținute mari 
succese în domeniu cultural, economic (reforma agrară din 1945, de care 
beneficiaserá şi celelalte naţionalităţi) şi politic (reprezentanța parlamen- 
tară după data de 19 noiembrie 1946 şi activitatea exercitată de cele trei- 
sprezece comitete naţionale democratice). Elementul de maxim interes 
era, însă, schimbarea modului de raportare la ,nationalitátile conlocui- 
toare”, iremediabil divizate intern in „muncitori” si „duşmani”, o dihoto- 
mie ideologică tipică ce ieşea din frontierele politice postbelice (duşman, 


139 „Monitorul oficial”, 13 aprilie 1948, partea I, n. 87-bis, http://www.rogoveanu.ro/con- 
stitutia/const1948.htm, (ultima dată de acces: 24 iunie 2010). 

140 Textul din care au fost extrase citatele a fost publicat în organul oficial al PMR, „Scân- 
teia”, la data de 15 decembrie 1948. 


intrucat fascist) pentru a include straturi cat mai mari ale populatiei: ca- 
tolicii, burghezia intelectuală si profesională, ţăranii mai instariti. 


Partidul nostru a obtinut rezultate importante in ceea ce priveste convie- 
tuirea fraternă a maselor populare, în educarea lor în spiritul internationalis- 
mului proletar. Ar fi totuşi o eroare să subestimăm manifestările naționaliste 
şi continua influenţă a ideologiei naţionaliste burgheze în cadrul populaţiei 
române la fel ca şi în rândurile naționalităților conlocuitoare. Aceste mani- 
festări sunt susținute şi alimentate de duşmanul de clasă intern şi extern 
Statului nostru, de elementele exploatatoare ce operează la oraşe şi sate, de 
agenții imperialismului anglo-american, printre care agenţii Vaticanului.!*! 


Documentul acuza fatis UPM că a aşteptat prea mult înainte de a 
„demasca elementele reacționare” care, infiltrate în propria sa structură, 
încercau să repropună vechiul slogan al „unităţii maghiare”, predicând 
primatul legăturilor de solidaritate etnică în raport cu cele de clasă. De- 
claratia a stins iluziile deşarte ale multor maghiari de a folosi partidul si 
regimul în apărarea propriilor interese nationale de grup. Amenințarea 
pe care textul o conţinea a fost sesizată imediat de consulul maghiar la 
Bucureşti, Jen6 Széll, un om politic comunist de bună formaţie intelectu- 
ală, care va declara câteva decenii mai târziu că a fost trimis la Bucureşti 
de Matyas Rákosi şi de ideologul József Révai cu scopul „de a se face văzut 
în Transilvania”, exercitând, prin prezenţa sa ostentativă, presiuni asu- 
pra autorităţilor románe.!? Pe data de 18 decembrie 1948, acesta a tri- 
mis ministrului de externe maghiar László Rajk un raport secret în care 
sesiza că „Moţiunea nu deschide mari perspective, în afara celor ling- 
vistic-culturale, şi nu constituie o busolă pentru autonomia teritorială şi 
economică.” În timpul vizitelor sale frecvente în zonele „maghiare” ale 
Transilvaniei, fusese marcat de paradoxul dintre amplele şi universal re- 
cunoscutele drepturi lingvistice şi nemulțumirea socială şi politică, care 
alimenta o nostalgie generală pentru Ungaria. Nu se putea deci accepta 
ca chestiunea naţională, sau cea a autonomiei culturale, bazată exclusiv 
pe recunoaşterea drepturilor lingvistice, să fie declarată „rezolvată”. Pro- 
blema era, într-adevăr, mult mai complicată: pretenţia de a păstra pro- 


141 Ibid. 

142 OHA, interviu cu fostul ministru de externe ungar Jenó Széll, n. 4/1986. 

143 MOL, fond 276, b. 65, Secretariatul lui Mátyás Rákosi, dosar 212 (notat de aici inainte 
MOL, 276/65/212), f. 33-7. 


priile tradiţii populare (nu neapărat de inspiraţie „progresistă”) însemna 
oare prezenţa unui izolationism cultural ce trebuia reprimat? Moţiunea 
PMR nu părea să clarifice acest aspect esenţial.!%4 

Problema generală a naționalităților şi condiţia celor 1,5 milioane de 
maghiari din Transilvania au rămas preocupări constante ale regimu- 
lui comunist de la Budapesta, împiedicat să acționeze, dar nu să adune 
informaţii confidentiale şi să sprijine întâlniri bilaterale secrete pentru 
a discuta problema. Între luna noiembrie a anului 1948 şi în luna februa- 
rie a anului 1949, consilierul Ministerului de Externe, Péter Vas-Zoltân, a 
pregătit trei memorandumuri destinate lui Matyas Râkosi, purtând titlul 
Probleme nerezolvate cu privire la raporturile româno-maghiare. Primul, 
datat 15 noiembrie 1948, începea cu următoarea afirmaţie: „Înregistrăm 
din ce în ce mai des exprimarea: în România chestiunea naţională a fost 
rezolvată, nemaiexistând alte naţionalităţi, ci doar români care vorbesc 
limba maghiară”. Manualele maghiare folosite în şcolile române nu 
erau decât copii traduse ale manualelor româneşti, prea puţin atente la 
diferitele exigente , nationale" ale vorbitorilor unei alte limbi, în timp ce 
Ministerul Educaţiei român refuza importarea manualelor din Ungaria. 
Şi a doua notificare conţinea acuze grave aduse Bucureştiului: 


[românii] se aşteaptă din partea maghiarilor, atât din interiorul cât şi 
din afara graniţelor, să aprobe continuu şi necondiționat politica lor asupra 
naționalităților. Acestea se află la baza politicii lor de izolare condusă cu ho- 
tărâre atât în raporturile dintre cele două state cât şi în acelea ale comunităţii 
maghiare din România si Ungaria. 


Rezultatul acţiunii a fost o scrisoare pe care Râkosi i-a trimis-o lui 
Gheorghiu-Dej pe data de 6 ianuarie 1949, pentru a reclama „tendinţele 
izolationiste” ale regimului românesc şi pentru a cere omologului său să 
faciliteze circulaţia între cele două tari. Răspunsul român, formulat în 
timpul unei întâlniri secrete la nivel înalt ce a avut loc la Bucureşti, pe 
data de 19 februarie, a fost deosebit de aspru, fiind încredinţat ministru- 
lui finanţelor de pe atunci, Luca, el însuşi de limbă maternă maghiară: 


144 G. Vincze, Történeti kényszerpályák, kisebbségi reálpolitikák. Dokumentumok a romániai 
magyar kisebbség történetének tanulmányozásához, vol. II, 1944-1989, Pro Print, Mier- 
curea Ciuc, 2003, p. 115. 

145 MOL, 276/65/212, f. 2-3. 

146 MOL, 276/65/212, f. 16-8. 


Acela care se plimbă de ici colo numai răspândeşte zvonuri alarmis- 
te. Ce probleme grozave au? În fiecare săptămână vor să-şi vadă mama, 
fraţii, rudeniile de al şaptezecilea grad. În majoritatea cazurilor sunt niş- 
te elemente putrede, de mic burghez, care duc în Ungaria fel de fel de 
zvonuri mincinoase, aşa cum aduc şi le răspândesc şi aici. Şi noi avem 
foarte multi cetăţeni care au rude în Basarabia, dar nimeni nu se plimbă 
încoace şi încolo. Nu pentru că Uniunea Sovietică nu ar avea încredere în 
noi, sau în ea însăşi, dar fiindcă atunci când lupta de clasă se ascute, nu 
se poate plimba încoace şi încolo prin lume. Este necesară o vigilenta se- 
rioasă în această problemă. Nu are nici o legătură cu problema naţională. 
Tara cu care avem granița cea mai mare, Uniunea Sovietică, cere de la 
noi aceasta vigilenta. Granițele noastre sunt perfect izolate, nici o muscă 
nu poate trece. Şi nu pentru că Uniunea Sovietică se teme de noi, ci din 
cauză că această plimbare nu este de folos. 


Dacă regimul Râkosi era constrâns de contradictia dintre obligaţiile 
ideologice relative la solidaritatea internationalista şi interesele politice 
dictate de lipsa de popularitatea între mase a acestei doctrine, poziţia 
partidului comunist român nu era cu nimic mai simplă când afirma că ar 
fi garantat celor 1,5 milioane de maghiari dispuşi să se integreze drepturi 
lingvistice şi o mobilitate socială limitate. 

În 1950, CC a elaborat un alt document, cu caracter secret, asupra 
condiţiei minorităţii maghiare."* Acesta începea semnificativ prin ci- 
tarea unui articol al lui Lenin din 1914, despre principiul autodetermi- 
nării: „Autodeterminarea nu poate avea o altă semnificație decât cea a 
autodeterminării politice, independenţei statale, punerii bazelor statului 
national’, chiar dacă Lenin adăuga că „lupta pentru eliberare nationa- 
lá trebuie să fie integrată luptei clasei muncitoare”. Era deci posibil sa 
concepi o patrie pentru proletariat fără a înţelege proletariatul însuşi ca 


147 Minorităţi etnoculturale, mărturii documentare. Maghiarii din România, 1945-1955, op. 
cit., p. 626-627. Originalul se află în arhivele naţionale române ANIC, Canc., dosar 
19/1949, f. 1-69. La summit au participat din partea română Gheorghiu-Dej, Pauker, 
Luca, Chişinevschi si Mogyorós, în timp ce de la Budapesta au venit Rákosi, Gerd si 
Rajk, acesta din urmă în calitate de ministru de externe, ultima funcţie deținută îna- 
inte de căderea în dizgrație din mai 1949. 

148 ANIC, Canc., dosar 192/1950, notă asupra politicii statului român cu privire la mino- 
ritatile nationale, s.d. 

149 ANIC, Canc., dosar 192/1950, f. 2. 


o unitate nationala? Evident ca nu, afirma autorul roman anonim, care, 
prin prisma volumului Istoria României, redactat în cheie vulgar marxistă 
de Mihai Roller," nega legitimitatea nation building-ului românesc din 
prima jumătate a secolului XX şi stigmatiza războiul din 1916-18 împo- 
triva Imperiilor centrale drept conflict imperialist. 

Lupta popoarelor împotriva fascismului şi pentru eliberare socială, 
sub conducerea Uniunii Sovietice, devenise unica sursă de legitimare a 
noului stat. lar documentul întrezărea rolul marii comunităţi maghia- 
re chiar în participarea la construirea regimului. „Din totalul populaţiei 
apte de muncă este activă 90% din care 25% în industrie, 65% în agri- 
cultură si 10% în activităţi de mic comerț si mestesugáresti", ^! procla- 
ma documentul, pentru a demonstra că aşa-zisa „restratificare” socială 
a minorităţii maghiare, initializata o dată cu procesele de naţionalizare, 
însă fără un plan coordonator aşa cum s-a întâmplat în cazul evreilor, 
crease bazele pentru împlinirea prognosticatei restructurări sociale a 
minorităţilor privilegiate din punct de vedere social până în momentul 
celei de-a doua conflagrații mondiale. Oglindind triumful presei con- 
temporane asupra gradului de integrare a maghiarilor, erau vehiculate 
cifre de-a dreptul măgulitoare: 50.000 de muncitori implicaţi în compe- 
titii socialiste, 300 de muncitori stahanovisti, 4.600 de ţărani încadraţi 
în primele cinci gospodării colective, create exclusiv în Transilvania, pe 
latifundiile expropriate aristocrației maghiare. In 1949, rezultau ca fiind 
încadraţi în administratiile provinciale 18.122 de funcţionari vorbitori 
ai limbii populaţiei alogene locale, mai mult de jumătate dintre aceştia, 
circa 10.000, dintre care două treimi maghiari, fiind recrutaţi din rându- 
rile comunităţilor minoritare. Într-un alt sector-cheie al aparatului statal 
precum administraţia judiciară, fuseseră recrutaţi din rândul minorită- 
tilor peste 6.000 de judecători, jurati populari şi funcționari (circa 10% 
din totalul acestora).'*? Spre deosebire de perioada interbelică, angaja- 
rea în funcţii publice nu mai era un privilegiu al membrilor nationalitatii 
dominante, ci o oportunitate de mobilitate socială, deschisă diferitelor 
grupuri nationale, într-un context în care fidelitatea politică fata de sta- 


150 Propagandist şi istoric diletant, Roller a publicat în anul 1947 prima ediţie a manua- 
lului de istorie națională adoptat în şcolile de toate felurile şi la toate nivelurile care, 

tul comunist opaciza criteriul apartenenţei etnice.5 Aparatele Statului 
totalitar, cooptate în special în structuri centrale ca ministerele sau CC 
al PMR, erau, într-adevăr guvernate de o platformă ideologică anationa- 
la, interiorizând această logică împotriva oricărei forme de solidaritate 
etnică, aşa cum demonstrează studiile recente asupra inflexibilitatii po- 
liticilor antitaranesti şi anticatolice promovate de nomenclatura de etnie 
maghiară în Transilvania." 

Şefii supremi de etnie maghiară ai PMR, şi în primul rând ministrul 
finanţelor Vasile Luca, au mizat mai degrabă pe crearea unor noi orga- 
ne de putere statale (Comitetul Statal pentru Planificare, trusturile in- 
dustriale, Uniunea Cooperativelor) şi pe aparatele centrale ale partidului 
de „filiere” compuse din maghiari şi/sau evrei maghiarofoni, chiar dacă 
acestea doar arareori se traduceau într-un instrument de promovare a 
intereselor specifice.!55 Ceea ce l-a împiedicat a fost nu doar dictatul ide- 
ologic internationalist rigid, împărtăşit de functionarii-militanti, ci chiar 
specifica politică de ,deznationalizare" a aparatului, purtată mai ales 
împotriva evreilor maghiarofoni, cărora le era cerut să îşi asume o nouă 
identitate (română, dacă erau cooptați în aparatele centrale, maghiară, 
dacă erau angajaţi in Transilvania). Militantii cooptați într-unul dintre 
aceste aparate în anii 1945-1948 au trăit modificarea propriului nume 
din Popper sau Roth (nume considerate „prea evreieşti”, sau, mai bine 
zis, uşor identificabile ca fiind evreieşti şi prin urmare potenţial neplă- 

cute populaţiei) în mai ,maghiarul” Tóth, sau mai ,románescul" Roşu.156 
Fisele individuale ale Sectiei Cadre pastrau totusi urmele identitatii lor 
,originare” (descrierea evreu la rubrica ,nationalitate", mai rar numele 
originar, care confirma originea evreiască). „Filierele” au fost întâi tolera- 
te de secretariatul partidului, conştient de lipsa de cadre româneşti dem- 
ne de încredere din punct de vedere politic şi bine pregătite din punct de 
vedere profesional. Prin 1948, la Bucureşti s-a luat hotărârea de a curăța 
centrele transilvănene de elementele definite ca „sectare” (adică de altă 
naţionalitate decât cea română). Radicalismul social şi milenarismul ca- 
drelor locale, care supravietuisera anilor de clandestinitate, închisorilor 
sau deportărilor, determinase în 1945 expectative (imediata instaurare 
a socialismului şi autogestionarea fabricilor) pe care guvernul central, 
presat de Moscova în vederea preluării graduale a puterii, nu le putea 
întâmpina.” Unul dintre cei mai influenţi conducători locali, Lajos Jor- 
dâky, secretar regional al Transilvaniei în 1945, a recunoscut în scris, 
într-un memorial-confesiune, în speranţa, care s-a dovedit mai apoi ne- 
fondată, de a evita arestarea şi condamnarea pentru acuzaţia de „na- 
tionalism maghiar”, că a afirmat adesea în acele timpuri, în reuniunile 
muncitorilor din fabrică, că în circa 5-10 ani Transilvania, sau unele parti 
ale sale, vor deveni autonome, la fel ca şi teritoriile şi republicile Uniunii 
Sovietice." Totuşi, partidul nu mai era dispus să tolereze nicio deviere 
fata de linia imprimată luptei împotriva ,nationalismelor antitetice”, iar 
Jordâky a fost condamnat în 1954 la închisoare împreună cu alti intelec- 
tuali maghiari. 


156 Interviul luat de autor fostului profesor de filosofie la Univ. Bolyai şi Babeş-Bolyai din 
Cluj, Sândor T6th (Budapesta, 1 decembrie 2003). 

mari fabrici din Cluj, Dermata, proprietarului său legitim, familia Renner. 

a Erdély Müzem Egyesület (Kolozsvár Cluj), K-2/3, pp. 103-4. 


2.6. Factori sociali si etnici in represiunea politica 


Istoriografia română contemporană, atunci când nu încearcă sa ab- 
solve națiunea de crimele făcute de un regim „anti-român”, tinde a insis- 
ta asupra naturii nediferentiate a represiunilor politice şi sociale puse in 
act în ultimii ani ai lui Stalin.1% Reconstituirea completa a dimensiunii 
fenomenului represiv din anii 1949-53 este considerată destul de impro- 
babilă chiar şi de cercetătorii care, începând din anii '90, au avut acces la 
documentele Ministerului de Interne.’ Cifrele cele mai credibile asupra 
celor douăzeci de ani cuprinşi între 1945-1964 au fost furnizate, până 
în momentul prezent, de Cristian Troncotă şi Constantin Aioanei, potri- 
vit cărora au fost arestate, deportate în lagărele de muncă forţată sau 
condamnate la domiciliu forțat (domiciliu obligatoriu, potrivit exprimării 
oficiale) circa 190.000 de persoane, 1,1% din rândul populaţiei române, 
calculată la recensământul din 1956, din care, totuşi, doar 73.310 au su- 
ferit condamnare penală. În aceste estimări procentuale nu sunt incluşi, 
însă, nici cei deportaţi în URSS în 1945, nici cei pedepsiţi administrativ, 
adică cei care între anii 1950-1954 au fost arestaţi şi/sau trimişi pentru o 
perioadă de la unul la cinci ani în lagărele de muncă forţată, fără sentință 
penala.! În baza unui buletin informativ al Ministerului de Interne din 
1958 asupra represiunilor efectuate în cei opt ani precedenţi, Dennis De- 
letant ne furnizează, numai pentru perioada ianuarie 1950-martie 1958, 
cifra de 75.808 arestări pe motive politice, 22.007 condamnări la muncă 
silnică şi alte 60.000 de condamnări la domiciliu obligatoriu, în total cir- 
ca 160.000 de persoane.'? 

Datele minime documentabile privind arestatii, deportații (oficial, 
,dislocati") sau internatii se ridică, în arcul de cincisprezece ani cuprinși 
între 1949-53, la 86.000 de arestări şi 60.000 de deportări sau condam- 
nări la domiciliu forțat. Din totalul populaţiei (15.872.624 persoane la re- 

censământul din februarie 1948), ponderea celor care au suferit forme 
directe de represiune, evaluati la 146.000, atinge aproape 1%. Luând în 
considerare doar populaţia adultă (circa 11 milioane de persoane), rata 
de represiune directă din motive explicit „politice” (excluse fiind, prin ur- 
mare, arestările derivate din alte motive, precum infracţiuni de tip eco- 
nomic) atinge 1,5% din locuitori. 


TABELUL 2.2 
Arestări si operaţiuni speciale in România (1949-53) 
Arestări din Deținuți politici  Arestări poli- — Dislocári adminis- 


motive poli- indetentiead- tice+detentii trative, condam- 
tice ministrativă de administrative nări la exilări si 
la 1 la 5 ani2 domiciliu forțat 
1949 8.539 (doar - - 7.084 
condamnări) 
1950 6.635 5.154 11.789 - 
1951 19.236 2.519 21.755 43.899 
1952 24.826 11.913 36.739 Cca 9.0004 
1953 4.730 2.422 7.152 890 
Total 63.948 22.008 85.956 Cca 60.000 
(valoare (valoare 
minimă) minimá)" 


a. Efectuati ín baza Decretului 6/1950 si a Decretului Consiliului de Ministri 
2/1950 despre formarea coloniilor de muncá, aplicat de MAI prin Ordinul 
cabinetului n. 100 din 3 aprilie 1950. Decretul 6/1950 a fost promulgat de 
Prezidiul Marii Adunári Nationale, la initiativa ministrilor de interne, Teohari 
Georgescu, si al justitiei, Stelian Nitulescu. Puteau, de asemenea, fi condam- 
nati cei care atentau, chiar si numai verbal, la siguranta statului si cei care, eli- 
berati după ispasirea pedepsei, nu rezultau a fi „fost reeducati” (C. Troncota, 
Istoria serviciilor secrete românești. De la Cuza la Ceausescu, Cristoiu, Bucuresti, 
1999, pp. 390-2). 

b. Nu dispunem de date referitoare la arestările efectuate în anul 1949. Pen- 
tru datele referitoare la condamnările impuse de tribunalele militare cfr. AC- 
NSAS, fond Documentar, dosar 53, vol. I, f. 100. 


c. Dislocarea marilor proprietari latifundiari si a familiilor lor o data cu înce- 
putul colectivizării a fost dictată în Plenara CC din 3-4 martie 1949 și pusă 

în vigoare prin Decretul nr. 83 din 3 martie 1949. Au fost dislocati 2.792 mari 
proprietari, 3.744 membri ai familiilor lor, 363 administratori de proprietăți şi 
725 de alţi dependenţi (în total 7.084 persoane: M. Oprea, Banalitatea răului. 
O istorie a Securităţii în documente 1949-1989, Polirom, lași, 2002, pp. 114-5; în 
ACNSAS, fond Documentar, dosar 53, vol. XXI, f. 76-9, numărul dislocatilor 
rezultă a fi de circa 3.000). 

d. „Elementele de clasă alogene” deportate împreună cu familiile lor între 
1951-53 din centrele urbane definite drept „suprapopulate” (centrele aglo- 
merate) în baza Decretului Ministerului de Interne 239/1952. 

e. Cercetările recent efectuate la arhivele interne ale Direcţiei Generale a Pe- 
nitenciarelor au scos la iveală circa 90.000 de încarcerări de deţinuţi politici, 
aproape toţi trecând prin cele 44 de puscarii si 72 de câmpuri de muncă între 
anii 1948-64. În aceeași perioadă, au fost înregistraţi aproape 3.847 de cetăţeni 
decedați în circumstanţe ce conduc la experienţa încarcerării (condamnarea la 
moarte prin executare, boli, maltratări). Cercetarea despre sistemul peniten- 
ciar din România comunistă a fost coordonată de Institutul de Investigare a 
Crimelor Comunismului în România (IICCR). Vezi A. Moraru (coord.), Dicţionarul 
penitenciarelor din România comunistă (1945-1967), Bucureşti, Polirom, 2008. 
Sursă: ACNSAS, fond Documentar, dosar 53, vol. XXI, Consiliul Securităţii Sta- 
tului, 17 iulie 1968, „Strict secret. Raportul asupra arestărilor între anii 1950- 
31 martie 1968”, f. 76-9. 


Represiunea adversarilor politici s-a intensificat începând cu anul 
1948, prin lărgirea categoriilor de persoane ce intrau sub incidenţa pre- 
vederilor restrictive. Principala activitate militară a organelor de poliţie 
până la jumătatea anilor '50 a fost lupta împotriva trupelor armate care, 
cu semnificativa excepţie a judeţelor transilvănene majoritar maghiare, 
animau, încă din 1945, o amplă şi eterogenă mişcare de rezistenţă şi ghe- 
rilă, condusă de membrii aderenti ai Gărzii de Fier si de foşti ofiţeri ai 
armatei. Loviti de ordinul de captură emis in data de 15 mai 1948 de Mi- 
nisterul de Interne, simpatizantii mişcării legionare au urcat cu miile în 
munţi, unde au fost însoţiţi în anul 1949-50 de numeroşi ţărani ostili co- 
lectivizárii. Compuse dintr-un număr de efective limitat, dar susţinute 


163 F. Dobre (coord.), Bande, bandiți şi eroi. Grupurile de rezistenţă şi Securitate, 1948-1968, 
Enciclopedică, Bucureşti, 2003, p.8. 


de mare parte a populatiei rurale, trupele de partizani isi faceau simtita 
prezenta cu maxima intensitate in Bucovina de sud, in muntii Apuseni si 
Fagaras in Transilvania, in Dobrogea si in zonele Arges, Muscel si Vran- 
cea. Numai în perioada 1945-49, organele de securitate estimau 1.196 de 
grupări armate în activitate.'^^ Războiul împotriva partizanilor a impli- 
cat timp de câţiva ani zeci de mii de ofiţeri şi recruți ale asa-ziselor trupe 
de Securitate, armata Ministerului de Interne, instruiți în lupta de gherilă 
şi dotati cu armament modern. La sfârşitul activităţii lor, în ultimele luni 
ale anului 1951, numărul acestora se ridica la circa 65.000, dintre care 
2.068 ofiţeri, 2.990 subofiteri şi 59.483 soldaţi, încadraţi în unsprezece 
batalioane de infanterie şi artilerie. Foştii ofiţeri ai lui Antonescu şi legi- 
onarii au declanşat un adevărat război în anii '50, provocând moartea a 
peste 200 de soldaţi (şi a unui număr neprecizat de informatori şi oameni 
de încredere ai regimului), pe lângă victimele din rândul „bandiţilor”, cu 
mult peste o mie. Cum am mai menţionat, fenomenul rezistenţei arma- 
te a fost unul tipic „românesc”, deoarece populaţiile minoritare, lipsite, de 
altfel, de armele de care dispuneau foştii militari ai armatei lui Antones- 
cu, considerau integrarea o cale fără alternativă. 

O dată cu începutul colectivizării agricole, decretată de Comitetul 
Central în Plenara din 3-5 martie 1949, categoria duşmanilor ce trebu- 
iau reprimati s-a extins înspre o mare parte din societatea rurală, care, 
la rândul ei, însuma 75% din populaţie. Din vara anului 1949 şi până la 
începutul anului 1953, campania pentru formarea fermelor de stat s-a 
desfăşurat cu o alternanță anuală de ofensive violente, mai ales în timpul 
lunilor de vară, urmate de retrageri si ameliorări temporare.!% ,Dusma- 
nii” de la tara, kulak (în română chiaburi), fuseseră estimati în 1949 de 
către secretarul Gheorghiu-Dej, ajutat de Ana Pauker (până în 1950 res- 
ponsabilă a CC cu agricultura), la cifra de 168.000. Adăugând şi familiile 
lor, aceştia constituiau peste 5% din întreaga populaţie română. Orici- 
ne poseda mai mult de 12 hectare de teren arabil — în unele zone, chiar 
si 9 hectate - era inclus pe liste speciale, privat de multe drepturi civile 
şi sociale, ca de exemplu dreptul la vot, şi supus la un regim de taxare 


164 Idem, p. 9. 

165 În doar două luni, septembrie-octombrie 1950, războiul împotriva partizanilor a ca- 
uzat 450 de arestări, moartea a 27 de partizani şi a 6 soldaţi, distrugerea a 18 cui- 
buri de partizani, sechestrarea a 453 de pistoale, 39 de puşti mitraliere, 19 grenade şi 
aproape 5.000 de gloanţe (Idem, pp. 99-118). 

166 O reconstituire sintetică însă exhaustivă in Levy, Gloria, op. cit., pp. 89-100. 


diferențiat. În lipsa unor analize sistematice, bazate pe documentaţia 
arhivistică locală, este imposibil de stabilit compoziţia etnică a ţăranilor 
discriminați drept chiaburi. Faptul că colectivizarea a început în regiuni- 
le transilvănene nu a semnificat prezenţa unui sentiment antimaghiar în 
rândurile partidului, ci reflecta o realitate economică: judeţele transilvă- 
nene erau pregătite pentru transformare, deoarece proprietăţile latifun- 
diare, expropriate in 1949, intraseră în componenţa așa-numitului GAS, 
fondul agricol de stat. În vara anului 1950, Gheorghiu-Dej a încurajat CC 
să tinteasca la un obiectiv de 1.000 de ferme, circa 300-400.000 de fa- 
milii, „colectivizate” până la sfârşitul anului. Până la concediul forțat al 
Anei Pauker, care pe data de 15 iunie 1950 a trebuit să plece la Moscova 
pentru a fi operată de cancer la sân, fuseseră inaugurate, însă, doar 168. 
Atunci a avut loc o întorsătură crucială: loctiitorul său în cadrul Comisiei 
agricole a CC, de naţionalitate maghiară, Sándor/Alexandru Mogyorós/ 
Moghioros, a adoptat linia impusă de Gheorghiu-Dej şi a dictat periferiei 
o politică de rigoare extremă, care nu a ocolit regiunile locuite de conati- 
onalii săi. În regiunea Mureş din Transilvania Centrală, Comitetul de Par- 
tid, condus de prim-secretarul de origine maghiară, a lansat o adevărată 
întrecere, crudă şi ineficientă, pentru a pune în funcţiune fermele „prin 
orice mijloc si cu orice cost". Cu toate acestea, până la sfârşitul anilor "50, 
România a rămas, cu excepţia Poloniei, statul comunist cu procentul cea 
mai mic de teren colectivizat.168 

Referindu-se la aşa zisele ,ilegalitáti"comise de organele statale, în 
Plenara CC din decembrie 1961 Gheorghiu-Dej declama public că în pri- 
mii ani ai deceniului '50 fuseseră arestaţi fără motive juridice 80.000 de 
țărani, în timp ce Ceauşescu menţiona că 89.000 de ţărani fuseseră ares- 
taţi doar în decursul anilor 1951-52. Primele statistici inexacte ce au ieşit 
la iveală din arhivele sortate pe regiuni şi „categorii” de reprimati (chia- 
buri, ţărani de condiţie medie, ţărani săraci), demonstrează faptul că, 
între anii 1949-52, fuseseră arestaţi pe întreg cuprinsul țării 34.738 de 
țărani, ce atingeau maximul în trei regiuni transilvănene (Hunedoara, cu 
16.146 arestări, Oradea, cu 9.760 şi Cluj, cu 4.025 arestări).I% În regiunile 
Cluj şi Oradea procentul maghiarilor depăşea un sfert dintre locuitori, în 
timp ce în Hunedoara ponderea românilor depăşea 90%. 


167 Idem, p. 98. 
168 Idem, p. 93. 
169 ACNSAS, fond Documentar,dosar 53, vol. I, f. 91. 


Chiar lumea satului a fost obiectul primei dintre cele câteva „acţiuni 
speciale” organizate între 1949-53 pentru a lovi anumite grupuri, a cărei 
analiză este crucială pentru a înţelege legătura strânsă dintre motivațiile 
de clasă şi de etnie ale represiunilor ce au avut loc în primii ani ai dicta- 
turii. Începuturile colectivizării au fost însoţite de dislocarea impusă ma- 
rilor proprietari latifundiari şi familiilor lor. Într-o singură noapte doar, 
2-3 martie 1949, 2.792 de mari proprietari, 3.744 de membri ai familiilor 
acestora, 363 de administratori ai proprietăţilor si 725 de dependenţi de 
altă natură (în total 7.084 persoane) au fost expulzați de pe locul lor de 
reşedinţă, expropriati fără indemnizaţii pentru bunurile proprii şi trans- 
ferati într-un centru urban sau într-un sat îndepărtat, aflat la sute de ki- 
lometri de proprietatea lor.'”° 

Următoarea operaţiune specială a avut loc în vara anului 1951, în ca- 
drul unei campanii politico-militare mai vaste, iniţiată de ţările blocului 
sovietic împotriva lugoslaviei. Pe data de 14 noiembrie 1950, Direcţia Ge- 
nerală pentru Securitatea Populară a pregătit versiunea definitivă a unui 
„Plan de evacuare din zona de frontieră cu Iugoslavia, pe o fâşie de 25 km, 
a elementelor periculoase pentru securitatea acestei zone”. Întreaga ope- 
rațiune se construia pe modelul stalinist tardiv, axat pe obsesia securi- 
tatii interne şi externe. Listele celor deportaţi conţineau 40.320 de nume 
(adică membrii a 10.099 nuclee familiale) şi erau redactate în baza unor 
criterii ,etnice"si „preventive” în acelaşi timp. Multi dintre cei deportaţi 
erau pedepsiți deoarece erau de naţionalitate sârbă, dar pe liste apar şi 
mii de chiaburi, elemente burgheze şi numeroşi ţărani români, germani 
sau maghiari, care de secole convietuiau în acel colt multilingv al Euro- 
pei de Sud-Est. Dislocarea lor a fost realizată între 16-19 iunie 1951, în 
baza Decretului Consiliului de Miniştri 200/1951.7! Transporturile au 
fost efectuate de convoaie militare formate din vagoane de marfă, sub 
conducerea a 22.000 de efective ale trupelor de Securitate şi Miliție. După 
mai multe zile de călătorie, deportații au fost párásiti în Bărăgan, un te- 
ren arid, aproape desertic, situat la est de Bucuresti, unde au construit 
din nimic douăsprezece aşezări în care au locuit până în 1956, când le-a 
fost permis să se întoarcă la propriile lor case, care fuseseră între timp 
ocupate de colonişti proveniţi din alte părţi ale ţării. 


170 Oprea, Banalitatea răului, op. cit., pp. 114-5. 

171 M. Milin, L. Stepanov. Golgota Bărăganului pentru sârbii din România, 1951-1956, Uni- 
unea Democratică a Sârbilor şi Caraşovenilor din România, Timişoara, 1996, p. 22. 
Baza legală a prevederii a fost Decretul Consiliului de Miniştri 200/1951. 


Un caracter mai marcat etnic observam in cadrul ultimei operatiuni 
speciale, realizată înainte de moartea lui Stalin: deportarea familiilor 
„nedemne de încredere din punct de vedere social” din aşa-zisele „centre 
aglomerate”, realizată după modelul expulzărilor din vara anului 1951 a 
mii de familii nobile şi mari-burgheze din capitala maghiară Budapesta. 
Dislocarea a fost efectuată în baza Decretului Ministerului de Interne nr. 
352 din 16 februarie 1952, care impunea nucleelor familiale compuse din 
„elemente indezirabile” care primeau ordinul să părăsească în decurs de 
trei zile propriul centru rezidenţial, în general un oraş mare, pentru a se 
stabili într-un centru agricol. Graba cu care au fost completate listele a 
determinat înscrierea pe acestea a unui mare număr de cetăţeni (în ma- 
rea lor majoritate de altă naţionalitate decât cea română) ce rămăseseră 
fără niciun fel de venit fix sau în posesia vreunui bun imobiliar. Alţii, spre 
exemplu medicii şi inginerii, consideraţi „indispensabili”, au fost ulterior 
invitati să rămână până la noi ordine.!? În ciuda faptului că fuseseră „le- 
galizate” prin decretul mai sus citat, deportările au început (chiar dacă 
pe scară mică) în luna iulie a anului 1951, pentru a se încheia doi ani mai 
târziu, în septembrie 1953.13 O comisie numită de Ministerul de Interne 
şi condusă de viceministrul şi şeful Securităţii, generalul Gheorghe Pin- 
tilie, a dispus „dislocarea” din locul de reşedinţă şi trimiterea cetăţenilor 
indezirabili înspre unitățile de muncă forțată. Acest organ se reunea sáp- 
tămânal pentru a desemna perioadele de muncă forţată, cuprinse între 
şase luni şi cinci ani, pentru cetăţenii introdusi anterior pe listele celor 
posibil „dislocaţi”. Din arhivele Securităţii rezultă că prevederea trimi- 
terii la „unităţile de muncă forţată” (în afară de Canalul Dunăre-Marea 
Neagră, alte câteva mari şantiere industriale, precum acela de la centrala 
termoelectrică de pe Bicaz), privea, pentru perioada luată în considerare, 
circa 11.000 persoane. Până la jumătatea anului 1952, condamnarea 
la muncă forţată dura între şase luni şi doi ani; ulterior, concomitent cu 
o fază de represiuni acute şi generalizate, până în luna februarie a anului 
1953, perioada condamnării a fost extinsă până la un maxim de cinci ani. 
Expulzarea din marile centre urbane şi condamnarea la muncă forțată 


172 Detaliile apar într-un raport al consulatului maghiar la Bucureşti: MOL, fond XIX-J- 
1-j (Ministrul de Externe, România 1945-64, corespondenţa secretă), B. 9. raportul 
00663/2, 19 mai 1952. 

173 ACNSAS, D/55, vol. VI-IX, XVI-XVII, XXI; D/186-187. 

174 Date prelevate la numerotarea progresivă a Dosarelor de dislocare examinate de Co- 
misie în anul 1953, ACNSAS, fond Documentar, dosar 187. 


a „elementelor de clasă alogene”, la fel ca şi impunerea domiciliului obli- 
gatoriu pentru foştii proprietari latifundiari în 1949 au avut scopuri po- 
litice şi sociale, dar şi o certă orientare etnică. În special maghiarii, care 
fuseseră înainte deținători ai unor impunătoare proprietăţi latifundiare 
în întreaga Transilvanie, au avut de suferit din cauza acestor prevederi; 
în oraşele Târgu Mureş şi Odorheiu Secuiesc au fost concentrați sute de 
,dislocati" care, până în primii ani ai deceniului "60, au fost siliţi să trá- 
iască în condiţii precare, ca cetăţeni de rang secund. În timp ce, până 
la jumătatea anului 1952, majoritatea celor trimişi în „unităţile de mun- 
că” proveneau din Bucureşti şi Moldova, mai apoi a fost vizată în special 
populaţia urbană maghiară sau evreiască din oraşele transilvănene.!”6 
Caracterul social şi în acelaşi timp etnic al acestei măsuri represive reie- 
se, prin urmare, din analiza listelor nominale cuprinzând condamnatiila 
muncă forţată sau la domiciliu obligatoriu, în care elementele minoritare 
erau net suprareprezentate. 


175 ACNSAS, fond Documentar, dosar 198, 202. 
176 ACNSAS, fond Documentar, dosar 55. vol. XVII-XXI, procesele-verbale ale reuniunilor 
Comisiei Ministerului Afacelor Interne în perioada august 1952 - septembrie 1953. 


3. Autonomie si teroare (1952-1953) 


3.1. Crearea Regiunii Autonome Maghiare 


Inspirându-se din ideea înrădăcinării nationale care stătea la baza 
korenizacija sovietice, în perioada 1948-50 regimul comunist român se 
diferenția de acesta în două puncte fundamentale: nu ,teritorializa" 
chestiunea națională (adică nu încuraja formarea de arii administrative 
autonome) şi aplica selectiv promovarea culturală a minorităţilor. Aceas- 
ta era permisă cu generozitate populaţiei maghiare, negată celei germa- 
ne, decantată în mod limitat şi contradictoriu în cazul celei evreieşti. O 
schimbare crucială a avut lor între anii 1950 şi 1952, prin reforma ad- 
ministrativă şi mai apoi prin crearea Regiunii Autonome Maghiare, care 
ar fi trebuit să încununeze procesul de ,izomorfism instituţional”! la 
structura sovietica.!”° 

România comunistă moştenise de la precedentele sisteme de guver- 
nământ un sistem teritorial intern instabil: în Transilvania, graniţele co- 
mitatelor de sorginte austro-ungară fuseseră modificate în 1925 şi mai 
apoi în 1938 (înlocuite la acea dată de entități mai ample, eliberate de 
criterii istorice şi etnografice); în 1940 graniţa româno-maghiară, trasată 
prin cel de-al doilea Arbitraj de la Viena, intervenise divizând artificial 
diferite comitate (judeţe în română, vârmegye în maghiară). În anul 1945, 
prin reintegrarea la România a Transilvaniei de Nord, a fost refăcut, pro- 
vizoriu, sistemul administrativ din 1925. Câţiva ani mai târziu, în 1949, 
piramida administrativă tradiţională, pe două nivele (prefectură şi ad- 
ministratie comunală), a fost înlocuită cu comitate provizorii, dispunând 
de puteri locale depline şi formată din activişti de partid, însărcinaţi cu 
pregătirea Consiliilor Populare locale şi a primelor alegeri municipale de 


177 Definiţia, ce se referea iniţial la republicile sovietice, a fost formulată de V. Zaslavsky, 
Dopo l'Unione Sovietica. La perestroika e il problema delle nazionalită, II Mulino, Bolog- 
na, 1991,p.21. 

178 Pentru analiza unui precedent istoric de inspiraţie stalinistă, crearea în 1934 a Re- 
giunii Autonome Evreieşti, cfr. A. Vitale, La Regione ebraica in Russia. Birobidzhan: la 
prima Israele, Casagrande, Lugano, 2005. 


după război, ce au avut loc în decembrie 1950." Dar cei ajunşi la condu- 
cerea judeţelor provizorii, promovați fără a avea nici un fel de experienţă 
administrativă (nu puţini erau chiar analfabeți), au interpretat câteodată 
literalmente sloganul „a face tabula rasa din trecut” şi astfel kilometri de 
documente administrative au fost făcute pierdute în timpul schimbului 
de putere. Nici măcar constituirea primelor Consilii Populare nu a reuşit 
să pună capăt haosului ce fusese creat în cadrul aparatului administrativ. 
Ministrul de interne, Teohari Georgescu, chemat la raport de către Am- 
basada Sovietică, a trebuit să admită că aparatele locale nu erau în măsu- 
ră să îşi asume rolul de centură de transmisie pentru aparatele centrale. 
Personalul acestora nu era în măsură să întocmească un proces-verbal, 
să descifreze o circulară şi să dispună aplicarea acesteia, să pregătească 
o ordine de zi în baza căreia să desfăşoare o întâlnire operativă; la Bucu- 
reşti se ajunsese la concluzia că era nevoie să fie trimise către periferie 
textele tipizate ale ordinelor de zi ce trebuiau discutate.!5? 

Se simţea, prin urmare, necesitatea unei urgente reforme complete, 
care a avut loc în primăvara anului 1950, când un decret al Plenarei CC 
a stabilit crearea unei comisii specializate, formată din reprezentanţi ai 
lumii academice, a Comitetului pentru Planificare şi a Ministerului For- 
telor Armate, sub coordonarea Ministerului de Interne.'8! Lucrările s-au 
desfăşurat fără întârziere şi pe data de 8 septembrie a fost promulgată 
Legea 5/1950, în baza căreia 58 de judeţe şi 424 de plase erau înlocuite cu 
28 de regiuni şi 117 raioane (raion, termen de origine rusá)."?? Obiectivul 
reformei a fost unul dublu: au fost identificate ariile (regiunile, raioane- 
le, municipiile) prioritare pentru dezvoltarea economică planificată şi, 
în special, anumite zone (aşa-zisele „oraşe cu importanţă republicană”) 


179 Potrivit consulului sovietic la Cluj, mii de persoane au fost excluse de pe listele electo- 
rale deoarece apăreau pe o alta „listă”, aceea a chiaburilor: cfr. G. P. Murasko (coord.), 
Vostocnaja Evropa v dokumentach rossijskich archivov. 1944-1953 gg., 2 vol., Sibirskij 
chronograf, Moskva-Novosibirsk 1997-98 (notat de acum înainte VE v dok.), vol. II, 
doc. 153, pp. 448-50 (raportul consulului Koroilov - Cluj, 16 decembrie 1950). Multu- 
mesc colegei mele Csilla Fedinec pentru traducerea documentelor redactate in limba 
rusa. 

180 VE v dok., vol. II, doc. 185, p. 531 (raportul consilierului ambasadei Spandarian - Bu- 

181 ANIC, fond CC PCR, Cancelarie (notat de aici înainte ANIC, Canc.), dosar 181/1950, 
stenograma Plenarei CC, 15-17 mai 1950, f. 6-16. 

182 L. Vofkori, Erdély közigazgatási és etnikai földrajza, Balaton Akademia, Vórósberény 
1996, p. 47. 


în care sa fie concentrate investiţiile industriale.!8 Aceasta a favorizat si 
concentrarea populaţiei, prin suprimarea autonomiei a mai mult de un 
sfert din cele 6.276 de comune. În baza instrucţiunilor primite de la Mos- 
cova prin „consilierii pentru problemele legate de construirea statului”, 
au fost luaţi în considerare nu numai factorii socioeconomici, dar şi cei is- 
torici în cadrul unei noi delimitări „totalitare” a spaţiului. Oraşe ca Sibiu, 
Sighişoara (centre istorice săseşti) şi Blaj (sediul mitropoliei Bisericii Gre- 
co-Catolice, desființată în 1948) au fost declasate pentru caracterul lor 
„burghez” şi ,reactionar": Sibiul a fost redus la reşedinţă de judeţ, Blajul la 
simplă comună.!5 Reforma administrativă din 1950 a constituit o etapa 
importantă în construirea noului sistem şi datorită faptului că noile reşe- 
dinte regionale deveneau de importanţă capitală pentru partid, în timp 
ce pentru Securitate erau deja. Crearea regiunilor şi a raioanelor a fost 
precedată, în 1948, de repartiţia pe teritoriul naţional a sediilor poliţiei 
politice. Datorită imposibilității de a fixa câte un sediu în fiecare dintre 
cele cincizeci şi opt de judeţe, Ministerul de Interne impártise teritoriul 
în treisprezece macroregiuni, stabilind în fiecare dintre acestea câte un 
comandament al Securităţii.!85 

Şi factorii naţionali au jucat un rol în delimitarea regiunilor, mai ales 
în Transilvania. La formarea comunelor, în ciuda faptului că fusese pre- 
văzută pentru fiecare o populaţie medie de 3.000 de locuitori, în foste- 
le judeţe secuieşti a fost îngăduită formarea de comune locuite de abia 
1.000-1.500 de locuitori din cauza necesităţii de „a se ţine cont de fac- 
torul national"".*6 Cele patru judeţe secuieşti se situau in partea de cen- 
tru-est a Transilvaniei, prevalent muntoasă şi rurală. Reţeaua lor urbană 
era tradițional formată din numeroase aşezări de dimensiuni reduse (5- 
15.000 de locuitori, cu excepţia oraşului Târgu Mureş, care avea aproape 


x" 

50.000 de locuitori).!% Lipsa autosuficientei economice a regiunii, pre- 
cum şi infrastructura sa slab dezvoltată au determinat o alegere radicală 
din partea comisiei: împărţirea Tinuturilor Secuieşti între cele două noi 
regiuni, Mureş şi Stalin. 


Dacă luăm spre exemplu regiunea secuiască, trebuie să subliniem faptul 
că una dintre cauzele înapoierii acesteia este că până astăzi i-a lipsit sprijinul 
centrelor industriale. Prin integrarea regiunii secuieşti în cea a Oraşului Sta- 
lin, prin marele centru industrial al Oraşului Stalin [Braşov] se întrevăd mari 
perspective pentru populaţie.!55 


Despărțirea celor patru judeţe secuieşti, unde, în baza recensámán- 
tului din 1948, 72,8 % dintre cei 740.381 de locuitori se declarau de limbă 
maternă maghiară!* a ridicat, totuşi, o problemă politică. În cele două 
regiuni (Mureş şi Stalin) create în locul celor patru unităţi tradiţionale 
(Mureş-Turda, Odorhei, Ciuc, Trei Scaune) populaţia maghiară era uşor 
prevalentă, fapt ce se reflecta şi în compoziţia aparatelor de partid. În 
regiunea Mureş, nucleul viitoarei RAM, potrivit organigramei din 1950 
erau maghiari prim-secretarul de partid (situaţie echilibrată de trei vice- 
secretari români), patru membri din opt ai Biroului Politic şi şaizeci şi trei 
de funcționari superiori din o sutá;?? şi în regiunea Stalin a fost numit un 
prim-secretar de partid maghiar. 

Crearea a două regiuni cu majoritate maghiară nu a însemnat însă 
adoptarea modelului sovietic de autonomie, iar acţiunea din Transilva- 
nia, comandată de la Bucureşti, nu a avut parte de sprijinul Moscovei, 
care, încă din 1951, a început presiunile asupra autorităţilor române 
pentru ca acestea să elaboreze o soluţie „teritorială” pentru problema 
maghiară. În luna mai a anului 1951, doi consilieri politici sovietici l-au 
convocat la discuţii pe ministerul de interne Georgescu. La întrebarea 
lor dacă s-a ţinut cont de minoritățile nationale la delimitarea graniţelor 

noilor regiuni, răspunsul acestuia a fost confuz şi imprecis, negând ca- 
racterul ,compact"" al populaţiei maghiare: 


Am creat regiunile Mureş şi Stalin cu intenţia de a comasa aici, pe cât 
posibil, majoritatea maghiarilor. Dar, în realitate, aceasta este o chestiune 
foarte complexă, deoarece minoritățile nu trăiesc într-un bloc compact, ci 
sunt răsfirate şi amestecate cu majoritatea română. Acest lucru face foarte 
dificilă crearea de regiuni autonome. Am luat în considerare posibilitatea de 
a crea regiuni autonome, însă nu s-au luat încă măsuri concrete în această 
privinţă!” 


Crearea Regiunii Autonome Maghiare a fost introdusă în agenda po- 
litică română de către Uniunea Sovietică prin vara anului 1951, în acelaşi 
timp cu începerea lucrărilor pentru redactarea unei noi Constituţii care 
s-o înlocuiască pe cea din 1948. De această problemă se ocupa Comitetul 
Central al PMR, încă de pe data de 28 iunie 1950, când a fost numită o 
comisie internă a Biroului Politic, însărcinată cu redactarea schiţei Con- 
stitutiei până în primăvara anului 1951, concomitent cu alegerile politice 
prevăzute a avea loc atunci.?? Lucrările au întâmpinat însă dificultăţi, 
constrângându-l pe Gheorghiu-Dej să ceară părerea lui Stalin în vara 
anului 1951.1% Pe data de 4 august 1951, Stalin a răspuns printr-o tele- 
gramă în care îl asigura pe Gheorghiu-Dej de ajutorul său, sfătuindu-l să 
înainteze proiectul Constituţiei judecății experţilor sovietici.” Textul nu 
a trecut de examenul comisiei de la Cremlin, care a început să proiecteze 
o regiune autonomă maghiară fără ca măcar să îi consulte pe conducato- 
rii români. Pe data de 7 septembrie 1951, Stalin i-a trimis lui Gheorghiu- 
Dej un memorandum intitulat Notă asupra creării unei regiuni autonome 
maghiare în Transilvania, redactat de către consilierii P. Arkhipov şi D. 
Tumanov şi extrem de critic la adresa reformei din 1950, care separase 
zonele maghiare ale Transilvaniei în două regiuni plurilingve.?5 Autorii 
defineau autonomia regională ca fiind „principiul politicii naţionale le- 

ninist-stalinistă” şi, citând din plin din volumul lui Stalin intitulat Mar- 
xismul şi problema naţională, apărut în 1913, recomandau respingerea a 
ceea ce se definea ca „autonomie national-culturala”, declarându-se în 
favoarea unei autonomii funcţionale ce permitea exploatarea mai efici- 
entă a resurselor economice. Fragmentarea teritorială, interpretabilă ca 
simptom al fragilitátii statale sovietice, demonstra, din contră, că ,nati- 
unile socialiste, apărute în URSS, sunt mai unite şi mult larg populare în 
comparaţie cu naţiunile burgheze".?? Coeziunea teritorială şi naţională 
se cristaliza ca argument decisiv. Mesajul lui Stalin era foarte clar: prin- 
tr-o regiune autonomă bine integrată statului se fortifică unitatea Româ- 
niei; fără aceasta, creşte riscul unor insurgente separatiste. 

A doua parte a memorandumului examina condiţiile pentru crearea 
unei regiuni autonome pentru maghiarii din Transilvania. După ce au 
subliniat caracterul multinational al statului român, consilierii sovietici 
observau că în cinci raioane ale regiunii Stalin şi în alte trei din regiunea 
Mureş majoritatea absolută a populaţiei se declara de naţionalitate ma- 
ghiară şi concluzionau: „Pornind de la experienţa creării formațiilor na- 
tionale de Stat în URSS şi ţinând seamă de particularitatiile momentului 
naţional din RPR, se presupune că este nimerit a se crea regiunea auto- 
nomă maghiară din Transilvania”. În privinţa dimensiunilor acesteia 
se preconizau două variante. Aceea „minimă” prevedea şapte raioane, 
toate cu majoritate maghiară, având ca reşedinţă capitala istorică a Ti- 
nutului Secuiesc, Târgu Mureş (în limba maghiară Marosvásárhely). Din 
populaţia totală de peste 600.000 de locuitori, naționalitatea „titulară” 
ar fi fost reprezentată în pondere de 79%. A doua variantă, mai ambitioa- 
să, situa în centrul regiunii maghiare nici mai mult nici mai puţin decât 
principalul oraş al Transilvaniei, Clujul. Prin includerea unor raioane cu 
majoritate română, o regiune de aproape un milion de locuitori ar fi fost 
transformată într-o arie puternic plurilingvă, în care populaţia maghiară 
nu ar fi depăşit 60%. Autorii erau conştienţi asupra riscurilor: dacă 


stabilirea centrului regiunii autonome în oraşul Cluj ar satisface dorinte- 
le populaţiei de naţionalitate maghiară care socoteşte oraşul Cluj un centru 
istoric şi cultural maghiar [...], partea de sud-est a regiunii Cluj, adică parti 
ale raioanelor Aiud, Cluj şi Turda, ca şi raionul Târnăveni şi partea de sud a 

raionului Ludus — regiunea Mures, care trec ín cadrul regiunii autonome, au 
populație amestecată şi jumătate este de naţionalitate nemaghiară. Aceste 
parti ale raioanelor arătate trebuie să unească printr-un coridor îngust ora- 
sul Cluj de celelalte raioane ale regiunii autonome.!*8 


Clujul rămânea, chiar şi după cel de-al Doilea Război Mondial, nervul 
descoperit al proiectului naţional român, oraşul în care românii nu reu- 
şiseră niciodată să atingă supremaţia socială şi nici măcar cea numerică. 
La recensământul din 1948, dintre cei 117.915 locuitori 57,6% erau ma- 
ghiari şi numai 40,1% români, şi în ciuda creşterii simtitoare a numărului 
ultimilor, stimulată de la Bucureşti, atmosfera urbană rămânea incon- 
testabil maghiară. Dacă Clujul ar fi devenit capitala unui „corp străin” în 
centrul Transilvaniei, asumându-și rolul de centru nu doar cultural, ci 
şi administrativ al comunităţii maghiare, proiectul de românizare ar fi 
cunoscut un proces de stagnare ireversibil. Aceiaşi experţi sovietici încli- 
nau înspre varianta „minimă”, care ar fi garantat formarea unei regiuni 
„compacte” din punct de vedere etnic. 

Conducerea de la Bucureşti a încercat timp de câteva luni să ignore 
dispoziţiile sovietice cu privire la concederea autonomiei. Pe data de 10 
octombrie 1951, secretariatul PMR a dezbătut „pregătirea materialului 
necesar activităţii comisiei însărcinate cu elaborarea noii constituţii” “1% 
Plenarele au produs un „Proiect de înfiinţare a unui Departament pentru 
problemele naționalităților conlocuitoare pe lângă Preşedinţia Consiliu- 
lui de miniştri”, dotat cu un aparat substanţial (5 birouri diferite), dar cu 
putere exclusiv consultativă.2% În toamna anului 1951, obiectivul prin- 
cipal al lui Gheorghiu-Dej a devenit redefinirea echilibrelor interne ale 
puterii şi eliminarea din partid a figurilor pe care nu le agrea, începând 
cu numărul trei în ierarhie, ministrul de finanţe Vasile Luca.” Într-un 
moment de tensiune internaţională extremă şi de mari dificultăţi econo- 
mice şi politice pe plan intern, aprobarea noului document fundamental 
a părut a pierde din actualitate, la fel ca şi alegerile politice, amânate 

pentru luna noiembrie a anului 1952. Problema Constituţiei — nu însă si 
cea a Regiunii Autonome - a reapărut doar în şedinţa Biroului Politic din 
25 martie 1952, dupa destituirea lui Luca (8 martie), in timp ce Gheor- 
ghiu-Dej si aliaţii săi (Miron Constantinescu, Iosif Chisinevschi, Sandor 
Mogyorós) pregăteau demascarea a „grupării anti-partid”, făcută publica 
în Plenara din 26-27 mai. Gheorghiu-Dej a susținut necesitatea de a pre- 
găti o nouă comisie, de data aceasta formată nu numai din exponenti ai 
partidului, dar si din „tovarăşi de drum", precum conducătorul - încă — 
formal al guvernului, Petru Groza.?? 

Motivul care a dus la formarea unei noi comisii conduce la neintele- 
geri cu sovieticii. Comisia precedentă nu primise, de fapt, indicaţiile so- 
vietice asupra formării Regiunii Autonome, conţinute în memorandumul 
din septembrie 1951. Dar Regiunea Autonomă nu apărea nici măcar în 
Directivele Marii Adunări Naţionale pentru elaborarea proiectului noii Con- 
stitutii a RPR, elaborate în primăvara lui 1952.25 La jumătatea lunii apri- 
lie a anului 1952, conducerea PMR a fost convocată la Moscova, unde 
Stalin a dictat liniile directoare pentru soluţionarea cazului Luca-Pa- 
uker-Georgescu.7 S-a vorbit şi despre chestiunea naţională? Dezvoltári- 
le succesive ale evenimentului ne fac să credem că Stalin a amintit măcar 
despre oportunitatea rezolvării problemei maghiare. Pe data de 14 mai, 
Gheorghiu-Dej i-a trimis lui Stalin textul celei de-a doua versiuni a schiţei 
Constituţiei, în care găsim o referire specifică la Regiunea Autonoma.” 
După corecturile aduse de Visinski şi de către Departamentul relaţii in- 
ternationale al CC sovietic, pe data de 25 iunie 1952 a fost consultat 
şi Stalin, care a amendat personal documentul. Articolul 19 al textului 
corectat de către acesta prevedea formarea unei RAM care să cuprindă 
„un spaţiu locuit în bloc compact de populaţiile maghiare şi secuieşti”, o 

entitate unde „conducerea administrativă să fie aleasă de cetăţenii cu re- 
şedinţă în Regiunea autonomă maghiară”“.2” Pe data de 6 iulie 1952, CC 
al PCUS(b) a trimis omologului său român varianta finală a textului. 
Suntem indreptatiti să ne întrebăm oare ce l-a motivat pe Stalin sa 
se ocupe personal de corectura Constitutiilor română şi poloneză?2% O 
posibilă explicaţie ne conduce la găsirea unui răspuns în natura stalinis- 
mului târziu, ca sistem „neo-patrimonial”, dominat de pasiunea dictato- 
rului pentru angrenaje ale mecanismului puterii de el creat, care inclu- 
dea şi semantica limbajului.% Stalin nu s-a limitat la corecturi formale: a 
emendat Constitutiile poloneză şi română de „excesele” de internationa- 
lism care conduseseră la dispariţia din proiectele supuse controlului a tu- 
turor referirilor la valorile naţionale tradiționale. Confirmând alunecări- 
le etnice în privinţa referintelor culturale ale stalinismului matur, Stalin 
a introdus expresii precum „cultura naţională poloneză” şi „renaşterea 
naţională poloneză”, în ciuda faptului că numise un general sovietic in 
funcţia de ministru al apărării la Varşovia. În privința Regiunii Autono- 
me, aceasta a reprezentat un fel de concesie fata de un alt sentiment nati- 
onal, cel maghiar, în ciuda faptului că recomandarea sa finală trimitea la 
versiunea „minimă” din 1951, cu siguranţă mai puţin incomodă pentru 
români decât macroregiunea cu capitala la Cluj. Pe ai săi 13.500 km?, 
RAM cuprindea doar judeţele secuieşti: pe un teritoriu echivalent cu 13% 
din cel transilvănean, locuiau în anul 1956 doar 731.000 de persoane din 
cele peste 5 milioane de locuitori. RAM a fracturat integritatea comuni- 
tatii maghiare, din care două treimi (aproape 1 milion de persoane) se 
regăseau în afara regiunii autonome.?!! RAM a fost concepută ca teritoriu 
„maghiar” (în procent de 77.3%), însă nu exclusiv. Nationalitatea titulara 
era majoritară în reşedinţa de regiune, Târgu Mureş (în proporţie de 74%, 
fata de 22% români), la fel ca şi în alte opt raioane. Pe valea înaltă a Mu- 
reşului erau localizate raioanele cu majoritate română ale Reghinului şi 
Toplitei, incluse in RAM, contrar schiţei sovietice din 1951, din motive nu 

doar economice, ci si ,nationale”. Noua regiune autonomá a fost conce- 
puta ca fiind binationala şi bilingvă, cu prezența marginală a celorlalte 
grupuri minoritare (1,5% rromi, respectiv 0,4% germani şi evrei). 

Sarcina de a aproba schița de Constituţie emendată de Stalin i-a re- 
venit lui Gheorghiu-Dej, care, pe data de 12 iunie, preluase dubla funcție 
de secretar şi prim-ministru, concentrând astfel în mâna sa întreaga pu- 
tere. Constient fiind de lipsa de popularitate a prevederii printre românii 
din Transilvania, Gheorghiu-Dej a încercat să nu prelungească o rezis- 
tenta care i se părea inutilă în asemenea circumstanţe. El a încercat, mai 
degrabă, să potenteze semnificaţia creării regiunii şi, începând cu Biroul 
Politic, din 10 iulie a criticat explicit excesiva „condescendenţă” fata de 
Moscova a colegului Miron Constantinescu: 


MIRON CONSTANTINESCU: Constituția sovietică arată că în asemenea 
regiuni autonome procedura judecătorească să desfăşoară în limba maternă. 
Politiceşte avem numai de câştigat. Citind mai departe în Constituţia Azer- 
baidjană, vedem că aici se spune că, în raioanele unde majoritatea populaţiei 
este rusă sau armeană [citeşte], dacă am reda ideea de aici, ar trebui să spu- 
nem: „În Regiunea Autonomă Maghiară, procedura judecătorească se face 
în limba maghiară, iar în raioanele locuite de populația română sau de alte 


naţionalităţi, de desfăşoară în limba respectivă”. 


GHEORGHE GHEORGHIU-DEJ: Să nu mergem mai departe. Nu este o înt- 
împlător că tovărăşii n-au făcut nicio observație. Să lăsăm asa,?? să nu mai 
adăugăm, să rămână numai folosirea traducătorului. Într-o formă indirectă 
precizezi un lucru foarte important. Procedura judiciară se face în limba ro- 
mână asigurindu-se folosirea limbii materne. Este suficient în etapa in care 
ne aflăm noi. Să lăsăm articolul 69 [în realitate 68, N.d.A.] aşa cum este, fără 
schimbári.?? 


ín timp ce intregul CC isi punea intrebári asupra status-ului acestei 
„regiuni speciale” pe care niciun maghiar nu o ceruse oficial, Gheorghiu- 
Dej - despre care Vladimir Tismáneanu afirmá cá nu era ,un produs 


212 Gheorghiu-Dej se referea la art. 68 al proiectului, care specifica: „În Republica Popu- 
lará Románá procedura judiciará se face in limba románá, asigurándu-se, in regiuni- 
le şi raioanele locuite de altă naţionalitate decât cea romana, folosirea limbii materne 
a acelei populaţii”. 

213 ANIC, Canc., dosar 61/1952, f. 8-9. 


direct al traditiei kominterniste” si poate fi considerat ,,stalinist din in- 
stinct, nu din ideologie"?^ — dovedea excelente capacităţi de orchestrare 
a propriei puteri politice. Referirea la „stadiul” de dezvoltare inca prea 
înapoiat al sistemului socialist român într-o chestiune importantă ca 
dreptul folosirii limbii materne în administraţia publică i-a permis, de 
exemplu, să nu refuze modelul sovietic, amânând însă aplicarea acestuia 
pe perioadă nedefinită.. 

Pe data de 12 iulie, schiţa întregului proiect constitutional a fost tri- 
misă prim-secretarilor regionali, care până în acel moment fuseseră ti- 
nuti în totală necunostinta a prevederilor noii Constituţii şi a înfiinţării 
RAM.25 În cadrul acelei întâlniri a fost decisă data publicării proiectului 
(18 iulie) şi, în acelaşi timp, a început o amplă mişcare de propagandă cea 
durat două luni. Gheorghiu-Dej părea neîncrezător şi ceea ce îl neliniştea 
era, bineînţeles, spinoasa problemă naţională: „Aici duşmanul va încerca 
să pună în act diversiuni";?!é afirma el în timpul şedinţei. Evenimentele 
din vara anului 1952 vor confirma temerile sale. 


3.2. O ,,eflorescenta” de etnicitate 


Pe data de 18 iulie 1952, cetăţenii români au aflat din presă şi de la 
radio vestea apariţiei schiţei noii Constituţii, pe care ziarele au publicat-o 
în întregime, fără niciun comentariu. Trei articole din noul text funda- 
mental erau dedicate Regiunii Autonome Maghiare (în maghiară Magyar 
Autonóm Tartomány). 


Art. 19. 

Regiunea Autonomă Maghiară a Republicii Populare Române (RPR) este 
formată din teritoriul locuit de populaţia compactă maghiară secuiască şi 
are conducere administrativă autonomă, aleasă de populaţia Regiunii Auto- 
nome. Regiunea Autonomă Maghiară (RAM) cuprinde raioanele: Ciuc, Ghe- 
orgheni, Odorhei, Reghin, Sângeorgiu de Pădure, Sf. Gheorghe, Târgu Mureş, 
Târgu Secuiesc, Topliţa. Centrul administrativ al Regiunii Autonome Maghia- 
re (RAM) este oraşul Târgu Mureş. 

214 Tismăneanu, Stalinism, cit., p. 123 


215 ANIC, Canc., dosar 65/1952, f. 27. 
216 ANIC, Canc., dosar 65/1952, f. 26. 


Art. 20. 

Legile Republicii Populare Române (RPR), hotărârile si dispoziţiile orga- 
nelor centrale ale statului sunt obligatorii pe teritoriul Regiunii Autonome 
Maghiare. 


Art. 21. 

Regulamentul Regiunii Autonome Maghiare este elaborat de Sfatul Po- 
pular?" al Regiunii Autonome şi supus spre aprobare Marii Adunări Nationa- 
le a Republicii Populare Romane (RPR).215 


Pe data de 19 iulie „Scânteia” a publicat primul comentariu, semnat 
de Iosif Chişinevschi. Potrivit şefului Secţiei Agitprop a CC, crearea RAM 
reprezenta o proba tangibilă a progreselor realizate în soluţionarea ches- 
tiunii naţionale în România, în baza directivelor leninist-staliniste. Coti- 
dianul maghiar cel mai răspândit, tipărit la Bucureşti în circa 50.000 de 
copii, a publicat, în aceeaşi zi, un editorial cu titlul Noul proiect de Con- 
stitutie aprobă egalitatea juridică a minorităţilor nationale? care sublinia 
cu mândrie conformarea noii Constituţii române la cea sovietică. Acelaşi 
cotidian a inaugurat pe data de 20 iulie o temă de propagandă folosită 
extensiv în următoarele luni, ce compara politicile naţionale ale siste- 
mului „feudal-burghez” maghiar anterior anului 1918 şi cele româneşti 
interbelice cu politica de emancipare juridică şi de protecţie culturală 
promovată de noul regim.??? 

În săptămânile care au urmat spectrul tematicilor abordate de presă 
s-a lărgit semnificativ.” Un interes deosebit a fost acordat armoniei între 
naţionalităţi, ce a înflorit sub noul regim (chiar şi în ceea ce privea res- 


217 În cadrul repartitiei sarcinilor între ramurile puterii, Sfaturilor Populare (locale, ce- 
tatenesti şi săteşti; raionale şi regionale) le erau atribuite mai ales funcţii adminis- 
trative, în timp ce comitetele de partid erau însărcinate cu executarea directivelor 
politice. 

218 Proiectul noii Constituţii a RPR, în „Scânteia”, 18 iulie 1952. 

219 Az uj Alkotmánytervezet szentesíti a nemzeti kisebbségek egyenjogúságát, în RMSZ, 19 
iulie 1952. 

220 A RNK nemzeti kisebbségei teljesen egyenjoguak a român néppel, în RMSZ, 20 iulie 
1952. 

221 Numai în perioada 20 iulie-10 august au apărut în organul regional al partidu- 
lui, , Vörös Zászló", 79 de articole ce comentau formarea RAM (ANDJM, 1134, dosar 
43/1952, f. 189). 


pectarea diversităţii culturale),?? dar si perspectivelor de dezvoltare eco- 
nomică. Corelând cultură si progres social si elogiind Institutul de Me- 
dicină si Farmacie de la Târgu Mureş (unica instituţie universitară ce se 
găsea în regiune), se sublinia faptul că fii clasei muncitoare vor beneficia 
de acces privilegiat la universitatea în limba maghiară.” Un alt articol 
celebra unul dintre exemplele soluționării problemei nationale de către 
URSS: Regiunea Autonoma din Adigheia, un mic teritoriu din Caucaz, si- 
tuat în vecinătatea oraşului Krasnodar, care chiar în anul 1952 aniversa 
30 de ani de la constituire.?* Este putin probabil ca asocierea, implicit 
propusă, dintre o regiune europeană şi un teritoriu pierdut în zona cau- 
caziană să fi cauzat satisfacţii populaţiei RAM. La Bucuresti existau însă 
motive plauzibile pentru a lansa o avertizare uşor decodificabilă. Un arti- 
col dedicat activiştilor partidului, apărut în „Scânteia” pe data de 30 iulie, 
în încercarea de a convinge majoritatea etnică de faptul că crearea RAM 
„concorda intereselor fundamentale ale poporului român muncitoresc” îi 
avertiza, în acelaşi timp, pe maghiari că, potrivit tovarăşului Stalin, „au- 
tonomia nu însemna independenţă”, din contră, „autonomia regională 
este forma cea mai reală de unitate”.22%5 

Pe data de 20 iulie 1952 a fost demarată o campanie de mobilizare 
politică ce a necesitat un susţinut efort organizator în timpul lunilor de- 
dicate culesului şi colectării obligatorii către silozuri. Doar din RAM au 
fost recrutaţi 17.000 de activişti, care au fost adunaţi in 320 de „secţii 
de agitaţie” pentru o scurtă îndoctrinare teoretico-practică şi mai apoi 
repartizaţi în teritoriu. Timp de trei săptămâni, au avut loc 3.200 de adu- 
nări, la care au participat 66.700 de persoane, şi o atenţie deosebită a 
fost acordată resedintei Regiunii, Târgu Mureş, unde, potrivit raportului 
informativ asupra desfăşurării campaniei, toti intelectualii participase- 
ră la dezbateri.? Printre sarcinile principale pe care centrul le-a dictat 
secţiilor regionale şi raionale de agitaţie şi propagandă figura şi comba- 


222 Cfr. Hazánk nemzeti kisebbségeinek virágzó élete, in RMSZ, 11 decembrie 1952: reportaj 
asupra convietuirii în satul secuiesc Aita Seacá/Szárazajta, locul unor grave conflic- 
te şi răzbunări etnice încă din 1940, de la intrarea administraţiei maghiare în Tran- 
silvania de Nord, precum şi în 1944, la trecerea Gărzilor lui Maniu. 

223 Szabad hazánkban anyanyelvünkón tanulunk, în RMSZ, 3 august 1952. 

224 Az Adigej Autonom Tartományban, în VZ, 25 iulie 1952 (reluat de numărul 2410 din 
„Scânteia”). 

225 Crearea RAM - un nou succes al politicii nationale leninist-staliniste a partidului, in 
„Scânteia”, 30 iulie 1952. 

226 ANDJM, 1134, dosar 43/1952, f. 182-4. 


terea oricarei forme de sovinism, asociata unei lupte continue impotriva 
,tendintelor reactionare” din cadrul Bisericii Catolice, de care apartinea 
majoritatea populaţiei maghiare a RAM.?? 

Cui aparținea Regiunea Autonomă Maghiară? Potrivit cuvintelor 
unui funcţionar de partid local (maghiar), în ciuda numelui său, Regiu- 
nea Autonomă nu ar fi avantajat doar naționalitatea titulară, ci ar fi de- 
venit „o graniţă ce unea români si maghiari".?? De teamă ca imersiunea 
în sfera publică a tematicii naţionale să nu se transforme în efect de bu- 
merang pentru regim, acesta subliniase o problemă importantă. Granița 
între RAM şi restul ţării fusese trasată tocmai pentru a izola acel „bloc 
compact” de populaţie maghiară, cerut de dictatul stalinist în materie 
de autonomie teritorială. În textul său clasic, Fredrik Barth scria că rolul 
social al graniţei etnice este inevitabil dublu, teritorial şi, în acelaşi timp, 
cultural, deoarece „granița etnică canalizeaza viata socială”, reglemen- 
tând un sistem complex de comportamente şi câmpuri de interacţiune. 
A afirma cá o graniţă trebuie să unească în loc să despartă însemna, deci, 
a pune în practică un antic deziderat intelectual, care discorda cu reali- 
tatea unei convietuiri etnice limitate şi adesea conflictuale. Ca o conse- 
cinta a propagandei care a însoţit crearea sa, ceea ce consulul britanic 
la Bucureşti estima drept „o bucată de hârtie lipsită de orice valoare”, „o 
mică concesie făcută minorităţii maghiare nemultumite”,?*° o autonomie 
forţată pentru o mică regiune periferică, a sfârşit prin a cataliza atenţia 
opiniei publice. 

Tema unităţii şi condamnarea oricărui tip de separatism sau tendinţă 
autonomistă, ce se aflau în centrul întregii campanii, au determinat ca 
populaţia maghiară să primească vestea cu o combinaţie de indiferenţă şi 
scepticism sau cu entuziasm naiv la adresa acestei iniţiative „de regim”. 


În cercurile maghiare din Bucureşti, scriitori, ziarişti, profesori au măr- 
turisit în conversații private că ar fi primit cu multe rezerve anunțul Con- 
stitutiei. Nu ştiu încă ce se va întâmpla concret, însă, după părerea lor, au 
fost comunicate prea puţine informaţii asupra RAM, din care este imposibil 


227 ANDJM, 1134, dosar 45/1952, f. 131-7. 

228 ANDJM, 1134, dosar 43/1952, f. 145. 

229 Cfr. F. Barth (ed.), Ethnic Groups and Boundaries, Allen & Unwin, Londra, 1969, pp. 11- 
15. 

230 NA, Foreign Office, 371, Political Correspondence, 100794, Creation of an Autono- 
mous Area in Romania for the Hungarian Minority, Bucureşti, 25 iulie, 1952. 


să se înțeleagă cum va funcționa aceasta. În multe sate ale Ținutului Secu- 
iesc populația a salutat anunțul autonomiei cu exclamatia: „Am redevenit 
maghiari".??! 


Ín timpul sedintelor a fost propusá extinderea drepturilor lingvistice 
ale minoritátii: multi cereau bilingvismul total in toponomasticá, in apa- 
ratul administrativ (incluzánd cáile ferate) si judiciar si chiar in cadrul 
armatei, unde un candidat la partid reclama posibilitatea tinerilor de 
nationalitate maghiará de a fi instruiti in limba materná. Altii au comu- 
nicat cá auziserá ca era iminent un schimb de populatii intre maghiarii 
si románii din regiunile inconjurátoare, evident, in incercarea de a face 
teritoriul si mai ,omogen”.”°? Ín ciuda faptului cá autoritátile s-au grábit 
sá afirme lipsa de adevár a unor asemenea zvonuri, intálnirile au devenit 
portavocea involuntará a propagárii acestor vesti false, care se ráspán- 
deau din gurá in gura in mijlocul populatiei. Pentru multi maghiari, sim- 
pla pronuntare a cuvântului autonomie - desi făcută într-un context în- 
tru totul „oficial” — se traducea in catalizarea sentimentului national. Nu 
putini gándeau in mod cat se poate de serios cá autonomia pe care Stalin 
le-o fácuse cadou ar putea constitui preludiul unei retrocedári cátre Un- 
garia a acelei mici parti a Transilvaniei, situata la distantá de mai mult 
de 300 km de graniţă. Comentarii cu caracter negativ asupra RAM, care 
excludea din cadrul sáu douá treimi din populatia maghiará, s-au ridicat 
din centrul propus dar neales, Cluj, unde chiar si activistii de partid au 
dat glas temerii cá crearea a ceea ce ei numeau cu dispret ,ghetou" ma- 
ghiar ar putea implica limitarea drepturilor lingvistice garantate, pana 
la acel moment, pe întregul teritoriu national.?°3 

Reacţiile dinspre partea română au fost iniţial înclinate spre panică 
şi un obscur sentiment de înfrângere. Ca în zilele Arbitrajului de la Viena 
din 1940, a cărei amintire era încă foarte vie în memoria colectivă a popu- 
latiei, românii ce locuiau pe teritoriul RAM (fie că se născuseră acolo, fie 
că fuseseră impámánteniti în perioada interbelică) au redevenit „străini”, 
subiecţi ai multor cazuri de insulte şi ameninţări din partea majorităţii 
maghiare locale. În raionul Reghin, locuit în majoritate de români, s-a 
răspândit o panică generală în rândul populaţiei, care murmura necon- 


231 Vincze, Történeti kényszerpályák, kisebbségi realpolitikak, op. cit., p. 164. 

232 ANIC, Canc., dosar 142/1952, f. 204. 

233 MOL, fond XIX-J-1-j (Romania 1945-64, corespondenţa secretă), b. 9. raportul 001829, 
„Starea de spirit în ajun de alegeri”, Cluj, 4 octombrie 1952. 


solată: „Acum o să ne întoarcem sub dominaţia ungurilor".?* „Jocul de- 
mocratiei staliniste” a devenit un adevărat sindrom, care în vara anului 
1952 i-a afectat nu doar pe nativii din RAM, ci şi pe numeroşi funcţionari 
de la Bucureşti care în a doua jumătate a lunii iulie îşi petreceau vacanţa 
într-o localitate termală de pe teritoriul RAM, Băile Tuşnad. La aflarea 
veştii înfiinţării Regiunii Autonome, difuzată la radio, multi vilegiaturisti 
s-au grăbit să se întoarcă în capitală cu primul tren disponibil.?? Şi docu- 
mentele Comitetului Central păstrează mărturii ale stuporii şi ale teme- 
rilor de anihilare atavice pe care înființarea RAM le-a cauzat în rândul 
populaţiei române. Timp de două luni, Secţia Scrisori a jurnalului „Scân- 
teia”, precum şi comisia juridică a Consiliului Central al Frontului Demo- 
crat-Popular?6 au cules cu minutiozitate toate informaţiile rezultante 
din uriaşul „sondaj” format din zecile de mii de adunări, ţinute în toate 
colţurile țării. Scrisorile corespondentilor jurnalului „Scânteia”, precum 
şi cele 5.000 de propuneri de modificare a Constituţiei, conţinând numele 
şi adresa propunătorului, compun o panoramă multicoloră şi mai puţin 
manipulată decât putem presupune că ar fi putut reacţiona „societatea” 
la stimulii proveniţi din partea ,puterii". 

Opiniile şi propunerile cu privire la RAM au fost temele cele mai con- 
troversate şi dezbătute din întreaga campanie. Neintelegerile etnice din- 
tre maghiari şi români au emers acum, mai mult decât niciodată până 
atunci, în sfera publică. Românii au reacţionat cu stupefactie în fata unei 
prevederi ce părea să pună în discuţie, cu consensul partidului, unul din- 
tre fundamentele conceptului românesc modern de naţiune: caracterul 
indivizibil, unitar şi omogen al Statului. Deja din 22 iulie, un colaborator 
al Secţiei Scrisori, deplasat la Cluj, transmitea la Bucureşti următoarea 
întrebare pe care i-o adresau românii: „De ce este nevoie de un statut 
diferit pentru RAM, când se ştie bine că legile sunt la fel de valabile pen- 
tru întregul teritoriu national?”. Cineva a precizat mai apoi: „Constituţia 
a proclamat RAM cu toate că aceasta de află pe teritoriul nostru. Noi nu 
suntem o republică federală, ci o republică populară.”.2” Un număr mare 


234 Câteva cazuri concrete de agresiune verbală au fost transcrise într-un raport al comi- 
tetului regional din 10 august: ANDJM, 1134, dosar 43/1952, f. 190-1. 

235 J. Gagyi, Határ, amely összeköt, in , Regio", 2003, 3, p. 141. 

236 Comisia juridica a Consiliului Central al Frontului Democrat-Popular. Frontul era o 
organizație de masă, pusă în funcţiune de către partid în anii "50, cu ocazia marilor 
campanii de propagandă (apeluri la pace şi dezarmare, alegeri, dezbaterile asupra 
noii Constituţii). 

237 ANIC, Canc., dosar 142/1952, f. 4. 


de scrisori imputau partidului faptul că nu a apărat interesele româneşti: 
„De ce este necesară RAM?”, „De ce nu specifică Constituţia care sunt 
granițele RAM?”, „RAM se află sub controlul Republicii Populare Române 
sau al Ungariei?”, „Şi dacă este sub controlul RPR, ce de este necesară o 
regiune autonomă?”, „Regiunea autonomă înseamnă stat în stat?”.2%8 Alţi 
cititori au raportat la „Scânteia” de la Târgu Mureş că în oraş se auzeau 
zvonuri despre închiderea şcolilor româneşti şi transferarea elevilor şi 
a profesorilor în alte regiuni.?? Printre propunerile , concrete" de solu- 
tionare a problemei, ieşea în evidenţă cea a unui membru de partid din 
regiunea moldovenească, oraşul Bacău, la graniță cu RAM, care proiecta 
chiar un schimb de populaţie între maghiari şi români.20 

Crearea unei arii administrative autonome a suscitat interes şi un 
soi de invidie în rândurile celorlalte grupuri alogene, în special în rândul 
germanilor din regiunea Arad," care cereau formarea unei regiuni auto- 
nome în zonă, dar şi în rândul evreilor. Un individ pe nume Goloştein s-a 
informat într-o şedinţă de partid dacă nu ar fi fost posibil să fie organiza- 
tă o regiune autonomă evreiască în zona Iaşiului, justificând caracterul 
„compact” al prezenţei evreieşti acolo.” Filosoful conservator Rádules- 
cu-Motru, preşedintele Academiei Române în anii '30, marginalizat ulte- 
rior de regimul comunist, observa deznădăjduit în jurnalul său: 


Un fost profesor universitar din Iaşi, astăzi scoborât la un post inferior de 
regimul comunist, îmi comunică faptul la care de altminteri mă aşteptam, că 
printre evreii din Iasi circulă intenţia de a cere pentru județele Iasi, Botosani si 
Dorohoi, unde evreii sunt la oraşe în majoritate, alipirea la Sovietele ruseşti sau 
în orice caz o administraţie autonomă! Autonomia maghiară face deja pui...? 


Jubilare, indiferenţă, suspiciune şi furie: populaţia română şi cea ma- 
ghiară au reacționat în modurile cele mai diferite posibil la proclamarea 
Regiunii Autonome. Sustinátori şi detractori, deopotrivă, ignorau, însă, 
prerogativele atribuite noului organ administrativ şi neaşteptata „eflo- 


238 ANIC, Canc., dosar 142/1952, f. 5-6. 

243 C. Rădulescu-Motru, Revizuiri şi adăugiri 1950-1952, Floarea Darurilor, Bucureşti 
2001, p. 237 (adnotare din data de 24 iulie 1952). 


rescentá" de etnii părea sa bata in retragere după adoptarea Constituţiei 
la data de 24 septembrie 1952. Exportarea mecanică a modelului sovie- 
tic de autonomie teritorială, într-un context profund diferit (în Europa 
Central-Orientală naționalismul de masă, în acceptiunile sale politice şi 
culturale, era o realitate răspândită încă de la începutul secolului XX), a 
produs, totuşi, consecinţe neprevăzute. Crearea RAM a retrezit, de fapt, 
în rândul majorităţii, frici şi nesigurante istorice, care nu fuseseră nicio- 
dată atenuate în totalitate, iar consecinţele acestora vor emerge ulterior 
anului 1956. 


3.3. Epurări si substituiri de elite în Transilvania 


Să analizăm acum dinamica epurărilor efectuate de către Gheorghiu- 
Dej şi grupul de conducere format în jurul acestuia (Alexandru Drăghici, 
Iosif Chişinevschi, Miron Constantinescu, Sándor Mogyorós, Gheorghe 
Apostol, Chivu Stoica), în urma victoriei asupra „moscoviţilor”. Suspen- 
darea unor întregi filiere de comandă a aparatelor centrale a depăşit di- 
mensiunea unui simplu conflict politic si personal între militantii clan- 
destini, rămaşi în România după 1941, şi „moscoviţii” conduşi de evreica 
Ana Pauker şi maghiarul Vasile Luca. Aceasta a însemnat, mai degrabă, 
o acţiune de schimbare a organelor conducătoare, operată conştient de 
Stalin, prin intermediul lui Gheorghiu-Dej, în baza unor consideraţii de 
ordin politic, „etnic” (naţionalizarea unui partid perceput ca antiromân) 
şi de gen (inconvenientul de a încredința unei femei, Ana Pauker, un rol- 
cheie în partid, într-o societate de tip tradiţional). 

Căderea în dizgrație a lui Vasile Luca, născut László Luka, in 1898, în- 
tr-o familie foarte săracă dintr-un sătuc din judeţul Haromszék (din 1919: 
Trei Scaune), a avut o influenţă deosebită asupra evoluţiei politicilor na- 
tionale în Transilvania. În ultimele luni ale primei conflagrații mondiale, 
Luca s-a văzut nevoit să lupte împotriva armatei române aflate în ofen- 
sivă, episod care i-a fost imputat, zeci de ani mai târziu, de către Gheor- 
ghiu-Dej, ca indiciu al unui „naționalism maghiar"?* Intrat în contact 
cu mișcarea clandestină, în 1924 a fost instalat conducător al celulelor 


244 Din 1950 şeful Secţiei Administrative a CC. 
245 ANIC, Canc., dosar 116/1954, f. 1-15. 


imprastiate pe teritoriul transilvănean, iar în 1929 a fost desemnat secre- 
tar al Sindicatelor Unite din România, unul dintre organele de acoperire 
legale ale PCdR. Arestat şi condamnat în anii '30, a fost extrădat în vara 
anului 1940 împreună cu Ana Pauker în Uniunea Sovietică, unde a fost 
învestit cu diferite funcţii: viceprimar la Cernăuţi (actualul Tchernivtsi 
din Ucraina), ofiţer al Direcţiei Politice a Armatei Roşii, membru al Sovie- 
tului Suprem.” Reîntors în ţară in luna august a anului 1940 şi instalat 
în fruntea Frontului Democrat-Popular, în anii următori a devenit prin- 
cipalul intermediar între guvernul central şi minoritatea maghiară, rol 
potentat de numirea sa ca ministru de finanţe în noiembrie 1947. Acest 
apparatchik, cu voce impunătoare si fata împietrită, care de-a lungul 
vieţii şi-a schimbat de mai multe ori cetățenia şi care vorbea trei limbi 
străine (maghiara, româna şi rusa) fără a le stăpâni în totalitate, încarna 
aparent „omul fără identitate” al comunismului, a cărui socializare po- 
litică avusese loc într-un context exclusiv internationalist. Potrivit unor 
mărturii, Luca nu poseda o identitate culturală maghiară, conservând, 
analog Anei Pauker, fragmente dintr-un patrimoniu identitar distant, 
care îl lega oarecum de pământul de origine şi pe care le exprima într-un 
fel de patriotism local." 

Cu toate că preamărea, în public, lupta de clasă la sate, ca ministru şi 
a treia putere din partid, Luca şi-a protejat tacit ,táranii". Prin interven- 
tia lui Luca, in 1951 multi ţărani maghiari au fost eliminaţi de pe listele 
chiaburilor, pe care fuseseră înscrişi 2.330 de agricultori din judeţele se- 
cuiesti, fata de cei aproape 5.000 identificati în 1949.248 

După cum nota şi Gheorghiu-Dej, la puţine zile după procesul din 
octombrie 1954, care îl condamnase la muncă silnică pe viata, „deseori 
Luca se comporta ca protectorul sau reprezentantul regiunii secuieşti”, 
asumánd prin acestea „un comportament antiroman”.*” Luca se opunea 
termenelor şi modurilor de execuţie a principalelor proiecte economice 


246 Pentru datele biografice ale lui Vasile Luca si ale soţiei sale, Elisabeta (Erzsébet) 
Birnbaum, cfr. Levy, Gloria, op. cit., p. 207. 

247 Interviu cu istoricul transilvănean Lajos Demény, care, ca tânăr activist, l-a cunoscut 
pe Luca. Bucureşti, 25 ianuarie 2004. 

248 ANDJM, 1134, dosar 43/1952, f. 306. cfr. M. Laszl6, Acţiunile de excludere a chiaburilor 
din gospodăriile colective din raionul Târgu Mureş (1950-1952), în „Anuarul Arhivelor 
Mureşene II”, Târgu Mureş, Arhivele Naţionale Direcţia Judeţeană Mureş, 2003, pp. 

249 ANIC, Canc., dosar 116/1954, şedinţa CC cu prim-secretarii regionali, 13 octombrie 
1954, f. 16. 


impuse de Stalin României: reforma monetară, care in luna februarie 
1952 ar fi legat moneda naţională, leul, de rublă, lovind din greu eco- 
nomiile private, şi mai ales Canalul Dunăre-Marea Neagră, a cărui con- 
structie începuse in 1949 prin masiva utilizare a forței de muncă silnică. 
Deja în toamna anului 1951, responsabilul cu relaţiile internaţionale ale 
CC al PCUS(b) îl avertiza pe Stalin că Luca afirmase faptul că industri- 
alizarea forțată ar fi „înfometat poporul sovietic” şi că sustinuse ideea 
că colectivizarea forțată nu dădea roade: din cauza preţului extrem de 
scăzut stabilit pentru produsele agricole, ţăranii nu aveau niciun inte- 
res să vândă excedentul către stat, recurgând la piața la negru pentru 
a supravieţui.2* În materie de agricultură, Luca şi Pauker erau făuritorii 
unei strategii graduale şi doar căderea lor i-a permis lui Gheorghiu-Dej să 
înceapă ofensiva în zonele rurale.?™ În campania de represiune din vara 
anului 1952 au fost loviți prin arestări sau sancţiuni administrative peste 
100.000 de ţărani şi au fost organizate, până la sfârşitul anului, 8.000 de 
procese publice.25? 

În acelaşi timp, în vara anului 1952, şi aparatele la care Luca cooptase 
un mare număr de funcţionari maghiari şi evrei (Ministerul de Finanţe şi 
cel al Comerţului Extern, la fel ca şi instituţiile controlate de ministerele 
economice, precum Centrul Naţional de Cooperativizare şi Banca de Stat) 
au făcut obiectul unei epurări care, extinzându-se în timpul toamnei în- 
spre periferie, a modificat echilibrele etnice din câteva puncte vitale ale 
noului aparat. Epurările au început în luna iunie de la Centrocoop, al că- 
rui Comitet executiv a fost ,curátit" de elemente maghiare, înlocuite cu 
cadre de naţionalitate română.” Operaţiuni analoge au fost executate in 
cadrul Ministerului de Externe şi în cel de Comerţ Extern. Din Ministerul 
Finanţelor, al Agriculturii şi din cabinetul director al Centrocoop, în doar 
trei zile au fost eliminaţi 246 de funcţionari din cei 2.703;?* adăugând 
şi aparatele colaterale precum băncile din proprietatea statului, Direcţia 
generală a patrimoniului agricol statal şi a gospodăriilor colectivizate, 
Institutul de cercetări agronomice, totalul celor epurati urcă la 579 (adi- 


250 SffvVE, vol 2., doc. 213. Moscova, 1 mai 1952. Scrisoarea de prezentare a lui V. Grigo- 
rian către Stalin, despre raportul întocmit de experții in economie sovietici la Bucu- 

253 ANIC, fond CC PCR, Secţia economică, dosar 37/1952, f. 9-29. 

254 ANIC, fond CC PCR, Secţia economică, dosar 52/1952, raport asupra epurărilor din 
ministerele economice, Bucureşti, 21 iulie 1952, f. 44-54. 


cá 7,6% din întregul aparat), dintre care 153 de activişti de partid.?* La 
finalul operaţiunii ce a tintit aparatele centrale, în luna august au fost 
arestaţi Vasile Luca si familia acestuia,?*? viceministrii acestuia, evreul 
Sândor Jakab şi românul Aurel Vijoli, 25 de colaboratori ai acestora şi 
câţiva membri ai Comitetului director al Centrocoop. 

În cadrul epurărilor din 1952 au ocupat, fără îndoială, un loc central 
atât componenta pe care Robert Levy o defineşte drept „anti-sionistă”“,257 
cât şi retorica „antişovinistă” şi implicit antimaghiară, chiar daca operati- 
unea fusese încredinţată în special cadrelor de partid şi ofițerilor Securi- 
tatii de origine maghiară sau evreiască. Analiza registrelor de intrări şi ie- 
şiri a corespondenţei CC cu ministerele din anii 1952-53, în special cu cele 
„delicate” (Ministerul de Interne, Ministerul Apărării Naţionale, Ministe- 
rul Justiţiei), cu Securitatea şi Comitetele Regionale demonstrează faptul 
că gestionarea afacerii Luca-Pauker-Georgescu a fost încredinţată Minis- 
terului Apărării Statului (Drăghici şi vicele său, maghiarul Jânos Vincze) 
şi Securităţii (Gheorghe Pintilie şi vicele său, Sândor Demeter). Afacerile 
curente şi întreaga corespondenţă a partidului erau gestionate în acea pe- 
rioadă de responsabilul Secţiei administrative a CC, Sandor Mogyorós. 
Luca şi Pauker au fost trádati chiar de propriii lor tovarăşi, multi dintre ei 
maghiari şi evrei, cu care împărtăşiseră decenii de militanta. 

Comportamentul foştilor protejaţi ai lui Luca îl face pe un cerceta- 
tor să identifice în 1952-53 sfârşitul oricărei solidaritati interne a filierei 
de conducere de altă naţionalitate decât cea románá.?*? Exponentii ma- 
ghiari ai PMR se găseau în fața unei situaţii fără scăpare: încercarea de 
a-i apăra pe Luca şi pe ceilalți maghiari epurati ar fi atras şi asupra lor 
acuza de nationalism maghiar, care a şi fost adusă unor reprezentanţi 
locali colaboratori personali ai lui Luca, de exemplu primarul din Târgu 
Mureş, József S6os, epurat şi acuzat public că i-a oferit găzduire lui Luca 

in timpul deselor sale vizite in oras, in afara de faptul ca ar fi afirmat ca 
„chiaburul nu este altceva decât un bun cultivator”*“.260 

O altă caracteristică a campaniei de teroare publică din 1952-53 a 
fost stimularea subordonatilor să îşi denunțe superiorii. Potrivit registre- 
lor CC, circulau un număr în creştere de scrisori, semnate sau anonime, 
redactate de activişti sau de „simpli” cetăţeni fie împotriva membrilor de 
partid, fie împotriva unor simpli cetăţeni. Erau denuntati chiaburi, care 
nu respectau cotele către stat, contabili, acuzaţi de corupție sau delapi- 
dare, milițieni prea zeloşi, legionari români şi fascişti maghiari, dar şi 
conducători locali de partid, consideraţi incapabili. 

Epurările au lovit dur şi la periferie, infiltrându-se la un nivel mai ge- 
neric de schimbare a conducerilor. În primele opt luni ale anului 1952, 
mai bine de 25.000 de cadre au fost îndepărtate din funcţiile lor, iar în a 
doua jumătate a anului, 8.000 de preşedinţi sau directori ai comitetelor 
comunale sau săteşti, numiţi cu doar doi ani înainte, au fost înlocuiţi de 
activişti de partid, trimişi la ţară din centrele urbane mai mari, deoare- 
ce erau considerati mai demni de încredere." În Transilvania, epurări- 
le au fost concentrate mai ales asupra oraşului Cluj, „capitala ratată” a 
Regiunii Autonome, care datorită consulatelor, prezente acolo până în 
1955, reprezenta un punct de observaţie privilegiat atât pentru Uniunea 
Sovietică, cât şi pentru Ungaria. Principalele canale informative erau 
Mogyorós şi cadrele locale de naţionalitate maghiară, dar şi secretarul 
român al regiunii Cluj, Victor Dejeu, şi comandantul regional al Securi- 
tatii, Mihai Nedelcu. Epurările la Cluj au început imediat după Plenara 
din 26-27 mai, când circa 700 de persoane au fost expulzate din partid 
şi acuzate de deviationism şi colaborare cu duşmanul de clasă. În lunile 
iunie şi iulie au fost îndepărtați 850 de funcţionari din sectorul economic, 
în frunte cu preşedintele filialei Băncii de Stat şi şeful Sectiunii financiare 
a Consiliului Popular regional.’ La sfârşitul lunii iulie a căzut in dizgra- 
tie scriitorul Istvan Nagy, rectorul Universităţii Bolyai, apropiat din punct 
de vedere politic lui Luca.?8? I-a luat locul o persoană din aparatul central, 

László Bányai, care fusese subsecretar pentru problemele nationalitatilor 
conlocuitoare in timpul guvernelor conduse de Groza. In noaptea dintre 
29 si 30 august au fost arestati reprezentantii elitei locale a partidului, ce 
fuseseră în trecut membri ai mişcării clandestine: preşedintele Consiliu- 
lui Popular orăşenesc Pál Veress, înlocuit de secretarul regional al PCR 
Lajos Jordâky; fostul vice-primar şi profesor universitar Jânos Demeter, 
fostul redactor-şef al ziarului UPM „Vilâgossâg”, Edgâr Balogh, şi fostul 
secretar regional al aceleiaşi UPM.?9* 

Teroarea a fost flamura care a însoţit campania în favoarea Consti- 
tutiei şi a Regiunii Autonome Maghiare, din care Clujul fusese exclus. În 
oraş românii erau pe cale să atingă majoritatea relativă, iar epurarea din 
cadrul instituţiilor statale şi din cadrul partidului, evidentă prin schim- 
barea primarului şi decapitarea elitei politice locale, a dus la inevitabi- 
la pătrundere a unui caracter ,,national”. Mai putin discriminant a fost 
atacul împotriva universităţilor române şi maghiare - în luna iulie au 
fost efectuate 41 de arestări din rândurile studenţilor, 200 de expulzări 
şi peste o sută de demiteri din cadrul corpului didactic, după cum a de- 
clarat prim-secretarul regional Victor Dejeu consulului sovietic. Parte 
din aceeaşi acțiune de ţinută „superetnică” părea şi arestarea a 700 de 
şomeri, luaţi direct din casele lor şi trimişi în adevărate batalioane către 
câmpurile de muncă silnică, precum şi capturarea a 600 de reprezen- 
tanti ai partidelor „burgheze” sau „fasciste” dezmembrate şi ai foştilor 
proprietari latifundiari ce apăreau pe listele chiaburilor.?5 

Nici RAM nu a scăpat de ofensiva politică şi socială. Sute de agri- 
cultori au fost arestaţi şi trimişi pe santierele Canalului Dunăre-Marea 
Neagră, sub acuzaţia de a fi beneficiat de avantaje fiscale acordate de 
„protectorul” lor, Luca, iar numărul „fermelor chiabureşti” înregistrate a 
crescut în vara anului 1952 la 8.592, de patru ori fata de anul precedent. 
În consecinţă, mii de cetăţeni au fost privaţi de orice drepturi civile şi 
politice (dreptul la vot, dreptul la asistență medicală, dreptul la pensie, 
dreptul la studiu). Pentru a sufoca rezistenţa la colectivizare a stratului 
social mai dinamic de la sate, a fost mai apoi utilizat instrumentul fis- 
cal. Perceptori ministeriali s-au deplasat în satele recalcitrante, ajutaţi de 
activiştii politici recrutaţi de Secţiunea agrară a Comitetului Regional şi 

sprijiniti de Militie. Activistii organizau infiintarea gospodariilor colecti- 
ve si dispuneau ,curátarea", prin expulzarea chiaburilor din gospodăriile 
deja existente.?% Dar, cu excepţia unor categorii ale populaţiei dur lovite 
de represiune, precum chiaburii şi martorii lui lehova,?% Regiunea Auto- 
nomă a constituit un spaţiu relativ protejat, deoarece abia fusese formată 
ca emanatie dictată de Stalin. Ar fi fost dificil pentru guvernul roman 
să admită în faţa Uniunii Sovietice că minoritatea maghiară „titulară” 
în RAM s-a transformat în decurs de câteva săptămâni într-un cuib de 
duşmani ai socialismului şi de nationalisti maghiari. 


3.4. O autonomie formală 


Protecţia relativă de care a beneficiat Regiunea Autonomă în tensi- 
onata iarnă 1952-53 nu a privit nici pe de parte aplicarea directivelor 
politice centrale, precum lupta împotriva „naţionalismului evreiesc”. În 
primele luni ale anului 1953, presiunile asupra comunităţii evreieşti, deja 
intense începând din ianuarie 1952 când fusese interzisă emigrarea că- 
tre Israel,?% a culminat, la Moscova, prin anunţarea „conspirației medi- 
cilor” (13 ianuarie 1953), iar la Bucureşti, prin arestarea Anei Pauker (18 
februarie). Toate acestea au generat repercusiuni şi asupra zonei Regiunii 
Autonome Maghiare, unde 3.000 de evrei rezidenţi, constituind abia 0,4% 
din populaţie, erau concentrați în municipiul Târgu Mureş. Asupra Insti- 
tutului Medico-Farmaceutic, al cărui personal era compus pe jumătate 
din evrei, Comitetul Regional de partid a iniţiat în luna noiembrie 1952 o 
anchetă privind devierile ideologice, care a fost concretizată într-un ra- 
port ce evidentia, pe lângă obisnuitele „sabotaje” cauzate de „elementele 

infiltrate în partid si nedemascate în timpul verificárilor"?*? cazurile de 
„antisemitism”, dar si pe acelea de „naționalism antirománesc" din par- 
tea medicilor maghiari, la fel ca şi pe cele de „naționalism evreiesc”. Ra- 
portul a generat o epurare condusă în luna februarie 1953 de Comitetul 
Regional, care i-a costat pe zeci de medici (printre care însuşi rectorul 
Karoly Székely)?" pierderea legitimatiei de partid şi a locului de muncă, 
în timp ce aproape 200 de studenti au fost expulzați, fiind acuzaţi de si- 
onism" sau de provenienţă „chiabură”.2! Campania a fost oprită doar 
în vara anului 1953, când ministerul Sănătăţii a intervenit în apărarea 
corpului medical, de ale cărei resurse România comunistă avea nevoie 
disperată, indiferent de convingerile politice ale cadrelor sale. 

Campania antisemită din 1952-53 a reprezentat manifestarea cea 
mai evocatoare a situaţiei ciudate a politicii de integrare a minorităţilor 
în Statul comunist, îndreptată acum nu înspre comunităţi ca atare, ci 
împotriva subsistemelor acestora (cei înscrişi în PMR, muncitorii, mem- 
brii colhozurilor). Aceasta se înscria într-un context de slabă legitimitate 
politică a regimului şi de maril dificultăţi de realizare a planului cincinal 
promulgat în 1951. Presiunea asupra populaţiei era apoi agravată de o 
serie de prevederi administrative, precum introducerea „paşaportului 
intern” (buletin de identitate), document de identificare prin fotografie ce 
permitea identificarea numeroaselor persoane care nu respectau inter- 
zicerea schimbării de domiciliu fără consensul biroului abilitat al Minis- 
terului de Interne. Militia controla toate mişcările dinspre si spre oraşe, 
la intrarea cărora fuseseră instalate posturi de control permanente. Cine 
părăsea locul de reşedinţă pe o perioadă ce depăşea douăzeci şi patru 
de ore trebuia să raporteze Miliției, iar această dispoziţie era valabilă şi 
pentru clienţii hotelurilor sau pentru cei aflaţi în vizită la rude. Cetăţenii 
străini, incluzând diplomaţia occidentală şi nu numai, aveau nevoie de 
un permis de liberă trecere din partea autorităţilor pentru a se putea de- 
plasa pe teritoriul tarii.?” 

În toamna anului 1952, acelaşi aparat statal părea a fi în pragul co- 
lapsului: un semn minuscul, totuşi semnificativ, a fost imposibilitatea de 
plată a salariilor pe luna noiembrie în diferite instituţii (printre care şi 
IMF), o neînțelegere care a generat proteste zgomotoase, precum boico- 
tarea celebrărilor de pe data de 7 decembrie din partea corpului didactic. 
La distanţă de doar câteva săptămâni, alegerile pentru Marea Adunare 
Naţională de pe data de 30 noiembrie au oferit o ocazie ulterioară de con- 
testare a regimului. Câţiva studenţi ai IMF au smuls de pe pereţi tablo- 
urile candidaţilor (maghiari) din cele două circumscripţii cetátenesti.?? 
Alegerile s-au desfăşurat într-un climat suprarealist, foarte bine surprins 
de un oaspete „străin”, funcţionarul partidului maghiar Nândor Orosz, 
într-un raport transmis către Rákosi, Révai şi Gerő." 


A trebuit să fie acordată o deosebită atenţie activității duşmanului de 
clasă, care, folosindu-se de o variată gamă de metode — difuzarea de vesti 
false, intimidări, calomnii —, a încercat să anuleze succesul campaniei elec- 
torale. Faptul că sloganele dusmanului erau aceleaşi în diferite parti ale țării 
demonstrează prezența unor grupări organizate, de exemplu în apelul către 
țărani pentru a boicota impozitele fiscale şi alegerile. Acestea din urmă s-au 
desfăşurat de la orele 6 dimineaţa până la miezul nopţii. La Târgu Mureş 
muncitorii au mers să voteze la ora 6 dimineaţa, incolonati şi cântând imnuri 
revoluţionare. Apoi a început o lungă pauză. Populaţia civilă, în mare parte 
mic burgheză, nu s-a deranjat nici măcar putin în vederea evenimentului, in- 
cepând să se îndrepte înspre secţiile de votare abia pe la orele 9-10 diminea- 
ta. [...] Am trecut pe la câteva dintre secţiile de votare pe la orele 8-9 seara, şi 
la una dintre ele mi s-a comunicat că dintre cei 1900 de alegători înregistrați, 
300 nu votaseră încă. Pentru a merge în căutarea cetăţenilor care nu votase- 
ră încă, preşedintele secţiei a cerut partidului să trimită 10 agitatori.?” 


Orosz a recurs la aceeaşi stratagemă folosită de diplomaţii maghiari 
de serviciu în România pentru a nu înfrânge principiul „non-interferen- 
tei în afacerile interne”: atribuind orice veste defavorabilă autorităţilor 
române calomniilor opozanților, însă raportând-o între timp cu exacti- 
tate („s-a răspândit zvonul că cei care nu vor merge la vot vor fi trimişi 

sa lucreze la Canal”). Se poate percepe oricum distanta dintre proiectare 
ideologica (o Regiune Autonoma forjata de socialism) si realitatea traita: 
un oraş tipic transilvănean, ce rămânea în primii ani ai deceniului "50 
un microcosmos abia deranjat de regim din ritualurile sale (participarea 
la slujbă, plimbarea şi, pe cât posibil, prânzul de duminică cu ciorbă şi 
carne prăjită). 

Potrivit datelor oficiale raportate de presă, pe data de 3 decembrie 
1952, din cei 10 milioane de alegători, 97,91% merseseră la urne, expri- 
mându-se în proporţie de 98,84% pentru candidaţii propuşi. Procentajele 
în RAM erau perfect aliniate mediei naţionale (98,85% din voturi favora- 
bile): doar 9.000 de alegători avuseseră curajul să se abţină şi mai puţin 
de 5.000 au votat împotriva sau au anulat buletinul de vot.?” Cel putin 
20.000 de cetăţeni (aproape 5% dintre potenţialii alegători) fuseseră însă 
excluşi de pe listele electorale deoarece apăreau pe listele proscrişilor 
chiaburi sau datorită faptului că erau de origine germană. 

Cât despre proporțiile etnice fixate pentru membrii Adunării Natio- 
nale, în timp ce în RAM candidaţii propuşi erau în marea lor majoritate 
maghiari (14 din 18), spre deosebire de alegerile din 1948, în celelalte re- 
giuni transilvănene proporțiile etnice nu au mai fost respectate: la Cluj şi 
în celelalte centre transilvănene importante aproape toţi reprezentanții 
aleşi proveneau din componenta română. La nivel naţional, aleşii de na- 
tionalitate maghiară au fost abia 25 din 414, fata de cei 39 din perioada 
1948-52, iar 14 dintre aceştia proveneau din RAM, considerată deja uni- 
ca entitate non-românească a ţării.” 

Aceeaşi autonomie dovedea un caracter destul de slab institutionali- 
zat şi agenda politică a autorităţilor locale reproducea fidel instrucţiunile 
de la centru, chiar şi în ceea ce privea prevederile cele mai combătute 
de populaţie, precum predarea produselor agricole la silozuri, inclusiv 
legumele, carnea şi brânzeturile. Datorită faptului că în timpul verii anu- 
lui 1952 planul de recoltare a grâului a fost realizat doar în proporţie de 
94,7%, Comitetul Regional al partidului din RAM, în şedinţa Biroului Po- 
litic de pe data de 22 septembrie, a autorizat perceptorii să recurgă la 
metode drastice pentru a ,ingenunchea rezistența chiaburilor care au 
încercat să-i influenţeze şi pe țărani”, după cum declara prim-secretarul 

Lajos Csupor.?? Campania de toamnă de semănat şi colectare la silozuri 
s-a desfăşurat printre intimidări şi violenţe. Activistul (maghiar) Domo- 
kos Szatmári îi chema la cules pe ţăranii săraci şi mai putin înstăriți in 
timpul nopţii, şi le ordona să predea totul. Ulterior, acesta s-a justificat 
afirmând că „aceasta era singura metodă care funcţiona”. Un alt percep- 
tor a rechizitionat unei familii de rromi formată din noua persoane ulti- 
mele 17 kilograme de cartofi rămase pentru iarná.?"" 

Doar la sfârşitul lunii ianuarie 1953 Comitetul Raional al oraşului Re- 
ghin a convocat la o şedinţă pe toti perceptorii şi responsabilii de „abu- 
zuri”, care au fost demiși din functie şi expulzați din partid. În unele ca- 
zuri, ca şi în cel descris mai sus, apartenenţa etnică a perceptorului sau a 
activistului acuzat de violenţe şi abuzuri constituia un factor suplimen- 
tar de tensiune. În încercarea de a demonstra către centru întreaga lor 
fidelitate necondiționată, iar locuitorilor, caracterul „maghiar” al RAM, 
conducătorii locali au acţionat câteodată în manieră mai ostilă fata de 
locuitorii români din comunele cu populaţie mixtă. Acolo unde popula- 
tia era maghiară, însă, lupta de clasă, exproprierile de bunuri materiale 
şi imobile în cazul ţăranilor înstăriți, la fel ca si umilirea lor publică se 
împleteau cu reglări periodice de conturi între familii, iar dimensiunea 
naţională a conflictului social se dilua în cele mai atavice vendete intrin- 
sece comunităţii săteşti. Aici, unde populaţia trebuia să se preocupe zil- 
nic de propria supravieţuire fizică, chiar şi un eveniment de importanţa 
autonomiei a trecut practic neobservat, deoarece puterea fusese deținută 
de comuniştii maghiari şi înainte de anul 1952, iar comuniştii locali nu îi 
crutaserá deloc pe propriii lor consáteni. 

Un proprietar latifundiar mijlociu, ajuns pe lista chiaburilor, şi care a 
notat în secret timp de mai mult de douăzeci de ani evenimentele ce aveau 
loc în propriul său sat, a înregistrat, în cursul anului 1952, bunurile de 
toate tipurile care au fost rechizitionate consăteanului celui mai înstărit, 
proprietar a 12 hectare de teren arabil. Într-un singur an, acesta predase 
fără nicio retributie 2.103 kilograme de grâu, 10.800 kg de cartofi, 179 
kg de ceapă, 4.826 kg de cărbuni, 352 de kg de carne suină, 234 kg carne 
bovină şi 4.170 de litri de lapte. Plătise 8.860 de lei impozit pentru terenul 
agricol, 890 de lei pentru asigurarea statală, 1.235 de lei taxe comunale 

şi 322 lei taxe pentru păşunat (salariul lunar nedepásind 1.000 de lei).?5? 
Prelevarea produselor de maximă necesitate pentru a compensa lipsa 
bunurilor din centrele muncitoreşti genera frustrare şi resentiment nati- 
onal în rândurile populaţiei rurale. Lovit de impozitarea discriminatorie 
rezervată chiaburilor, cronicarul nostru trebuia să se deplaseze la peste 
50 km distanţă pentru a se putea aproviziona cu produse alimentare: 


Am fost la Braşov pentru a căuta pâine, eram 14 doar din satul meu. Aşa 
cum popoarele migrează de pe un continent pe altul, la fel şi satele pleacă în 
căutarea pâinii. [...] În mod curios, nu vezi nici măcar un român sau sas cu un 
sac de pâine în spate. Zahărul a dispărut de ani de zile, orezul ni-l dau câte 
jumătate de kilogram pe cap de locuitor. De încălțăminte să nu mai vorbim, 
lipsesc până şi chibriturile; putina marfă care există o duc la oraş, la sate îşi 
trimit gorilele lor, pe perceptorii fiscali. Din cauza furtunilor de zăpadă a fost 
blocat traficul feroviar, doar între Braşov şi Rupea circulă o legătură. Vagoa- 
nele, foarte vechi şi părând să se dezintegreze, nu au nici măcar ferestre.?*! 


Observatia asupra mizeriei extraordinare stă mărturie a modului in 
care, într-un moment de criză generală, elementul de separare etnică („go- 
rilele lor” — în timp ce, în realitate, perceptorii trimişi la sate erau aproape 
întotdeauna maghiari) rămânea, în percepţia populară asupra „duşma- 
nului” etnic, unul dintre factorii centrali ai conflictului social. Acelaşi lu- 
cru era valabil, în sens invers însă, şi pentru populaţia română. 

Problema naţională a fost a doua temă principală a agendei politi- 
ce a autorităţilor locale. Propaganda oficială a campaniei în favoarea 
Constituţiei sustinuse ideea că competiţia între proiectele alternative de 
nation-building putea fi eliminată prin acordarea unor ample drepturi 
lingvistice. În încercarea de a demonstra populaţiei acordarea drepturi- 
lor lingvistice, cotidianul local maghiar - instruit în acest sens de Comi- 
tetul Central - a făcut o distincţie clară între două sfere de comunicare. 
Cetăţenii s-ar fi adresat către organele de putere locale în maghiară sau 
română, iar acestea erau obligate să respecte limba maternă a utilizato- 
rului pe întregul teritoriu regional. Totuşi, cazul funcționarilor locali era 
diferit: 

În ceea ce priveşte raportul cu organele centrale ale puterii statale, de- 
oarece limba oficială a Republicii Populare Române este româna, consiliul 
popular al RAM va comunica cu organele centrale în limba română. 


Prin urmare, in timp ce cetățeanul nu era obligat să cunoască limba 
statului pentru a putea rezolva propriile probleme birocratice la nivel de 
raion sau regional, cunoaşterea limbii române era obligatorie pentru an- 
gajatii statali şi funcţionarii de partid. 

Drepturile lingvistice acordate populaţiei maghiare constituiau o 
noutate absolută în istoria României. În armată, de exemplu, recrutii 
maghiari ar fi trebuit să dispună de manuale în limba lor maternă, spre 
deosebire de deceniile trecute, când militarii români nu ezitaseră să mal- 
trateze sau să aducă ofense tuturor celor care erau auziti vorbind în ma- 
ghiară.%* Pentru a confirma prezenţa unui model flexibil de autonomie 
teritorială, aceste drepturi lingvistice (sau o parte a acestora) nu erau ex- 
tinse asupra întregii populaţii maghiare din Transilvania. Specificitatea 
RAM era datorată caracterului „compact” al populaţiei maghiare, refrac- 
tară nu doar în privinţa asimilării, ci chiar şi a aprofundării „fraterni- 
tatii dintre poporul român şi minoritățile nationale”, cum dicta formula 
oficială. În timpul campaniei electorale, responsabilul cu secţia culturală 
a Comitetului Executiv al Consiliului popular regional, românul Petru 
Moreşteanu, a fost denunţat de un grup de cetăţeni că şi-ar fi „neglijat 
datoriile”, omitand din comisie o versiune în limba maghiară a lecţiilor 
pregătitoare, distribuite activiştilor în vederea propagandei electorale. Pe 
data de 27 noiembrie 1952, comisia statală însărcinată cu supravegherea 
Caselor de Cultură a propus şi a obţinut înlocuirea sa din functie.?*4 În 
anii următori, conflictele interetnice locale din interiorul partidului s-au 
intensificat, iar ulterior decesului lui Stalin, acestea au emers doar foarte 
rar, chiar şi în sfera publică limitată constituită de adunările de partid. 

A treia temă a agendei politice a fost organizarea primei conferinţe 
regionale de partid, care a avut loc în zilele de 18-19 ianuarie 1953 şi la 
care au participat peste 250 de delegaţi, ce reprezentau 21.598 de mem- 

bri.%5 La conferinţă au fost stabilite nominalizările în cadrul organelor de 
conducere, care existau din 1952, când regiunea nu era încă altceva de- 
cât un proiect supus dezbaterii publice. La distanţă de şase luni, la Bucu- 
reşti s-a considerat că venise momentul să se instituie public conducerea 
regională, compusă în proporție de peste 80% din maghiari, primind în 
schimb o puternică dovadă de loialitate prin alegerea în urale a lui Stalin 
şi a lui Gheorghiu-Dej la prezidiul onorific.?*é 

Această dovadă s-a demonstrat a fi extrem de importantă pentru 
omul pe care comitetul central îl alesese drept „regent” al acestei regiuni 
cu caracter specific maghiar. Lajos Csupor, prim-secretarul de partid pe 
întreaga durată a experimentului autonomist, până în anul 1961, întru- 
chipa tipicul reprezentant al elitei comuniste de primă generaţie. Forma- 
rea sa umană o urmase cu exactitate pe aceea a miilor de maghiari din 
Transilvania, care redevenise românească după Primul Război Mondial: 
născut în anul 1911, într-o suburbie a oraşului Târgu Mureş, după ce a 
absolvit cele şapte clase elementare s-a angajat în atelierul unui croitor, 
urmând tradiţia familiei.2% Şi-a descoperit pasiunea pentru politică dupa 
criza economică din 1931-32: chiar în acei ani a intrat în mişcarea comu- 
nistă clandestină, care organiza greve ale muncitorilor forestieri de pe 
valea înaltă a Mureşului.’ Activismul politic l-a adus în atenţia Siguran- 
tei, care l-a arestat de mai multe ori pentru activităţi subversive. Chiar in 
urma uneia dintre aceste arestări, Csupor a avut ocazia să îl cunoască, 
în închisoarea de la Doftana, de lângă Bucureşti, pe viitorul conducător 
al regimului, Gheorghiu-Dej, care efectua acolo o lungă pedeapsă la de- 
tenţie.2% Întâlnirea cu Dej s-a dovedit decisivă pentru cariera acestuia. 
Şeful de partid nutrea o suspiciune paranoică în privinţa conducătorilor 

transilvăneni de origine maghiară, care nu intrau în reţeaua sa de cu- 
nostinte formata in anii clandestinitatii. Csupor se prezenta de aseme- 
nea cu o afiliere la partid, care îi era recunoscută încă de pe data de 31 
decembrie 1944, adică din perioada guvernului provizoriu al „Republicii 
nord-transilvanene”,*” în timp ce majoritatea cadrelor de prima genera- 
tie rezultau a se fi înscris la partid din 1945 sau chiar 1946. 

Imediat după război a deţinut diferite funcţii în cadrul Comitetului 
Judeţean Mureş (legături cu primarul, cu sectorul cadre, cu sectoarele ce 
intretineau legături cu Uniunea Populară Maghiară) şi în cadrul aparatu- 
lui statal: între 1945-46 a fost chiar şeful poliţiei municipale Târgu Mureş. 
O notă a Secţiei Cadre din 1947 îl descrie ca „vechi luptător, activ şi mo- 
dest, disciplinat şi devotat partidului, câteodată nervos si autoritar”“.2! 
Potrivit unui vechi tovarăş de partid, Csupor nu avea nicio pregătire te- 
oretică, „doar ceea ce învățase prin experiența de viaţă”“.2%2 În realitate, 
între 1948-49 Csupor frecventase la Bucureşti şcoala centrală de partid 
în limba maghiară şi, reîntors în Transilvania, între 1950 şi 1952 fusese 
conducătorul Comitetului de Partid al regiunii Stalin (Braşov), distingân- 
du-se printr-o riguroasă gestionare a problemei ţărăneşti. Pentru crea- 
rea RAM, Gheorghiu-Dej a ales un militant expert şi pragmatic, un om 
simplu, însă înzestrat (precum era însuşi Gheorghiu-Dej) cu o bonomie 
grosolană şi spontană şi, mai ales, un funcţionar de partid loial, care nu 
putea fi suspectat de sentimente naţionaliste, şi pe deplin convins de pro- 
iectul de integrare a minorităţii maghiare în Statul român. 

La prima conferinţa regională de partid, chiar lui Csupor, abia ales 
deputat naţional, i-a revenit sarcina de a delimita, într-un moment de 
criză internă şi internaţională, liniile directoare în baza cărora ar fi tre- 
buit să fie condusă regiunea. Raportul său politic a început cu enume- 
rarea succeselor comunismului internaţional condus de Stalin: acestea 
furnizau cheia activităţii partidului comunist român şi a creării RAM, 
in care rolul sovietic era definit ca fiind „decisiv”.2* Guvernul democra- 
tic popular oferise minorităţii universitatea de medicină, „unde fiii clasei 

muncitoare maghiare au posibilitatea de a-si efectua studiile superioare 
în limbă materna”.*** Universitatea constituia doar vârful unei piramide, 
care se articula într-o vastă arie de învățământ, în care toate materiile 
erau studiate în limba maghiară, cu excepţia câtorva ore de literatură şi 
gramatică română: 552 de şcoli primare (al căror număr a crescut ulte- 
rior, în anul şcolar 1953-54), 11 licee, 10 şcoli gimnaziale superioare cu 
o durată totală a studiilor de 10 clase, 7 institute profesionale, 7 colegii 
de pedagogie pentru formarea învăţătorilor. Csupor a insistat foarte mult 
asupra politicii culturale, menţionând cele două teatre de stat în limba 
maghiară, cele 487 de Sfaturi Populare, cele 955 de biblioteci populare 
dotate cu 700.000 de volume, cele 889 de companii de teatru şi de dans 
pentru amatori şi cele 114 coruri populare în activitate. Un efort special a 
fost făcut pentru eliminarea analfabetismului, care în 1948 era încă pre- 
zent la unul din zece adulţi. Circa 16.000 de persoane fuseseră alfabetiza- 
te în ultimii patru ani, iar în următorii cinci ani era prevăzută dispariţia 
totală a analfabetismului din regiune. În domeniul economico-social, în 
1952 fusese inaugurată la Târgu Mureş Uzina de Mecanică Fină Mins- 
zki Lajos, în timp ce muncitorii maghiari ai regiunii participau activ la 
„competiţiile socialiste” între trusturi şi raioane: 2.049 de fruntaşi, 134 
de stahanovisti şi 99 de „cinsutişti” (cei care produceau 500% în plus fata 
de plan) formau, în viziunea regimului ilustrată de Csupor, o avangardă 
politică şi un model de integrare socială. 

Cronica acţiunii de colectivizare a agriculturii a fost, însă, mai puţin 
triumfătoare. Cu toate că numai în toamna anului 1952 fuseseră inaugu- 
rate douăsprezece gospodării colective şi eliminate 1.400 de „elemente 
ostile” (adică asa-zisii militanti de dreapta, chiaburii şi protectorii acesto- 
ra), în gospodăriile deja existente, după cum a trebuit să admită Csupor, 
preţul ofensivei fusese constituit de o lungă serie de „ilegalităţi şi de con- 
siderente arbitrare la introducerea ţăranilor pe listele chiaburilor”.2% În 
urma numeroaselor denunturi primite, a fost demis din funcţie prim-se- 
cretarul raionului Gheorgheni, Ferenc Kacs6, care asista personal la con- 
fiscarea grâului, obligându-i pe țărani să predea întreaga cantitate sau 
să semneze declaraţia de înscriere la ferma colectivă. Cazul său nu era 
nicidecum unul izolat: violenta şi lipsa de disciplină caracterizau întregul 
aparat de partid, ce nu încerca, nici măcar în mică măsură, să câştige în- 

crederea sau măcar respectul populaţiei. În jurul capitalei regiunii au fost 
de mai multe ori înregistrate acţiuni huligane nocturne, în cursul cărora 
activiştii intrau cu forţa în casele ţăranilor mai înstăriți si le confiscau 
mobilierul cu care erau mai apoi amenajate sediile Frontului Democrat- 
Popular, Sfaturile Populare si chiar secţiile de partid.2% 

La dezbaterea următoare s-au ridicat voci şi mai critice. Primul atac a 
vizat chestiunea naţională, venind din partea scriitorului şi deputatului 
György Kovacs. Amintind că RAM nu avea un caracter exclusiv maghiar, 
intelectualul avertiza că „duşmanul de clasă a încercat să profite de orice 
ocazie pentru a semăna discordie între nationalitatile conlocuitoare".??7 
Alti oratori au ridicat problema murmurelor continue în privinţa obliga- 
tivitatii paşaportului la intrarea în RAM. Vicerectorul IMF, Zoltan Ander, 
a descris auditoriului un caz de „cosmopolitism”, adică de prescriere sis- 
tematică a medicamentelor produse în Occident (motivată prin eficienţa 
mai ridicată a acestora faţă de cele româneşti), şi a corelat acest fapt cu 
unele prezumtii de sabotaj semnalate la Târgu Mureş, realizate prin com- 
plot cu medici din Moscova.2%8 

Alti funcţionari au atins teme mult mai concrete. Inginerul Karoly 
Kohler, directorul Agenţiei de Servicii Municipale, a semnalat blackoutu- 
rile energetice, cauzate de lipsa centralelor electrice de înaltă tensiune în 
interiorul regiunii, care cauzau grave daune produselor industriale, dau- 
ne de care nimeni nu se ocupa deoarece toţi se concentrau asupra laturii 
cantitative a producţiei. Transportul public orăşenesc era paralizat de 
insuficiența mijloacelor de transport în raport cu creşterea populatiei.??? 
Responsabila cu sectorul feminin al Comitetului Regional a menţionat 
faptul că dintre cele 106 gospodării colective ale RAM, doar una alesese 
un preşedinte de sex feminin şi a acuzat Comitetul Regional de a fi aban- 
donat campania de promovare a femeilor în funcţiile cu responsabilitate: 
„În regiunea noastră, munca femeilor este subestimată”.3% 

În ziua următoare au fost alese şi „învestite” în funcţie organele de 
conducere ale partidului: Comitetul Regional, format din patruzeci şi unu 
de membri (plus Mogyorós, prezent la Conferinţă şi desemnat membru 
onorific), Biroul Politic, format din unsprezece membri, Secretariatul şi 

Colegiul de Partid, ambele formate din cinci membri. Modificările fata de 
organigrama din iulie 1952 au fost minime: maghiarii erau de departe 
majoritari (zece din unsprezece în Biroul Politic, treizeci şi doi din pa- 
truzeci şi unu în Comitetul Regional). Faţă de 1952, românii au recuce- 
rit, însă, pozitia-cheie în Secretariatul organizatoric, care funcţiona ca 
element de legătură între partid şi serviciile de securitate. Poziţia a fost 
ocupată de fostul grădinar loan Bataga, care, fără a se putea lăuda cu un 
trecut în mişcarea clandestină, a reuşit să le deschidă calea celor doi fii ai 
săi pentru a deveni ofițeri ai Securitátii,??! spre deosebire de ceilalţi colegi 
ai săi maghiari, cărora le era interzis să creeze filiere de natură familială 
în interiorul aparatelor de partid şi de guvern. 

La ora 3 în dimineaţa zilei de 20 ianuarie 1953, Conferinţa regiona- 
lá închidea lucrările pe acordurile Internaționalei. Obiectivul de a îmbina 
promovarea etnică şi integrarea politică părea îndeplinit: noul aparat 
dădea impresia de a nu poseda niciun spirit de iniţiativă, limitându-se să 
îndeplinească funcția de centură de transmisie între centru şi periferie. 

4. Politici minoritare 
diferentiate (1953-1956) 


4.1. Dupa Stalin: continuitate si discontinuitate 


Moartea lui Stalin a surprins regimul comunist roman in tentativa 
dificilă de consolidare a structurilor puterii in urma neîntreruptelor epu- 
rări interne din anii 1948-52, în care Stalin jucase, de la Moscova, un rol 
decisiv în favoarea lui Gheorghiu-Dej, considerat un executant mai docil 
al directivelor sovietice decât Ana Pauker. După ce a preluat, pe data de 
2 iunie 1952, funcţia de prim-ministru de la Petru Groza, Dej a condus o 
politică de ,nationalizare” a comunismului român, fără a tinti o lărgire 
a acordului. El avea drept scop o restructurare ,,nationala”, mai degrabă 
decât o progresivă omogenizare etnică a organelor de conducere ale par- 
tidului şi ale aparatului statal.3° 

Atenţia specială pe care a acorda-o Gheorghiu-Dej problemei nati- 
onale poate fi notată în unele prevederi puse în vigoare în lunile ianua- 
rie-februarie 1953, în primul rând suprimarea comitetelor naționale, ce 
reprezentau principala centură de transmisie între PMR şi minorităţi. Pe 
data de 14 ianuarie 1953, un decret al CC dispunea delegarea activitati- 
lor de „culturalizare” şi formare ideologică din sarcina comitetelor în cea 
a Sfaturilor Populare. Patrimoniul acestora - în cazul Uniunii Populare 
Maghiare, sute de clădiri sechestrate proprietarilor lor legitimi şi folosite 
drept sedii locale — a fost confiscat fără niciun fel de compensație din 
partea statului.’ Decizia a fost validată pe plan doctrinal de un articol 
asupra soluţiei pentru problema naţională, semnat de Gheorghiu-Dej şi 
difuzat pe data de 29 ianuarie 1953.3% În opinia prim-secretarului, pro- 

blema naţională fusese rezolvată o data cu apariţia noii Constituţii si a 
RAM, printr-un sistem care amesteca toate aspectele „culturale” (drep- 
tul la instruire, la presă, la cultura de masă şi la îndoctrinare ideologică 
în limba maternă) şi „teritoriale” (Regiunea Autonomă ca loc privilegiat, 
chiar dacă nu încă unic, de reproducere a identităţii maghiare adresate 
diasporei). Uniunea Populară Maghiară s-a „autodizolvat” pe data de 19 
februarie 1953, când liderii supremi, secretarul CC Lajos Juhász şi ziaris- 
tul Andras Sütő, redactor-şef al săptămânalului , Falvak Népe", au con- 
statat faptul că, în urma creării RAM, prezența UPM-ului nu mai era ne- 
cesară, deoarece doar un sfert dintre cei înscrişi îşi reînnoiseră carnetul 
de partid în anul 1952, semn clar de neîncredere şi dezinteres faţă de or- 
ganizaţie.*% Suprimarea sa a fost justificată în decretul ce conţinea noua 
Constituţie, prin care „problema naţională a fost rezolvată prin aplicarea 
coerentă a politicii leninist-staliniste a Partidului, în spiritul internati- 
onalismului proletar”, dar reprezenta si un avertisment adresat mili- 
onului de maghiari din diasporă, lipsiţi de un teritoriu propriu unde să 
îşi exercite o oarecare „autoritate”. Dând curs noilor directive, începând 
cu luna martie, mai multe organe de presă în limba maghiară şi-au înce- 
tat apariţia: almanahul literar lunar , Irodalmi Almanach”, tipărit la Cluj 
(înlocuit câteva luni mai târziu de o revistă cu sediul în RAM), săptămâ- 
nalul evreiesc „Uj ut”, foaia sindicatelor „Szakszervezeti 6let”, cotidianul 
Tineretului Comunist , Ifjúmunkás" şi săptămânalul , Pionír". Cotidianul 
„Româniai Magyar Sz6”, organul central de presă al Uniunii Populare, cu 
tiraj de 70.000 de copii şi o redacţie de peste 200 de angajaţi, chiar dacă 
a reuşit să evite mutarea la Târgu Mureş, s-a transformat în , Előre [ina- 
intel" si a fost silit să îşi micsoreze efectivele pentru a putea supraviețui. 
Demiterea sau transferarea în altă funcţie a foştilor funcţionari ai UPM 
şi a redactorilor revistelor publicate în afara RAM a provocat o profundă 
nemulțumire în rândul elitelor minoritare.*% 

Moartea lui Stalin a provocat temeri şi în cadrul conducerii de la Bu- 
cureşti, care s-au intensificat în cursul primăverii anului 1953, când a 
devenit clar că noua conducere de la Kremlin intenţiona să revizuiască 

liniile fundamentale ale politicii sovietice, iar acestea ar fi avut inevita- 
bil efecte asupra echilibrelor formate în statele satelit. Chiar dacă nu se 
putea prognostica profunzimea schimbărilor, acestea păreau necesare şi 
imprevizibile, după cum au demonstrat, peste câteva luni, revoltele mun- 
citoreşti din Berlinul de Est şi Pilsen. În timp ce în Ungaria, Cehoslovacia 
şi Polonia se manifestau semne tangibile ale unei schimbări de strate- 
gie, ce a culminat la Budapesta prin programul guvernului Nagy, lan- 
sat pe data de 4 iulie, în România regimul a încercat să limiteze efectele 
schimbărilor în domeniul economic şi ideologic. Dintre toti liderii blocu- 
lui sovietic, Gheorghiu-Dej a fost cel care s-a identificat cel mai mult nu 
neapărat cu ideologia, ci mai degrabă cu tehnicile de putere ale lui Sta- 
lin. Până în Plenara din 19-20 august 1953, chiar dacă a încercat să facă 
fata tensiunilor sociale emergente în ariile urbane, acesta a făcut eforturi 
pentru a minimiza extinderea ,,corectiei” ce trebuia să fie adusă directi- 
velor generale, aceasta fiind făcută in secret.*% Pe data de 20 aprilie, la 
indicatia Moscovei, Ana Pauker a fost eliberată, cu condiţia de a accepta 
să dispară de pe scena vieţii politice.” Reabilitarea sa ar fi fost inter- 
pretată drept un semn de autocritică a aceluiaşi grup de conducere care 
o acuzase cu un an înainte. Pe data de 17 iulie, decretul Consiliului de 
Miniştri 20404/1953 a dispus suspendarea lucrărilor la Canalul Dunăre- 
Marea Neagră, dar prevederea nu a fost făcută publică şi majoritatea de- 
tinutilor-muncitori au fost pur şi simplu transferați într-o altă colonie.?!? 
Detensionarea măsurii represive dictate de Moscova a generat, în luna 
aprilie 1953, o amnistie care, fără să ia în considerare deţinuţii „politici”, 
a şters condamnările penale şi administrative a 525.000 de persoane şi 
a permis eliberarea a 15.000 de deţinuţi, dintre care 21% muncitori, 37% 
țărani săraci sau ceva mai instáriti.?! Destalinizarea era totuşi un pro- 
ces lent: primul decret de grațiere pentru delicte politice a fost aprobat 
de Marea Adunare Naţională doar în vara anului 1954, referindu-se la 
deţinuţii condamnaţi la maximum cinci ani pentru delicte care nu afec- 

tau siguranta statului. Celorlalti detinuti le-a fost acordata diminuarea 
pedepsei la două treimi din anii condamnárii.?? 

În ciuda micşorării numărului de condamnări pentru „activita- 
te contrarevolutionara” de la 8.275 în anul 1952, la 4.119 în anul 1953, 
abia după moartea lui Stalin s-au finalizat unele anchete ,,exceptiona- 
le”, de pildă cele ale lui Vasile Luca şi Lucrețiu Pătrăşcanu, făcute după 
modelul proceselor-farsă sovietice din anii '30, precum şi cele intentate 
împotriva reprezentanților mişcării comuniste clandestine de nationa- 
litate maghiară (de exemplu procesul grupului „transilvănenilor” Lajos 
Jordáky, Lajos Csógór, Janos Demeter şi Edgar Balogh, pentru care a fost 
pronunţată sentinţa în luna aprilie 1954, cam în aceleaşi zile în care era 
pronunţată cea pentru lotul Pătrăşcanu). În închisorile supraaglomerate, 
deţinuţii continuau să moară. Potrivit datelor parţiale ale Ministerului de 
Interne, chiar în anul 1953 a fost atins numărul cel mai mare de decese în 
timpul interogatoriilor (21), în detenţie (178) sau în urma condamnărilor 
la moarte (13), cu un total de 212 persoane.?? 

Inevitabila schimbare a sistemului politic intern sovietic, care a ur- 
mat disparitiei lui Stalin, a generat, insá, in rándurile populatiei romá- 
nesti asteptári in privinta unei relaxári a regimului, larg ráspándite in 
cadrul populatiei rurale, extenuatá de colectivizare, dar si in cadrul celei 
urbane, ce fácea cu greu fatá rationalizárii bunurilor de maximá necesi- 
tate (abolitá doar in 1955). Punctele de vedere si sentimentele unei párti 
a opiniei publice, cea mai ostila regimului, sunt foarte bine reprezentate 
în următorul fragment transcris de ţăranul „cronicar” Janos Máthé, au- 
tor al unei remarcabile cronici cotidiene a evenimentelor satului său na- 
tal, Herculian, din judeţul Covasna, între anii 1944 şi 1964. „Chiaburul” 
Mathé a fost un neostenit critic al publicaţiilor regimului şi ascultător 
asiduu al radiourilor occidentale, unde percepţia realităţii era asociată 
unui aşa-zis wishful thinking: 

Discursul preşedintelui american Eisenhower din data de 16 a lunii [apri- 
lie, N.d.A.] a fost însoţit de un murmur general de speranţă. La piaţa săptă- 
mânală de miercuri, unde se întâlnesc oamenii din zona Baraolt, nu se vorbea 
despre altceva. Peste puţin timp se va schimba sistemul, aceasta era impresia 
generală, şi între timp au coborât la minim taxele şi cotele de recoltă obligato- 
rii. Oamenii au prins curaj şi spun: nu le mai dăm nimic acestor hoţi! 


La câteva zile după, Mâthe nota cu satisfăcută ironie „tovarăşii au 
renunţat la defilarea de 1 mai". Moartea dictatorului sovietic şi perce- 
perea golului rămas în centrul imperiului redesteptau în opozanți posi- 
bilitatea de a face haz despre aspectele cele mai groteşti ale propagandei 
oficiale. Ziarului , Előre", care publicase pe data de 29 aprilie un lung re- 
portaj asupra mizeriei satelor americane, cronicarul nostru îi răspundea 
indirect în jurnalul său: 


Săracii tovarăşi de suferință americani, cum vă deplâng... dar conso- 
lati-va la gândul că, măcar voi, mergeţi înspre faliment cu maşina, noi însă 
trebuie să mergem pe jos pentru a fi condamnaţi pentru sabotaj.?! 


Gravitatea momentului le era totuşi foarte clară, mai cu seamă func- 
tionarilor şi „consilierilor” sovietici cu reşedinţa în România, care, prin 
controlul asupra societăţilor mixte (Sovromuri), contribuiseră la pompa- 
rea resurselor economiei de stat către Uniunea Sovietică. Într-un Memo- 
randum asupra situației române trimis în iulie 1953 (însă redactat în lunile 
precedente) lui Chruščëv, Molotov şi Malenkov, ambasadorul la Bucureşti 
Anatoli Lavrentev şi trimisul special al PCUS, Yuri Andropov, au dezvă- 
luit ceea ce până atunci era cunoscut de toti, dar nu putuse fi denunțat 
până la moartea lui Stalin: iminentul colaps economic al ţării. Carentele 
în aprovizionarea cu bunuri alimentare, chiar si rationalizate, derivau 
din recoltele sărace, ce erau cauzate nu atât de factori climatici, cât de 
disperata opoziţie la colectivizare a ţăranilor.“ Industriei grele în fasa îi 
erau aduse critici de tipul: productivitate scăzută, risipă, costuri ridicate 
de administrare, birocratizare excesivă. Normele erau disproporționat de 
mari în unele firme, constrângându-i pe muncitori la ture de 12-14 ore, 

ore suplimentare fara plata, in timp ce in altele se mentineau inadins 
norme joase, permiţând manoperei ritmuri de muncă relaxate.?!? 
Criticilor din partea Uniunii Sovietice li s-a adăugat în luna iulie im- 
pactul învestirii noului guvern de la Budapesta, condus de Imre Nagy. 
Discursul programatic al prim-ministrului maghiar din data de 4 iulie 
a fost transmis în direct la radio şi reprodus integral, în ziua următoare, 
în „Szabad Nép” organul de presă oficial al partidului comunist. Ecoul 
reformelor si corecţiilor prevăzute de Nagy a trecut imediat dincolo de 
graniţele cu România prin radio, ascultat zilnic în întreaga Transilva- 
nie, şi prin intermediul aceluiaşi cotidian „Szabad Nép”, care, mulțumită 
unui acord bilateral, era difuzat în mod regulat şi în România (chiar dacă 
în doar 1.000 de copii). Un alt canal de infirmare era reprezentat de 
consulatul maghiar, care funcţiona la Cluj din 1949 sub denumirea de 
„Biroul Paşapoarte”.5% Imediat după formarea noului executiv maghiar, 
reprezentanța diplomatică a fost luată cu asalt de autorităţile locale, ne- 
răbdătoare să afle mai multe detalii asupra situaţiei maghiare. 


Discursul lui Nagy a suscitat aici un enorm interes. Ziarul a ajuns la 
punctele de difuzare a presei doar marti dimineaţa [7 iulie, N.d.A.], lumea 
îl aştepta deja si dis-de-dimineatá toate exemplarele erau deja vândute. Po- 
trivit vânzătorilor de presă, multi au continuat să îl ceară chiar si în zilele 
următoare, chiar şi câțiva țărani români. Prim-secretarul regional, tovarăşul 
Gavriş, mi-a telefonat imediat, cerându-mi un exemplar; de la universitatea 
română Babeş m-a căutat şi profesorul [Tudor] Bugnariu, pentru a obține un 

exemplar, deoarece organizau o şedinţă a activului de partid şi dorea să se 
documenteze.??! 


Sensibila schimbare a climei politice de la Budapesta nu putea rámá- 
ne fără consecinţe pentru România. Între lunile iulie si august, probabil 
şi din cauza Festivalului Mondial al Tineretului, programat la Bucureşti 
pentru perioada 25-30 iulie, aprovizionarea în capitală şi în oraşele prin- 
cipale a cunoscut o îmbunătăţire bruscă şi pe piaţă au apărut produse 
de import, de negăsit înainte, precum ceasuri elveţiene şi motociclete so- 
vietice, în timp ce campania „Să realizăm Planul în patru ani”, care timp 
de luni de zile dominase presa, a fost subit intreruptá.?? Această corec- 
tie neaşteptată va primi o expresie formală în Plenara din 19-20 august, 
în care Gheorghiu-Dej a lansat un nou cuvânt de ordine, consolidarea 
rezultatelor atinse (fără nicio autocritică explicită), care să fie obținută 
prin diminuarea ritmului investiţiilor în industrie şi oprirea consistentă 
a colectivizării. 

După câteva săptămâni de ezitare, CC a ordonat organelor de la peri- 
ferie să reelaboreze şi să pună în practică directivele fixate. În Regiunea 
Autonomă, chiar vicesecretarul responsabil cu partea ideologică a pri- 
mit sarcina de a expune circulara CC, potrivit căreia campania pentru 
alegerile locale din decembrie ar fi trebuit să fie axată pe „alianţa dintre 
clasa muncitorească şi țăranii muncitori”“ iar „în centrul preocupări- 
lor organelor de partid şi de stat va trebui să fie soluționarea problemei 
Agrare”.5 Pentru a accelera punerea în practică a corectiilor a fost totuşi 
necesară intervenţia personală a lui Petru Groza, care, în ciuda faptului 
că începând din 1952 păstrase doar preşedinţia Marii Adunări Naţionale, 
rămânea unul dintre puţinii oameni în măsură să îl influenţeze pe Ghe- 
orghiu-Dej. Pe data de 13 noiembrie 1953, Groza a redactat un memoran- 
dum în care afirma că circa 3 milioane de muncitori trăiau cu un salariu 
lunar mai mic de 500 de lei (preţul a două perechi de papuci). Groza a 
cerut mărirea cu o sută de grame a ratiei zilnice de pâine şi o creştere 

modestă pentru ratiile de produse zaharoase şi conținând grăsimi, cu 
scopul de a mări numărul de calorii de la 1.200 la 1.842.5 Şi datorită 
acestui memorandum, în luna decembrie au crescut progresiv rațiile de 
alimente, la fel ca şi salariile muncitorilor şi ale funcţionarilor statali. 

Potrivit mărturiei documentelor Comitetului de Partid al RAM, co- 
rectiile economice nu au fost însoţite de nicio revizuire substanţială a 
metodelor cu care regimul guverna încă din 1948. Primăvara anului 
1953 a fost marcată de transformarea campaniei începute în 1949 împo- 
triva episcopului catolic de Alba Iulia într-un adevărat atac la religie ca 
instituţie. Pe data de 18 mai, autorităţile regionale au informat CC asupra 
unui episod pe care îl reproducem în cele ce urmează. În satul român şi 
ortodox Ibánesti (raionul Reghin), treizeci de muncitori forestieri refuza- 
seră să meargă la muncă miercuri, 13 mai, susţinând că ziua următoare 
era sărbătoare şi preoţii s-ar fi dus la câmp să binecuvânteze culturile. 
Au fost chemaţi din nou la muncă, în timp ce Militia ordona preoţilor sa 
încheie riturile până la ora 9 dimineaţa, pentru a permite muncitorilor să 
meargă la muncă. În ziua următoare, unul dintre preoţi nu s-a prezentat 
la slujbă; instructorul raional Bota a mers să îl caute şi l-a găsit ascuns 
într-un grajd. Deşi i-a fost mai apoi permis să ţină slujba, în sat se răspân- 
dise vestea că fusese arestat, iar oamenii s-au adunat ca să protesteze 
împotriva violării dreptului libertăţii de cult. Comitetul Regional a acuzat 
„duşmanul de clasă” de a fi provocat indignarea ţăranilor „împotriva co- 
munistilor care închid bisericile”.525 

Pe data de 15 mai, a mers la Ibanesti singurul român dintre cei patru 
secretari regionali, Bataga, fiind primit de o gloată de ţărani furiosi. În 
fata determinării gloatei, Bataga a trebuit să explice că nu trebuia să fie 
confundat un caz izolat cu politica oficială a partidului.?* În realitate, 
statul nu combătea doar prin reprimarea rolului social (şi potenţial poli- 
tic) al cultelor. În Transilvania, acesta oferea o cantitate mare de cultură 
maghiară pentru a înlătura chiar şi fizic populaţia de riturile de Rusalii. 
În cadrul „pregătirii Festivalului Mondial al Tineretului”, Secţia Agitatie si 
Propagandă a Comitetului Regional a elaborat un plan complex de „lup- 

tă împotriva activităţilor clericale".?? Campania s-a desfăşurat cu o ura 
motivată nu de necesitatea de a se conforma directivelor de la centru, ci 
de o sinceră convingere ideologică. Un rol fundamental l-au jucat institu- 
tiile de cultură maghiară, de exemplu cele patru teatre de stat ce functio- 
nau în oraşele transilvănene Cluj şi Oradea (situate în afara RAM), Târgu 
Mureş şi Sfântu Gheorghe (cele două centre principale ale Regiunii Auto- 
nome). Actori şi regizori au fost mobilizați pentru o întreagă săptămână 
în cele cinci raioane catolice, unde au avut loc douăzeci şi patru de repre- 
zentaţii în cinci zile, la care au asistat, potrivit statisticilor oficiale, 12.752 
de spectatori. Încă şi mai populare s-au dovedit a fi cele zece caravane 
cinematografice care, traversând chiar şi satele cele mai îndepărtate, au 
atras mii de ţărani la vizionarea primului lor film. Mai mult decât atât, 
în raionul cel mai „dificil” din punct de vedere politic, Ciuc, care era 90% 
catolic, au fost organizate concursuri culturale la nivel şcolar, concursuri 
de dans şi cântece populare şi primele întreceri de motociclism, primite 
cu entuziasm şi mirare. În duminica de Rusalii, pe data de 24 mai, în 507 
Sfaturi Populare ale RAM activiştii au ţinut o prelegere cu titlul Vaticanul, 
lacheul imperialismului anglo-american.52% Se putea spune că obiectivul 
fusese îndeplinit în totalitate, în ciuda criticii aduse slabei vigilente in 
privinţa manifestărilor ostile: 


Am reuşit să izolăm masele religioase de participarea la pelerinajul că- 
tre Şumleu, care nici nu a mai avut loc, cu excepția unei slujbe, la care au 
participat circa 170 de taranci din zonă. Reacţia religioasă a fost aceea de a 
influenţa tinerii ducându-i la prima comuniune. Din cauza lipsei de vigilenta 
a secţiei de partid din comuna Sândominic, preotul a reuşit să adune pe data 
de 24, la orele 6 dimineaţa, 60 de femei în capela de la capătul satului şi să 
tind slujba.??? 


Ofensiva ideologică nu a cunoscut în România semnificativele replici 
de arestări experimentate pe teritoriul altor sateliți sovietici. În timp ce 
în Ungaria se pregătea îngroparea politică a liniei staliniste, pe data de 

26 iunie 1953 cotidianul maghiar al RAM relua un articol doctrinal din 
„Scânteia”, cu titlul I. V. Stalin si cultura naţională, potrivit căruia „geniul 
creator al marelui Stalin emerge in toate domeniile societatii. Nu exista 
nici un domeniu al stiintei sau culturii in care I. V. Stalin sa nu fi oferit 
direcția potrivită”.5% În Regiunea Autonomă Maghiară, cultul lui Stalin, 
expus cu încăpățânare drept cel mai autentic rezultat al politicii nationa- 
le staliniste, continua să înflorească chiar şi in anii ulteriori morţii dic- 
tatorului. În noiembrie 1953 a fost prezentat modelul în ghips al máretei 
statui a lui Stalin, "! operă a doi sculptori locali. Inaugurat pe data de 21 
decembrie 1955, aniversarea naşterii dictatorului, monumentul a domi- 
nat piața principală, intitulată si aceasta tot Stalin, până la îndepărtarea 
sa, pe nevăzute, în primăvara anului 1962. 


4.2. Tentative de a institutionaliza autonomia 


Până în 1961, anul abrogării autonomiei prin transformarea sa în Re- 
giunea Mureş-Autonomă Maghiară, RAM a funcţionat ca insulă etnică, a 
cărei diversitate a fost recunoscută informal, însă nu şi institutionalizatá. 
Acestea sunt relevate de analiza problemei Statutului Regiunii, prevăzut 
în articolul 21 al Constituţiei, în vigoare până în 1965. Elaborarea statu- 
tului a fost încredinţată Sfatului Popular regional, care a trimis textul 
Marii Adunări Nationale, în vederea aprobării sale definitive. Indicatia a 
fost însă dată uitării pentru mai mult de un an şi jumătate, iar documen- 
tul apare menţionat pentru prima dată doar la 19 ianuarie 1954, într-o 
notă anonimă atribuită lui Iosif Chişinevschi, responsabilul Secţiei Agi- 
tatie şi Propagandă a CC: 


În baza dispoziţiilor articolului 21 al Constituţiei RPR asupra elaborării 
statutului RAM, aceeaşi urgenţă este cerută şi în acest caz [ca şi pentru Co- 
dul Familiei, N.D.A.], deoarece au trecut 15 luni de la aprobarea Constituţiei si 
organele subordonate (Sfatul popular regional, Comitetul regional de partid) 
aşteaptă promulgarea sa. 

Íntr-o nota anexata, CC era informat de publicarea iminenta a Sta- 
tutului, aflat în fază avansată de elaborare, în „Buletinul oficial"??? Pro- 
mulgarea sa, însă, a trebuit să înfrunte opoziții la Bucuresti, care au fost 
de asemenea natură încât, la o distanţă de aproape doi ani, în noiembrie 
1955, un inspector (maghiar) al CC le-a ilustrat organelor regionale un 
plan de lucru, elaborat de vicele de partid, asupra gestionării problemei 
naţionale, în care se prevedea formarea unei comisii guvernamentale 
pentru întocmirea Statutului.?* Acesta nu a mai fost, însă, niciodată 
promulgat şi chiar şi ciornele sale, redactate în timpul deceniului '50 de 
experţii consiliului popular regional, au fost distruse fără ca arhivele să 
conserve vreo urmă a acestora. Asupra conţinutului ultimei versiuni dis- 
punem, însă, de mărturia unuia dintre autori, fostul funcţionar Zoltân 
Fábián. Inginer licenţiat în Uniunea Sovietică si, prin urmare, investit 
în fata colegilor săi cu un prestigiu derivat din propriul curriculum, Fá- 
biân a fost chemat în lunile ce au urmat revoluţiei din 1956 să facă parte 
din grupul de experţi. Comitetul a elaborat un text consistent (120 de 
pagini) în limba română, al cărui punct de plecare teoretic a fost decla- 
ratia din 1 Decembrie 1918 de la Alba Iulia, în care românii din Transil- 
vania, prin unirea cu România, prevăzuseră „deplina libertate naţională 
pentru toate popoarele conlocuitoare”. A doua referire o constituia ex- 
perienta aceleiaşi Uniuni Sovietice, pe care Fâbiân o avusese personal, 
în anii petrecuţi acolo. La iniţiativa sa, a fost introdus un mic exemplu al 
sistemului de autonomie teritorială sovietică, cazul Regiunii Autonome 
Abhazia, cu o mare majoritate musulmană, integrată însă în republica 
majoritar creştină a Georgiei: în Abhazia, toponomastica era chiar trilin- 
gvă, iar limba locală era considerată limbă oficială, alături de georgiană 
şi rusă. Textul a fost supus atenţiei lui Vasile Patilinet, un înalt funcţionar, 
ce avea legături strânse cu secretarul CC de atunci, Nicolae Ceauşescu. 
Acesta l-a trimis către CC, care, pe baza părerii sale negative, a optat pen- 
tru abandonarea proiectului. În luna august a anului 1958 - în intenţia 
de a fi eliminat fizic din RAM - preşedintele Sfatului regional, Pal Bugyi, 
un adept al proiectului de Statut, a fost demis din funcţie şi trimis în URSS 
pentru un „stagiu de studii”.556 

Cadrul menit a da substanta politica autoguvernarii administrative 
era, prin urmare, destul de limitat. RAM era localizata in centrul tarii, la 
o distanţă de mai bine de 300 de km de frontiera României cu Ungaria şi 
era înconjurată de arii preponderent româneşti. Un alt risc secesionist, 
mult mai ridicat, l-ar fi reprezentat autonomia teritorială a zonelor mul- 
tilingve din Transilvania Nord-Vestică (aşa zis-ul Partium), unde maghia- 
rii se găseau în majoritate absolută în două raioane (Secuieni 74%, Carei 
61%), în timp ce în alte şapte (Satu Mare, Tăşnad, Oradea, Şimleu, Marghi- 
ta, Zalău, Cluj) proporţia lor oscila între 42% si 2696.59? 

În ciuda faptului că RAM nu prezenta mari riscuri obiective pentru 
securitatea teritorială a statului şi în ciuda disciplinei nomenclaturii lo- 
cale, exigenta de a balansa interesele statului-natiune „unitar” cu pulsa- 
tiile autonomiste ale populaţiei maghiare locale era de aşa natură încât 
problema naţională, departe de a fi rezolvată, era reprezentată periodic 
pe ordinea de zi. În primii ani au avut prioritate, fără îndoială, chestiu- 
nile de la centru. În 1953, o întreagă şedinţă a Biroului Politic regional a 
fost dedicată discuţiilor asupra unei anchete promovată de Comitetele 
Raionale Reghin (cu majoritate română) şi Ciuc (preponderent maghiar) 
asupra aşa-zisei „chestiuni lingvistice”. 95% din populaţia raionului Ciuc, 
intervievată de activiştii locali, a exprimat dorinţa ca „toate să se desfă- 
şoare în limba maghiară”, fără niciun fel de consideraţie pentru limba 
oficială a statului. Mulţi se plângeau că în numeroase sate difuzoarele 
transmiteau numai programe în limba română sau maghiară ale radiou- 
rilor de la Bucureşti, şi nu cele ale staţiei de radio de la Budapesta. Rapor- 
tul întocmit de Comitetul de Partid al raionului Ciuc, pentru a fi prezentat 
în cadrul şedinţei din 10 aprilie, exprima preocuparea şi incapacitatea în 
fata persistentei resentimentelor etnice: 


În primele trei luni ale anului 1953, comitetul raional de partid a analizat 
rezultatele obţinute prin aplicarea instrucţiunilor furnizate prin Hotărârea 
asupra problemei naţionale din 1948, şi a stabilit că muncitorii din raionul 
Ciuc nu cunosc îndeajuns aplicarea directivelor de Partid în ceea ce priveşte 
soluționarea democratică a problemei naţionale.*55 

În alte sate, sovinismul populatiei se manifesta in forme mai ,,discre- 
te”: de exemplu, cand taranii din localitatea invecinata, Bacau, au venit 
la Tuşnad pentru a cumpăra cartofi şi le-a fost comunicat că nu mai erau. 
Două zile mai târziu, cartofii erau vânduți la pret scăzut unui grup de 
țărani maghiari din regiunea Bihor, ce se găsea la o distanţă de aproape 
300 de km înspre granița cu Ungaria. Chiar si după campania pentru 
Constituţie din vara anului 1952, populaţia maghiară percepea RAM ca 
fiind un teritoriu exclusiv maghiar şi inflexibilitatea cu care cadrele lo- 
cale gestionau microconflictele de natură etnică la locurile de muncă nu 
era nici pe departe suficientă: 


În atelierul Tiizeg, magazinerul Lajos Domokos a afirmat public că to- 
varăşul Gheorghe Balaj, responsabilul tehnic, deoarece e de naţionalitate 
română, nu are nici un drept de a trăi în RAM. Secţia de cadre a reacţionat 
organizând o adunare în care toți muncitorii au demascat comportamentul 
sovinist al lui Domokos şi au solutionat singuri problema, cerând demiterea 
imediată a acestuia, care s-a şi întâmplat. Pe lângă prevederile politice, a fost 
inițiată o anchetă de organele de Stat.” 


În anul 1953, tradiționala celebrare a Revoluţiei de la 1848 nu doar cá 
nu a fost deloc ţinută, dar a oferit Comitetului Raional din Ciuc ocazia de 
a demasca „şovinismul maghiar”: 


Pe data de 15 martie au fost trimişi agitatori şi activişti în toate satele 
pentru a demasca manifestările naţionaliste. Într-o singură zi au fost loviți 
peste 55 de chiaburi. [...] În satul Cozmeni a fost demascat în public chiaburul 
Jozsef Urkány, care a afirmat că şi-a ras mustata în aşteptarea englezilor, din 
moment ce Stalin a murit şi nu mai e nimeni în măsură să conducă mişcarea 
muncitorească şi lupta pentru pace. 


Frecvența cu care se verificau asemenea episoade motivează animo- 
zitatea care a caracterizat şedinţa de analiză din 10 aprilie. Liderii regio- 
nali, începând cu tânărul şi energicul responsabil cu propaganda, Zoltân 
Szóvérfi, au adus aparatelor locale acuza de a fi subevaluat de mult feno- 

menul ,nationalism-sovinismului" (adică al naţionalismului românesc 
si sovinismului maghiar) şi au admis că, în ciuda proclamatiilor oficiale 
asupra integrării diferitelor etnii,“ problema principală pe care a trebuit 
să o înfrunte Comitetul Regional al RAM „este cea nationalá".?? Din tea- 
ma de a nu părea complici indirecti ai naţionalismului maghiar, liderii 
de partid ajunseseră chiar la a promova difuzarea limbii şi a culturii ro- 
mâne. În raionul Ciuc au fost organizate cursuri serale de limbă română 
cu sprijinul UTM (tineretul comunist) şi al UFDR (organizaţia de femei).*%* 
Responsabilii Sfaturilor Populare, unde coexistau iniţiative de cultura- 
lizare „socialistă” (lecţii demonstrative de marxism, agronomie, darwi- 
nism) şi ritualuri populare tradiţionale (căsătorii, sărbători patronale), 
au fost criticati, deoarece în comunele mixte era tolerată funcţionarea 
separată a activităţilor culturale. Campania împotriva naţionalismului 
a reprezentat un răspuns nepopular, dictat de scrupulul funcţionarilor 
locali de a veni în întâmpinarea, mai bine zis de a anticipa directivele de 
la centru. Răspunsul popular a fost elocvent: la alegerile pentru Consiliul 
Regional din 20 decembrie 1953, 10.000 de alegători din RAM au boico- 
tat urnele si alti 7.000 au votat împotrivă sau au anulat buletinul de vot, 
în timp ce în Consiliile Locale voturile împotrivă şi cele anulate au fost 
în număr de 11.000. Mai mulţi candidaţi au fost respinşi, iar autorităţile 
au fost constrânse să „corecteze” rezultatele prevăzute în mai multe sa- 
te.3 Cealaltă preocupare a funcționarilor regionali a fost atingerea unui 
„echilibru” etnic: 21,4% din cei 6.215 membri ai Consiliilor Regionale, Ra- 
ionale şi Locale era de naţionalitate română (cu o uşoară suprareprezen- 
tare fata de numărul populaţiei), iar acest fapt a fost puternic dezbătut şi 
în presa locală. 

Între 1953-1954 principala legătură între RAM şi CC era însuşi Mo- 
gyor6s, care (spre deosebire de Vasile Luca) nu era originar din zona si 
manifesta puţină simpatie pentru instanţele locale. În timpul campaniei 
electorale, Mogyor6s mersese la Târgu Mureş pentru a prezida o adunare 
a unui grup de alegători, selecționați, de altfel: activişti şi muncitori frun- 

taşi din principalele industrii orăşeneşti.*% Întâlnirea a avut loc într-o 
atmosferă destul de tensionată. Muncitorii se plângeau că în ciuda pro- 
misiunilor de îmbunătăţire a aprovizionării în urma Plenarei din 19-20 
august, făina şi zahărul rămâneau de negasit pe piața de stat, în timp ce 
pe piaţa liberă circulau la prețuri exagerat de mari. Multi se plângeau de 
frecventele blackout-uri energetice care loveau oraşul întreg, mai puţin 
zonele industriale, alţii de starea deplorabilă a străzilor sau de lipsa unei 
băi publice, de mult timp cerută de navetiştii care se deplasau chiar şi 
15-20 de km pe jos, de la sate, pentru a merge la locul de muncă de la 
oraş.*“ Dar activiştii au adus în discuţie şi problemele nationale. Cineva a 
semnalat că de la diferite depozite comerciale lipseau încă indicatoarele 
bilingve care fuseseră prevăzute, iar muncitorii feroviari au acuzat gu- 
vernul de a fi discriminat staţia de la Târgu Mureş, care devenise un nod 
secundar în sistemul feroviar român. Unul dintre aceştia i-a povestit lui 
Mogyorós că atunci când muncitorii feroviari din Târgu Mureş au mers 
în excursia-premiu la Cluj, le-a fost dat vagonul cel mai prost şi a con- 
cluzionat cu încredere: „A fost vorba de şovinism”.*” Răspunsul lui Mo- 
gyorós nu putu decât să se axeze pe obişnuita comparaţie trecut/prezent, 
amintind că mii de tovarăşi au murit pentru ca proletariatul să poată 
prelua puterea şi că în anul 1954 pentru multe dintre probleme se va găsi 
o rezolvare.*%8 

În primele luni ale anului 1954, în întreaga RAM a izbucnit nemul- 
tumirea cauzată de promisiunile neîndeplinite: dezvoltarea economică 
şi îmbunătăţirea sistemului de comunicaţii, îmbunătăţirea sistemului 
sanitar, facilităţile culturale, bilingvismul efectiv al administraţiei publi- 
ce regionale. Populaţia, la fel ca şi autorităţile, constatau că împotriva 
propagandei oficiale asupra realizărilor regimului, realitatea trăită era 
cu totul opusă: clinica universitară suferea de o lipsă cronică de personal 
(cauzată de demiterea, în 1953, a surorilor medicale-infirmiere, acuzate 
de a fi boicotat donațiile de sânge în favoarea Coreii). Comitetul Regional 
al partidului îl acuza pe ministrul sănătăţii de a fi împiedicat transfera- 
rea in RAM a celor 600.000 de lei destinati în bilanţul statal din 1954 
construirii unui nou corp. În consecinţă, aglomeraţia din puţinele Saloa- 
nele disponibile atinsese niveluri impresionante, iar în luna februarie a 

anului 1954, un val de ger cumplit, la care s-a adaugat o epidemie de 
bronhopneumonie, au provocat moartea a sute de nou-născuţi (peste 50 
doar în capitala regională).** Din rapoartele secrete asupra stării indus- 
triei se evidenţiază cadrul unei economii arhaice şi afectate de continue 
disfunctionalitati, în care mii de ore de lucru erau pierdute în fiecare lună 
din cauza absentelor „nejustificate” ale muncitorilor-tarani, ajungându- 
se chiar până la blocarea ciclului de producţie.* Si agricultura a avut 
de suferit din cauza timpului nefavorabil şi din cauza incertitudinilor 
răspândite în ceea ce privea continuarea campaniei de colectivizare, în- 
treruptă în vara anului 1953; în 1954 colectările au rămas departe de 
obiectivele fixate anterior.??! 

O corecție a direcţiei politice de la centru a fost pusă în practică 
abia după ce în aprilie 1954, sub presiuni sovietice, Gheorghiu-Dej ce- 
dase funcţia de secretar general unei conduceri colegiale, formată din 
patru secretari (printre care Nicolae Ceauşescu şi un tânăr cadru de 
naţionalitate maghiară, János Fazekas)??? şi un prim-secretar, Gheorghe 
Apostol, cunoscut de altfel ca persoana de încredere a liderului. Pe data 
de 11 mai 1954, şedinţa Biroului Politic al RAM a avut o ordine de zi in- 
edită: discuţia ilegalităţilor comise în timpul „acţiunilor antichiaburi”, 
desfăşurate în primăvara anului 1954 cu sprijinul armat al Miliției si 
al Securităţii. Ca dovadă a schimbării graduale a climatului politic, co- 
mandantul regional al Securităţii, colonelul de naţionalitate maghia- 
ra Mihâly Kovacs, a fost chemat să răspundă la acuzaţia de abuzuri şi 
ilegalităţi.” Reprezentanţii locali ai partidului, precum responsabilul 

pentru probleme agrare Józef Kapusi si presedintele Sfatului Popular 
Bugyi, nu erau întru totul împotriva intervenţiei armate a organelor 
represive, dimpotrivă: „Când cerem Miliției să intervină în adunarea 
cotelor obligatorii către silozuri, tovarăşii refuză cu pretextul că nu au 
primit ordine în acest sens”“.55% Problema era, mai degrabă, după cum 
a arătat invitatul CC Nicolae/Mikl6s Goldberger, că organele locale ale 
Miliției — răspândită capilar pe întreg teritoriul, spre deosebire de Se- 
curitate, care era concentrată doar în mediul urban - erau încă pline 
de foştii jandarmi din perioada interbelică, deoarece maghiarii nu se 
încadrau voluntari în forţele politienesti. Acţiunile milițienilor asumau, 
prin urmare, o neplăcută conotaţie etnică. 

În ceea ce privea Securitatea, aceasta a fost acuzată de brutalitate 
inutilă în dauna populaţiei si de complicitate cu ,dusmanul". Într-un sat, 
chiaburul cel mai influent convinsese să renunţe la colectivizare un po- 
litist care îi era prieten şi tovarăş de pahar. Câţiva dintre cei care au in- 
tervenit au subliniat că a continua confiscările de grâu prin violență ar 
fi rezultat doar în instalarea urii împotriva regimului şi nu în fortificarea 
controlului social. La acuzele dure şi de multe ori contradictorii, Kovacs a 
ripostat prin sublinierea frustrărilor unui aparat de poliţie lovit din greu: 
partidul abia decisese să reducă numărul organelor şi salariile cu 20%.?°° 
Comandantul regional, obişnuit să execute mecanic ordinele Ministeru- 
lui de Interne, nu era în largul său în faţa lipsei de prejudecată cu care 
activiştii judecau munca Securităţii. Şedinţa s-a finalizat cu decret al 
Comitetului Regional asupra îmbunătăţirii educării politice a operativu- 
lui Ministerului de Interne, care dispunea organizarea unui seminar de 
cinci zile gestionat de Secţiunea propagandă.” 

Tensiunile în raporturile dintre centru şi periferie s-au intensificat 
în cursul anului 1954, nu doar în RAM, ci în toate zonele transilvănene 
cu populaţie multilingvă. Manifestările de 1 mai au fost tulburate de 
incidente de sorginte etnică. Într-o comună a raionului Târgu Secuiesc 
un grup de tineri maghiari a provocat scandal în cadrul unei adunări 
sărbătoreşti, intonând „coruri şoviniste maghiare” şi întrebând cu voce 
tare de ce nu fusese restituită Transilvania Ungariei după cel de-al Doi- 
lea Război Mondial. Cazul a fost transferat Securităţii, care a arestat 

câteva persoane.*” Si tensiunile sociale se incárcau, mai nou, de cono- 
tatii etnice: cand guvernul a stabilit distribuirea uleiului, a zaharului, 
a fainii, a carnii si a bauturilor alcoolice pentru sarbatoarea de 1 mai, 
aşa-zisul dezechilibru între raioanele „maghiare” şi cele ,románesti" 
a provocat resentimentul comunităţii române, care acuza autorităţile 
locale de complicitate cu elementele maghiare. În aceleaşi săptămâni, 
s-a deschis un alt front, prin tentativa regimului de a acorda minorităţii 
germane (341.000 de persoane la nivel naţional, la recensământul din 
1956) drepturile de cetăţenie de care nu mai beneficiase de aproape un 
deceniu. În 1954 un decret guvernamental a dispus restituirea propri- 
etatilor latifundiare şi imobiliare confiscate în 1945 populaţiei de nati- 
onalitate germană. Prevederea privea şi opt comune ale RAM, situate 
în raionul Reghin, pentru un total de 361 de familii de saşi, cărora le-a 
fost promisă restituirea casei şi a terenurilor anexe. Bunurile confisca- 
te trecuseră după anul 1949 în gestiunea gospodăriilor colective sau 
a domeniul administraţiei publice, iar decretul, emis pentru a împăca 
spiritele, a sfârşit prin a accentua contrastele personale dintre cei care 
intraseră în gospodăriile colective, primind în schimb casa unui ger- 
man, şi fostul proprietar, constrâns să se adreseze autorităţilor locale 
pentru a obține evacuarea colonistului şi a intra din nou în posesia pro- 
priei locuinte.?55 

Pentru autoritățile fie locale, fie centrale problema cea mai mare a 
provenit, totuşi, din răspândirea bruscă în rândul populaţiei maghiare a 
unor zvonuri insistente asupra unei iminente reîntoarceri a Transilvani- 
ei la Ungaria, semnalată în raporturile diplomatice maghiare,?? in docu- 
mentele Comitetului Regional de partid,*% la fel ca şi în cele ale Securita- 

tii.“ Indubitabil, guvernul de la Budapesta, condus de Imre Nagy, a facut, 
in timpul anului 1954, mai multe încercări de a se apropia de comunita- 
tea transilvăneană. Pe data de 20 februarie 1954 o delegaţie de miniştri 
şi membri ai CC maghiar a făcut o lungă vizită în România, care, în loc 
să se limiteze, după procedură, la capitală, a intrat şi în oraşe cu prezen- 
ta maghiară mare, ca Arad, Timisoara, Oradea, Cluj şi Târgu Mures.?? 
Aici oaspeţii l-au întâlnit pe prim-secretarul regional şi pe preşedintele 
Sfatului popular al RAM şi au asistat la un spectacol de gală al Teatrului 
Secuiesc de Stat, fiind primiţi cu entuziasm popular ce mergea dincolo de 
obişnuita mobilizare prevăzută de protocolul diplomatic. În luna aprilie, 
în capitala reşedinţă RAM, a fost organizată săptămâna cinematografiei 
maghiare, publicul umplând regulat sălile de cinematograf, de la 11 di- 
mineata până la miezul noptţii.* În aceleaşi zile, un diplomat maghiar a 
luat contact cu redacţia revistei literare lunare „Igaz Szó" şi câteva luni 
mai târziu, în luna august, a transcris şi trimis la Budapesta profunda 
insatisfactie a intelectualilor transilvăneni maghiari, care acuzau Unga- 
ria de a fi ignorat efervescenta viata culturală a minorităţii maghiare din 
România. Redactorul-şef Gy6z6 Hajdu reclama, de asemenea, cu părere 
de rău, faptul cá nu putea primi cărţi şi reviste din patria mamá şi acuza 
autorităţile de a fi împiedicat sistematic apariţia revistei, Igaz Szó", prin 
folosirea exagerată a cenzurii preventive.*64 

În sfârşit, reprezentatia dramei Fáklyaláng a celebrului scriitor Gyula 
Illyés, care reevoca în termeni patriotici Revoluţia de la 1848, a adunat, 
pe data de 13 octombrie 1954, în capitala RAM intelectuali din întreaga 
Transilvanie, transformând o premieră teatrală într-un happening cul- 
tural. Ataşatul cultural al ambasadei maghiare, prezent la eveniment, a 
fost copleşit de plângeri referitoare la absenţa oricărei reforme politice în 

Románia, lucru care contrasta puternic cu perceperea unei , noi cai” in 
Ungaria, potentata prin lecturarea presei maghiare şi audierea posturilor 
Radio Kossuth din Budapesta.* Acestea erau semnale politice indirecte, 
dar importante: deşi nostalgia revanşardă nu era înscrisă în agenda poli- 
tică a maghiarilor din România, starea de nelinişte, propagată chiar şi în 
sectoarele cele mai integrate ale comunităţii transilvănene (funcţionari 
de partid şi elite culturale), constituia o situaţie de care Bucureştiul nu 
putea să nu tina seama. 


4.3. În afara RAM: ,nationalizarea" regimului 


Crearea RAM a fragmentat unitatea comunităţii maghiare din Tran- 
silvania, operând o distincţie artificială şi inedită între maghiarii din 
diasporă şi „maghiarii secui” din RAM. Chiar dacă din documente nu 
reiese o acţiune planificată de concentrare a instituţiilor culturale şi de 
învățământ maghiare în Regiunea Autonomă, suprimarea Uniunii Popu- 
lare Maghiare şi a unor organe de presă în anul 1953, şi mai apoi a unor 
instituţii şcolare, in 1954,°°° au constituit un indiciu al dorinţei autorita- 
tilor centrale de a institui linii paralele în politica naţională. Recunoaste- 
rea particularitatii RAM a dat naştere unei politici de ,deznationalizare” 
graduală a diasporei maghiare transilvănene. Între anii 1948-53 guver- 
nul comunist nu demonstrase nicio intenţie de a se prezenta poporului 
român drept o entitate ,nationalá". Aparatele statale erau constant mo- 
nitorizate şi infiltrate de serviciile de securitate sovietice, elita comunistă 
însăşi suferind, încă, din cauza deficitului national moştenit de la parti- 
dul comunist clandestin, perceput de marea majoritate a populaţiei drept 
o organizaţie ce servea interese „străine”. 

Începând cu anul 1954 a devenit foarte evident că nu mai era posibil 
ca România să fie guvernată exclusiv prin teroare. Controlul represiv şi 
social trebuia să fie asociat unei doctrine compatibile nu numai cu dic- 

tonul marxism-leninismului, dar si cu expectantele larg răspândite ale 
noii cái , nationale”. În ciuda faptului că documentaţia arhivistică nu ne-a 
permis încă să clarificăm în ce măsură schimbarea de accent a constituit 
preludiul elaborării doctrinei national-comuniste din primii ani ai dece- 
niului '60, o mărturie pertinentă dezvăluie faptul că Nicolae Ceauşescu 
deja în anul 1954 ar fi enunțat într-un discurs programatic (nepublicat), 
ținut în fata ofiţerilor armatei, ai cărui comisar politic era, necesitatea 
de a transforma comunismul român într-un regim politic ,national".?9? 
Un alt semnal s-a concretizat prin fastuoasa sărbătorire a celei de-a ze- 
cea aniversări a insurecției de pe data de 23 august 1944, când, chiar în 
prezenţa delegaţiei sovietice condusă de Chruščëv, oratorii au subliniat 
rolul decisiv al partidului comunist român (şi nu al Armatei Roşii) în eve- 
nimentul politic.368 

Mai uşor documentabile sunt schimbările intervenite în aparatul de 
partid în luna februarie a anului 1955, prin crearea în CC a unei Sec- 
tii de ştiinţă si cultură destinate, după cum intenţiona Gheorghiu-Dej, 
să preia o parte dintre competențele până atunci atribuite Secţiei agi- 
tatie şi propagandă, în care, încă din anii '40, dominau cadre de origine 
evreiască conduse se Iosif Chisinevschi şi Leonte Răutu. În fruntea noii 
secțiuni a fost pus tânărul Pavel Tugui, precursorul liniei ideologice na- 
tional-comuniste a lui Ceausescu şi admirator al viitorului dictator (in 
1955 secretar al CC cu probleme organizatorice),?? cu care intrase ime- 
diat în sintonie de idei. Noua secţiune era compusă preponderent din ti- 
neri cu studii superioare, nou introduşi în nomenclatură, cărora Dej le-a 
încredinţat sarcina de a-i reintegra în Academia Română pe câţiva dintre 
cercetătorii conservatori expulzați in 1948, precum istoricii loan Lupas, 
Silviu Dragomir şi Silviu Fotino. În şedinţa Academiei din iunie 1955 
au fost promovați ca membri titulari istorici precum Andrei Oțetea, Con- 
stantin Daicoviciu, David Prodan, Emil Condurachi şi lon Nestor, care îşi 
vor pune, nu întotdeauna conştient, propriul talent profesional în slujba 
compromisului ideologic national-comunist. Dar adevăratul obiectiv al 

lui Gheorghiu-Dej în 1955 a fost marginalizarea lui Mihai Roller, autorul 
singurului manual de istorie care definea anexarea Transilvaniei în 1918 
drept un act „imperialist”. Roller a fost exclus din Prezidiul Academiei şi 
din noiembrie 1955 o comisie de istorici a început să lucreze la o sinteză 
alternativă la cea rolleriană, al cărui prim volum a apărut în 1960, doi ani 
după ce Roller s-a sinucis în circumstanţe neelucidate până acum.” 

În interiorul aceluiaşi aparat al regimului, prin urmare, direcţii şi 
interese diferite începeau să intre fatis în conflict în anii următori mor- 
tii lui Stalin. În ceea ce privea politica naționalităților, în prima parte a 
anului 1954, a predominat un comportament ferm din partea Bucureş- 
tiului, evident cu precădere în închiderea şcolilor dedicate vorbitorilor 
nativi de limba maghiară de rit catolic din Moldova, ceangáii.*? Deziluzia 
maghiarilor rămaşi în afara „ghetoului” cultural şi administrativ al RAM 
a generat o gravă sciziune între regim şi acei intelectuali ce aparţineau 
generaţiei deceniului '20, care datorau propriile poziţii de putere şi privi- 
legii tocmai regimului. Sinergia dintre puterea centrală şi aceşti intelec- 
tuali se fundamentase după anul 1945 pe o dublă premisă: construirea 
care se traducea într-o integrare limitată în circuitul cultural român. Ne- 
multumirea intelectualilor a explodat semnificativ în oraşul Cluj, pe care 
excluderea din Regiunea Autonomă Maghiară l-a transformat, până în 
anii 1957-58, printr-o politică de urbanizare selectivă, într-un centru cu 
majoritate română. 

Potrivit modelului Ungariei lui Imre Nagy, neaplicabil culturii politice 
a comunismului român, disensiunea era exprimată chiar în interiorul 
partidului. Protestul, în Transilvania, avea în frunte Universitatea de lim- 
bă maghiară Jânos Bolyai, după cum rezultă din ancheta asupra stării de 
spirit în ateneu şi în cercurile intelectuale cetăţeneşti, transmisă în de- 
cembrie 1954 din celula de partid de către trei tineri profesori.?? Scopul 
acesteia era de a analiza problema convietuirii între naţionalităţi, si de 
a pune în evidenţă, prin numeroase interviuri confidentiale, atitudinea 

profesorilor maghiari şi romani fata de politica de partid.?"* Documentul, 
de natură secretă, ar fi trebuit să fie expediat direct către CC, cu scopul 
de a oferi partidului un cadru ne-edulcorat al situaţiei. În ciuda titlului 
nebulos, Câteva probleme în lupta împotriva curentelor burgheze şi nationa- 
liste care influenţează cercurile intelectuale maghiare, substantialul raport 
se ocupa aproape exclusiv de fenomenul opus: emergenta în capitala cul- 
turală a Transilvaniei a unui neonationalism român, pe care partidul nu 
numai că nu se grăbea să il inábuse, ci părea chiar să îl susţină, sau má- 
car să îl tolereze. Mulţi lideri români au profitat de crearea RAM pentru 
a revendica caracterul românesc al zonelor din Transilvania rămase în 
afara acesteia, unde trăiau în diasporă aproape două treimi din comuni- 
tatea maghiară, circa 1 milion de persoane: 


Impresia generală este că unele medii încearcă să se folosească de crea- 
rea Regiunii Autonome Maghiare, cu scopul de a obține suprimarea caracte- 
rului bilingv al oraşului Cluj, care este de secole centrul cultural maghiar.? 


Asupra aceleiaşi RAM au fost aduse acuzaţii cum că fusese concepu- 
tă de partid ca un „ghetou rezervat limbii şi culturii maghiare”, ca uni- 
ca suprafaţă a Transilvaniei în care cartea ştiinţifică şi presa maghiară 
erau uşor reperabile, deoarece — şi aceasta era o opinie larg răspândită 
printre intelectualii maghiari — era iminentă transferarea Universităţii 
Bolyai de la Cluj la Târgu Mureş. Potrivit autorilor, universitatea maghia- 
ră era obiectul unui boicot nedeclarat din partea autorităţilor. În 1951-52, 
epurările ideologice o afectaseră într-o măsură mult mai mare decât pe 
cea română Babeş, scăzând calitatea învăţământului; în anii următori, 
lipsa fondurilor alocate dăduse naştere unor dezechilibre în tratarea fi- 
nanciară a dependentilor: în 1954, salariul unui bibliotecar maghiar era 
mai mic cu circa un sfert fata de cel al unui coleg roman.*”” Trecând peste 
ritualica critică-autocritică, raportul acuza bazele înseşi ale politicii na- 
tionale adoptate de regimul de la Bucureşti. Cei care acuzau autorităţile 
erau chiar tinerii intelectuali şi activişti de dovedită ideologie marxistă, 
persecutați în timpul războiului pentru convingerile lor politice şi uşor 
suspectabili, din cauza originii lor (doi dintre aceştia erau evrei), de ,,so- 

vinism burghez”. În primăvara anului 1955, autorii au fost convocati la 
sediul Comitetului Regional pentru o şedinţă de analiză, în timpul căreia 
au intervenit doi trimişi de la Bucureşti, Miron Constantinescu şi Jânos 
Fazekas. Constantinescu crescuse într-un oraş cosmopolit, Timişoara, 
înțelegea limba maghiară şi intuia încă şi mai bine complexitatea pro- 
blemei naţionale; nu venise însă la Cluj pentru a asculta o critică des- 
chisă adusă politicii partidului şi i-a acuzat pe cei trei cercetători de a fi 
greşit când au elaborat în raport acele date şi acele opinii negative. Aceş- 
tia au refuzat, însă, să îşi facă autocritica, susținând că partidul făcuse 
,greseli", 7"? provocând mânia lui Constantinescu, pentru care partidul 
nu comitea erori, ci avea doar „slăbiciuni”. 

Pe data de 25 martie 1955, printr-un gest unilateral care a provocat 
multe comentarii în Ungaria, autorităţile române au dispus închiderea 
aşa-zisului Birou paşapoarte maghiar de la Cluj, iar în cursul anului 
şi-a încetat activitatea şi consulatul sovietic.*” Inaccesibilă încă din 
1949 diplomaţiei occidentale, Transilvania şi-a potentat izolarea si din 
acel moment, pentru autorităţile străine, deşi „prietene”, obţinerea in- 
formațiilor nefiltrate asupra a ceea ce se întâmpla aici a început să fie 
o acţiune extrem de dificilă. În fata acestei noi direcţii, eforturile ce- 
lor care credeau încă, precum fostul prim-ministru Groza, în politica 
de promovare culturală a minorităţilor, bombardând guvernul şi pe 
Gheorghiu-Dej personal cu petiţii în favoarea deţinuţilor politici, fie ro- 
mâni, fie maghiari, pentru a remedia ceea ce considerau ei a fi inevi- 
tabilele excese ale primilor ani ai socialismului,*% erau mai mult decât 
ineficiente. Într-o întrevedere din luna noiembrie a anului 1954 cu un 
diplomat maghiar, Groza a admis că în acel an regimul „nu se preocu- 
pase deloc de exigenţele maghiarilor” şi că „orice încercare de a inter- 
veni în favoarea acestora era respinsá".?*! Chiar şi decizia de a-l elibera 
pe episcopul catolic Aron Marton, prietenul lui Groza, a fost luată din 
motive diplomatice: pe data de 26 septembrie 1954, cu autorizarea lui 
Chruščëv, România ceruse adeziunea la ONU, care a fost oficializata în 

decembrie 1955.382 Una dintre condiţiile care i-au fost impuse pentru 
a ieşi din stadiul de izolare a fost chiar eliberarea progresivă a mii de 
deţinuţi politici, proces încheiat in 1956.55 

Diferentierea teritorială a politicilor nationale între RAM si celelalte 
regiuni ale Transilvaniei cu populaţie mixtă genera, prin urmare, din ce 
în ce mai multe conflicte cu minoritatea maghiară, fata de care, totuşi, 
regimul păstra o abordare dialectică, în care se putea observa dinamica 
ciclică potrivit căreia ofensivele alternau cu perioade temporare de calm. 
Politica adoptată în privinţa populaţiei evreieşti, estimată la jumătatea 
anilor '50 la circa 250.000 de persoane, a fost mult mai puţin dispusă 
la compromisuri. Potrivit unui raport secret al Departamentului Politic 
al World Jewish Congress (Congresului Evreiesc Mondial) asupra condi- 
tiei evreilor din blocul sovietic, redactat in luna iulie 1955, regimul co- 
munist român dezarticulase traditionalele structuri comunitare (şcoli, 
spitale, cercuri şi asociaţii culturale). Înfloritoarele comunităţi evreieşti 
care supravietuiserá celui de-al Doilea Război Mondial, sufereau din ca- 
uza unei „sărăciri materiale mult mai mari decât a restului populaţiei”, 
datorată excluderii evreilor din ramuri ale economiei precum comerțul 
şi industria fină, in care deţineau traditional o poziţie importantă.*4 În 
primăvara anului 1954 aşa-zisul „proces împotriva sioniştilor”, în urma 
căruia peste şaizeci de lideri ai evreilor au fost condamnaţi la grele pe- 
depse de detenţie, i-a determinat pe observatorii occidentali să afirme 
ca particularitatile antisemite ale epurărilor din 1952-53 nu constitu- 
iau o simplă imitație a iniţiativelor staliniste, ci o caracteristică proprie 
abordării pe care regimul a adoptat-o în tratarea problemei evreiesti.?9* 
Prin interzicerea dreptului de a emigra, în vigoare de la începutul anului 
1958, în soarta evreilor, constrânşi să rămână în patrie în ciuda înscri- 
erii lor pe listele de expatriere, au survenit ulterioare deteriorări: au fost 
îndepărtați din structurile de partid si din poziţiile de responsabilitate, 
în timp ce diferiţi lideri economici ai unor trusturi şi cooperative au fost 
supuşi la procese publice, intentate pentru delicte economice, care s-au 

concluzionat în condamnări de până la douăzeci de ani de munca for- 
țată.55 Subtilul însă perceptibilul antisemitism al statului, un antisemi- 
tism „social” mai degrabă decât , cultural" sau „ideologic”, a contribuit 
în măsură decisivă la fuga evreilor din România comunistă, ce a început 
în anul 1958 şi a luat sfârşit în anii '80, prin dispariţia totală a celei mai 
mari comunităţi est-europene supraviețuitoare a Holocaustului. 


4.4. Raportul centru-periferie: 
de la subordonare la dialectică 


În toamna anului 1954 autorităţile au încercat să răspundă ferm zvonu- 
rilor referitoare la cedarea Transilvaniei sau a unei parti din aceasta către 
Ungaria. Pe data de 28 octombrie articolul redacţional din ziarul „Scânte- 
ia”, Indestructibila unitate şi înfrățire a poporului român cu toate nationalitatile 
RPR, repropunea modelul de integrare bazat pe convietuirea interetnică a 
naționalităților, sprijinit prin convocări la conferinţe tematice ce se adresau 
personalului maghiar, cu titlul Soluţia la problema națională a RPR.5 În luna 
decembrie 1954, pentru a promova revista , Igaz Szó", Comitetul Central a 
dispus organizarea unui lung turneu, nu doar prin oraşele Transilvaniei ci 
si prin restul țării, cu scopul de a sublinia, încă o dată, integrarea literaturii 
maghiare în circuitul cultural național.’ Integrarea şi condamnarea se- 
paratismului au fost liniile directoare ale instrucţiunilor CC pentru Sfatu- 
rile Populare, care, având în vedere necesitatea de a „aprofunda infratirea 
dintre poporul român şi nationalitatile conlocuitoare”, prevedeau, mai ales 

pentru Regiunea Autonomă, cursuri de limbă română pentru elevi, profe- 
sori din ciclul primar şi activişti de partid, expoziţii artistice şi „elemente de 
agitaţie vizuală”, care să insufle o convietuire armonioasă între nationali- 
tati. S-a început chiar procedura de încurajare a căsătoriilor mixte, obicei 
încă rar, mai ales la sate: primele cazuri s-au bucurat de interesul maxim al 
presei, iar funcționarii locali — presati de expectativele de la centru - preve- 
deau că acestea ar fi pus capăt ,traditionalei segregări naţionale”.5 

Combinarea măsurilor de calmare şi a prevederilor restrictive nu a 
obținut, însă, efectele scontate: teroarea de masă se atenua şi în România, 
iar procesul de destalinizare a spiritului public, mai marcat în Ungaria, 
încuraja elitele locale să îşi susțină cu ardoare propriile cauze, nerene- 
gând însă paradigma integrării politice. Funcţionarii partidului RAM au 
început atunci o acţiune de patronaj naţional: tendinţa a emers în cursul 
anului 1955 pentru a se aprofunda între anii 1956-57. Obiectul principal 
al disputei a fost bilingvismul regiunii, consfințit formal de Constituţie, 
dar pus în practică cu reluctanta în instituţiile publice. În documente- 
le de arhivă se întâlnesc adesea cazuri de conflicte de competenţă între 
centru şi periferie. Consiliul Sindical Regional a trimis către CC pe data 
de 11 iulie 1955 un raport plin de resentimente în privinţa indicatoarelor 
bilingve din localitatea termală redenumită Tuşnad: 


Răspunsul nostru este că, deoarece stațiunea termală Tuşnad se află pe te- 
ritoriul RAM, toate inscripțiile în limba maghiară trebuie să redea tuturor străi- 
nilor [idegenek în originalul maghiar, N.d.A.] această caracteristică a RAM.??? 


Din satul natal al episcopului catolic Marton, abia eliberat după şase 
ani de închisoare, venea următorul raport: 


Tinerii lui Dominic au defilat in fata comandamentului militar raional, 
purtând la chipiuri tricolorul maghiar. lar această lipsă de respect este cu 
atât mai gravă cu cât în fruntea lor defila, purtând aceleaşi însemne, chiar 
secretarul raional al UTM.*! 

În zonele mixte ale RAM, funcţionarii români încercau să se opună 
predominantei componentei maghiare. Tribunalul popular al raionului 
Topliţa, un tribunal format din judecători români într-un raion cu majo- 
ritate română, a condamnat în luna septembrie 1955 un camionagiu la 
mai multe luni de închisoare, pe motiv că insultase, la un simplu control 
de documente, un organ al jandarmeriei, urlând „Unde se crede şi ăsta de 
nu ştie maghiara? Suntem in RAM”. Tribunalul regional (şi acesta prezi- 
dat până în anul 1956 de un magistrat de etnie română) nu doar a respins 
recursul, însă a dispus mărirea pedepsei pentru injurie la adresa unui 
organ public.??? 

Conducerea regionala era deja prinsa la mijloc intre douá focare: pe 
de o parte populatia maghiará, care cerea propriilor lideri sá poatá trái 
nederanjata în locul pe care multi îl numeau pur şi simplu „mica Unga- 
rie”, pe de altă parte, organele puterii centrale, nesatisfăcute de o regiune 
care începea să transforme specificitatea sa etnică într-o chestiune po- 
litică. Populaţia română din RAM constituia şi aceasta, la rândul său, o 
minoritate incomodá, aflată în mijlocul propriului stat, abandonată din 
punct de vedere politic şi lipsită de instituţii şi „stăpâni”. La zece ani de 
la initializarea politicii integrării nationale, la Bucuresti se constata sla- 
ba identificare a populaţiei maghiare nu atât (sau nu în primul rând) cu 
regimul comunist, cât cu statul român. Învăţarea limbii române rămâ- 
nea o obligaţie restantă pentru marea majoritate a tinerilor maghiari, cel 
putin până la vârsta satisfacerii stagiului militar. „Putem afirma în ceea 
ce priveşte învăţarea limbii ruse că rezultatele obținute sunt mai bune 
decât în ceea ce priveşte limba romana” - citim într-un raport amar asu- 
pra naţionalismului maghiar, redactat (în maghiară) de doi funcţionari 
(români) din raionul Ciuc.’ Acestea se datorau si sistemului şcolar, care 
prevedea doar două ore de limbă şi literatură română pe săptămână în 
şcolile maghiare. 

Şi cea de-a doua Conferinţă Regională de partid, din 4-5 iunie 1955, a 
fost dominată de problema naţională. Bucureştiul s-a limitat să îl trimită 
pe sus mentionatul Goldberger, reprezentant de rang secund al CC, care 
a asistat la lucrări fără a interveni măcar. Recunoscând că, conflictele 
ce avuseseră loc în cursul lunilor anterioare ar fi putut strica imaginea 


392 ANDJM, 1134, dosar 120/1955, f. 163. 
393 ANDJM, 1134, dosar 117/1955, f. 148-54. 


RAM, liderii locali de partid au schitat o prima autocritica. Sefa Sectiei 
Învăţământ a Sfatului Popular regional, Margit Szilagyi, a observat că, in 
ciuda tuturor eforturilor facute de autoritatile locale pentru a imbuna- 
tatii cunoştinţele de română, „se constată o rezervă din partea maghia- 
rilor la a învăţa limba română, limba Statului nostru”. În plus, la sate, 
piesa preferată de trupele de amatori era adaptarea teatrală a unui poem 
considerat „burghez”, János Vitéz,?? a cărei popularitate era datorată „nu 
atât meritelor sale literare, cât costumelor naţionale maghiare” purtate 
de actori. Încă şi mai dură a fost intervenţia unuia dintre intelectualii cei 
mai indarjiti din punct de vedere ideologic, scriitorul şi deputatul György 
Kovâcs, care şi-a acuzat colegii de „şovinism maghiar” pentru a fi con- 
simţit în anul 1954 la publicarea unei „poezii nepatriotice şi naționaliste” 
în revista literară lunară a filialei RAM a Uniunii Scriitorilor, „Igaz Sz6”. 
Corectia parţială ce avea loc nu putea satisface organele centrale, 
preocupate nu numai de abuzurile „verbale” răspândite în RAM, ci şi de 
problemele de ordin public cauzate de banditismul persistent. De câţiva 
ani, un nucleu de tineri fugari, condus de doi ţărani, ţinea în şah autori- 
tatile comunei Ojdula din Carpaţii Orientali. Ajutati de populaţia locală, 
care vedea în rebelii primitivi eroii singuratici ai unei rezistenţe armate 
imposibile la scară largă, aceştia trăiau din jafuri şi furturi din magazinele 
de stat, dar au atacat, de mai multe ori, chiar şi reprezentanţi de partid 
locali şi informatori ai Miliției, omorând doi şi ránindu-i pe alti câţiva.*% 
Când, în vara anului 1955, au jefuit un diplomat maghiar ce se plimba prin 
pădure,” Ministerul de Interne s-a sesizat, intervenind în forţă (acţiune 
la care, în anii precedenţi, fusese destul de reluctant în ceea ce privea Re- 
giunea Autonomă). Banditul Jânos Pusztai a fost ucis într-un schimb de 
focuri, iar corpul său a fost expus timp de mai multe zile în sat, după ritua- 
lul deja folosit pentru un alt tovarăş, ucis în 1954. Episodul s-a finalizat cu 
arestarea tuturor rudelor şi complicilor banditilor.** La nivel regional, in 
primele şapte luni ale anului 1955 au fost arestate din motive politice 122 

apartenenţă clandestină la secta martorilor lui lehova), 28 pentru „ma- 
nifestări ostile”, doi pentru dezertare, doi pentru import ilegal de valută 
(după cum subliniază raportul, ambii evrei). Grupul cel mai numeros era 
alcătuit din 56 agenti ai Miliției (români), vinovaţi de a fi prestat servicii în 
diferite secţii de poliţie din Basarabia românească, înainte de 1941." 
Dacă autorităţile centrale păstraseră o anume distanţă fata de activi- 
tatea organelor de poliţie, răspunsul de la Bucureşti la provocarea pentru 
obţinerea supremaţiei politice locale (deoarece despre asta era vorba) a fost 
destul de dur. În vara anului 1955, CC a dispus o acţiune de control asu- 
pra problemei naţionale în RAM, trimițând acolo o brigadă de cincizeci de 
activişti şi inspectori, care au luat parte la cruciala şedinţă a Comitetului 
Regional de partid din 3 septembrie, a cărei temă unică pe ordinea de zi a 
fost analiza unuia dintre raioanele cele mai problematice, Sfântu Gheor- 
ghe, o zonă de frontieră din apropierea oraşului româno-săsesc Braşov.4% 
A fost făcută o primă lectură a precautului şi auto-absolutoriului raport al 
autorităţilor locale, apoi a urmat replica dură a raportului prezentat de şe- 
ful Secţiei Stiinta şi Cultură a Comitetului Regional, dinamicul Karoly Véc- 
sei, omul de încredere al secretarului CC Fazekas, care a descris o realitate 
crudă a dimensiunii conflictului interetnic. Şeful de echipă al unei fabrici 
de textile fusese acuzat de muncitoare de molestare sexuală: dimensiunii 
de gender i se suprapunea cea etnică, deoarece presupusul responsabil era 
roman. Muncitoarele judecau comportamentul incorect al tehnicianului 
prin prisma prejudecátii etnice, afirmând că toti românii se comportă in 
acel mod.“ Desi în dormitorul aceleiaşi fabrici, femeile, românce şi ma- 
ghiare, s-au bătut în repetate rânduri, Vécsei a acuzat directiunea de a fi 
reacționat exclusiv „prin mijloace administrative”, fără a încerca să lămu- 
rească, împreună cu muncitoarele, rădăcinile culturale ale conflictului. 
Funcţionarul mai fusese nevoit să evidentieze fragilitatea politica a 
regimului şi aproape inexistenţa structurilor statale în zonele rurale. În 
multe sate, tinerii continuau să se prezinte la recrutare purtând chipiuri 
ornate cu tricolorul maghiar şi împodobindu-şi similar chiar şi propriii 
cai, în timp ce circulau zvonuri potrivit cărora în regiunile transcarpa- 

tice predarile la silozuri nu erau respectate, iar magazinele de stat erau 
mult mai bine aprovizionate. Chiar si sportul, puternic vehicul propagan- 
distic al regimului, se dovedea a fio arma cu două tăişuri dacă venea din- 
spre populaţia maghiară, care comenta zilnic rezultatele extraordinare 
ale echipei maghiare de fotbal, ignorând complet propria echipă română, 
chiar dacă aici îşi găsiseră loc numeroşi jucători de etnie maghiara.* 
Chiar şi relaxarea internaţională instalată în timpul anului şi relativa 
liberalizare a regimului creau dificultăţi neaşteptate: de când fuseseră 
reintroduse în cinematografe filmele occidentale alături de populare- 
le produse maghiare, afluenta de public in RAM „crescuse în proporții 
anormale în cercurile micii burghezii” alergică la cinematografia so- 
vietică de sorginte zdanoviană. 

La Bucureşti nu se mai intenţiona tolerarea existenţei unei „mici Un- 
garii”, înţeleasă ca un corpus separatum în centrul României. Un învăţător 
a rezumat hotărârea brigăzii care inspectase regiunea în următorii ter- 
meni: trebuie acordată o mai mare atenţie principiului proportionalitatii 
etnice. Cedarea în fata presiunilor a fost necondiționată şi unicul roman 
prezent la şedinţă, membrul secretariatului regional Ioan Badioc, a pro- 
fitat pentru a-i avertiza pe colegii săi că trebuiau „luate măsuri eficiente 
pentru a pune capăt gravelor forme de şovinism şi revizionism teritorial 
apărute în rândurile populaţiei maghiare” Prim-secretarul regional 
Csupor a dispus imediat un control la locurile de muncă şi în comitetele 
de partid, pentru a corecta în curs de şase luni proporţiile etnice acolo 
unde se notau dezechilibre. S-a ordonat chiar — violându-se principiul 
korenizacija — să nu fie admisă corespondenţa internă cu organele locale 
în maghiară şi să se respecte şi în această privinţă principiul proportio- 
nalitatii etnice: în cazul în care o comună ar fi fost locuită de majoritate 
română, instrucţiunile si circularele trebuiau completate în română.1% 
Secretarul raionului Târgu Secuiesc a anunţat că în anul şcolar 1955-56 
vor încerca să convingă cat mai multi elevi maghiari să se înscrie la sec- 
tia română a şcolii primare din comunele cu populaţie mixta. 

Retragerea s-a finalizat prin convocarea la Bucureşti, imediat după 
şedinţa din 3 septembrie, a secretarului Csupor şi a preşedintelui Con- 
siliului Popular Bugyi. Cei doi funcţionari, aflaţi pe acele poziţii de trei 

ani si aparent stimati de Gheorghiu-Dej, au fost grav admonestati in pre- 
zenta maghiarilor Fazekas si Mogyorós, protectorii redusi la tacere ai 
RAM. Csupor si colaboratorii sai au fost acuzati de a fi trimis Comitetului 
Central rapoarte si cereri cu tonalitate revendicativa in ceea ce privea 
învățământul, punctate de expresii precum „cerem insistent”.*°° În ciuda 
introducerii RAM, din 1950 şi până în 1956 numărul şcolilor profesionale 
scăzuse de la patruzeci şi şase la douăzeci şi opt. În aproape toate ca- 
zurile secţiile desființate (şaptesprezece din optsprezece) afectau tocmai 
linia de studiu în limba maghiară şi proporția dintre maghiari şi români 
a noilor înscrişi (72 la 28) nu era ,echilibratá"" ^97 

Funcţionarii maghiari invátaserá însă de la guvernul central să ex- 
pună revendicările nationale sub acoperirea motivatiilor de clasă. Pen- 
tru cele 106 posturi disponibile în secţiile maghiare, dăduseră concurs în 
septembrie 1956 509 elevi, dintre care însă puţini au putut să se înscrie, 
chiar dacă erau născuţi în Târgu Mureş (deci, de presupus, maghiari) şi 
provenind din familii de muncitori. Situaţia se prezenta diferit pentru 
cele 25 de locuri destinate unicei secţii în limba română, abia acope- 
rita — după cum se sublinia -, şi asta mulţumită celor 18 elevi care nu 
proveneau din familii de muncitori, venind de la sate sau chiar din alte 
regiuni.*% Chiar dacă minoritatea locală nu era fátis acuzată de discrimi- 
nare a „titularilor” RAM, funcţionarii maghiari care redactaseră nota au 
folosit un ton de provocare transparentă şi cu siguranţă ieşit din comun. 
Din cauza acestui climat devenit brusc greu de suportat, responsabilități 
serioase cădeau şi asupra intelectualilor integrati în regim, după cum a 
admis şi Csupor, reluând cuvintele lui Gheorghiu-Dej: 


Tovarăşul Gheorghiu-Dej a afirmat că intelectualii sînt purtătorii mani- 
festărilor naţionaliste şovine si se rasfringe influenţa lor şi în RAM şi la Cluj. 
În unele locuri vin cu citate marxiste şi, denaturând unele fapte, le arată sub 
aspect nationalist-sovin şi minimalizează rezultatele obţinute de regimul de- 
mocrat-popular.1% 


406 ANDJM, 1134, dosar 119/1955, procesul-verbal al şedinţei extraordinare a Comitetu- 
lui Regional în care s-a discutat întâlnirea cu membrii CC, Târgu Mureş, 12 septem- 
brie 1955, f. 246-54. 

407 ANDJM, 1134, dosar 173/1957, f. 207-8. 

408 ANDJM, 1134, dosar 173/1957, f. 209. 

409 ANDJM, 1134, dosar 119/1955, f. 248. 


Crescand din punct de vedere politic intr-un mediu multicultural ca 
acela al partidului comunist român clandestin, Gheorghiu-Dej începea sa 
îşi pună problema cum să înfrunte problema minorității maghiare după 
dispariţia lui Stalin, adevăratul protector al Regiunii Autonome Maghia- 
re. O făcea, însă, fără a avea la dispoziţie niciun model teoretic alternativ 
autonomiei teritoriale de tip stalinist, încarnată de RAM, nicio tradiţie de 
gândire şi practică politică ce să ofere o soluție pentru procedurile discri- 
minatoare adoptate sistematic în perioada interbelică. Era, prin urmare, 
în situaţia de a fi nevoit să gestioneze, în acelaşi timp, pe de o parte, ieşi- 
rea dintr-un deceniu de neîntrerupte umiliri ale sentimentului naţional 
român şi, pe de altă parte, nemulţumirea crescândă a unei minorităţi 
maghiare, influentă din punct de vedere numeric şi cultural, dar puţin 
integrată statului român. 

Gheorghiu-Dej nu se găsea în situaţia de a putea initia revizuirea 
completă a politicilor naţionale: după ce înspăimântase responsabilii 
locali ai partidului si ai Consiliului Popular - cărora le adusese la cunos- 
tinta, pe un ton glumet, însă vorbind serios, că sunt „precum medicii, 
care se îmbolnăvesc luptând cu un virus care le afectează pacienţii” —, a 
ales să evite un conflict deschis în preajma convocării celui de-al doilea 
Congres al partidului. Pe data de 26 septembrie 1955, secretariatul CC a 
aprobat moţiunea Unele măsuri pentru îmbunătăţirea muncii de partid şi 
de stat în regiunile locuite de minoritățile nationale." În baza indicatiilor 
furnizate de Secţia Agitatie şi Propagandă, au fost stabilite câteva mă- 
suri pozitive, cu scopul de a mări gradul de integrare a maghiarilor în 
noua societate socialistă: organizarea unor evenimente culturale comu- 
ne româno-maghiare în cadrul Sfaturilor Populare, un mai mare control 
asupra învăţării limbii române, dar şi creşterea orelor săptămânale ale 
programelor studioului radiofonic din Cluj în limba maghiară, în scopul 
de a contracara monopolul aproape complet al audierii radiourilor de la 
Budapesta în rândul populaţiei maghiare! 

Anii 1955-56 au constituit ultima perioadă în care guvernul a încer- 
cat să umple cu un conţinut (socialist) cutia, de altfel goală, a autonomiei 
teritoriale printr-o reţea de noi instituţii culturale răspândite în teritoriu 
— precum muzeele raionale, ansamblul folcloric secuiesc, studioul radi- 
ofonic, secția maghiară în academie, noi reviste culturale şi de tineret, 

cotidiane raionale (idee abandonată după revoluţia din 1956).*? După 
cum au observat József Gagyi şi Hunor Boér, obiectivul Bucureştiului nu 
a fost acela de a potenta reţelele de instituţii existente (de exemplu Muze- 
ul Naţional Secuiesc, fondat în 1879 şi condus de acelaşi arheolog, Zoltân 
Sz6kely, timp de patruzeci şi trei de ani, din 1947 până în 1990), conside- 
rate „apolitice” şi prea puţin „socialiste”, cât de a fonda instituţii cu ca- 
racter exclusiv maghiar, dar la fel de controlabile prin coordonarea cul- 
turală garantată de Casa Regională pentru Creaţiile Populare şi de Secţia 
Cultură a Comitetului de Partid şi a Sfatului Popular.^ Cum vom putea 
vedea în următorul capitol, deschiderea de credite a oferit periferiei posi- 
bilitatea de a transforma noile instituţii în locuri de reproducere identita- 
ră prin ceea ce se numea codificat „promovarea tradiţiilor progresiste” 
(o terminologie apărută în discursul oficial la începutul anului 1956). 

Dar şi în afara Regiunii Autonome primele luni ale anului 1956 au 
însemnat o relaxare temporară a raporturilor interetnice, mulțumită şi 
unei corectii parţiale de direcţie din partea lui Gheorghiu-Dej care, ime- 
diat după cel de-al doilea Congres, a dispus printr-un decret al Biroului 
Politic din 17 ianuarie 1956 crearea unui nou organ consultativ, Comisia 
de partid pentru problemele naționalităților.“ Aceasta se compunea din 
unsprezece membri (cinci maghiari, doi germani, doi evrei, un ucrainean 
şi un sârb), coordonati în activitatea lor de fostul şef al Sectiunii ştiinţă 
si cultură a RAM, mai sus-numitul Karoly Vécsei. Íncadrat printre secti- 
unile CC-ului, noul organ a primit ca principal rol sarcina de a analiza 
, aplicarea directivelor de partid ín ceea ce priveste íntárirea relatiilor de 
prietenie dintre poporul român si nationalitátile conlocuitoare” la fel ca 
şi „manifestările naţionalismului burghez, în special printre intelectualii 
minorităţilor, şi modurile de a-l combate".*!5 

5. Un ecosistem stalinist: 
ideologie si conflict identitar ín 
Regiunea Autonoma Maghiara 


5.1. Ucenici ai puterii 


Capitolele precedente au analizat permanenta conflictului interetnic 
româno-maghiar şi evoluţia dinamicii centru-periferie în Transilvania, 
în primii ani ai regimului comunist. Însă viaţa cotidiană a milioane de 
persoane din Transilvania anilor '50 nu s-a hrănit numai din asemenea 
tensiuni şi conflicte. Acest capitol este dedicat dificilei normalitati, în 
momente care numai „normale” nu erau, inspirându-se din cercetările 
efectuate de istoriografia modernă asupra reproducerii „ecosistemu- 
lui cultural" stalinist. Era vorba despre un conglomerat de ideologie, 
coduri culturale, norme de comportament şi ritualuri colective, în care 
se îmbinau elementele modernităţii totalitare de tip sovietic (ideologia 
progresului, rolul demiurgic al Statului, colectivismul, politica de masă) 
si fragmente ale moştenirii prerevoluţionare,! ce au devenit din ce în 
ce mai consistente începând cu anii '30. Pentru a putea analiza functi- 
onarea principalelor aparate ale puterii locale, Comitetele Regionale de 
partid, am ales cazul Regiunii Autonome Maghiare, datorită continuei 
manifestări - asemănător unui fluviu carstic — a problemei identificării şi 
reprezentării naţionale în aparatele unei regiuni multietnice. 

Partidul comunist a ramas, pana la inceputul anilor "60, o avangar- 
da care reprezenta direct o cota marginala a populatiei. La momentul 
celui de-al doilea Congres, in luna decembrie a anului 1955, membrii in- 
scrisi erau mai putin de 600.000 (din aproape 16 milioane de locuitori). 
În RAM, ponderea celor înscrişi în partid din populaţia totală“ oscila 
între un minim de 2,7% în 1954 şi un maxim de 3,5% la începutul anului 
1960.4? Dintr-un total de 20-25.000 de înscrişi, doar un sfert desfăşura o 
reală activitate politică, încadraţi ca şi activişti (salariaţi sau voluntari) la 
diferitele niveluri ale ierarhiei administrative. Urcând în piramidă, găsim 
cadrele intermediare (cei circa 1.000 de secretari de secţii) şi pe cele su- 
perioare, funcţionarii diferitelor secţii ale Comitetului Regional şi, în fine, 
vârful: Comitetul Regional (compus din 70-80 de membri), Biroul Politic, 
Secretariatul (organul suprem alcătuit doar din 5 membri, introdus în 
1956) şi Colegiul de Partid. 

De-a lungul anilor '50, partidul a fost dominat de componenta etnică 
„titulară”. În 1953, înscrişii în partid erau în proporţie de 81,4%, iar secre- 
tarii de secţie 84%; în timp ce în 1959, aveau încă o pondere de 84,5% din 
aparatul de partid.+% Independent de naționalitatea lor, pregătirea cultu- 
rală şi ideologică a membrilor aparatului de primă generaţie era relativă, 
mai presus în cazul homines novi recrutaţi între 1945-1947 şi lipsiţi de ex- 
perienta formatoare a miliției clandestine. În 1953, doar 5 dintre cei 1.016 
secretari de secţii ai RAM (care, printre altele, erau în marea lor majoritate 
muncitori şi meşteşugari şi deţineau doar diplomă de şcoală primară sau 
generală) frecventaseră măcar un curs semestrial; 58%, un „scurt curs 
pentru propagandisti", cu o durată de două-trei săptămâni, în timp ce 10% 
erau complet străini de orice noţiune ideologicá.?! În anii "80, adeziunea la 
partid nu obliga la cunoaşterea dictonului ideologic marxist-leninist: 


În partidul comunist în formare, existau multi oameni de naționalitate 
maghiară, onesti şi animati de cele mai bune intenţii. Pe atunci nu dominau 
încă carieriştii. La Târgu Mureş se găsea rar un comunist român. Înscrişii 

erau oameni simpli, care credeau sincer in comunism si nu avea nici cea mai 
mică idee — ca de altfel nici noi — ce înseamnă partidul si că linia politică a lui 
Stalin este la fel de demnă de dispreţ ca şi nazismul lui Hitler. Noi vedem doar 
că partidul comunist reprezintă o cale de ieşire din fascism şi din nationalis- 
mul român. Nici măcar nu ştiam cine erau aceşti Lenin si Stalin.*?? 


În anii’50, experienţele centrale ale vieţii comunistului transilvănean 
deveniseră: intrarea în partid, verificarea periodică a acţiunilor proprii 
(prin folosirea criticii-autocritice) şi gimnaziul socializării politice, furni- 
zat de şedinţele şi adunările de celulă. Precedată de ani de anticameră, 
sub formă de „candidatură”, ceremonia intrării era efectuată în sediile 
raionale şi cerea un efort logistic substanţial, deoarece orice confirmare 
individuală cerea prezenţa prim-secretarului sau a unuia dintre loctii- 
torii săi. Candidatul era condus în sediul Comitetului Raional de aparte- 
nentá, unde, în prezenţa Comitetului Regional şi a magnatilor locali, era 
citit raportul elaborat asupra comportamentului său politic şi etic, ce se 
prelungea în sfera relaţiilor intime. Candidatul era apoi interogat asupra 
unor subiecte care mai de care mai diferite; exemplele transcrise sunt 
extrase din „şedinţele de confirmare" (în maghiară konfirmálás, un curi- 
os ,imprumut" semantic dintr-un ritual calvinist) din raionul Odorhei in 
timpul anului 1955. 

Unui ţăran, abia intrat într-o gospodărie colectivă, i-a fost cerută mai 
întâi părerea asupra filosofiei idealiste, apoi o explicaţie asupra rapor- 
turilor pe care le întreținea cu fratele său, emigrat în Ungaria în 1946 
pentru a fugi de recrutare, iar la final a fost întrebat cum interpreta faptul 
că era considerat îngâmfat de către colegi.*2 Si mai semnificative au fost 
întrebările puse unui învăţător: „Cum ghidaţi educarea în spirit patriotic 
a tinerilor?”; „Cum se separă şcoala de religie?”; „Cum se raportează pă- 
rintii la predarea obligatorie a grânelor la silozuri şi cum se raportează la 
copii în aceste privinte?”. Răspunsul: 


Se tin reuniuni cu ceilalți profesori pentru a se decide cum să fie aborda- 
tă problema în timpul lecţiilor, cum să îi sustragem pe tineri de sub influența 
misticismului, şi se încearcă educarea elevilor în spirit patriotic, sustrăgân- 
du-i cu orice mijloc influenţei bisericii. 

Un alt profesor, trimis într-o zonă „dificilă”, satul catolic Ocland, fi- 
ind întrebat despre raportul dintre şcoală şi Biserică, a trecut cu uşurin- 
ta examinarea: „În acest câmp am atins rezultate serioase, de exemplu 
de paste [sic] 90-95% dintre elevi s-au prezentat la şcoală” Mai putin 
strălucită a fost proba unui muncitor de la Fabrica de Mobilă Simó Geza 
din Târgu Mureş, susținută înaintea Comitetului Municipal de partid pe 
data de 26 iunie 1955. Acesta a afirmat cu convingere că „nu crede în 
misticism şi nu merge la biserică”, dar, datorită denuntului unui vecin de 
casă, funcţionarul de partid a reuşit să îl surprindă pe candidat pe poziţii 
greşite: „Şi atunci cum explicati faptul că nu v-aţi prezentat la muncă în 
ziua de pasti anul trecut?”.+% Datorită faptului că cotele fixate de centru 
pentru compoziţia socială cereau intrarea unui număr cât mai mare po- 
sibil de muncitori, chiar şi acest candidat, cu convingeri mai puţin soli- 
de, a devenit oricum înrolabil, într-un moment de stază represivă. Niciun 
compromis nu putea însă trece cu vederea „reziduurile regimului trecut”: 
tinerei şefe de secţie a unei fabrici alimentare, care locuia împreună cu o 
„familie mic-burgheză”, i-a fost impus, la finele unei probe de altfel stră- 
lucite: „Tovarăşa să ocolească tovărăşia mic-burghezilor şi să fie atentă 
să nu cadă sub influenţa acestora”.*” Convietuirea valorilor tradiționale 
(în acest caz, rolul masculin dominant) şi a practicilor nu inedite, ci încă 
rau-vazute, este evidenţiată în procedura de examinare a unui ţăran, că- 
ruia îi este cerut motivul divorţului, care suscitase un val de comentarii 
în sat: „A trăitun an şi jumătate cu soţia, însă femeia nu se ocupa de el, îl 
neglija şi nu se ocupa nici măcar de muncile domestice. Astfel, fiecare şi-a 
urmat propriul drum”.*?8 

Un alt moment-cheie al liturghiei totalitare a fost evaluarea publică 
a activităţii unui lider, ce avea ca scop controlul reciproc al aparatului. 
Prim-secretarul regional Csupor a fost, de exemplu, „evaluat” în timpul 
unei şedinţe operative a Biroului Politic, pe data de 11 septembrie 1952. 
Responsabilul cu industria, care îl cunoştea încă din timpurile academiei 
de partid de la Bucureşti, l-a descris ca fiind un „tovarăş combativ, dis- 

ciplinat si hotarat”,*?? întotdeauna în miezul lucrurilor şi temut de sub- 
ordonati. Participanţii la întâlnire au evidenţiat însă „slaba sa aplicare 
asupra studiului pentru a-şi îmbunătăţi nivelul ideologic” şi mai ales ner- 
vozitatea sa. „Tovarăşul Csupor are o atitudine dictatoriala”°° — observa 
responsabilul cu agricultura. Precum se cerea în codul comportamental 
al liderilor de partid, Csupor a trebuit să le mulțumească colegilor săi şi 
să se supună observaţiilor formulate, admițând cá a comis erori cauzate 
de ceea ce a definit ca: 


Subaprecierea ridicării nivelului politic, pripeala şi nervozitatea şi faptul 
că nu şi-a lichidat încă rămăşitele mic-burgheze, aceasta reprezintă un peri- 
col, mai ales că Târgu Mureş are un caracter accentuat mic-burghez.*! 


Această referire poate fi inclusă într-un topos care a dominat propa- 
ganda oficială a anilor '50. Militantilor comunişti le era dictat să nu se 
lase contagiati de calmul lipsit de griji al unui mic centru, unde nu era 
posibil să se păstreze niciun secret şi unde consolidatele reţele de relati- 
onare ale unei ample clase burgheze compuse din angajaţi, meşteşugari, 
comercianţi tindeau nu doar să dispară, ci să îi integreze şi pe cei care 
primiseră sarcina de a elimina acele reţele şi acele clase sociale. 

Continua „verificare” a aparatului a implicat în lunile de efemeră li- 
beralizare ale anului 1956 şi sectorul până în acel moment cel mai imper- 
meabil la criticile externe, acela al serviciilor de securitate. Pe data de 10 
mai 1956 a fost ţinută o şedinţă extraordinară a Biroului Politic regional, 
convocată pentru a aduce în discuţie raportul Colegiului de Partid asu- 
pra activităţii poliţiei politice pe teritoriul RAM. Şedinţa a început la orele 
7,30 dimineaţa şi durat până noaptea târziu. Chiar recunoscând „suc- 
cesele importante” obţinute de Securitate în ultimii patru ani, precum 
„descoperirea grupării teroriste din raionul Târgu Secuiesc”, lichidarea 
unor organizaţii subversive şi arestarea a numerosi dezertori,* raportul 
critica ,erorile" si ,lipsurile", pe lângă extrema aroganță a comandantu- 
lui său regional. În 1954, Kovăcs fusese surprins de directorul influentei 

Directii Silvice Regionale pescuind fraudulos, fapt ce a provocat ilaritate 
în jurul comandamentului regional al Securităţii, pe al cărui jurnal de 
perete apăruse o ilustrație umoristică, care îl reprezenta pe comandant 
în actul de a pescui. Din răzbunare, Kovacs îl băgase la închisoare pentru 
două zile „fără nici un motiv penal” - preciza colegiul de partid.§? 

Kovacs îşi exercita cu dezinvoltură puterile de comandant chiar şi în 
privinţa Bucureştiului; fiind avertizat de o posibilă inspecţie, îl trimisese 
imediat la sediul central al Ministerului de Interne pe Karoly Moszkovits, 
unul dintre ofițerii operativi cei mai de încredere, formal pentru a rezolva 
o problemă, însă în realitate pentru a afla data exactă a venirii inspecto- 
rilor. La fel ca şi conducătorii regionali ai partidului care acum îl puneau 
sub acuzaţie, colonelul Kovacs aparținea primei generaţii de ofiţeri, care 
învățase să privească societatea prin prisma terorii si nu a discursivitátii 
şi cu atât mai putin a autocriticii. Ucenicia sa se realizase între 1950-52, 
ca şi comandant al raionului Turda, unde ordonase execuţii sumare cu 
scop de intimidare.^* Criticat de partid pentru ostilitate la critica „de jos”, 
ofițerul a ripostat cu o observaţie semnificativă: ca militant avea datoria 
de a stimula şi accepta critica „de jos”, dar Securitatea era „o unitate mi- 
litară, iar ordinele primite de sus nu pot fi decât indeplinite”5. În ciuda 
faptului că personalul organelor de poliţie era constituit în majoritate de 
cadre maghiare (în 1957, 71% din ofiţerii Securităţii, 60% din cei ai Militi- 
ei, 48% din funcţionarii civili ai Ministerului de Interne),**° acestea nu au 
fost niciodată incluse în proiectul de constituire a unei elite guvernamen- 
tale maghiare în cadrul RAM. Maghiaritatea lui Kovâcs şi a subalternilor 
săi era manifestată într-o acceptiune pur lingvistică. În ciuda faptului că 
foloseau limba maghiară ca instrument de comunicare profesională (la 
interogatorii, la întâlnirile cu turnătorii, în cadrul reuniunilor operative) 
sau în timpul liber, identitatea lor personală tindea să se dizolve în insti- 
tutiile pe care le reprezentau. 

Lucrurile se prezentau diferit in cadrul aparatului de partid, care 
fusese votat pentru a edifica o ,mica Ungarie” stalinista. Profesiona- 
lizarea si culturalizarea cadrelor constituia o prioritate absoluta. Prin 
crearea RAM, la Targu Mures au fost concentrate scolile de cadre regio- 
nale transilvănene în limba maghiară. ,,Absolventii” acestora intrau in 
nomenclatura locală; pentru unii se deschideau chiar porţile perfectio- 
nării la Bucureşti, promițând o carieră mai strălucită în aparatul CC.§7 
Şcoala constituia şi un loc mai amplu de socializare, deoarece elevii şi 
profesorii lor (în număr de treizeci la jumătatea anilor '50) proveneau 
de multe ori din alte regiuni şi dormeau în camere mari, din cadrul se- 
diului şcolii de partid, o vilă ce fusese confiscată la sfârşitul anilor '40. 
Materiile principale ale cursurilor erau: fundamentele marxism-leni- 
nismului, materialismul dialectic, economie politică, politică econo- 
mică, construcţia partidului, relaţii internaţionale, istoria PCUS şi isto- 
ria Republicii Populare Române. Profesorii titulari, precum popularul 
Jozsef Spielmann, combinau lecţiile cu caracter ideologic cu adevărate 
cursuri de alfabetizare şi erau cooptați din Catedra de marxism-leni- 
nism a Institutului Medico-Farmaceutic, la fel ca şi din mediile literare 
şi liceele orăşeneşti. 


Noi am predat şi lucruri care nu erau în programă, de exemplu literatură 
maghiară. Programa o făceam noi. Îl chemam adesea pe Spielmann pentru 
a vorbi şi despre literatură. Si am introdus ore de gramatică şi sintaxă ma- 
ghiară, era nevoie. Si apoi literatura. L-am invitat pe Béla Kozma“ si pe soția 
acestuia, apoi pe [András] Sütő, pe László Gagyi şi pe Zoltan Hajdu." 


Lectiile se desfăşurau în limba maghiară şi, adesea, oaspeţii de la 
Bucureşti erau ,dublati" de traducător deoarece auditoriul nu era în má- 
sură să îi înţeleagă, chiar dacă planul de studii cuprindea şi cunoştinţe 
de bază ale gramaticii române, în afară de rusă. Cu scopul de a asigura 
maxima puritate ideologică, conţinutul lecţiilor era controlat de respon- 

sabilii respectivelor cadre; textul era distribuit educatorilor cu cateva 
săptămâni mai devreme.*“ Chiar si cei mai mari reprezentanţi ai no- 
menclaturii regionale erau invitaţi să tina lecţii: prim-secretarul Csu- 
por a vorbit în diferite ocazii despre „reglementarea compoziţiei etnice a 
partidului”, mai bine zis, despre necesitatea ca organele sale directoare 
să respecte repartiţia etnică a populaţiei. Preşedintele Sfatului Popular, 
Bugyi, a analizat „lupta bolşevicilor pentru reconstruirea economiei 
sovietice în urma războiului”, în timp ce secretarul cetatenesc József 
Benk6, consul la Ankara în anii în care Ana Pauker era ministru de ex- 
terne, a ilustrat funcţionarea organelor conducătoare. Participantilor 
le era oferită apoi o vizită la Bucureşti, însoţită de excursia în scopuri 
didactice la închisoarea de la Doftana, în care fuseseră deţinuţi Gheor- 
ghiu-Dej şi secretarul regional Csupor. Un alt moment al formării era 
asigurat de discuţiile (din ce în ce mai rare la finalul anilor '50) organi- 
zate între tinerele cadre si mai vechii militanti ai partidului comunist 
clandestin.*2 

Nu întotdeauna, însă, nivelul ideologic era pe placul conducerii. De 
exemplu, în 1953, jurnaliştii Simon Fuchs şi Sâmuel Csernowitz au fost 
admonestati pentru „o gravă eroare cu caracter subiectivist” comisă 
în timpul unei lecţii despre legile care reglementează producţia de bu- 
nuri.^? Anul următor, un profesor, vorbind despre îmbunătăţirea nive- 
lului de viaţă care făceau obiectivul decretelor din 19-20 august 1953, a 
comis o eroare semnalată de înşişi studenţii săi, afirmând că după cu- 
cerirea puterii din partea proletariatului nu ar mai fi fost necesar să se 
poarte o luptă politică pentru asigurarea intereselor economice.** Direc- 
torul unui seminar asupra NEP a cerut cursanților să înveţe pe de rost un 
citat din Stalin asupra industrializării, iar un alt docent, în încercarea de 
a îmbunătăţi cultura istorică a elevilor, a motivat înfrângerea revoltelor 
populare în Europa Central-Orientală din epoca medievală prin lipsa ali- 
antei dintre clasa muncitoare şi cea a taranilor.**° 

Cursurile de indoctrinare, în afară de a-şi asuma sarcina de a depăşi 
problema analfabetismului printre membrii nomenclaturii, le puneau la 
dispoziţie acestora o foarte bună ocazie de a-şi trata problemele fizice în 
structurile sanitare puse gratuit în slujba partidului.“ Doar spre fina- 
lul anilor '50, şcoala anuală, denumită mai nou Universitatea Serală de 
Marxism-leninism, s-a transformat într-un organism complex: aproape 
300 de înscrişi pe an, numeroşi profesori plini şi trei discipline (facul- 
tati): filozofie, istorie şi economie.^" Chiar în jurul nucleului profesorilor 
universităţii serale se va naşte în anul 1961, în reşedinţa de regiune a 
RAM, Şcoala Superioară Trienală de Pedagogie, o instituţie cu secţii de 
predare în română şi maghiară, destinată formării profesorilor de gene- 
ralá.§8 

ín ciuda modestelor sale competente si posibilitáti, prima generatie 
a nomenclaturii maghiare a reusit sá supravietuiascá continuei rotatii a 
aparatului, dictatá de Bucuresti pentru a evita formarea clanurilor loca- 
le. Comparánd membrii efectivi si suplinitorii organelor directoare din 
RAM si din alte unităţi administrative, notăm că în anul 1955 circa 75- 
80% dintre funcţionarii în serviciu erau în funcţie de mai puţin de un 
an; în RAM acest procent rămânea sub 40%, în timp ce 20% rămăseseră 
în aceeaşi funcţie timp de mai mult de patru ani, iar cei 40% rămaşi, de 
doi sau trei ani, sau, mai bine zis, de la înfiinţarea RAM.^? Mulțumită 
disponibilitatii şi credibilitatii sale, personalul politic, cultural şi militar 
maghiar a reuşit să îşi păstreze propriile poziţii chiar şi după abolirea 
Regiunii şi în unele cazuri chiar până la începutul anilor ’60.*°° 

5.2. Obligatii politice si impulsuri identitare 


Sarcina nomenclaturii RAM - discursul fiind valabil pentru intreaga 
Transilvanie - a fost dificila mediatizare a unor interese contrastante, 
precum aderenţa la liniile politice generale şi la reprezentarea intereselor 
locale maghiare, într-un sistem centralizat ca acela de tip sovietic, trans- 
plantat într-un stat cu baze culturale fondate pe mitul unităţii, precum 
România. În îndeplinirea funcţiei de centură de transmisie, funcţionarii 
maghiari se raportau într-un mod extraordinar de complex la propria 
lor identitate etno-nationala, după cum admite unul dintre componenţii 
acestui grup, un magistrat: 


În ciuda avantajelor pentru maghiarii rezidenți în RAM, aceasta nu a 
garantat nicio formă de autoguvernare. Liderii săi erau persoane alese de 
PMR, care s-au supus puterii române în modul cel mai servil posibil. Bine- 
înțeles, exista avantajul că în administrația locală, în justiţie, în conducerea 
industriilor au fost incluşi mulţi maghiari. Conducerea RAM era compusă 
în procent de 90% din maghiari. Acelaşi lucru se putea afirma despre ora- 
sul Târgu Mureş, ramurile industriale şi tribunale. Audientele, chiar dacă nu 
era expres prevăzut de lege, puteau fi ţinute în maghiară şi acelaşi lucru era 
valabil pentru interogatorii. Dar nu se putea face un pas fără aprobarea pre- 
alabilă a PMR şi existau persoane cum se cade, care realizau, cu mâhnire, 
toate acestea.*5! 


Conceptul de identitate, polimorf ca puţine altele, este general adop- 
tat, chiar şi de către literatura de specialitate, într-o acceptiune care sub- 
liniază elementele de constantá, de univocitate si de imanentá. Această 
abordare presupune o apartenenţă „puternică”, care in contextul nos- 
tru (o societate multietnică supusă unui efort violent de modernizare 
economică ce implica răsturnarea normelor culturale) se dovedeşte in- 
utilizabilă. Examinând nu o identitate abstractă, ci procesele şi dimen- 
siunile modului de a se identifica al acestei elite, prinsă între obligaţii 
ideologice şi impulsuri national(ist)e, putem afirma că acestea alcătuiau 
cadrul unei identități „slabe”, discursive, descompuse, dominate de con- 

flict interior şi refulare. Funcţionarii erau identificaţi la recensăminte si 
catalogati de Secţia cadre şi organele de stat drept „maghiari” (sau drept 
„evrei-maghiari” — termenul exact în română: evreu-maghiar), dar se în- 
cadrau în proiectul unui nou Stat român. În perioada interbelică, maghia- 
rii care luaseră calea integrării individuale, întrând în birocraţia statală 
sau scufundându-se în politică pe lângă partide româneşti, erau definiti 
cu dispreţ ,renegati" şi marginalizati de propria lor comunitate, a cărei 
loialitate era în continuare îndreptată înspre o altă identitate, statul şi 
națiunea maghiare. În perioada postbelică, strategia de integrare cultu- 
rală şi politică a minorităţii maghiare s-a fondat pe renegarea „dublei lo- 
ialitáti" politice (către Ungaria, ca patrie- mamá, şi către România, ca stat 
de apartenenţă). După cum explică unul dintre puţinele documente de 
natură „teoretică” produse de funcţionarii maghiari ai RAM, Monografia 
regională din 1959, fidelitatea către statul român constituia presupusul 
necesar pentru ca maghiarii să poată să îşi păstreze propria identitate 
culturală: 


Formarea noului tip de om [sick pune şcolile noastre în fata sarcinii de a 
educa tineretul în spiritul patriotismului sovietic şi al internationalismului pro- 
letar, al fidelității către sistemul nostru democrat popular, al dragostei nemăr- 
ginite pentru partidul nostru, Partidul Muncitoresc Român, sau, mai bine zis, 
în spiritul luptei împotriva duşmanilor interni şi externi sistemului nostru.**? 


Ar fi totuşi greşit să reducem la o omogenitate fictivă declinurile apar- 
tenentei nationale absorbite de componentele nomenclaturii minoritare. 
Unii au ales un parcurs existential care i-a condus înspre o ruptură fata de 
sfera identitară originară, fără ca să provoace, însă, o schimbare totală de 
identitate. Este cazul a doi lideri de naţionalitate maghiară, care au ajuns 
în anii 40 şi '50 pe treptele cele mai înalte ale ierarhiei: Vasile Luca/László 
Luka, şeful FND şi membru al Secretariatului încă din 1945, apoi ministrul 
finanţelor între 1948-52, şi Alexandru Moghioros/Sandor Mogyorós, zis 
Sanyi, membru al Biroului Politic din 1948 până in 1969, anul morţii sale, 
şi influent secretar organizatoric al CC în primii ani ai deceniului '50. 

Diferit a fost însă parcursul lui Janos Fazekas, vicesecretarul UTM 
in 1949 si responsabilul organizatoric al CC din 1954 si pana la sfarsitul 
deceniului "60, devenind dupa 1956 principalul referent al lui Gheorghiu- 
Dej — si mai apoi al lui Ceausescu - în problema maghiară. Absolvent, în 
1944, al liceului unitarian din Cristuru-Secuiesc, un orăşel situat în Tran- 
silvania de Nord maghiară, Fazekas nu a cunoscut experiența emigrării 
sovietice ca Luca şi nici pe aceea a închisorilor româneşti, ca Mogyorós. 
Formarea sa politică a avut loc în Uniunea Populară Maghiară şi mai apoi 
în aparatul central al Tineretului Muncitoresc. Deşi extrem de fidel dog- 
mei statului şi patriei române, ca secretar al CC şi mai apoi ca ministru 
al comerțului intern nu s-a limitat să construiască „filiere maghiare” în 
aparatele centrale — cum încercase deja Luca în cadrul ministerului de 
finanţe - ci s-a folosit conştient de propria-i poziţie de putere pentru a 
favoriza şi a-şi ajuta conationalii.?* Fazekas nu a ascuns niciodată fap- 
tul că considera propria-i naţionalitate ca făcând parte din identitatea 
sa politică. În memoria colectivă a maghiarilor transilvăneni, acesta a 
rămas un „protector” al minorităţii, iar această imagine idealizată a sa 
a fost potentata în deceniile ’60 şi '70 de un sistem clientelar controlat, 
în care automobile, televizoare şi paşapoarte erau distribuite cu genero- 
zitate funcționarilor de partid şi intelectualilor integrati, în timp ce unor 
opozanți eliberaţi din închisori la intervenţia lui Fazekas le fusese mai 
apoi acordat dreptul de a fi reintegrati profesional şi chiar politic.*°° 

Factorul identitar a constituit o problemă spinoasă chiar şi pentru 
nomenclatura locală de etnie maghiară. Dacă partidul comunist şi-ar fi 
propus să impună în RAM o politică „puternic” identitară, strâns legată 
de Ungaria istorică, ar fi trebuit să revitalizeze un substrat precedent şi, 
prin urmare, potenţial subversiv: acela al identităţii secuieşti. Deşi ma- 
ghiarii Ținutului Secuiesc posedau o identitate regională mai pronunta- 

dosar 25/1954, f. 244). 

455 Această specificitate apare în multe interviuri realizate în cadrul programului de is- 
torie orală coordonat între 2001-2004 de Institutul de Cercetare Teleki László de la 
Budapesta şi folosite în prezenta lucrare. 


tă decât locuitorii altor regiuni situate în interiorul Ungariei pre-1918, 
această legătură identitară era mult inferioară celei exercitate de micro- 
identitatea din Franţa în perioada Ancien Regime (Vechiului Regim) sau a 
celei din Italia de dinaintea unificárii.^* Națiunea secuiascá medievală 
se recunoştea într-o identitate feudală şi pre-nationala, care, printr-un 
proces multisecular încheiat către mijlocul secolului al XIX-lea, se mode- 
la amalgamându-se în conştiinţa naţională maghiară, asumând forme 
identitare ca: limba maghiară literară, rezultată în urma reformei ling- 
vistice din secolul al XVIII-lea, şi, în jurul anului 1848, aparatul simbolic 
în care elementele de importanţă majoră erau imnul naţional şi steagul 
tricolor alb-roşu-verde. 

Stimularea unei microidentitati secuieşti, în acelaşi timp „popula- 
ră”, „democratică” şi „rurală”, ca alternativă la cea tradiţional „urbană” 
Şi „burgheză” a maghiarilor din Transilvania, nu figura însă în proiectele 
lui Gheorghiu-Dej, care vedea RAM ca un pur instrument de reglementa- 
re a conflictului national şi nu ca pe un loc al promovării unei identități 
etnice, oricare ar fi fost aceasta. Şi majoritatea liderilor de partid maghiari 
au păstrat până în 1956 o identitate latentă sau neexprimată. În public, 
în cadrul şedinţelor şi adunărilor, vorbeau aproape întotdeauna în ma- 
ghiară, iar stăpânirea limbii române nu trecea dincolo de rudimentara 
„limbă de lemn” comunistă. Câteodată se distrau schimbând subit limba 
în care comunicau cu colaboratorii lor pentru a le evalua reacţiile. Puşi în 
situaţia de a sărbători evenimente „maghiare” precum 15 martie, aceş- 
tia reactionau cu precautia celor care ştiu că pasesc pe un teren minat. 
Chiar şi modul în care se raportau la „patria-mamă”, adică la Republica 
Populară Maghiară, demonstra conflictul interior al acestor oameni, ce 
se zbăteau între obligaţii dificil de împăcat (ideologia internationalista, 
sentimentul national, loialitatea politică fata de vârful piramidei puterii). 

În memoriile sale, liderul comunist din Ungaria Mâtyăs Râkosi de- 
scrie un episod extrem de semnificativ. Ajuns la Bucureşti în decembrie 
1955 pentru a participa la cel de-al doilea Congres al PMR, a avut ocazia 
să întâlnească o delegaţie a congresistilor, formată din mineri de frunte 
şi cadre de naţionalitate maghiară provenind din Valea Jiului. Vorbind 
cu ei, a descoperit cu mare surpriză că cunoştinţele lor de limba romana 
erau atât de reduse, încât nu intelesesera nimic din discursurile ţinute în 


456 Disputa istoriografică româno-maghiară asupra identităţii istorice a secuilor a fost 
eficient restituită de M. G. Hermann, Náció és nemzet. A székely rendi nacionalizmus és a 
magyar nemzettudat a XVIII-XIX, században, Pro Print, Miercurea Ciuc, 2003, pp. 9-18. 


sală, înțelegând substanţa lor abia a doua zi dimineaţa, datorită rezuma- 
tului apărut în cotidianul maghiar , Előre". Rákosi a fost apoi prezentat 
prim-secretarului RAM, care i-a mărturisit că nu a vizitat niciodată Un- 
garia datorită faptului că în vizitele sale oficiale în Germania Orientală şi 
în Cehoslovacia autorităţile române îi acordaseră pentru Ungaria doar o 
viză de tranzit. Constatând că Csupor era slab informat asupra realităţii 
maghiare, Rákosi a avut curajul de a-l invita personal la Budapesta. În 
vara anului 1956, Ambasada Maghiară la Bucureşti a informat guvernul 
de la Budapesta că, în baza celor comunicate de guvernul român, pentru 
a putea fi primit nu era suficientă viza de intrare din partea autoritati- 
lor, ci era nevoie şi de o invitaţie formală din partea guvernului maghiar. 
Constienti de susceptibilitatea autorităţilor de la Bucuresti în privința 
unei potenţiale „interferenţe în afacerile interne române”, Râkosi şi gu- 
vernul maghiar au renunţat să mai încerce.“ Csupor avea să viziteze 
Ungaria doar la sfârşitul anului 1958, în fruntea unei delegaţii de aproape 
200 de persoane, supuse însă unui control riguros din partea ambelor 
servicii de securitate. 

Promovarea unei identități „firave”, produs al unui amestec de influ- 
ente culturale maghiare si viata cotidiană românească, se unea campa- 
niei pornite încă din 1954 în favoarea „fraternităţii” interetnice (care din 
1959 avea să se transforme într-o unitate intrinsecă a poporului român 
şi a naționalităților conlocuitoare), răspândindu-se mai ales în rândurile 
populaţiei urbane şi printre tineri. În ciuda faptului că populaţia vorbea, 
în cel mai bun dintre cazuri, o română stâlcită, s-a răspândit obiceiul şi 
moda de a utiliza în mod frecvent neologisme împrumutate din limba 
română. Lumea virtuală creată de regim s-a transformat rapid în realita- 
te morfosintactică, într-un suprarealist şi amuzant gramelot dominat de 
„românisme” ca: komitét, autokritika, direktiva, miting, szankció, kollektíva, 
poionir-instruktor, iniciatíva, effektív, planifikál, elettrifikdlds, élelmiszer- 
kartela, kenzina (salariul bilunar), redzsiondla, szfát (Sfatul/Consiliul Po- 
pular), ujságot abonál, kárnét, aprobálás, reszort, tábel, sztăt, szekció. Multi 
tineri maghiari nu mai ,telefonau" (telefonálok) ci se limitau la a „da un 
telefon" (adok egy telefont, din románescul dau un telefon), nu mai ,urcau" 
in autobuz (felszálok a buszra) ci, prin traducerea mot-a-mot a expresiei 
româneşti iau autobuzul, ziceau acum veszem a buszt.*58 


457 M. Rákosi, Visszamlékezések (1940-1956), vol. II, Napvilág, Budapesta, 1997, p. 991. 
458 Din articolul extreme de critic în privinţa Comisiei lingvistice al lui Z. Szabó, A nyelv- 
művelődés egyes kérdéseiről, în , Igaz Szó", 1954, 4-5, pp. 131-6. 


O modernizare pornită de la formele româneşti intra şi în zonele ma- 
ghiare ale Transilvaniei, transformând nu numai modul de viaţă, ci şi 
capacitatea de a se exprima în propria limbă maternă. Alfabetizarea în 
masă era într-adevăr o victorie prea recentă pentru a fi putut da timp 
populaţiei maghiare din RAM, neobişnuită cu bilingvismul, să se înzes- 
treze cu anticorpii necesari pentru a diferenţia împrumuturile lingvistice 
necesare de cele pur şi simplu ridicole. 

Doar cel de-al XX-lea Congres al PCUS şi mai apoi revoluţia din octom- 
brie au obligat deţinătorii puterii locale să îşi revizuiască raportarea indi- 
viduală la identitate şi, mai presus de toate, comunicarea publică a aces- 
teia, fără a se limita la a obliga respectarea „cotelor etnice”, ci încercând 
să promoveze o nouă identitate culturală maghiară. La începutul anului 
1956, Comitetul Regional de partid şi Consiliul Regional au organizat o 
adunare împreună cu intelectualii regiunii, în cadrul căreia s-a decis să se 
înceapă revitalizarea culturii socialiste maghiare în Transilvania, echili- 
brând promovarea culturală şi lingvistică cu sublinierea constantă a fra- 
ternitatii istorice dintre români şi maghiari. Cu această ocazie, a fost in- 
trodus un stilem, un cod de identificare: „cultivarea tradiţiilor progresiste 
[a haladó hagyományok ápolása]|". Sărbătorirea „tradiţiilor progresiste” ale 
unei regiuni, cea secuiască, legată timp de aproape un mileniu de Ungaria 
ca entitate culturală şi politică şi în care componenta română, numeric 
minoritară, nu avusese niciodată un rol politic şi cultural de substanţă, 
însemna reafirmarea unei memorii naţionale exclusive, exploatând breşa 
ideologică oferită de destalinizare: înlocuirea termenului , national" cu cel 
mai corect din punct de vedere politic „progresist”. 


5.3. Rolurile multiple ale culturii 


„Noua” cultură maghiară promovată de România comunistă s-a 
născut dintr-o încrucişare de motivații şi roluri care se extindea de la 
simpla legitimare a regimului, dominată de lectura proletcultistă, la re- 
luarea unui habitus intelectual „populist”,% răspândit in anii "30, care 
concepea producţia culturală maghiară în Transilvania română ca un 
459 Despre mişcarea intelectuală populistă (népi mozgalom), care s-a dezvoltat în Ungaria 


începând cu anii '30, cfr. Gy. Borbândi, A magyar népi mozgalom. A harmadik reform- 
nemzedék, Püski, New York, 1983. 


serviciu adus comunităţii, sau, mai bine zis, poporului (népszolgálat). "9 
Constituirea unei serii de institutii culturale minoritare, puse sub control 
statal si sustrasă mecanismelor tradiționale de patronaj ale nobilimii si 
înaltei burghezii, a fost initializata încă din 1945 prin crearea Universita- 
tii Bolyai şi a continuat cu ,nationalizarea" teatrelor, academiilor muzi- 
cale şi a celorlalte instituţii culturale, dintre care multe au fost desființate 
definitiv între 1948-49 — precum Societatea Muzeului Ardelean (în ma- 
ghiară Erdélyi Múzeum-Egyesület), fondată în 1859. În a doua jumătate 
a anilor '40, reprezentanţii elitei mişcării muncitoreşti tradiţionale (pre- 
cum Gâbor Gaâl, redactorul revistei socialiste „Korunk” între anii 1926- 
40), susținuți de o generaţie emergentă de intelectuali, au dat formă si 
substanţă pieţei editoriale, promovată deja în condiţii de monopol ideolo- 
gic.^? Cotidianele şi revistele culturale sau ,tematice" (ce se adresau unor 
pături specifice ale populaţiei, precum femeile, tinerii, populaţia rurală, 
sportivii, membrii de sindicate, profesorii)*? au oferit oportunităţi de ca- 
rieră la sute de redactori şi activişti din sectorul cultural al PMR sau ai 
Uniunii Populare Maghiare. Protagonisti ai acestei perioade erau foştii 
studenţi ai colegiilor populare de la Cluj şi Târgu Mureş, care afirmau 
participarea activă a maghiarilor la construirea noului stat. Astfel se ex- 
prima în 1947 tânărul scriitor Andras Sütő în coloanele săptămânalului 
, Falvak Népe" [Poporul de la sate] într-o scrisoare deschisă, adresată to- 
varasilor de vârstă neinteresati de politica: 


460 Asupra conceptului de serviciu adus colectivitatii ca motor al autoreprezentarii li- 
derilor politici şi culturali ai unei comunităţi minoritare, cfr. N. Bardi, Tény és való. 
A budapesti kormányzatok és a határon túli magyarság kapcsolattórténete, Kalligram, 
Bratislava, 2004, pp. 51-5. Pentru o introducere conceptuală în istoria minorităţilor 
maghiare cfr. S. Bottoni, Un frammento di storia centroeuropea: le minoranze ungheresi 
nel XX secolo, în G. Gozzi, F. Martelli (coord.), Guerre e minoranze. Diritti delle mino- 
ranze, conflitti interetnici e giustizia internazionale nella transizione alla democrazia in 
Europa centro-orientale, II Mulino, Bologna, 2004, pp. 83-107. 

461 Bunurile sale, inclusiv biblioteca au fost incorporate incepand cu anul 1949 mai mul- 
tor institutii statale (Sectia manuscrise a Arhivei de Stat din Cluj, periodicele si volu- 
mele tiparite de biblioteca unificata a Universitatilor Babes si Bolyai). 

462 inca din luna octombrie a anului 1944 fusesera desfiintate toate organele de infor- 
mare în limba maghiară de culoare politică conservatoare, clericală, liberală sau fas- 
cista (Vincze, Illúziók és csalódások, op. cit., pp. 322-3). 

463 Printre revistele literare cităm două publicaţii editate la Cluj: , Utunk" (1946) si ,Iro- 
dalmi Almanach” (1950). Printre publicatiile de maxima importanta amintim: ,,Fal- 
vak Népe" (1945), „Dolgozó Nő" (1950), , Pionír" (1949). 


Dacă nu vă limitați să învățați cântece populare şi rolul vostru de recitat 
ca la teatru, ci vă întâlniți, în schimb, din când în când pentru a citi ziarul, 
aceasta este deja politică. Dacă vă opriţi să discutati despre evenimentele din 
țara noastră şi din lume şi nu vă este indiferent ce face pentru voi Uniunea 
Populară Maghiară, pentru ce luptă Partidul Comunist Român, ce doreşte 
Uniunea Sovietică şi ce vor bancherii şi traficantii de arme englezi şi ameri- 
cani, al căror unic interes este să provoace câte un război la fiecare douăzeci 
de ani, acestea, toate acestea sunt deja politică.*4 


Activismul acestei tinere generaţii de intelectuali legati de originea 
etnică maghiară si fascinati de bolsevism ca ideologie a acțiunii sociale, 
convinşi de posibilitatea de integrare fără asimilare: toate acestea se re- 
zumă în fulminanta ascensiune a lui Siit6, care s-a născut într-o familie 
de ţărani în 1927, a intrat în partid la 20 de ani, a fost cooptat în Uniu- 
nea Scriitorilor la nici 22 de ani şi numit redactor-şef al „Falvak Népe” 
in 1950, la doar 23 de ani." Deşi fiu de agricultori de condiţie mijlocie, 
ruinati de colectivizare, SUt6 va cânta într-o dramă teatrală compusă la 
comanda partidului lupta de clasă la sate şi începutul „transformării so- 
cialiste a agriculturii”5 Pusă în scenă in 1950, piesa sa a fost un element 
obligatoriu al repertoriilor grupurilor de teatru de amatori timp de mai 
multi ani. În noiembrie 1952, autorii acesteia (Sütő şi un alt tânăr scriitor, 
Zoltân Hajdu) au primit consistentul premiu de stat de categoria a III-a, 
echivalentul premiului Stalin.+% 

Aceştia erau anii dominaţiei avântului ideologic în chiar interiorul 
culturii maghiare transilvănene. Reviste literare, publicaţii ştiinţifice, se 
luau la întrecere pentru a demasca duşmani, pentru a denunța autori, 
poeţi, gânditori mic-burghezi, decadenti, revoluționari. Acea imensă şi 
dezonorantă producţie literară şi eseistică era alcătuită dintr-un amestec 
paradoxal de adeziune ideologică şi spirit pus în slujba naţiunii, fără a 
declanşa vreun conflict interior în autorii implicaţi, care credeau sincer 
că vor apropia populaţia rurală de socialism. Săptămânalele literare con- 


464 Level a nempolitizáló fiatalokhoz, în „“Falvak Népe", 2 noiembrie 1947. 

465 Datele biografice citate provin din cartoteca Uniunii Scriitorilor, o parte din aceasta 
este găzduită de arhiva Securităţii (ACNSAS, fond Documentar, dosar 131, vol. XV, 
„Problema artă-cultură. Uniunea Scriitorilor”, f. 267). 

466 A. Sütő, Z. Hajdu, Mezítlábas menyasszony (színjáték 3 felvonásban 7 képben), A RNK 
Írószövetségének Irodalmi és Művészeti Kiadója, Bucuresti, 1950. 

467 Állami díjas íróink, in RMSZ, 26 noiembrie 1952. 


stituiau, deci, după cum afirma dogmaticul redactor-şef al „Igaz Szó”, „O 
armă cu care scriitorii nostri pot să lupte pe fata pentru înflorirea litera- 
turii noastre, naţională ca forma, socialistă ca si continut”.“°* Dar nu era 
oare posibil să existe preocupări pentru cultura maghiară fără a se cita 
continuu revistele din patria-mamă, prin urmare ale unui alt stat, sau 
fără a face referire la ideea unei naţiuni culturale maghiare care să trans- 
greseze graniţele statale? Nu, nu era, după cum o demonstra o cronică 
literară de o violenţă verbală surprinzătoare şi involuntar comică: 


O proză excelentă o găsim în nuvela „Chiaburii”. Acţiunea este foarte 
simplă, la bordul a 10-15 care trase de boi, chiaburii satului poartă grâul 
la centrul de recoltare al silozurilor. Autoarea, cu măiestria unei adevărate 
scriitoare, analizează sub raze X infamia lumii interioare şi cruzimea fără 
limite a chiaburilor.+% 


Câţiva ani mai târziu însă, apariţia relaxării internaţionale aducea 
un risc total contrar: 


Nuvelele publicate în ultimele luni reflectă starea proastă a prozei noas- 
tre în limba maghiară. Aceasta se traduce, pe de o parte, în caracterul apo- 
litic, pe de altă parte în continua raportare la trecut. De aici derivă slaba 
incisivitate socio-pedagogică a operelor publicate în „Igaz Sz6”40 


În anul 1955 un scriitor denunta ,familiarismul"?! sau, mai bine zis, 
spiritul de clan („familizmus” în maghiară) care domina minuscula re- 
dactie a revistei , Igaz Szó", al cărei colectiv oferea judecata „de excelen- 
tá", garantie a unor venituri mai mari pentru autor, chiar si pentru opere 
de valoare discutabilă. Noua generaţie de intelectuali, pe care partidul 
îi definea mai degrabă ca scriitori-cadre (irdkdderek), a trecut prin anii 
'50 înconjurată de o lume de privilegii materiale care contrastau, mai 
mult ca niciodată, cu condiţiile generale de viata: locuiau în vile confis- 
cate, aveau maşină şi şofer la dispoziţie, pentru deplasările de muncă se 


468 ANDJM, 1134, dosar 118/1955, „Cum se reflectă invatamintele celui de-al II-lea Con- 
gres al scriitorilor sovietici asupra muncii revistei «Igaz Szó»", raportul Comitetului 
Regional de partid, f. 116. 

469 J. Lazar, Erdélyi Vera: Büzahombár, în „Igaz Szó", 1954, 1, p. 127. 

470 ANDJM, 1134, dosar 118/1955, f. 116. 

471 Andjm, 1134, dosar 118/1955, f. 127. 


foloseau regulat de liniile aeriene interne, primeau premii substantiale 
pentru completarea inainte de termen a operei (cateodata nici macar 
terminatá).^? 

Bineinteles cá nici intelectualii nu erau exonerati de ritualul criti- 
cii publice: in timpul unei ,sedinte analitice" a Comitetului de partid al 
RAM, seful Sectiei agrare l-a acuzat pe autorul nuvelei intitulatá O bani- 
tá de gràu de confuzie ideologicá pentru cá nu a realizat bine distinctia 
dintre personajele negative si cele pozitive.^? Un tânăr poet talentat, Já- 
nos Székely, a fost certat de prim-secretar deoarece poezia sa , nu reflecta 
nici un conţinut socialist” Unica autoritate care putea acorda abso- 
livirea intelectualilor era Secţia cultură, potrivit căreia era de apreciat 
faptul că „Igaz Sz6” combătea în mod eficient „tendinţele nesănătoase 
ale scriitorilor de la Cluj care încercau să o boicoteze”* Polemica dintre 
cele două oraşe se năştea din perceperea, împărtăşită de autorităţile cen- 
trale şi care s-a dovedit adevărată în toamna anului 1956, unei relaxări 
ideologice la Cluj, un centru cosmopolit, mai deschis din punct de ve- 
dere cultural, care, în ciuda încercărilor transferare a centrului cultural 
transilvănean la Târgu Mureş, rămânea principalul punct de referinţă al 
comunității maghiare." 

Instituţia care a interpretat cu cea mai mare convingere furnizarea 
de cultură socialistă ca serviciu adus comunităţii a fost teatrul perma- 
nent de proză de la Târgu Mureş, construit în 1946 şi numit Teatrul Secu- 
iesc de Stat (Székely Allami Szinhăz). Spre deosebire de redactiile cultura- 
le, unde munceau câteva zeci de scriitori, acesta număra 132 de salariaţi, 
printre care 42 de actori (4 dintre aceştia erau chiar cetățeni maghiari, 


472 Despre profitabilitatea meseriei de intelectual integrat este clarificator următorul 
raport diplomatic maghiar. Pentru scenariul unui film schiţat în 1953, doi tineri scri- 
itori maghiari au primit un avans de 5.000 lei fiecare (echivalentul a 7-8 salarii lu- 
nare) şi promisiunea de a primi o compensație ulterioară de 22.000 lei la terminarea 
acestuia. MOL, fond XIX-J-1-k (România 1954-64, administrativ), b. 23 raport 08648, 
Bucureşti, 14 august 1954. 

473 ANDJM, 1134, dosar 118/1955, f. 92. 

474 ANDJM, 1134, dosar 118/1955, f. 94. Tatăl lui Székely a fost arestat după 1956 şi elibe- 
rat, după un an de închisoare, la intervenţia lui Gy6z6 Hajdu şi Jânos Fazekas (ACN- 
SAS, fond Informativ, dosar 2534, vol. I, f. 40). 

475 ANDJM, 1134, dosar 118/1955, f. 91. 

476 În perioada 1945-55 Universitatea Bolyai de la Cluj produsese 1.969 de licentiati. În 1955- 
56 număra 1.618 de studenti înscrişi în sistem cu frecvență. Datele din volumul omagial 
al împlinirii a zece ani de la înfiinţare: AA-VV., A kolozsvdri Bolyai Tudomânyegyetem, 
1945-1955. Állami Tanügyi és Pedagógiai Könyvkiadó, Bucuresti, 1956, p. 11-2. 


ce fuseseră reţinuţi în România după cel de-al Doilea Război Mondial). 
Condus de faimosul regizor Mikl6s Tompa şi dotat cu o distribuţie exce- 
lentă, acesta a devenit în câţiva ani nu numai instituţia de prestigiu a 
orașului, ci o mândrie la nivel naţional, deoarece demonstra că şi o zonă 
periferică putea întreţine activităţi culturale de calitate. Asupra imagi- 
nii contemporane a teatrului cităm un articol „programatic” focalizat pe 
clasica comparaţie trecut-prezent: 


Analizând istoria culturală a oraşului Târgu Mureş, constatăm că timp 
de secole, acei binevoitori care intenționau să ridice oraşul deasupra mes- 
chinului său provincialism nu au obţinut niciodată roadele scontate. Aici au 
trăit Farkas şi János Bolyai, Ferenc Mentovich, Lajos Tolnai si multe alte per- 
sonaje de vază, ce împărtăşeau aceeaşi soartă: îngropați de indiferenţă, de 
intrigi, de ipocrizia burgheză. [...] În trecutul recent era încă considerat ora- 
sul grătarelor [flekkenváros în maghiară, N.d.A.] unde nevoile culturale erau 
prea putin sau deloc satisfăcute. Dar astăzi, după nici măcar cincisprezece 
ani, cât de schimbat este oraşul acesta! Chiar si caracterul său pare să se fi 
schimbat cu totul. Doar o transformare radicală a compoziţiei sale sociale a 
reuşit să determine o schimbare de asemenea proporţii. Târgu Mureş, capi- 
tala Regiunii Autonome Maghiare, este astăzi unul dintre centrele culturale 
cele mai importante din ţară. [...] Posibilităţile, perspectivele devin din ce în ce 
mai mari şi încep să se concretizeze abia acum. Cultura noastră, socialistă în 
conţinut, națională în formă, este mai înfloritoare ca niciodată. Si toate aces- 
tea contribuie la evoluţia culturală a poporului nostru, şi la îmbunătăţirea şi 
îmbogățirea condiţiilor de viatd.** 


Împreună cu orchestra filarmonică, care, după părerea autorului, 
„formase simţul bunului-gust muzical într-un oraş în care, cu puţini 
ani înainte, muzica era monopolizată de operetă”, teatrul a familiarizat 
generaţii întregi de cetăţeni cu cultura clasică, mulțumită şi preţurilor 
accesibile: în 1959-60, un abonament varia între 14 şi 52 de lei, echiva- 
lentul a 2-5% din salariul lunar.“ Regimul comunist a încercat chiar să 
folosească teatrul ca instrument de propagandă la sate. Printre sarcini- 
le sale se numărau turneele rurale, temute de actori deoarece, în ciuda 

faptului ca erau primiti cu o incredibila ospitalitate la sate, aveau impli- 
cit ocazia să experimenteze „adevărata realitate” in care trăia popula- 
tia. În 1953, unii dintre aceştia s-au plâns unui diplomat maghiar că a 
trebuit să împartă cu ceilalţi, timp de două săptămâni, în ritmul a două 
spectacole pe zi, putina pâine si slănină pe care le-o oferiseră ţăranii, 
deoarece la sate nu există practic nimic de cumpărat.*% În timpul tur- 
neelor, denumite oficial „acţiuni de culturalizare” şi efectuate regulat în 
preajma Rusaliilor, teatrul avea sarcina de a distrage atenţia maselor de 
la „influenţa misticismului"^*! Controlul ideologic asupra producţiilor se 
exprima printr-un elaborat lanţ de cenzură care, pornind de la directorii 
teatrelor, implica Comitetul Executiv al Sfatului Popular şi Secţia cultură 
a Comitetului Regional de partid, pentru a se încheia la Secţia teatru a 
Ministerului Culturii. 

După cum reiese din periodicele anchete interne asupra eficienţei 
ideologice a instituţiilor culturale ale RAM, teatrul nu contribuia în mă- 
sură suficientă la crearea unui „nou tip de om”, eliberat de meschinăria 
prejudecatilor burgheze (deşi valorile şi formele de existență burgheze 
erau puse în scenă în cifru „critic”), pe lângă faptul că erau propuse „prea 
multe piese de succes, mai ales operete lipsite de conţinut socialist”.*% 
Prim-secretarul nu avea niciun dubiu: „Piesele reprezentate la Târgu 
Mureş trebuiau alese în aşa fel încât să contribuie la reeducarea popu- 
latiei şi a muncitorilor, deoarece oraşul are un caracter mic-burghez".49? 
Responsabilul pentru întocmirea unui repertoriu puţin aliniat obiectivu- 
lui reeducării era chiar directorul, „elementul mic-burghez”, însă irepro- 
şabil din punct de vedere profesional şi mai presus de toate „protejat de 
Bucuresti™* şi, prin urmare, de neclintit din funcţie, după cum constata 
neconsolată Secţia cultură. Partidul nu era însă mulţumit nici de artişti, 
„Slab controlati din punct de vedere ideologic”, refractari la desele şedinţe 
de autocritică şi, mai presus de toate, protagonişti ai „unei vieţi private 
care lasă mult de dorit”, făcând obiectul predilect al barfelor celorlalţi, 
micul oraş fiind un microcosmos fără secrete. În toamna anului 1955, 

criticile aduse modului de functionare a teatrului muresan au ajuns la 
Biroul Politic Regional, care a investigat modalitatile de intocmire a re- 
pertoriului, contribuţia programei teatrale „la educarea maselor in spiri- 
tul patriotismului şi internationalismului proletar”, la fel ca şi modul prin 
care se „aprofundează legăturile cu masele”.**° 

Redactorul-şef al revistei „Igaz Sz6” a identificat o periculoasă „izola- 
re etnică”, deoarece nu erau trimise niciodată registre şi experţi români — 
chiar dacă aceştia cunoşteau limba maghiară. Piesa lui Gyula Illyés, Fákl- 
yalâng, pusă în scenă cu un succes enorm în întreaga Transilvanie, era 
cam „neactuală”** în ceea ce privea tratamentul conflictului románo- 
maghiar în timpul Revoluţiei de la 1848 şi nu contribuia la „aprofunda- 
rea fraternității dintre cele două popoare”. Hajdu şi-a încheiat interven- 
tia prin enuntarea unei perspective care caracteriza întreaga concepţie 
asupra rolului RAM, care nu era doar a sa, ci şi a autorităţilor: teatrele 
Regiunii Autonome ar fi trebuit să propună un repertoriu concentrat mai 
mult pe operele scriitorilor maghiari din România, al căror subiect era 
construirea socialismului,** decât pe operele clasicilor literaturii ma- 
ghiare. Sarcina Teatrului Secuiesc era, deci, de a se propune ca motor al 
dramaturgiei maghiare în România şi, în ultimă instanţă, ca moştenitor 
al tradiţiei începute cu 150 de ani înainte la Cluj, prin înfiinţarea primu- 
lui teatru maghiar permanent. 

Ca şi consecinţă a dezbaterii, afişul-program pentru stagiunea 1955- 
56 al celor două teatre permanente oferea un curios amestec de aderenta 
ideologică (garantată prin bucăţi de import sovietic), afirmarea valori- 
lor ,nationale” maghiare şi concesii limitate fata de gusturile burgheze 
ale publicului.*% Teatrul Secuiesc a pus în scenă zeci de alte piese, prin- 
tre care Povestea unei iubiri a lui Simonov („piesa analizează problemele 
conjugale ale bărbaţilor sovietici”), Invazia lui Leonov (centrată pe istoria 
unui grup de partizani) şi Întâlnire cu tinerețea a lui Arbuzov. Piesa, care 
descria „vesela viata a oamenilor de ştiinţă sovietici",?? a reprezentat, cel 
mai probabil, garanţia autorizaţiei de a pune în scenă restul programului, 

chiar dacă Comitetul Regional de partid autorizase, pentru anul 1955-56, 
o singură piesă de producţie ,nationalá", Ínvátütoarea lui Sándor Bródy, 
care prezenta o tema destul de melancolicá: ,viata grea a unei invata- 
toare în societatea clasistá a primilor ani ai secolului al XIX-lea”. Pen- 
tru a completa repertoriul şi a îmbogăţi valența culturală, au fost folosiți 
Schiller, Rostand şi chiar şi Moliere, a cărui piesă, Mizantropul, era totuşi 
transpusă în cheie ideologică în modul cel mai savuros posibil: „Piesei îi 
lipseşte acţiunea, aceasta existând doar atât cât este necesar să creione- 
ze personajele. Aristocratul Alceste demască caracterul putred şi corupt 
al mediului sáu social”.*”! 

Chiar şi în cele şapte puneri în scenă prevăzute pentru stagiunea 
1955-56 a mai modestului teatru din Sfântu Gheorghe domina literatura 
sovietică. O excepţie a fost făcută pentru drama istorică Gâbor Aron, dedi- 
cata special — şi nu fără scopuri „didactice” — celebrului ofițer secui al gru- 
părilor susținătoare ale autonomiei din timpul Revoluţiei din 1848-49. 


Este prima dramă despre Gâbor Aron compusă după 23 august 1944 
care pune în relief caracterul popular-revolutionar al eroului, şi care, adu- 
când în scenă pe tovarása sa de viata româncă, demonstrează cum legăturile 
dezvoltate prin convietuire şi înfrățire româno-maghiară îşi găsesc rădăcini 
în trecut, la fel ca şi o lungă tradiție istorică. Acestea au fost potentate si 
făcute mai durabile de lupta comună împotriva opresorilor ambelor etnii, im- 
perialiştii austrieci.^?? 


În timp ce teatrul şi popularul cinematograf vehiculau visuri şi fan- 
tezii colective, presa cotidiană nu a reuşit niciodată să se elibereze de un 
metalimbaj ideologic şi de o sărăcie grafică de multe ori jenantă, care nu 
contribuiau deloc la popularitatea jurnalelor disponibile în număr din 
ce în ce mai mare. Cititorii potenţiali nu lipseau deloc: doar în interiorul 
RAM, poşta distribuia în anul 1956 peste 143.000 de exemplare de pro- 
duse de presă, cotidiene şi săptămânale. În fruntea clasamentului se afla 
foaia maghiară cu distribuţie naţională , Előre", distribuită în 30.000 de 
exemplare, pe loc secund se afla săptămânalul dedicat satelor, „Falvak 
Dolgozó Népe", cu 13.000 de exemplare, în timp ce locul al treilea îl ocupa 

cotidianul maghiar local „Vörös Zászló" cu circa 11.000 de exemplare.*” 
Mult mai putin citite erau insa cotidienele ín limba romana: organul ofi- 
cial de partid ,,Scinteia”, a cărui lectură făcea parte din obligaţia zilnică a 
tuturor membrilor activului, era difuzat în 9.000 de exemplare şi organul 
în limba română, publicaţia trisăptămânală „Steaua Roşie” nu ajungea la 
4.000 de exemplare. Ce se putea învăţa din presa anilor "50? Pentru ince- 
put, abonaţii nu citeau aproape niciodată ziarul în ziua în care acesta era 
tipărit: din cauza disfunctiilor sistemului poştal acesta ajungea în mâi- 
nile cititorului cu una, două sau chiar trei zile întârziere. „Vörös Zászló" 
era extrem de rudimentar şi în esenţă: doar patru foi tipărite, fără niciun 
fel de intrare de publicitate, rubrică meteo, cronică sportivă şi nici mă- 
car rubrica pentru anunţuri funebre. Până în 1956, foaia a fost domina- 
tă, în afară de ,consultatii" — de un soi de glosă bisăptămânală dedicată 
agitatorilor urbani si rurali — scrisori, cel mai adesea putin informative 
şi câteodată neintentionat comice, trimise cu scopuri diferite (aprecieri, 
plângeri, denunturi de concetáteni sau consáteni, mai ales chiaburi) de la 
circa 400 de corespondenţi voluntari, în marea lor majoritate învăţători 
sau colectivişti. Cotidianul regional a început să îşi schimbe înfăţişarea 
doar în a doua jumătate a anilor '50. În luna ianuarie a anului 1956, în 
rubrica dedicată programelor radiofonice, pe lângă cele ale Radio Bucu- 
reşti şi cele ale Radio Moscova au apărut şi acelea ale Radio Budapesta. În 
primii ani ai deceniului ’60, în ciuda permanentei virulente a substratu- 
lui ideologic, ziarul s-a transformat ca paginatie şi ca diversitate pe scară 
tematică: au apărut o rubrică permanentă de cuvinte încrucişate, o co- 
loană intitulată Noutăţi din lume, o rubrică culinară săptămânală şi una 
dedicată sănătăţii. Tot atunci au apărut şi anunţuri publicitare pentru 
festivitățile de Crăciun (mai exact, Sărbătoarea bradului) şi cele ale agen- 
tiei nationale de turism (ONT Carpaţi), care făcea din ce în ce mai frecvent 
reclamă destinatiilor ei „externe”, unica posibilitate (colectivă bineinte- 
les) de a ieşi din tara până la mijlocul anilor ’60: o călătorie organizată 
pentru Anul Nou 1959 în Ungaria, extinsă pe o durată de şase zile, costa 
1.100 lei de persoană, putin mai mult decât un salariu lunar.?* 

RAM a îndeplinit rolul unei „sere culturale” pentru minoritatea ma- 
ghiară din Transilvania. Chiar dacă reproducerea identităţii culturale a 
rămas posibilă în întreaga Transilvanie, chiar aici, în una dintre zonele 

sale cele mai îndepărtate şi înapoiate, intelectualii şi politicieni au reuşit 
să desfăşoare mult mai liber ca oriunde altundeva, chiar dacă nu complet 
nederanjati, o politică dublă: de potentare a bazelor de legitimare a regi- 
mului şi, în acelaşi timp, de promovare a identităţii maghiare. Foloseau, 
prin urmare, un soi de „discurs ambivalent” în care rigoarea ideologică şi 
prin urmare şi represiunea manifestărilor de ,nationalism" (de exemplu 
intonarea imnului sau expunerea tricolorului maghiar) se îmbinau cu 
conservarea unui substrat identitar „pur”, necompromis de proiectul de 
modernizare. 


5.4. O problemă nesolutionata: 
înapoierea economică 


Regimul comunist a moştenit în Transilvania problema înapoierii eco- 
nomice şi a subdezvoltării unei tipice periferii est-europene, pe care nici 
monarhia dualistă, nici statul român interbelic, nici a „doua administraţie 
maghiară” dintre 1940-44 nu au înfruntat-o cu seriozitate.“ Nouă locuitori 
din zece locuiau într-un context rural chiar şi după sfârşitul celei de-a doua 
conflagrații mondiale (80%, o pondere destul de ridicată fata de alte regi- 
uni din Transilvania). În anii '30, mortalitatea infantilă%% depăşea din plin 
procentul de 10% şi, în unele zone precum județul Odorhei, ajungea chiar la 
2096.9" Aceste date erau aliniate la procentele nationale româneşti (14,3% 
în 1948, unul dintre procentele cele mai îngrijorătoare la nivel european), 
dar înregistrau valori duble sau chiar triple fata de zonele mai dezvoltate 
ale Transilvaniei, precum judeţele săseşti (Sibiu, Braşov), sau Banatul mul- 
tietnic (Timişoara, Arad). Sănătatea populaţiei era periclitată de un regim 
alimentar putin variat şi de calitate din ce în ce mai proastă, precum şi de 
lipsa apei potabile, apărând bolile tipice ale subdezvoltárii: tifosul (existau 

încă sute de cazuri la un an dupa 1944 si până la jumătatea anilor ’50) si 
tuberculoza, care in 1940 ucisese în judeţele secuieşti aproape 1.000 de per- 
soane, iar în 1952, încă circa o sută doar în oraşul Târgu Mures."" 

O altă plagă istorică era reprezentată de emigrarea dictată de raţiuni 
economice mai mult decât politice. Chiar dacă putin locuită (42,7 loc./km? 
in 1930, 54,2 in 1956),5% deja de la începutul secolului XX Secuimea se 
caracteriza printr-o suprapopulare rurală estimată la o cincime din popu- 
latie. Într-o perioadă de şaizeci de ani, între 1880 şi 1941, peste 150.000 de 
persoane au migrat către centrele industriale, în primul rând către Braşov 
şi Bucureşti.5! La aceştia de adaugă refugiații, imigranții sau deportații, 
ca o consecinţă a frecventelor răsturnări politice (trei schimbări de fron- 
tieră şi de administraţie statală în mai puţin de treizeci de ani: 1919, 1940, 
1944). Rezultatul celor trei decenii de continue turbulente politice şi socia- 
le s-a concretizat în stagnarea populaţiei, combinată cu o creştere procen- 
tuală a românilor: între 1941 şi 1948 judeţele secuieşti au pierdut 34.000 
de locuitori, iar numărul maghiarilor a scăzut cu 57.000 de persoane, în 
timp ce numărul românilor a crescut cu aproape 36.000 de persoane.5%2 

Doar în 1948, o dată cu finalizarea procesului de repatriere a miilor 
de militari maghiari şi români capturați de Armata Roşie, populaţia a re- 
început să se dezvolte rapid: de la 668.983 de locuitori în 1948, la 731.387 
în 1956, pentru a ajunge în 1959 la cifra de 757.019. În 10 ani, sporul real 
al populaţiei a fost, prin urmare, de 88.000 de persoane, cu o creştere 
medie anuală de 1%. Acest rezultat a fost posibil înainte de toate datori- 
tă permanentei unui procent ridicat de reproducere naturală (la care se 
adăuga o legislaţie uşor anti-avort, nu la fel de dură ca cea impusă de Cea- 
uşescu începând cu 1966, dar la fel de restrictivă până în 1957). Aceasta 
a depăşit în perioada 1948-56 procentul mediu transilvănean în mate- 
rie (9,6 fata de 7,1 la mie), rezultatul fiind putin inferior celui național.” 
S-a observat ca anii 1948-56 au reprezentat unicul moment din istoria 
demografică a Transilvaniei ulterioară anului 1918 în care populaţia de 
naţionalitate maghiară a RAM, la fel ca şi cea a întregii Transilvanii, a 

înregistrat o rată de reproducere superioară celei a populaţiei române 
(11 fata de 10,8 la mie).50 Aceasta s-a datorat, pe de o parte, unor factori 
naturali" precum, în RAM, atingerea unui echilibru temporar între o 
rată ridicată a natalității şi o rata a mortalităţii în continuă diminuare, pe 
de altă parte, efectelor benefice ale autonomiei şi drepturilor lingvistice 
şi culturale asupra spiritului public al populaţiei maghiare. În anii urmă- 
talitatea generală a scăzut la 8,8 la mie şi la fel şi cea infantilă, care doar 
în 1944 ajunsese la 20%; se atestau, prin urmare, la doar cincisprezece 
ani distanţă, 5,8 procente - valoare inferioară nu doar mediei nationale, 
dar şi celei din state precum Polonia, lugoslavia, Bulgaria şi Portugalia.5% 
Mortalitatea infantilă varia însă în măsură semnificativă în funcţie de 
raioane: în timp ce în reşedinţa de regiune Târgu Mureş, sediul clinicilor 
universitare, era atestată în 1958 o pondere de 4,2%, într-un raion perife- 
ric precum Tárgu-Secuiesc proporţia atingea inca 10%.50% 

La creşterea demografică a contribuit şi abandonarea traditionalei 
strategii migratorii (datorată şi imposibilității de a schimba rezidența 
după voie). În anii 1948-56 au părăsit teritoriul RAM doar 2.505 persoa- 
ne, în timp ce circa o mie au venit din alte regiuni.*” Fluxul migrator al 
celor care s-au transferat din RAM in ,orasele socialiste", adicá in cen- 
trele Transilvaniei meridionale, in care se concentra industria minierá si 
complexul militar-industrial, a rámas un fenomen circumscris statistic. 

Exigenta unei transformári radicale a tesutului socioeconomic secu- 
iesc a fost afirmata de propaganda, care dádea voce incriminárilor de la 
periferie fata de daunele facute la nivel central si condamna emigrarea 
pe plan moral: „O parte nu mică din cei care au emigrat din Secuime s-a 
compromis complet şi s-a declasat amestecându-se în meandrele pes- 
tilentiale ale metropolelor capitaliste”.5% Propaganda nu mintea deloc 
in acuzatia de inertie si abandon pe care o aducea diferitelor regimuri 
postbelice: conştientizarea înapoierii a indus o percepere favorabilă sau 
neutră a proiectului egalitar comunist chiar şi la indivizi ideologic dis- 

tanti fata de marxism-leninism, pe baza unui postulat milenarist comun, 
impregnat de orgoliu identitar. Promisiunea ca pentru a supravietui po- 
pulatia nu ar mai fi avut nevoie sa migreze prefigura noul guvern ca pur- 
tator al unui autentic proiect social. RAM era perceputa de propria sa 
populatie maghiara drept insula unde se putea avea o existenta relativ 
normală într-o perioadă istorică frământată. A migra din RAM înspre 
centrele cu o industrializare rapidă presupunea un puternic risc de asi- 
milare, chiar dacă până în 1960 în Transilvania nu a fost atacată politica 
de şcolarizare, datorită căreia funcționau pretutindeni şcoli separate sau 
secţii cu limba de predare maghiară. 

O dată cu rapida creştere demografică înregistrată în anii '50 şi cu 
începutul colectivizării, suprapopularea rurală a devenit o problemă 
socială din ce în ce mai gravă. Mişcarea migratoare a fost în marea ei 
majoritate internă, exprimându-se printr-un clasic fenomen de urbani- 
zare. În 1948, abia 15% dintre locuitorii RAM îşi aveau reşedinţa la oraş 
şi jumătate dintre aceştia, circa 50.000, erau concentrați la Târgu Mureş. 
În 1959, ponderea lor ajunsese la 30%. Deşi rata de creştere din RAM a 
depăşit media transilvăneană,*% nu era vorba de o creştere excepțională, 
deoarece urbanizarea a reprezentat în anii socialismului un fenomen ge- 
neral, după cum arată următorul tabel: 


TABELUL 5.1 
Evoluţia populaţiei urbane în România (1930-66) 
Locuitori în Locuitori în localităţi 
context urban suburbane 
N. % N. Locuitori N. % Variația % 
oraşe dela oraş a mediei anuale 

1930 3.051.253 21,4 142 2.865.027 186.226 1,3 2,19 
1948 3.713.139 23,4 153 3.486.995 226.144 1,4 - 0,36* 
1956 5.474.264 31,3 171 4.746.672 | 727.592 42 3,10 
1966 7.305.714 38,2 183 6.220.089 1.085.625 5,6 2,72 


*In perioada 1941-48 
Sursă: E. A. Varga, Fejezetek a jelenkori Erdély népesedéstórténetéból, Püski, Bu- 
dapesta 1998, p. 183. 


509 Anuarul statistic al Regiunii Autonome Maghiare 1960, op. cit., p. 29. 


Cazurile cele mai relevante privesc orasul Stalin/Brasov, care in- 
tre 1948-66 si-a dublat populatia (de la 83.000 la 163.000 de locuitori), 
si alte centre mai mici ca Hunedoara, polul siderurgic al Transilvaniei 
meridionale, unde in 1956 doua treimi din populatie erau alcatuite din 
tineri muncitori de sex masculin, sau orasele miniere Petrosani si Zer- 
nesti, care si-au multiplicat de trei sau chiar de patru ori populatia doar 
în intervalul 1948-56.510 

Întorcându-ne la Regiunea Autonomă Maghiară, între anii 1951-57 
au migrat de la sate în centrele urbane 46.569 de persoane;?!! fluxul a fost 
susținut între 1951-54, pentru a se opri în următorii trei ani, când colecti- 
vizarea a fost temporar suspendată. În ciuda migraţiei interne, populaţia 
rurală a rămas foarte stabilă în anii '50: de la 566.000 în 1948 a coborât 
la 522.000 la sfârşitul anului 1956, însă aceste date trebuie analizate cu 
atenţie. Dacă la cei 522.000 de locuitori ai satelor propriu-zise îi adăugăm 
pe cei 45.000 de locuitori ai aşa-ziselor „localităţi asimilate oraşelor”, ob- 
ținem aceleaşi date ca în 1948. Populaţia rurală s-a micşorat într-adevăr 
proportional, dar nu în termeni absoluti.5?? În anii "50, un alt factor care a 
descurajat afluenta către oraşe a fost lipsa de coordonare logistică cu care 
s-a iniţiat transformarea violentă a societăţii. Absența unor programe de 
construcţii populare masive a generat, în cea mai mare parte a centre- 
lor urbane, o lipsă cronică de locuinţe, care atinsese limite intolerabile 
la sfârşitul deceniului.” Unicul program de construcţii, început în prima 
jumătate a anilor '50, se baza pe încurajarea iniţiativei private, prin con- 
cesiunea, aprobată de Consiliul de Miniştri pe data de 3 decembrie 1953, 
a unui împrumut pe douăzeci de ani cu dobândă moderată pentru unele 
categorii privilegiate, precum muncitorii fruntaşi şi colhoznicii. Iniţiativa 
a avut succes doar în oraşul Târgu Mureş, unde în zece ani au fost con- 
struite peste 1.500 de case individuale, care au format un nou cartier rezi- 
dential în proximitatea centrului oraşului. Pe de alta parte, cetăţenii obiş- 
nuiti, care nu erau incluşi în categoriile „privilegiate”, au văzut cum pana 


510 Recensământul populației din 21 februarie 1956, vol. II, Structura demografică a popula- 
tiei, Direcţia Centrală de Statistică, Bucuresti, 1960, p. XX. 

511 Monografia, p. 81. 

512 În 1955 au fost înregistrate în RAM 147.370 de „societăţi agricole”, dintre care 90% 
erau „private”, administrate de o singură familie. In 1959, numărul familiilor a cres- 
cut la 151.187, dintre care trei sferturi intraseră deja în sectorul socialist (Anuarul 
statistic al Regiunii Autonome Maghiare 1960, op. cit., pp. 71-3) 

513 S.Fuchs, Din istoria transformării socialiste a oraşului Tg. Mureş, în „Studii şi articole de 
istorie”, 1964, pp. 355-74. 


la sfarsitul deceniului spatiul locativ pe cap de locuitor s-a redus de la cei 
8m? prevázuti de lege la 4,1m?(Targu Mureş), sau chiar la 3,5m" (Iasi).°4 

Lumea rurală reactionase la primul val al colectivizării, refugiindu- 
se în autosubzistenta. În doar doi ani, între 1951 si 1953, numărul por- 
cinelor din RAM a crescut de la 103.000 la 250.000.5:5 Spre deosebire de 
Ungaria, autorităţile comuniste române au permis țăranilor o marjă de 
toleranţă în ceea ce privea practicile semilegale ce le putea permite să 
supravieţuiască pagubelor economice (exproprierea terenurilor şi a mij- 
loacelor de producţie) ce le fuseseră cauzate de politica agrară promovată 
de sistem. Ceea ce i-a forțat pe ţărani să abandoneze satele a fost, deci, 
discriminarea fiscală, care îi constrânsese să îşi diversifice propriile ac- 
tivitati pentru a putea supraviețui (în 1956 a şasea parte din populaţia 
rurală nu se mai ocupa oficial de agricultură), şi, bineînţeles, cel de-al 
doilea val de colectivizare, definitiv de altfel, dintre anii 1958-62.5" 

Dezvoltarea asteptata şi necesară nu a fost simțită, în cea mai mare 
parte a ţării, până pe la jumătatea anilor '60, şi chiar şi în Secuime mo- 
dernizarea şi progresul economic au apărut obsesiv doar în retorica ofi- 
cială. În realitate, anii 50 au fost marcați de două planuri cincinale, care 
au urmat celor anuale din 1949 şi 1950. La fel ca şi în celelalte tari comu- 
niste, planul cincinal dintre 1951-55 a concentrat şi în România aproape 
toate investiţiile în industria grea şi mai ales în sectorul militar, care, în 
perioada de trei ani cuprinsă între 1951-53, a ajuns să absoarbă 20% din 
resursele destinate economiei. La dezvoltarea polilor industriali, în afară 
de Bucuresti si zona petroliferă de la Ploieşti,5!” au fost privilegiate două 
zone în care erau disponibile resurse şi manoperă (zona din jurul Braşo- 
vului şi bazinul carbonifer al Jiului). 

Cel de-al doilea plan cincinal (1956-60), lansat în decembrie 1955 
cu ocazia celui de-al II-lea Congres al partidului, nu a adus modificări 
substantiale față de modelul de dezvoltare definit de planul precedent. 
Rata anuală a investiţiilor s-a menţinut la un nivel înalt (în medie 19,7%) 
în timp ce resursele destinate agriculturii nu depáseau 12-13%. Sprijinit 
de consilierii economici sovietici, guvernul s-a axat pe dezvoltarea sus- 


514 ANDJM, 1134, dosar 240/1959, p. 90. 

515 Anuarul statistic al Regiunii Autonome Maghiare 1960, vol. II, op. cit., p. 116. 

516 Recensământul populaţiei din 21 februarie 1956, vol. II, op. cit., pp. 320-1. 

517 Analiza cea mai completă asupra dezvoltării economiei române în deceniile socia- 
lismului rămâne cea a lui T. Réti, G. Hunya, A. R. Stile (coord.), România 1944-1990. 
Gazdaság - és politikatörténet, Medvetânc-Atlantisz, Budapesta, 1990, pp. 36-7. 


ţinută a unor zone alese. În perioada 1953-60, doar capitala a absorbit 
în medie 15,6% din investiţii, urmată de regiunile Bacău (11,4) şi Ploieşti 
(9,4). Unicele zone transilvănene suprafinantate au fost Hunedoara si 
Brasov.?? Analiza repartitiei geografice a investiţiilor demonstrează fap- 
tul că dezechilibrele economice dintre diferite zone ale ţării, deja vizibile, 
s-au accentuat ulterior, afectând în special patru regiuni nord-transilvă- 
nene (Cluj, Baia Mare, Oradea, RAM), care în 1956 numărau 3.561.770 lo- 
cuitori, din care 1.265.402 (35,6%) de naţionalitate maghiară.” Acestea 
au beneficiat în perioada luată în considerare de un procent de 12%, echi- 
valentul a abia jumătate din necesarul lor demografic. În ciuda tradiţiilor 
industriale ale unor centre urbane discriminate de planificare, a devenit 
evident că responsabilii cu economia continuau să aibă puternice rezer- 
ve (la fel ca şi în perioada interbelică) — dictate de considerente de secu- 
ritate interna — în efectuarea de investiţii majore în zonele considerate 
„de risc”, adiacente graniţelor romano-maghiare şi populate în marea lor 
majoritate de elemente alogene. 

Deşi poziționată în centrul ţării, RAM a fost considerată drept zonă 
neprioritară din punct de vedere economic; în ciuda procentului de 4,2% 
din populaţie, i-a fost atribuită o cotă medie de investiţii de 2,7%, date 
aliniate zonelor Iaşi şi Suceava, caracterizate de o structură încă şi mai 
arhaică. Investiţiile în RAM au fost concentrate pe realizarea întreprinde- 
rilor de stat, neglijând exigenţele locale precum îmbunătăţirea reţelei de 
comunicații.” Investiţia cea mai ambițioasă a fost centrala termoelectri- 
că Steaua Roşie, de 75 MW, pusă în funcţiune în luna aprilie 1954 cu par- 
ticiparea specialiştilor sovietici. Pe tot parcursul deceniului '50, aceasta 
a furnizat 15% din totalul producţiei româneşti de energie electrică,?! 
devenind imediat floarea de la butoniera proiectului de modernizare, 
deoarece a permis electrificarea zonelor rurale ale RAM.52 Construită 


518 Elaborare a datelor din Anuarul statistic al Republicii Socialiste România, Direcţia Cen- 
trală de Statistică, Bucureşti, 1966, pp. 384-5. 

519 Recensământul populaţiei din 21 februarie 1956, vol. II, op. cit., pp. XXXIV-XXXV. 

520 Pentru a acoperi cei 125 de kilometrii ce separau Târgu Mureş de Cluj acceleratul 
făcea patru ore cu schimb de locomotivă la Războieni. Reşedinţa RAM avea o unică 
legătură feroviară cu Bucureştiul, un rapid de noapte; călătoria de 500 de kilometri 
dura treisprezece ore. Date despre orarul Căilor Ferate în VZ, 2 iunie 1956. 

521 Monografia, p. 65. 

522 Chiar şi acest proiect a avansat din păcate cu mari întârzieri. Până în 1944 fuseseră 
electrificate doar 31 din cele aproape 700 de sate ale RAM; în cincinalul următor 
numărul lor ajunsese abia la 98 (Monografia, p. 66). 


in etape fortate din motive de prestigiu politic, centrala s-a distins prin 
defecţiuni repetate, acumulând în doar doi ani de funcţionare treizeci si 
şase de avarii şi douăzeci şi cinci defecţiuni. Episodul cel mai grav, explo- 
zia în cuptorul celei de-a doua turbine din 24 iunie 1955, a cauzat victi- 
me, grave pagube materiale şi — nu în ultimul rând - demiterea în masa 
a opt specialişti, toti români, acuzaţi de directorul maghiar de sabotaj, la 
fel ca şi o epurare ce a implicat responsabilii Ministerului Energiei.523 

Erorile din domeniul economiei erau de asemenea proporții încât nu 
puteau constitui un secret pentru cei aflaţi în preajma puterii. În 1957, 
preşedintele Comitetului de Stat al Planificării, Gaston Marin, a explicat 
fără rezerve unui diplomat maghiar că multe dintre dificultăţile produc- 
tive relationate centralei Steaua Roşie erau datorate unei erori de natu- 
ră tehnică. Geologii garantaseră eronat că centrala electrică ar fi dispus 
timp de decenii de enorme resurse de gaz natural, care după doi ani de 
la construirea acesteia se terminaseră brusc. Proviziile erau furnizate de 
o conductă lungă de 30 km, construită în grabă, din raţiuni de prestigiu 
politic şi fără a lua in considerare costurile.524 

Aceleaşi contradicții între discursul oficial şi situaţia reală puteau 
fi constatate si în ceea ce privea stabilimentul Simó Geza de la Târgu 
Mureş, definit ceremonial drept „cel mai mare din Europa centrală”.52% 
Complexul apăruse în 1949 prin exproprierea şi fuziunea a cinci fabrici 
de mobilă, proprietate a două familii evreieşti (Szekely si Réti) care au 
emigrat ulterior în Israel. Numită după un reprezentant al mişcării clan- 
destine, „noua” fabrică de mobilă deţinea 345 de angajaţi şi producea pu- 
tin mobilier de calitate. În 1960, numărul angajaţilor ajunsese la 2.000, 
transformând-o în cea mai importantă fabrică din oraş — însă creşterea 
personalului nu a fost însoţită de nicio investiţie tehnologică importan- 
tă. După cum sublinia un raport diplomatic maghiar asupra dezvoltării 
economice a RAM, între 1949 şi 1959 statul investise în fabrica de mobilă 
20 de milioane de lei, 1% din investiţiile totale în regiune, de altfel mo- 
deste. „Faţă de cât sunt de mândri de fabrică, este o sumă de-a dreptul 


523 ANDJM, 1134, dosar 143/1956, raport asupra activităţii centralei termoelectrice Stea- 
ua Roşie, Târgu Mureş, 9 aprilie 1956, f. 339-50. 

524 MOL, fond XIX-]-1-j (România 1954-64, corespondenţa secretă), b. 12, raport 001088, 
„Convorbire cu preşedintele Comitetul de Stat al Planificării”, Bucureşti, 12 februarie 
1957. 

525 „Nepujsâg”, 15 octombrie 1949. Cele cinci întreprinderi (în realitate ateliere meşteşu- 
găreşti) fuseseră naţionalizate în luna ianuarie 1949, printr-un decret al Ministerului 
Industriei. 


ridicola” - comenta sarcastic într-un raport consilierul economic al am- 
basadei maghiare. De-a lungul intregului deceniu ’50, fabrica de mobila 
a continuat să funcţioneze ca structură artizanală, şi munca pe banda 
automatizată nu era prevăzută în nici o etapă a producției:5% Dificultati- 
le în garantarea aprovizionării constante cu materie primă, adică lemn, 
constrângea directiunea firmei să impună muncitorilor un ritm de mun- 
că „flexibil”: dacă exista material suficient erau încurajați să depăşească 
planul de producţie zilnic, în timp ce în perioadele în care aprovizionările 
cu materie primă erau nesubstantiale le erau acordate, neoficial, zile de 
concediu plátite.? Un alt defect structural era constituit de diviziunea 
muncii între departamentele care produceau mobilier destinat comer- 
cializării interne şi cele programate pentru export. Către sfârşitul anilor 
'50, fabrica Sim6 Geza producea circa 50.000 de piese de mobilier pe an, 
din care o zecime era destinată exportului, mai ales în Uniunea Sovietică. 
În timp ce preţurile destinate pieţei interne necesitau abia 30 de ore de 
muncă, cele - mult mai înalt calitative — destinate pieţei externe necesi- 
tau cel puţin 300. Mobilierul dedicat expres noului strat social al munci- 
torilor era atât de slab calitativ încât a provocat protestele cititorilor, în 
asa fel încât chiar şi cotidianul regional , Vörös Zászló" a fost constrâns 
să se ocupe de acest lucru într-un scurt articol de critică constructivă 
intitulat Să fabricăm mobilier de mai bună calitate”?! 

Deşi producţia industrială totală a fabricilor din RAM a crescut în 
anii 1950-58 de mai mult de trei ori şi jumătate, depăşind cu 15% ritmul 
de creştere national,°”? expansiunea diferitelor sectoare industriale în 
RAM nu a fost deloc omogenă: producţia de energie electrică a crescut, 
de exemplu, de 400 de ori, în timp ce cea a zahărului s-a limitat la o mo- 
destă dublare, incapabilă să satisfacă exigenţele alimentare ale unei po- 
pulatii în crestere.?? Industria bunurilor de consum (ustensile, produse 


526 MOL, fond XIX-]-1-j (România 1954-64, corespondenţa secretă), b. 10, raport 008282, 

a necesitat timp şi cheltuială. 

528 Gyártsunk jobb minőségű bútort, în VZ, 14 septembrie 1958. 

alimentare) a fost constant sacrificata in favoarea industriei grele si RAM 
a contribuit la economia nationala cu o cota de bunuri mai mare fata de 
cea consumată in loco. Cu o nuanţă malitioasa putin apreciată in capita- 
la, planificatorii locali au observat că aceasta producea în 1958 14,6% din 
întregul coeficient român de energie electrică, din care consuma doar 
2,7%, în timp ce restul de 12% era „exportat” în regiunile limitrofe. În 
anul următor, 1959, în RAM procentele de producţie au fost: 14,4% pentru 
unt, 10,7% zahăr, 13% tutun, 6,5% carne.?! Ținutul Secuiesc participa 
din ce în ce mai mult la dezvoltarea economică a ţării (3,4% din producţia 
industrială globală în 1955, 3,8% în 1958), în ciuda faptului că nu bene- 
ficia de bunăvoința planificatorilor. Bazele de dezvoltare au rămas, însă, 
traditionalele exploatări ale resurselor naturale cu care aceasta era do- 
tată, în primul rând patrimoniul de păduri şi, în al doilea rând, folosirea 
sistematică a muncii neremunerate, oferită fie de munca forţată la care 
fuseseră constrânşi multi deţinuţi politici şi „normali”, fie de munca re- 
crutilor militari. Potrivit unei estimări, doar în RAM existau circa 14.000 
de recruți maghiari, ce proveneau din categorii sociale considerate ne- 
demne de încredere, care fuseseră obligați să petreacă lunga perioadă 
de serviciu militar (de trei ani în prima jumătate a anilor '50, de doi ani 
în timpul anilor ’60) la muncă forţată, mai ales în industria minieră si 
în construcții, care era obligatorie şi în general neremunerată.5*? Potrivit 
aceloraşi autorităţi locale, între anii 1952-60 doar mâna de lucru „volun- 
tară” şi autoimpozitarea colectivă a permis realizarea, fără obligaţii fata 
de stat, a lucrărilor de interes public cu care se lăuda propaganda oficială: 
249 de clădiri şcolare, 341 de Case de Cultură, 310 poduri, zeci de kilome- 
tri de străzi, electrificarea a numeroase sate.**? Analizând datele preluate 
din recensământul general din luna februarie a anului 1956, considerat 
credibil din punct de vedere metodologic chiar şi de către demografia 
maghiară, notăm că naționalitatea „titulară” în Regiunea Autonomă 
Maghiară nu a beneficiat de niciun privilegiu social real. 


531 Monografia, p. 65. 

TABELUL 5.2 
Compozitia sociala a grupurilor etnice din RAM (1956, %) 


Popu- Mun- Func- Meste- Col- Cultiva- Mestesugari 

latie citori tionari sugariin hoznici toriindi- şi comerci- 

coopera- viduali ^ anti auto- 
tive nomi 
Total 100,0 26,0 11,3 1,6 6,2 50,3 3,5 
Romani 20,1 210 141 0,6 3,6 58,2 1,8 
Maghiari 77,3 26,6 10,4 19 7,0 49,5 3,6 


Sursă: R.K. Nyárády, Erdély népesedéstórténete, Központi Statisztikai Hivatal 
Levéltára, Budapesta 2003, pp. 119-21. 


Maghiarii erau suprareprezentati ín asa-zisele , categorii sociale” ale 
muncitorilor, colectivistilor si mestesugarilor, dar puternic subreprezen- 
tati — în ciuda prezenţei RAM - printre ,functionari", adică stratul social 
care, mulțumită unei instruiri superioare, beneficia de mai multe posi- 
bilitati de mobilitate socială. Tendinţa unei proletarizări mai accentuate 
a populațiilor alogene reiese si din datele înregistrate la nivel national 
de acelaşi recensământ din 1956: îşi pierduseră proprietatea latifundia- 
ra, adică lucrau în gospodării colective, 18,7% dintre țăranii germani si 
aproape 9% dintre cei maghiari, dar numai 3,8% dintre cei români. La 
oraş, figurau ca muncitori 53,7% dintre locuitorii de origine maghiară şi 
62,3% dintre cei de origine germană, în timp ce procentul în rândurile 
populaţiei de origine română se oprea la doar 46%.5% Aceste date trebuie, 
bineînţeles, analizate în spirit critic. Categoria socială, atribuită mai mult 
sau mai puţin aleatoriu de către statistica de stat unui grup profesional, 
nu oglindea întotdeauna statusul real. Aceste date, confirmate de cele re- 
lative „sectoarelor profesionale”, erau oricum ilustrative pentru 60% din 
populaţia clasificată ca fiind activă, pentru direcţia luată de proiectul de 
integrare socială a minorităţilor prin restratificare, ce fusese conceput 
iniţial pentru populaţia evreiască. 

Să analizăm acum structura etnică şi profesională a populaţiei ur- 
bane din RAM. La recensământul din 1956, marea majoritate a celor 
208.000 de locuitori era de origine maghiară (77,1%), urmată de români 
(19,7%), evrei (1,4%) şi germani (0,6%). Paravanul autonomiei a permis 
amânarea până în a doua jumătate a anilor "60 a procesului de „ro- 

mânizare” masivă a oraşelor, evidentă in restul Transilvaniei, unde mi- 
grarea către centrele urbane stimula nu doar nivelarea socială, dar şi 
omogenizarea etnică. După cum demonstrează Tabelul 5.3, între anii 
1948 şi 1966 populaţia urbană românească a crescut în întreaga Tran- 
silvanie cu 310% (de la 547.000 la 1.696.000), iar cea maghiară cu abia 
61,4% (de la 435.000 la 702.000), în timp ce cea germană a crescut în 
măsură şi mai nesemnificativă. În consecinţă, componenta româneas- 
că a reuşit să răstoarne în favoarea sa raportul de forţe, mai ales în 
centrele urbane. 


TABELUL 5.3 
Compoziţia etnică a populaţiei urbane în Transilvania (1930-66, %) 
1930 1948 1956 1966 1930-66 1948-66 


Maghiari 379 39,7 31,6 26,8 - 11,1 - 12,9 
Români 35,0 50,0 56,2 64,7 + 29,7 + 14,7 
Germani 13,2 6,8 8,1 6,3 - 6,9 -0,5 
Evrei 10,4 2,1 2,2 < 1,0 - 10,0 ca. - 1,5 ca. 


Sursa: ivi. Pp. 274-5. 


În ciuda dominaţiei demografice maghiare persistente in RAM, 
tradiționala suprapunere între piramida etnică şi cea socială tindea să 
dispară, urmând tendinţele nationale. Românii emergeau printre ,gu- 
lerele albe” (34,5 % din populaţia activă, fata de cei 25% din rândul ma- 
ghiarilor), în timp ce aceştia din urmă erau amplu suprareprezentati 
in categoria muncitorilor de rând (46,4 % maghiari, 34% români).5% 
Maghiarii au reuşit să păstreze o certă predominanta doar într-un sin- 
gur sector ocupational, acela al mestesugarilor, asa-zisii „mici comer- 
cianti", care formau traditional scheletul societăţii mic-burgheze: frec- 
ventau cercuri recreative şi sportive, erau abonaţi la presă, posedau 
aparate de radio, în unele cazuri chiar mijloace de transport private 
(mai ales biciclete, mai rar motociclete şi automobile). Dar până la sfâr- 
şitul anilor '50, impozitarea dură şi continuele presiuni exercitate din 
partea autorităţilor pentru ca aceştia să îşi înceteze activitatea pentru 
a se aduna în cooperative au contribuit la diminuarea drastică a nu- 
mărului acestora. 


536 Idem, p. 321. 


În termeni socioeconomici, autonomia a fost o experienţă destul de 
modestă. Tinerilor cu potenţial, ce proveneau dintr-un mediu social să- 
rac, regimul le oferea posibilitatea unei rapide ascensiuni sociale. Pentru 
copiii muncitorilor sau angajaţilor comunali din Târgu Mureş admişi la 
facultate se deschidea intrarea în cadrul profesiilor de medicină şi farma- 
ceutică, rezervate până la cel de-al Doilea Război Mondial descendenților 
claselor sociale superioare. Acelaşi lucru era valabil şi pentru studenţii de 
la distanţă ai Universitatilor din Cluj, Bolyai şi Politehnică: în anii '50 mai 
multe mii de licentiati de primă generaţie au intrat în ciclul productiv, 
nu doar ca ingineri, ci şi ca avocaţi, economişti, jurnalişti, contabili, pre- 
cum şi ca funcționari ai aparatelor locale de partid sau ale nomenclaturii 
centrale. Doar în oraşul Târgu Mureş numărul licentiatilor a crescut de 
la 1.115 în 1930 la 2.749 în 1962, dintre care 1.119 profesori şi învăţători, 
518 medici, 505 ingineri şi 408 „oameni de ştiinţă si artişti”.5” Datorită 
faptului că, totuşi, în timpul celor treizeci de ani populaţia de la oraşe 
a trecut de la 38.000 la 73.000 de locuitori, creşterea numărului de li- 
centiati era relevantă în termeni absoluti, nu însă şi din punct de vedere 
proportional. În 1956, procentul licentiatilor din interiorul RAM era mult 
inferior mediei nationale (5.439 de persoane, 0,7% din populaţie, fata de 
1,2%).%8 Dacă analfabetismul de masă a fost eradicat mulţumită cam- 
paniilor masive de alfabetizare realizate în rândurile populaţiei adulte, 
şcolarizarea însoţită de dezvoltare industrială şi economică a generat, 
în preajma anilor 1958-59, un surplus semnificativ de forte de muncă. 
În ciuda faptului că statisticile naţionale nu înregistrau şomajul, oficial 
eliminat de către regim, analiza situaţiei economice, care a însoţit planul 
regional de dezvoltare între anii 1960-65, a revelat faptul că în anul 1959 
erau şomeri 4.500 de persoane şi pentru anul 1960 se prevedea o creştere 
a numărului celor fără locuri de munca până la 15.000, ca şi consecinţă a 
abandonării satelor de către tarani.>°” 

Prin urmare, progresul în ceea ce privea durata şi calitatea vieţii nu 
s-a tradus în Regiunea Autonomă Maghiară într-un proiect organic de 
dezvoltare economică, ci într-o „pseudo-modernitate” culturală tipică 
societăţilor de tip sovietic.5* În afară de controlul tendinţelor centrifu- 

ge, Bucurestiul si-a concentrat atentia asupra unor sectoare conexe nu 
productiei, ci unui nou fenomen de masa, petrecerea timpului liber. Nu 
doar ascultarea radioului, ci si mersul la cinematograf, la restaurant sau 
la stadion, vizionarea unui spectacol de teatru sau audierea unui concert, 
participarea la o excursie şi, începând cu anii "60, participarea la , magia" 
ritului televiziunii: viata cotidiană s-a îmbogăţit cu oportunităţi inedite la 
preţuri de cele mai multe ori accesibile. De pe la sfârşitul anilor '50, chiar 
şi presa a început, cu precautiile de rigoare, să vehiculeze norme şi valori 
nu foarte diferite de cele ale orăşenimii burgheze, demascate de literatura 
proletcultistă. Într-o parabolă din „Vörös Zászló", unui om prost îmbrăcat 
şi rău mirositor îi este refuzată intrarea într-un restaurant, la care acesta 
protestează: „Cum, nu mă lăsaţi să intru, pe mine, un proletar? Unde vă 
este democratia?”. Ospatarul îl însoţeşte acasă, unde acesta se bărbiereşte 
şi se schimbă, fiind răsplătit cu servicii impecabile la reîntoarcerea sa în 
restaurant." Au fost începute adevărate campanii de educare în ceea ce 
privea igiena intimă (începând cu spălatul mâinilor înainte de a te aşeza 
la masă), la fel ca şi împotriva „comportamentelor antisociale”: huliganis- 
mul sportiv (mai cu seamă cel cu substrat etnic), obiceiul ritual al duelu- 
rilor la ţară, cerşetoria, prostituţia, alcoolismul. Tipul „proletarului” ideal 
sub toate aspectele a fost încetul cu încetul înlocuit de canoane pedagogi- 
ce mai tradiţionale, sau chiar de articole apologetice, precum acela alunui 
cronicar sportiv care îşi mustra cititorii spunând că comportamentul pe 
câmpul de joc sportiv sau în gradene determina adevărata diferenţă din- 
tre morala burgheză şi cea socialistă. În timp ce burghezul este motivat 
de egoism utilitar („Cumpăr bilet, deci fac ceea ce vreau”), „noul tip de 
om” trebuie să înțeleagă chiar şi momentul sportiv drept o ocazie de a se 
maturiza politic şi de a se pune în folosul colectivitatii. 

Dincolo de „structura” ideologică, direcţia concepută de RAM nu s-a 
finalizat major în proiectul — ostentativ reclamat, însă îndelung neaplicat 
- de modernizare economică, cât mai degrabă în faurirea unui ecosistem 
cultural în care, mulțumită bilingvismului tolerat informal de minorita- 
tea română locală, traditionalele bariere etnice se atenuau, permițând 
tuturor să ia parte la cotidianul vieţii moderne: unii ca „titulari” ai regi- 
unii, ceilalţi ca beneficiari ai proiectului de ,nationalizare", promovat de 
regim o dată cu fractura reprezentată de revoluţia din 1956. 


541 Proli vagyok, în VZ, 13 aprilie 1958. 


6. Impactul revoluţiei 
maghiare din 1956 


6.1. O liberalizare controlată 


Al XX-lea Congres al PCUS a regăsit România comunistă într-un 
moment de profunde transformări. În luna decembrie a anului 1955, al 
doilea Congres al PMR îl consacrase pe Gheorghe Gheorghiu-Dej ca lider 
necontestat al unui regim care în cursul acelui an dăduse naştere renati- 
onalizării culturii oficiale şi făcuse o primă încercare pentru a se elibera 
de sub tutela Uniunii Sovietice. În august 1955, în urma unei hotărâri 
a Biroului Politic al CC, Gheorghiu-Dej a propus Moscovei să îşi retragă 
trupele ce se aflau pe teritoriul României, a căror prezenţă ar fi pierdut 
oricum orice valență strategică în urma semnării tratatului de pace cu 
Austria, ce a avut loc la data de 15 mai." Fără a-şi ascunde surprinde- 
rea, în data de 7 noiembrie Chrusc&v a consimţit la retragere, în cadrul 
unei mai ample strategii de relaxare internationala.**? Un alt motiv de 
optimism pentru grupul director condus de Dej a fost cauzat de recuceri- 
rea unei margini de manevră în domeniu economic, obținută prin inter- 
mediul desființării Sovromurilor, ale căror bunuri au devenit proprietatea 
statului. Început în anul 1954, procesul a fost finalizat, printr-o ciudată 
coincidenţă, în ajunul revoluţiei maghiare, pe data de 22 octombrie 1956, 
când regimul de la Bucureşti a intrat în posesia Sovromquart şi în posesia 
strategică a Sovrompetrol.5% 

Prezenţa sovietică, concretizată în mii de soldaţi şi sute de consilieri 
politici şi agenţi ai KGB şi ai echivalentului său militar GRU, ce fuseseră 
dislocati în fiecare minister, aparat de partid şi chiar în fiecare dintre 

cele şaisprezece regiuni,?? stimula din partea românească o intoleranta 
în continuă creştere, care nu ascundea însă disensiunile emergente în 
anii '60, ci, mai degrabă, dorinţa de a se elibera de o legătură considerată 
deja invadentă. După ce partidul a fost „epurat”, a fost lichidat fenomenul 
banditismului şi s-a început institutionalizarea unui sistem guvernat în 
primii ani doar prin teroare, Gheorghiu-Dej a început să construiască — 
fără a elabora pe moment o ideologie națională bine definită — un Stat do- 
tat, în perspectivă, cu gradul maxim de autonomie ce putea fi conceput 
în interiorul unei sfere de influenţă sovietică. 

leşirea din represiunea politică a pus bazele ulterioarei extinderi 
a consensului. În cursul anului 1955, media prizonierilor deţinuţi este 
atestată la cifra de aproximativ 6.000, fata de cei 40-50.000 înregistraţi 
între 1949-53,5% şi în acelaşi an a fost desființată instituţia „pedepsei ad- 
ministrative”, introdusă în 1950, prin care se făcea posibilă încarcerarea 
sau trimiterea la câmpuri de muncă a unui presupus opozant pentru o 
perioadă cuprinsă între unu şi cinci ani, fără niciun fel de condamnare 
formală.5 În 1956, arestările efectuate de către diferitele departamente 
ale Securităţii au înregistrat nivelul minim din 1948 (110 în aprilie, 90 în 
iulie, 63 in august) şi chiar şi numărul celor condamnaţi de curţile marti- 
ale, 1.421, a fost cel mai scăzut din perioada de cincisprezece ani cuprin- 
să între 1948-62. Securitatea şi întregul aparat al Ministerului de Interne 
au fost supuse, la începutul anului 1956, unui dur proces de reorganizare: 
mii de ofițeri au fost concediaţi,5* în timp ce reţeaua de informatori civili 
a fost temporar redusă la două treimi (prin eliminarea celor înscrişi în 
partid şi a informatorilor „dubli” sau considerati ineficienti), în baza Ordi- 
nului MAI 60/1955?? şi ulterior in baza Ordinului 15/1956, emis la puţine 
săptămâni de la al XX-lea Congres al PCUS, pe data de 14 martie.5% 

Încă din vara anului 1956, in baza Ordinului 54/1956, a fost inceputa 
recrutarea tintita în licee, universităţi si instituţii culturale. Reforma ,,ca- 
litativă” în privinţa culegerii informaţiilor a fost pregătită în timpul unei 
şedinţe de analiză convocată la Ministerul de Interne între 14-15 martie 
1956 şi prezidată nu de titularul formal, Pavel Ştefan, ci de adevăratul 
lider, Alexandru Drăghici. În ciuda faptului că a preluat oficial funcţia 
de ministru doar în luna martie a anului 1957 (în care a rămas până în 
vara anului 1965),55! Drăghici ocupase încă din 1954 funcţia de respon- 
sabil al poliţiei politice din cadrul Biroului Politic. Român, dar căsătorit 
cu o functionará de partid de etnie maghiară, Drăghici avusese parte 
de acea formare politică şi umană dominată de experienţa puşcăriei,5 la 
fel ca şi Gheorghiu-Dej şi Ceauşescu, iar în anii '50 a devenit unul dintre 
reprezentanţii de vază ai nomenclaturii „româneşti” a ceferistilor^?* care 
animaseră grevele din primii ani ai deceniului '30. Din rândurile aces- 
tora au pătruns în cercurile intime ale lui Gheorghiu-Dej din perioada 
1955-65, în afară de Drăghici, Sandor Mogyorós, Chivu Stoica, Nicolae 
Ceauşescu, Gheorghe Apostol şi Petre Borilă. 

Dezghetul poststalinist şi imperativele consolidării socioeconomice 
îl puneau pe Gheorghiu-Dej în fata unei probleme neprevăzute: după ce 
s-a identificat în primii ani ai deceniului '50 nu atât cu dictonul ideologic 
pe care îl cunoştea destul de superficial, ci mai degrabă cu stilul de con- 
ducere al lui Stalin, acesta se găsea în situaţia de a fi nevoit să renunţe 
la instrumentul terorii de masă, circumstantá care a fost interpretată de 
o parte a populaţiei ca semn al slăbiciunii unui regim structural fragil. 
Acestea explică de ce raportul secret citit de Chruščëv la sfârşitul Con- 
gresului XX al PCUS, în noaptea dintre 24-25 februarie 1956, a fost primit 
cu consternare de către delegaţia română. În timp ce Miron Constanti- 
nescu, unul dintre staliniştii cei mai ortodocşi până în 1953, întrevedea 
în denuntarea crimelor lui Stalin oportunitatea de a rupe monotonia 

dogmatismului dominant la Bucuresti, Gheorghiu-Dej a asteptat aproape 
o lună înainte să elaboreze raportul public iar cand s-a decis, l-a învăluit 
într-un abil misticism.55 În Plenara CC din 23-25 martie, si, mai apoi, 
într-o adunare convocată de activul partidului în Palatul Sporturilor din 
capitală, prim-secretarul a citit o versiune edulcorată, potrivit căreia în 
România „cultul personalităţii” fusese combătut cu succes încă din 1952, 
anul lichidării „grupului fractionar Pauker-Luca-Georgescu”.55 Chiar in 
acele zile Constantinescu lua decizia de a ieşi la suprafaţă pentru a con- 
duce propria sa bătălie politică. Într-o serie de şedinţe extraordinare ale 
Biroului Politic (din 3, 4, 6 si 12 aprilie) cel mai inteligent şi ambițios din- 
tre liderii „vechii gărzi” a adus acuze grave imobilismului ideologic al lui 
Gheorghiu-Dej.5% Constantinescu a atacat prepotenta şi aroganta Secu- 
ritatii, care scăpa sistematic controlului partidului, atrocitățile comise în 
prima fază a colectivizării, cultul adulării practicat de Dej, acuzat chiar 
şi de laşitate pentru că, deşi a susținut cererea de retragere a trupelor 
sovietice în faţa Biroului Politic, a lăsat în seama ministrului securităţii 
dificila sarcină de a comunica vestea sovieticilor.5 Atacul a generat o 
ridicare de scuturi în apărarea secretarului. Drăghici, în special, a ţinut 
să-i amintească lui Constantinescu faptul că grupul de putere care ges- 
tiona tara era constituit pe o structură piramidală şi monolitică, al cărei 
vârf restrâns era colectiv responsabil pentru deciziile asumate. Nu era 
oare Constantinescu conştient de existenţa câmpurilor de munca forta- 
tă şi a ,ilegalitátilor" sistematic comise de Securitate începând din anul 
194875% 

Ceea ce va rămâne unul dintre puţinele momente autentice de con- 
fruntări interne din istoria regimului comunist român s-a concluzionat 
fără un câştig de cauză clar. Legitimitatea lui Gheorghiu-Dej nu a fost 
pătată de această disputa internă, care a rămas străină opiniei publice. 
Constantinescu şi Chişinevschi au fost însă sanctionati printr-o simplă 
mustrare, obținând decizia ca Biroul Politic să se ocupe în continuare 

de problema retragerii trupelor sovietice din tara. Numai ín lunile mai si 
iunie, actele Congresului XX au fost analizate şi dezbătute public în mii 
de mitinguri publice. Compromisurile acordate de Gheorghiu-Dej noului 
Spirit" s-au limitat la publicarea în „Scînteia”, pe data de 3 iulie, a decre- 
tului de condamnare a cultului personalităţii, emis de CC al PCUS.590 Între 
timp, neliniştea s-a extins timp de câteva săptămâni în sfera culturală. 
Pe data de 12 aprilie a apărut în săptămânalul „Gazeta literară”, organul 
Uniunii Scriitorilor, un interviu al scriitorului Alexandru Jar, conținând 
critici grele aduse cultului personalităţii şi piedicilor pe care proletcultis- 
mur"? le pusese creaţiei literare. Considerat un stalinist fără talent, prieten 
al influentului şef al Secţiei Agitatie şi Propaganda a CC, Leonte Răutu, 
dar combătut de mulţi colegi din cauza originii sale evreieşti, Jar a căzut 
probabil într-o capcană pe care i-a intins-o chiar Răutu şi, o lună mai tár- 
ziu, a fost invitat să îşi expună teza în faţa şedinţei activului de partid, în 
care şi-a detaliat constatările, denuntand „dubla existenţă” la care erau 
constransi, din cauza rigiditatii ideologice, chiar şi intelectualii fideli ideii 
socialiste. Drept răspuns, pe data de 15 mai, scriitorul a fost expulzat din 
partid prin vot unanim şi exclus din Uniunea Scriitorilor.52 În timp ce in 
aprilie Congresul Scriitorilor Cehoslovaci se transforma într-o dezbatere 
aspră, iar la Budapesta Cercul Petőfi începea o serie de dezbateri publice 
ce au contribuit substanţial la formarea unui spirit public revoluţionar, 
precedând insurecția armată, afacerea Jar şi absenţa unei adevărate dez- 
bateri în cadrul Congresului Scriitorilor din iunie au furnizat o ulterioară 
demonstraţie a absolutei slăbiciuni a gândirii reformiste şi liberale a parti- 
dului comunist român.* În lunile următoare, intelectualii s-au mulţumit 
cu compromisuri, precum reintroducerea pe piaţa literară a unor scriitori 
ca Octavian Goga, Tudor Arghezi şi Liviu Rebreanu, care fuseseră puşi la 
index după 1945 întrucât fuseseră acuzaţi de nationalism. 

Un ecou cu totul diferit în rândul populaţiei, care continua să asculte 
exclusiv radiouri occidentale, l-a avut vizita lui Tito, mai întâi la Moscova 
şi apoi la Bucuresti (23-26 iunie),5* căreia i-a urmat revolta muncitoreas- 
că din oraşul polonez Poznan. Fastuoasa primire a lui Tito in România 
a semnat reconcilierea cu guvernul iugoslav, supus, timp de mai mul- 

ti ani, unei capilare campanii de ură, alimentând în unele straturi ale 
populaţiei - nu neapărat in mod premeditat ostile socialismului, ci mai 
degrabă dezamágite de politica lui Gheorghiu-Dej — speranţa unui soci- 
alism care să presupună preţuri umane mai scăzute. Însă în vara anului 
1956 conducerea încă stalinistă a României a trebuit să se confrunte nu 
doar cu provocarea politico-ideologică provenită din partea URSS, dar 
şi cu probleme care de mai multi ani afectau cotidianul regimului de la 
Bucureşti. În şedinţa CC din 31 iulie asupra aprovizionării cu alimente 
a populaţiei, cadrele de la periferie au lansat asupra clasei directoare o 
serie de acuzaţii extrem de grave. De când fusese abolită cartela de 
ratii alimentare in 1955 - a început însărcinatul Secţiei comerţ a Sfatu- 
lui Popular din regiunea Timisoara - „preţul pâinii a crescut cu 98%, in 
timp ce salariile au rămas la fel”.5% O delegaţie a ceferiştilor, categorie de 
altfel privilegiată, a reclamat că în timp ce în 1938 salariul mediu, între 
5-8.000 lei, era suficient pentru a putea achiziţiona 8-9 perechi de pan- 
tofi, în 1956 o pereche de pantofi costa 400 de lei, pe când salariul era de 
600. Secretarul de partid al regiunii Hunedoara a adăugat că de mai bine 
de o lună lipsea pâinea, iar carnea nu fusese distribuită de la începutul 
anului, deşi cotele regionale ale produselor industriale prevăzute pentru 
export fuseseră regulat trimise spre Bucureşti.5% 

Relaxarea parţială a climatului politic a dus la contextualizarea des- 
chisă chiar şi a grupurilor persecutate de regim, precum comunitatea 
greco-catolică, ce din momentul eliberării impuse în 1948 reincludea în 
Transilvania circa 1,5 milioane de credincioşi, cea mai mare parte dintre 
aceştia fiind de naţionalitate română. În vara anului 1956 s-a declanşat 
în cadrul mişcării catolice clandestine un protest public, care tintea, prin 
petiţii colective adresate autorităţilor, redeschiderea lacaselor de cult ce 
fuseseră expropriate. În partea de nord a Transilvaniei, numai în regiu- 
nea Maramureş semnăturile adunate erau peste 15.000, iar pe data de 12 
august 1956, semnând momentul final al provocării, a fost celebrată o li- 
turghie greco-catolică la Cluj, în plină zi, în centru oraşului, în apropierea 
Catedralei Ortodoxe. Statul a reacţionat prin arestarea şi condamnarea la 
pedeapsa cu închisoarea a celor doi preoţi, eliberaţi doar după mulţi ani 
de detenţie, dar, ca demonstraţie a unei schimbări survenite în spiritul 

public, nici mácar o asemenea reactie nu a ingenuncheat rezistenta cre- 
dincioşilor.568 


6.2. Factorul Budapesta 


Începând cu anul 1948, România şi Ungaria reduseseră în aşa măsu- 
ră contactele bilaterale, în ciuda faptului că aparţineau aceluiaşi „câmp”, 
pe care cele două tari îl experimentaseră în primii ani ai regimului soci- 
alist, încât se produsese o izolare reciprocă ce făcea practic imposibilă 
nu numai vizitarea rudelor şi cunoştinţelor a, pe care vicisitudinile isto- 
riei le despártise într-unul sau celălalt dintre cele două state, ci chiar si 
menţinerea contactelor epistolare sau telefonice. Chiar dacă, începând 
din 1954, guvernul de la Budapesta a manifestat un oarecare semn de 
interes pentru felul în care era tratată minoritatea maghiară, obligaţiile 
ideologice şi disciplina tactică au frânat emergenta publică a unui con- 
flict asupra Transilvaniei, ale cărui urme le putem găsi în corespondenţa 
secretă dintre respectivele partide comuniste, supusă continuei „medi- 
eri” a ambasadorului sovietic în Ungaria, Yuri Andropov. 

Pe data de 16 septembrie 1954, prim-ministrul maghiar Nagy a tri- 
mis o scrisoare rezervată omologului său Gheorghiu-Dej, în care îi pro- 
punea o întâlnire bilaterală, cu scopul de a „întări legăturile dintre cele 
două partide şi state”. În acele săptămâni, Transilvania era frământa- 
tă de zvonuri - răspândite în rândul populaţiei şi alimentate de politia 
politică — despre o iminentă cedare a sa către Ungaria. Gheorghiu-Dej a 
acceptat propunerea, dar, din cauza agravării luptelor interne de la Bu- 
dapesta între curentul lui Nagy şi încă influentii susținători ai lui Rakosi, 
întâlnirea a fost amânată si mai apoi anulată.50 Sovieticii au reacționat 
la iniţiativa lui Nagy cu o iritatie prost mascată: potrivit lui Andropov, 
„în scrisoarea către Gheorghiu-Dej se expune faptul că raporturile româ- 
no-maghiare nu sunt satisfăcătoare, iar întreaga responsabilitate este 

atribuită tovarăşilor români”.*! Iniţiativa maghiară a fost criticată şi de o 
notă redactată în septembrie 1956 de un colaborator al Secţiei IV (Euro- 
pa) a Ministerului de Externe sovietic, potrivit căruia guvernul maghiar 
şi-ar fi exprimat, în diferite ocazii, dubiile cu privire la apartenenţa Tran- 
silvaniei la România.5? 

Încă din toamna anului 1954, Gheorghiu-Dej a reacţionat trimiţân- 
du-l la Budapesta pe Valter Roman, ,eminenta cenuşie” a regimului şi 
expert în problema transilvăneană, care, încă din iunie 1944, invitase 
Kremlinul să ia în considerare construirea unui nou stat-tampon transil- 
vanean, independent fata de cele două state reclamante. Memorandumul 
scris cu zece ani înainte l-a expus la şantaj în schimbătorul climat politic, 
iar Gheorghiu-Dej l-a constrâns să reprezinte punctul de vedere român. 
Râkosi a reclamat că lipsa de informaţii crea o problemă politică într-o 
tara unde o jumătate de milion de cetăţeni aveau rude sau prieteni in 
Transilvania.?? O versiune mai explicită a întâlnirii a fost oferită de un 
raport al lui Andropov. 


În nota asupra întâlnirii dintre Roman şi Rákosi se afirma că acesta din 
urmă şi-ar fi exprimat dezacordul asupra faptului că Transilvania aparținea 
momentan României, şi pare că ar fi adăugat că în 1946 intenţiona să se adre- 
seze către Attlee pentru a obține sprijinul englez. Tovarăşii români, a susţinut 
Rákosi, ne-au prezentat unele date pentru a demonstra că numeroşi reprezen- 
tanti de partid maghiari au acordat o atenţie deosebită Transilvaniei. În fine, 
ne-au spus că: au impresia că începe să se formeze în rândul liderilor maghiari 
un climat de revendicare a unei parti a teritoriului transilvănean.5* 


Problema transilvăneană a revenit pe ordinea de zi cu ocazia aniver- 
sării a zece ani de la eliberarea Ungariei, pe data de 4 aprilie 1955. Prezent 
la ceremonie, şeful delegaţiei române, Gheorghiu-Dej, i s-a adresat pe ne- 
aşteptate lui Râkosi, cerând partidului său să clarifice „o dată pentru tot- 
deauna poziția maghiară in problema Transilvaniei”.55 După cum obis- 

nuia nomenclatura de la Budapesta, Rákosi a supus imediat atenţiei lui 
Andropov observaţia lui Gheorghiu-Dej, ca pentru a se scuza, susținând 
că în Ungaria spiritele erau încă foarte aprinse asupra problemei transil- 
vănene. Însă în interpretarea lui Andropov, atitudinile lui Râkosi şi Nagy 
asupra problemei transilvănene erau încă dominate de ambiguitate: 


Rákosi a afirmat că, după părerea sa, interesul cultivat pentru Transilva- 
nia este cu totul natural, deoarece un milion şi jumătate de maghiari trăiau 
în afara graniţelor statale. Potrivit lui Rákosi tovarăşii români nu vor deloc 
să conştientizeze importanţa acestui fapt. Nimeni nu vrea să înțeleagă că, în 
urma celui de-al doilea război mondial, toate țările vecine Ungariei şi-au mă- 
rit propriul teritoriu, în timp ce Ungaria a pierdut, din nou, din cel pe care îl 
deținea. Nationalistii au profitat exact de această circumstantá pentru a atá- 
ta populația împotriva comuniştilor maghiari folosind sloganul „au lichidat 
teritoriul maghiar”. După ce l-am ascultat i-am spus: dacă am înțeles bine, 
după discuţia francă ce a avut loc între delegația română şi CC al partidului 
maghiar, putem declara problema închisă. Atunci, Rákosi a răspuns că nu 
este de aceeaşi părere şi că problema transilvană va fi din nou ridicată peste 
încă vreo doi-trei ani.5% 


În ciuda faptului că Râkosi a încercat să se debaraseze de întreaga 
vină pentru neînțelegerile apărute, punându-le în seama lui Nagy, pe care 
îl denunţă cu această ocazie ca fiind un ,,nationalist”,°”’ liderii români in 
vizită la Budapesta au acuzat întreaga clasă conducătoare maghiară că 
nutreau sentimente revanşarde. Aceştia probabil nu uitaseră că, în apri- 
lie 1946, în timpul unei vizite la Moscova, delegaţia guvernului maghiar 
(inclusiv membrii săi comunişti) îi implorase inutil pe Stalin şi pe Molotov 
să accepte o rearanjare a graniţelor Transilvaniei pentru a întări imagi- 
nea „naţională” a stângii maghiare“: şi că, în primele zile ale lunii mai, în 
ajunul deciziei Consiliului Miniştrilor de Externe, o delegaţie formată din 
Gerő şi Imre Nagy se deplasase la Timişoara pentru o întâlnire secretă cu 
Gheorghiu-Dej, Pátráscanu, ministrul justiţiei, şi Vasile Luca,"? ministrul 

finanţelor, ce a avut loc într-o locuinţă privată. Maghiarii au cerut sa păs- 
treze o mare parte a teritoriului, echivalentul a 37.000 de km? recuperat 
in 1940 prin al II-lea Arbitraj de la Viena, dar nu au putut face nimic în 
fata opoziţiei românilor, sprijiniți de Uniunea Sovietică. 

În 1955 conflictul părea să revină, chiar dacă în termeni mult mai 
putin drastici, iar ministrul de externe, Simion Bughici, a profitat de intal- 
nire pentru a ridica problema Biroului Paşapoarte de la Cluj, care, în ciuda 
ordinului de închidere, continua să funcţioneze, iar pe data de 2 aprilie 
1955, găzduise o recepţie oficială, la care fusese invitat şi prim-secretarul 
Regiunii Autonome Maghiare. În această acceptiune, acţiunea contribuia 
doar la a conserva iluzia că problema Transilvaniei nu a fost definitiv re- 
zolvată.5% Tot sub acuzaţie a sfârşit şi statutul privilegiat al RAM: 


Mai departe tov. Bughici arată că Ministerul de Afaceri Externe al Repu- 
blicii Populare Române a primit prin intermediul ambasadei din Bucureşti 
a Republicii Populare Ungare o cerere oficială de a pune la dispoziția unor 
cartografi unguri care lucrează la un atlas geografic o hartă a Regiunii Auto- 
nome Maghiare care urmează să fie pusă ca anexa la harta RPR. Tovarăşul 
Bughici întreabă este oare RAM este o anexa a RPR sau parte integrantă a 
RPR? (...) Tov. Gerő a subliniat că cererea cu harta este o greşeală că Ministe- 
rul de Interne al RPU şi Ambasada Ungară din Bucureşti nu au trebuit să dea 
drumul la o asemenea cerere.**! 


Deşi în primăvara anului 1955 faptul că Râkosi a recucerit puterea a 
adus cu sine perceperea unei relaxări a tonalitatilor, divergentele ideologi- 
co-culturale au emers din nou cu ocazia publicării, la Bucureşti, a romanu- 
lui istoric al lui Pal Szabó, Háború és forradalom (Război şi revoluţie), dedicat 
perioadei 1918-19. La Bucureşti a fost primit manuscrisul romanului pen- 
tru „verificare”, dar a fost refuzată difuzarea acestuia în România tocmai 
din cauza unor referiri specifice la Transilvania. Pe data de 26 noiembrie 
1955, Râkosi a primit de la Gheorghiu-Dej o scrisoare de protest indigna- 
tă.5% Fără a ignora hipersensibilitatea Bucureştiului fata de problema Tan- 
silvaniei, regimul de la Budapesta nu putea permite sufocarea spiritului 
popular. La reîntoarcerea lui Rákosi de la cea de-a II-a Conferinţă a PMR, 
unde românii îl constrânseseră să pronunţe un discurs conciliant asupra 

convietuirii in Transilvania, în biroul său îl aşteptau zeci de scrisori care îl 
acuzau că „nu a susținut revendicările şi plângerile maghiarilor”.585 

În ajunul Congresului XX, liniile de forţă ale conflictului, care aveau 
să provoace tensiuni între cele două state în deceniile următoare, se con- 
turaseră cu destul de multă claritate. Partidul Comunist Român, anco- 
rat unei acceptiuni a puterii de tip stalinist, străin vânturilor reformei, a 
încercat să impună omologului său maghiar propria viziune în privinţa 
problemei transilvănene, considerată o pură problemă politică internă. În 
această optică, eforturile maghiare pentru aprofundarea relaţiilor, prin 
deschiderea frontierelor, de exemplu, focalizate pe securitatea statală, 
reprezentau un risc de natură politică. În 1956, generala punere în discu- 
tie a legăturilor şi a dogmelor de neatins înainte a stimulat revendicările 
politice şi , nationale" ale minorităţii maghiare, din ce în ce mai putin 
dispusă să îşi asume abstracta funcţie de „punte” între două regimuri şi 
două state cu spirite colective atât de diferite. În lunile cuprinse între data 
Congresului XX şi 23 octombrie, a fost realizată un soi de reintegrare cul- 
turală între Transilvania şi Ungaria, care din amintirea nostalgică a unei 
apartenente pierdute s-a transformat, din nou, în dimensiune actuală si 
prezentă, iar radio Budapesta însoțea permanent zilele transilvánenilor: 


Ascultam întotdeauna radioul, bineînţeles, în orice casă maghiară se as- 
culta Radio Kossuth şi nu cel de la Bucureşti. Nu îmi aduc aminte nici dacă 
erau ascultate emisiunile maghiare de la Radio Cluj, dar cu siguranţă ascul- 
tam Radio Kossuth încă dis-de-dimineata... îi dădeam drumul când se făcea 
întuneric pentru a controla dacă ne funcționau bine ceasurile.59* 


Ungaria era interiorizată în orgoliul colectiv prin ritualul imnului na- 
tional, interzis însă intonat în bisericile protestante şi catolice la sfârşitul 
slujbelor, prin populara cinematografie maghiară (în special comediile 
uşoare, transpuneri ale filmelor de genul „telefoanelor albe” din anii '30), 
dar şi prin victoriile echipei de fotbal, aproape campioană mondială în 
1954. Pe data de 25 septembrie 1956 chiar şi presa transilvăneană a de- 
dicat, malitioasa, o pagină întreagă primei victorii fotbalistice a Ungariei 
împotriva URSS, obţinută la Moscova în fata a 106.000 de spectatori.°* 

6.3. Compromisul lui Miron Constantinescu 


15 martie 1956. Astăzi am dedicat două ore de curs revoluţiei maghiare 
din 1848. Am vorbit despre însemnătatea sa politică naţională şi internati- 
onală. Studenții m-au aşteptat îmbrăcaţi de sărbătoare. A fost o scenă emo- 
ționantă. Am simţit toată solidaritatea lor pentru studenţii din luna martie 
şi pentru idealurile lor umaniste, progresiste şi revoluționare. [...] Spiritul lui 
martie trăieşte şi acționează chiar şi astăzi în spiritul nostru şi cred că va 
împinge la fapte mari. 


31 martie. Interzicerea cultului personalităţii. Atacuri la Stalin. Noile 
revendicări ale lui Tito. [...] Reabilitarea deplină si publică a lui Rajk. Eveni- 
mentele lumeşti se derulează şi încă chiar foarte repede. Lumea avansează 
fără îndoială către socialism. Dar socialismul poate fi edificat doar pe baza 
libertăţii umane şi a justiţiei. 


7 aprilie. Discursul citit de Chruscév cu porțile închise, cuvântarea lui 
Gheorghiu-Dej ce a urmat si expozitiunea lui Miron Constantinescu aici la 
Cluj. Tot ceea ce scria presa occidentală şi ce citeam în vechile ziare antista- 
liniste este putin fata de ceea ce au spus cu adevărat la Congresul XX. Cri- 
me in serie, minciuni, auto-cenzurare, teroare şi cine ştie câte altele — dificil 
până şi de enumerat. Ce are a face stalinismul cu socialismul? Bineînţeles au 
construit o țară industrializată, dar cu preţul folosirii celui mai terifiant grad 
de oprimare. La şedinţa activului municipal, colonelul Nedelcu [comandantul 
regional al Securităţii] a spus că organele de securitate începuseră un con- 
curs „cine aducea mai multă forță de muncă” la Canal. Acestea nu sunt doar 
fapte impresionante. Sunt mult mai mult.” 


Jurnalul privat al lui Lajos Jordâky, o figură originală a intelectuali- 
tatii clujene a secolului trecut — politician social-democrat autonomist şi 
comunist intransigent în acelaşi timp, autodidact şi animator al asocia- 
tionismului muncitoresc, eliberat după trei ani de închisoare in 1955 şi 
numit profesor de istorie la Universitatea Bolyai - ilustrează aşteptarea 

spasmodica a unei eliberări politice din partea lumii intelectuale tran- 
silvănene. Oraşele mari fierbeau de revendicări politice, vehiculate de o 
elită deja conştientă că în exteriorul Regiunii Autonome regimul lui Ghe- 
orghiu-Dej ducea o politică de omogenizare bazată pe cucerirea progresi- 
vă a majorităţii etnice în centrele urbane. Clujul număra în 1956 154.723 
locuitori, dintre care 77.839 (50,3%) se declarau de limbă maternă ma- 
ghiară şi 74.623 (48,2%), de limbă maternă română: faţă de recensămân- 
tul din 1948, procentul românilor crescuse cu 18%, iar în anul următor 
Gheorghiu-Dej a putut sărbători cu un toast în sediul CC reuşita atingerii 
majorităţii etnice române, care îi fusese tocmai comunicată de Direcţia 
Centrală de Statistică.” 

Reformismul nu se bucura însă de sprijinul plebiscitar din interiorul 
partidului. În RAM, proiectul de ,nationalizare" a Transilvaniei nu repre- 
zenta o amenintare imediata pentru o elitá consideratá floarea la buto- 
niera noii culturi maghiare, iar avanpostul acesteia, revista ,Igaz Szó", a 
simtit nevoia de a confirma loialitatea la modelul stalinist de integrare: 


Literatura de limbă maghiară produsă in România, sprijinită de bazele 
economice furnizate de către Republica Populară Română, este parte inte- 
grantă din literatura română, dar dacă luăm în considerare structura sa, lim- 
ba, tradiţiile culturale şi literare, putem concluziona că aceasta este şi parte 
din literatura Ungariei. [...] Există însă scriitori care nu se mulțumesc nici 
măcar cu acestea şi îşi imaginează că literatura produsă aici aparţine ex- 
clusiv lumii literare a Ungariei, aşteptând de la aceasta chiar şi directivele 
politice.558 


La Congresul Naţional al Scriitorilor din luna iunie, redactorul-şef 
Győző Hajdu a reuşit chiar să impună o moţiune de condamnare“ impo- 
triva revistei literare din Cluj „Utunk”, de factură liberală şi foarte popula- 
ră printre cititori.5% Dar ce puteau face nişte denunturi, ce aduceau puti- 
ne argumente ideologice şi de nationalism, în fata unui mediu intelectual 

in fierbere? La jumătatea lunii iulie, înlăturarea din funcţia de secretar al 
MDP a lui Râkosi, care a fost constrâns, astfel, să se refugieze la Moscova, 
semnase preludiul inevitabil al reîntoarcerii la putere a lui Imre Nagy şi 
a curentului reformator, în timp ce, câteva săptămâni mai târziu, avea 
să înceapă destrămarea „cortinei de fier” din interiorul blocului socia- 
list. Începând cu data de 15 august, un acord interguvernamental dintre 
România şi Ungaria a permis cetăţenilor din ambele tari a traversa gra- 
nita doar în baza pasaportului sau a buletinului de identitate, fără a mai 
fi nevoie de viza de intrare. În luna iulie a anului 1956, Pál Pándi, unul 
dintre cei mai prestigioşi comentatori ai organului oficial al MDP, „Sza- 
bad Nép”, a fost trimis într-o vizită semioficială în România. După câteva 
zile petrecute la Bucureşti, acesta s-a infiltrat în regiunile cu puternică 
prezenţă maghiară, în RAM şi la Cluj, unde a avut ocazia să întâlnească 
zeci de reprezentanţi ai intelectualitatii, cu ajutorul cărora a adunat in- 
formaţii secrete despre situaţia maghiarilor din Transilvania, ca raportul 
Universităţii Babeş Bolyai asupra naţionalismului român. Impresiile sale 
de călătorie au apărut în presa transilvăneană ca pete de culoare, nu lip- 
site însă de o anume pedagogie naţională: 


Trebuie să ne întărim legăturile! Astăzi este incomparabil mai uşor să 
călătoreşti între Republica Populară Maghiară şi cea română decât înainte. 
Însă încă nu în mod regulat. Să vină la Budapesta, să vină în Ungaria studen- 
tii, muncitorii, ţăranii, intelectualii din Târgu Mureş. Şi să vină în Transilva- 
nia studenti şi muncitori din Ungaria.^?! 


O datá intors la Budapesta, Pándi a exprimat, intr-un articol intitu- 
lat semnificativ Asupra afacerilor noastre comune, critici politicoase insá 
substantiale la adresa Romániei in privinta drepturilor educationale si 
lingvistice negate minorităţii maghiare. Drept răspuns, acea ediţie a 
„Szabad Nép" a fost retrasă de pe piaţa românească, iar insárcinatul cu 
presa al Ambasadei Maghiare a fost convocat de Ministerul de Externe 
pentru a da explicaţii. Redactorul-şef al „Scînteia”, Sorin Toma, a ghicit 
imediat intenţia „provocatoare” a colegului său, care în timpul vizitei 
sale „arătase interes doar pentru aspectele negative”.5% Constient că ar- 

ticolul lui Pandi violase principiul non-interferentei in afacerile interne, 
diplomaţia maghiară a prezentat scuze CC roman, explicând că redacţia 
nu avertizase partidul de publicarea textului incriminat, lucru care nu 
putea fi ştiut în România. 

Începând cu luna august, optimismul în privinţa unei schimbări ce 
părea iminentă s-a răspândit în sectoare din ce în ce mai mari ale popu- 
latiei, în timp ce mii de transilvăneni au profitat de oportunitatea de a 
vizita patria-mamă.5 Mai ales pentru tinerele generaţii, care au crescut 
sub regimul comunist, prima „ieşire” din stalinismul român - observa- 
bilă mai ales în freneticele săptămâni ale dezbaterilor Cercului Petőfi si 
în timpul solemnei înmormântări a lui László Rajk, pe data de 6 octom- 
brie? — s-a transformat într-un moment de adevărată re-socializare po- 
litică. Din membri ai partidului şi, în marea majoritate a cazurilor, sinceri 
susţinători ai direcţiei lui Dej, aceştia au devenit, după data de 23 oc- 
tombrie, cei mai activi susţinători ai unei noi căi sau chiar făuritorii unei 
schimbări revoluționare de tipul celei maghiare.5” 

Chiar si traditionalii opozanți ai regimului comunist au transfor- 
mat vizitele personale în ocazii pentru întâlniri politice. Pastorul calvi- 
nist László Varga a fost condamnat in 19575% la muncă forțată pe viata, 
pentru culpa de a fi „sondat” la Budapesta, în zilele revoluţiei, atitudinea 
personalităţilor din lumea intelectuală şi clericală (Istvan Bib6,5% Lasz- 
16 Ravasz, Jânos Kodolânyi) asupra problemei transilvănene, în privinţa 
căreia toti cei interpelati, inclusiv scriitorul conservator László Nemeth, 
s-au pronunţat, de altfel, în termenii prudenti de refuz al revanşei.*% Un 
preot catolic din Arad, Aladár Szoboszlay, a creat chiar o puternică reţea 

clandestină de opoziţie, formată din 200 de membri răspândiţi in intrea- 
ga Transilvanie şi chiar şi în capitală. După ce a vizitat Ungaria în luna 
iulie, în preajma unor iminente transformări politice prevăzute pentru 
ambele tari, acesta a încercat să organizeze o utopică, precum şi fatală 
lovitură de stat, pe data de 28 august, o încercare lipsită de realism, care 
în 1958 va provoca unul dintre cele mai sângeroase procese care au avut 
loc în România până la acel moment: 57 de condamnări, din care 10 con- 
damnări la moarte, 5 condamnări la muncă forțată pe viata, 21 de con- 
damnări între cincisprezece şi douăzeci şi cinci de ani de muncă forţată 
şi alte 21 de condamnări la patru-doisprezece ani de muncă forțată sau 
închisoare în regimul cel mai dur.9?! 

În ciuda faptului că organele de securitate erau la curent cu activita- 
tea mişcărilor exclusiviste clandestine, PMR a decis să înfrunte problema 
maghiară în plan politic. Nemulțumirea se manifesta în interiorul parti- 
dului, unde, în timpul obişnuitelor întâlniri de celulă din instituţiile de 
cultură şi învățământ, membrii respingeau în mod sistematic motiunile 
candidaţilor considerati ,antinationali". Reformatorii cereau „propriului” 
partid respectarea drepturilor etnolingvistice (în toponomastică, pro- 
portiile etnice la angajare), mărirea reţelei de instituţii culturale si mai 
ales o mai autentică percepere a schimbărilor curente din URSS, Polonia 
şi bineînţeles Ungaria. 

La sfârşitul lunii august, o delegaţie a CC condusă de „liberalul” Con- 
stantinescu s-a deplasat la Cluj pentru a discuta cu cei mai influenţi in- 
telectuali maghiari, precum Edgar Balogh, Ernő Gáll, Lajos Jordâky, Las- 
zló Szabédi.*?? Vizita nu a avut niciun rezultat concret, iar pe data de 13 
septembrie chiar László Bányai, rectorul Universităţii Bolyai, un dogmatic 
convins, a denunţat intransigenta centrului într-o scrisoare către CC.50 
Gestul său venea într-un moment de tensiune diplomatică cu Ungaria şi a 
forțat regimul la tratative. Pe data de 18 septembrie, Biroul Politic a apro- 
bat şaisprezece propuneri „privind unele probleme referitoare la popula- 
tia maghiară din Republica Populară Română”. Compromisurile de natură 

simbolica, precum introducerea unui maghiar in cadrul vicesecretariatu- 
lui Uniunii Scriitorilor sau acordarea de premii statale „unor profesori de 
la Universitatea Bolyai” erau însoţite de corectii politice, precum „numi- 
rea unui locţiitor al Ministrului Culturii care să se ocupe de problemele 
culturii minorităţilor naţionale şi numirea unui secretar al Comitetului 
Regional de Partid Cluj de naţionalitate maghiară, cu o bună pregătire 
marxist-leninista şi care cunoaşte problemele literaturii maghiare” sau 
crearea unei edituri de stat." O a doua delegaţie, formată din Constanti- 
nescu, Vasile Vaida (prim-secretarul filomaghiar al regiunii Cluj) şi Jânos 
Fazekas (în fruntea Comisiei de partid pentru problemele minorităţilor), 
s-a deplasat la Cluj pentru a prezida o întâlnire a intelectualilor maghiari 
şi a da ascultare motivelor acestora. Cum a recunoscut unul dintre opo- 
zantii cei mai radicali, atât de aşteptata schimbare s-a produs: 


28 septembrie. În această seară o întâlnire de două ore cu Miron Con- 
stantinescu, János Fazekas si Vasile Vaida. Am înfruntat chiar şi revendică- 
rile de caracter naţional şi posibilele soluţii în ceea ce priveşte universitatea, 
studenții, intelectualii şi muncitorii, la fel ca şi chestiunea toponomasticii 
pentru a face cunoscut caracterul maghiar al Clujului şi al altor oraşe tran- 
silvănene. [...] Întâlnirea a dat roade iar din partea lor nu a fost vorba de o 
simplă expediere tactică, ci de o schimbare onestă şi sinceră, iar rezultatele 
vor putea fi văzute. 


3 octombrie. În privința problemei minorităților s-a produs o schimba- 
re, chiar dacă Partidul continuă să se arate neîncrezător într-o soluţie corec- 
tă şi definitivă. Pe moment se limitează să corecteze nedreptăţile mai mari, 
făcute în plan cultural. Oricum, faptul că Partidul se ocupă de problema mi- 
noritatilor este o certitudine, a iniţiat întâlniri cu liderii maghiari expulzați 
sau ignorati de Partid si, mai mult decât atât, a recunoscut că naționalismul 
român este forța cea mai periculoasă, iar lupta trebuie redirectionatà înspre 
combaterea acestuia.5% 


În doar câteva săptămâni CC al PMR a deliberat, pentru anul urmă- 
tor, instituirea la Cluj a două noi reviste („Napsugâr” şi „Korunk”, foaia 
socialistă desfiinţată in 1940 si care de atunci nu mai apăruse),%% rein- 

staurarea institutului tehnico-profesional in limba maghiara in marile 
centre ale Transilvaniei, alcătuirea unui complex folcloric de 140 persoa- 
ne la Targu Mures. Unii dintre reprezentantii stangii autonome, ce fuse- 
seră aruncaţi în închisori între 1949-55, au fost reintegrati în partid. 97 În 
acelaşi timp, Miron Constantinescu trebuia să înfrunte frustrarea inte- 
lectualilor români, infricosati de decizia colegilor maghiari. Decanul Fa- 
cultatii de Litere a Universităţii române Babeş a ilustrat poziţia docentilor 
din subordinea sa într-o tensionată întâlnire ce a avut loc pe data de 9 
octombrie: 


Există lipsuri şi în conducerea Uniunii şi scriitorii maghiari privesc cam 
de sus la scriitorii români, sunt scriitori maghiari cu largă experienţă, pe care 
i-am folosit pentru creşterea cadrelor. - Se pun între scriitori întrebări curi- 
oase, întreabă lumea că de ce nu se duc scriitorii maghiari în RAM care s-a 
creat pentru ei, apoi s-a pus întrebarea că Universitatea „Bolyai” nu se mută 
la Târgu Mureş? Aceste întrebări sunt fără sens pentru că de când s-a mutat 
„Igaz Szo” oamenii cred că şi restul institutelor maghiare vor pleca în RAM. 
Acest lucru nu este suficient de tare combütut.6?* 


Chiar şi cu preţul sacrificării propriei popularitati în rândul elitei ro- 
mâneşti, Constantinescu a refuzat să considere RAM un ,ghetou" mino- 
ritar contrapus unei Transilvanii româneşti. Fuseseră într-adevăr comise 
nişte erori din partea politicii de tip leninist, iar cu scopul de a întări co- 
eziunea Statului şi siguranţa însăşi a majorităţii etnice, problema trebuia 
înfruntată şi rezolvată.*% Compromisul la care s-a ajuns se baza pe fun- 
damente extrem de fragile şi presupunea încetarea, sau cel puţin conso- 
lidarea procesului reformator la Budapesta, unde partidul pierduse deja 
controlul asupra societăţii. Colapsul rapid al aparatului statal comunist 
maghiar, în zilele următore datei de 23 octombrie, a însemnat pentru Bu- 
curesti o avertizare severă şi în acelaşi timp, pretextul pentru o înăsprire 
a politicii în privinţa populațiilor alogene. 

6.4. Ecourile revolutiei maghiare 


ín seara zilei de 23 octombrie 1956, inceputul revoltei armate de la 
Budapesta il surprindea pe Gheorghiu-Dej in Iugoslavia, unde plecase 
pentru a întoarce vizita lui Tito. Chiar dacă mentinea prin Nicolae Cea- 
usescu legaturi telefonice stranse cu Bucurestiul, acesta a ales sa nu isi 
anticipeze reîntoarcerea în tara, revenind doar pe data de 28, zi în care a 
şi delegat către Biroul Politic orice măsură ce trebuia luată. Acesta a dis- 
pus cenzura asupra tuturor veştilor venind dinspre Ungaria şi închiderea 
frontierelor, încercând, în acelaşi timp, să evite prevederi represive care 
ar fi putut indispune populaţia maghiară sau germaná.9? Pentru a asi- 
gura o gestionare „politică” a crizei, câţiva plenipotentiari au fost trimişi 
în regiunile cele mai sensibile: Janos Fazekas în RAM, Miron Constanti- 
nescu la Cluj şi alţii (în majoritate maghiari) în regiunile mixte din Ora- 
dea, Baia Mare şi Timisoara.?! Pe data de 26 octombrie, încă în absenţa 
secretarului, Biroul Politic a ţinut o întâlnire operativă, în cadrul căreia 
a fost stabilit un plan de acţiune format din douăzeci şi două de puncte, 
dintre care principalele prevedeau convocarea de adunări la toate locu- 
rile de muncă pentru a „discuta evenimentele din Ungaria”, adoptarea 
de măsuri imediate pentru ameliorarea aprovizionării populaţiei cu pro- 
duse alimentare, întărirea forțelor militare de securitate la graniţele cu 
Occidentul.“ În cadrul întâlnirii a fost, de asemenea, precizată poziţia 
partidului în privința modalitátilor de represiune fata de eventuale ma- 
nifestări divergente: 


Ministerul de Afaceri Interne va putea opera arestări numai după prea- 
labila aprobare a conducerii partidului. Tov. Gheorghe Apostol va coordona 
această problemă pe linie de partid. MAI va putea opera arestări fără apro- 
bare numai în cazuri flagrante, însă şi aceste cazuri vor fi aduse la cunoştin- 
ta conducerii partidului în termen de 24 de ore" 

Reintoarcerea de la Belgrad a lui Gheroghiu-Dej, pe data de 28 oc- 
tombrie, a coincis cu o schimbare in cursul revolutiei, determinata de 
formarea celui de-al doilea guvern prezidat de Nagy, in care si-au gasit loc 
reprezentanţi ai partidelor „burgheze” care fuseseră desființate în 1948, 
precum Béla Kovacs si Zoltan Tildy.“ Timp de trei zile, între 28 şi 30 oc- 
tombrie, Politburo sovietic părea nehotărât asupra modalitatilor de solu- 
tionare a crizei, in timp ce Tito si Gomulka asigurau guvernul lui Nagy de 
sprijinul lor: Ungaria părea să se îndrepte înspre o schimbare radicală, 
însă pacifistă.*!5 Preocupat de intorsátura pe care o luaseră evenimen- 
tele, pe data de 29 octombrie Biroul Politic al PMR a dispus trimiterea în 
incognito la Budapesta a doi reprezentanţi ce cunoşteau exact realitatea 
maghiară, fostul consul Aurel Malnasan°" şi deja amintitul Valter Ro- 
man. Încă de la primul mesaj trimis din capitala maghiară, în seara de 30 
octombrie, cei doi trimişi au descris o situaţie alarmantă: 


Am sosit bine. Tinem să comunicám că, din primele contacte (...), reiese 
că în momentul de faţă situaţia în general este mai gravă decât o ştiam la 
Bucureşti. Momentan nu există nici o forţă politică în măsură să controleze 
situaţia. (...) Nu se simte prezența partidului. (..) Apar lozinci ale unor partide 
burgheze. Spiritul antisovietic a atins şi cadrul de partid si de stat. (...) Spiritul 
nationalist este mai puternic decât ne-am ínchipuit.9? 


Revolta ameninţa să se extindă peste tot, mai ales în Transilvania, 
unde nomenclatura trăia ameninţarea într-un stadiu de alertă militară: 

A venit Fazekas împreună cu Gheorghiu-Dej,” dormeau în interiorul se- 
diului, în camera mea, deoarece le era frică. Era o situaţie ciudată, nimeni nu 
ştia de fapt ce se întâmpla în Ungaria. Ne-au trimis o grămadă de arme de la 
cazarmă pentru a-i putea proteja pe lideri în cazul în care s-ar fi întâmplat 
ceva. Apoi am primit un mesaj: „Kuti şi Branis nu vă fie teamă, nu vi se va 
întâmpla nimic, nu vă vom spanzura”.°”? 


La locurile de muncă s-a ordonat organizarea unor adunări cu sco- 
pul de a sonda starea de spirit a populaţiei, transcrise mai apoi în buleti- 
ne zilnice către Secţia organizatorică a CC.9?? 


26 octombrie. Regiunea Autonomă Maghiară — În oraşul Târgu Mureş 
au avut loc, până la orele 17,00, zece adunări de org. de bază, însă nu se cu- 
nosc problemele ridicate cu această ocazie. Elementele duşmanoase se mai 
manifestă încă deschis elogiind evenimentele din RPU sau îndemnând la vio- 
lente. Astăzi, scriitorul Hajdu Zoltân a sesizat că într-un autobuz un ceferist 
s-a exprimat „mai bine să crăpăm decât să murim de foame”. Acesta n-a fost 
combătut de nici un călător care se află de faţă [...] Benczel Andrei, medic de 
circumscripție din comuna Ozun, raionul Sf întu Gheorghe, a declarat în fata 
sfatului popular că „nu este de acord cu guvernul RPU că a cerut ajutor URSS 
(...). După părerea lui „şi Luca ar putea fi reabilitat, ca si Nagy Imre" (...). Zol- 
tan Iuliu striga în gura mare în comuna Bitfalău „se va întâmpla si la noi, ne 
vom întâlni cu frații maghiari”62! 


2 noiembrie. Regiunea Autonomă Maghiară — Pe măsura evoluției eve- 
nimentelor din RPU, tot mai mulţi muncitori condamnă acţiunea bandelor 
contrarevolutionare. Starea de spirit s-a îmbunătățit simţitor, cu excepţia 
unor manifestări izolate din partea unor studenţi cu ocazia zilei morţilor. Ei 
au reuşit să influenţeze o bătrână să depună pe un mormânt o coroană pur- 

tând o panglică pe care era scris „Pentru eroi”. Acest mormânt a fost luminat 
cu 150 de lumânări puse de studenţii din Târgu Mureş.522 


În regiunile transcarpatice şi în capitală spiritul public era dominat 
de aşteptare şi dezorientare. Lumea nu putea înţelege colapsul rapid al 
unui întreg aparat statal, alţii se mirau cum de a fost posibil ca armata 
maghiară să nu fie capabilă să inábuse revolta fără intervenţia sovietică, 
alţii se întrebau care fusese rolul lui Imre Nagy, devenit prim-ministru 
peste noapte, după ce pentru mult timp a fost marginalizat. Multi alții au 
profitat de ocazie pentru a aduce revendicări sociale: eliminarea cotelor 
obligatorii de producţie pentru ţărani, mărirea salariilor şi a pensiilor, 
îmbunătăţirea sistemului de aprovizionare cu alimente la oraşe.s% 

Nu au lipsit totuşi episoade de protest şi represiuni violente. Pe data 
de 29 octombrie, o tentativă de grevă la fabrica Griviţa din Bucureşti a 
fost blocată prin compromisuri de natură economică, dar pe data de 30, 
nimic nu a putut opri la Timişoara mobilizarea condusă de studenţii de 
la Politehnică — în ciuda interdictiei puse de rectorat şi de vârfurile regio- 
nale de partid. La întâlnirea care a avut loc in refectoriu, în fata a aproa- 
pe 3.000 de studenţi şi profesori, au fost formulate revendicări sociale 
(îmbunătăţirea condiţiilor de viata în colegii, eliminarea disfunctiona- 
litatilor din sistemul universitar, creşterea salariilor şi a pensiilor) şi în 
acelaşi timp „politice” (abolirea învăţării limbii ruse, încetarea procesu- 
lui de colectivizare, libertatea presei). Discursul celor doi reprezentanţi 
ai CC trimişi la Timişoara, Petre Lupu şi Ilie Verdeț, a fost întrerupt de 
injurii, gesturi ofensatoare şi revendicări politice („Vrem libertate!”), care 
i-au constrâns pe cei doi să se retragă rapid.* La ordinul CC,*% organele 
Securităţii au înconjurat edificiul cu vehicule blindate, iar studenţii blo- 
cati în refectoriu au fost ridicaţi si transportaţi într-o cazarmă sovietică, 
aflată la 10 kilometri de oraş, în satul Becicherecu Mic, unde au rămas 
închişi timp de o săptămână până la cea de-a doua intervenţie sovietică 
în Ungaria. O manifestaţie de solidaritate convocată în oraş pe data de 31 
octombrie a fost reprimată prin folosirea armelor împotriva studenţilor 
de la Medicină, care s-au baricadat în căminul lor, fiind închişi mai apoi 

în aceeaşi cazarmă. Câteva săptămâni mai târziu, treizeci dintre cei care 
organizaseră manifestaţie au fost judecaţi pentru instigare la violenţă şi 
condamnaţi la mai multi ani de închisoare.*% În urma evenimentelor de 
la Timişoara, în seara zilei de 30 octombrie a fost constituit un comanda- 
ment general, prezidat de Emil Bodnăraş, ajutat de Alexandru Drăghici, 
Nicolae Ceauşescu şi ministrul apărării Leontin Sălăjan. Acesta a primit 
însărcinarea de a „lua orice măsură necesară la a asigura ordinea ab- 
solută pe teritoriul Republicii Populare Románe".?? Pe teritoriul întregii 
tari, în lunile octombrie-noiembrie ale anului 1956 numărul arestărilor 
efectuate pe baze „politice” s-a ridicat la 1.120 de la cele 200 înregistrate 
în cele două semestre precedentes? şi orice încercare de manifestare a 
nemulțumirii a fost inábusitá cu violenţă. Când, pe data de 5 noiembrie, 
universitarii din Bucureşti, printre care tânărul Paul Goma, s-au reunit 
ad-hoc, din vorbă în vorbă, în piaţa centrală a Universităţii, politia, aler- 
tată de informatorii din ce în ce mai numeroşi, ocupase deja locul cu sute 
de agenţi, iar la răscruci se puteau zări cuiburi de mitraliere instalate pre- 
ventiv. Studenţii s-au împrăştiat, dar nu au reuşit să evite asaltul, în urma 
căruia au fost trimise la judecată şaisprezece persoane, condamnate în 
trei loturi, în lunile aprilie-mai 1957, la pedepse cuprinse între şase luni 
şi cinci ani.9? Vorbind, câteva luni mai târziu, despre brutalitátile comise 
în acele zile, director Securităţii municipiului Bucureşti a raportat decizia 
de a pune în act acestefome de violenţă: 


Tov. Ceauşescu: V-a dat indicatia tov. Dănălache să bateti? 

Tov. Stancu: Să vorbim deschis şi să tragem învățătură din toate acestea. 
În Bucureşti nu au reuşit studenții să facă manifestări de stradă însă încer- 
cari şi framintari au fost foarte multe (...) 

Tov. Ceauşescu: Ati primit vreo indicație de la minister ca oamenii care îi 
arestați pentru anchetare să fie bătuţi? 

Tov. Stancu: Noi nu am primit acesta indicație, ci am primit că în general 
mai trebuie ciocániti cei arestaţi, aceasta am primit-o de la comandamentul 
nostru de la capitală (...) 

Tov. Ceausescu: Ar trebui să ne răspunzi mai concret... 

Tov. Stancu: Răspund în felul următor: pe stradă echipele UTM-ului băteau. 

Tov. Fazekas: l-aţi ciocniti pe toti aceşti 400? 

Tov. Stancu: Unii dintre ei erau ciocniti dinainte; mai erau însă şi unii 
care erau obraznici şi deci trebuia să-i mai domolim putin. Eu recunosc că în 
această perioadă la noi s-a mai bătut. La capitală mai rău s-a batut.°° 


Janos Fazekas, susținut de Ceausescu, a trebuit să îl certe pe şeful 
Direcţiei VII (anchete penale) a Securităţii pentru că s-a lăudat în fata 
ministerului că l-ar fi ucis pe unul dintre manifestanți cu propriile sale 
máini.5?! În 1957, chiar şi autorităţile Regiunii Autonome au pornit o an- 
chetă asupra metodelor de prevenire şi a represaliilor adoptate în zilele 
revoluţiei. În faţa criticilor exprimate de câţiva secretari districtuali faţă 
de aroganta organelor de securitate, care actionaserá fără a informa in 
prealabil partidul, însuşi prim-secretarul regional a replicat că „în mo- 
mentele evenimentelor din Ungaria, mai multi membri de partid au fost 
arestaţi, bătuţi şi mai apoi eliberati",5? dar că, în condiţiile de fata, munca 
organelor de securitate fusese totuşi „excelentă”. 

Regimul lui Gheorgiu-Dej a reuşit să iasă din criză, potentat pe plan 
politic datorită schimbării de linie survenită la Moscova între 30 şi 31 oc- 
tombrie, prin care PCUS a decis să pună capăt revoluţiei maghiare, prin- 
tre altele si cu scopul de a bloca un „efect domino" in Europa Orientala.°? 
Împuternicit de mandatul primit din partea Politburo şi de girul oferit de 
prestigioşi lideri precum Mao si Togliatti,°** Chruščëv i-a informat perso- 
nal şi rapid, unul câte unul, pe toţi conducătorii est-europeni şi mai ales 
pe recalcitrantii Tito si Gomułka, al căror consimtámánt a permis alcá- 

tuirea temporară a mişcării comuniste internaţionale.* Întâlnirea de la 
Bucureşti cu conducerea română şi cea cehoslovacă, în noaptea dintre 1 
şi 2 noiembrie, nu a ridicat niciun fel de dificultăţi lui Chruščëv, permi- 
tandu-i acestuia să refuze oferta României de a contribui militar la cea 
de-a doua intervenţie.65 

În săptămânile crizei maghiare, în ciuda faptului că Chruă&&v a încer- 
cat de mai multe ori să-i manevreze detronarea, Gheorghiu-Dej a păstrat 
o fidelitate totală aliatului sovietic, până la punctul în care a acceptat, în 
cadrul unui acord semnat pe data de 17 noiembrie între guvernul Kadar 
şi comandamentul sovietic, să „rezolve” problema Nagy, care, împreu- 
nă cu alte 38 de persoane (în afară de soţia sa, colaboratorii săi cei mai 
apropiaţi împreună cu familiile lor), se refugiase pe data de 4 noiembrie 
la Ambasada Iugoslaviei la Bucureşti.“ Pe data de 22 noiembrie, grupul 
a fost răpit de o unitate a KGB cu acordul autorităţilor iugoslave şi trans- 
ferat la Snagov, o localitate nu departe de Bucureşti, unde a fost reţinut 
până în primăvara anului 1958, când autorităţile maghiare au decis să îi 
repatrieze pentru a fi judecati.°* 

Constientizánd interesul prioritar al blocului socialist pentru conso- 
lidarea guvernului Kádár, Bucureştiul a subscris şi la promisiunea — ne- 
menţinută de altfel — de a oferi Ungariei un ajutor special, în valoare de 
60 de milioane de ruble.*? În primele luni ale anului 1957, cooperarea 
dintre cele două ţări la elaborarea unor măsuri de represiune a semnat, 
definitiv, o apropiere dictată de motive strategice şi de ceea ce putem defi- 
ni, în primul rând, ca o interpretare „etnică” a crizei maghiare din 1956 şi 
abia mai apoi drept una politică. Teama că revoluţia ar fi putut însemna 
dezastrul în cele ce priveau revendicarea Ungariei asupra Transilvaniei, 
deja cedată în 1920, la fel ca şi în 1947, începuse să fie resimţită începând 
cu data de 2 noiembrie, când, la reîntoarcerea din misiunea în Ungaria, 
Roman şi Málnásan au descris Comitetului Central o tara dominată de 
spirit revansard: 

La plecare - asta arată o stare de spirit antiromânesc chiar şi la condu- 
cere, noi nu trebuie să închidem ochii, că desigur a fost o presiune de jos în ce 
priveşte Ardealul, însă datorită faptului că conducerea în problema Ardealu- 
lui n-a luat niciodată o poziţie justă, ci dimpotrivă, ea a încurajat pe aceste 
elemente şi încă in această situaţie tragică, în loc să spună: fiti tari si nu ştiu 
cum, Kádár — am reținut unele cuvinte ale lui Kádár — a spus: „Daţi autono- 
mie Ardealului”. Exact aşa a spus. Ce înțelege el prin aceasta n-am putut să 
discutdám.94? 


6.5. Inspre o lecturá etnica a crizei 


Interpretarea românească cum că, în zilele revoluţiei, problema tran- 
silvăneană reprezentase centrul preocupărilor clasei politice maghiare, 
nu îşi găseşte confirmare în documentele de arhivă avute la dispoziţie. 
Doar în unele organe de presă şi printre revendicările Comitetelor revo- 
lutionare de la Debrecen şi Karcag găsim referiri sporadice la generica 
„apărare a drepturilor nationale ale maghiarilor de dincolo de graniţe”! 
însă asemenea revendicări nu au făcut niciodată parte din platforma po- 
litică a partidelor şi mişcărilor apărute în timpul insurecției. Prin urma- 
re, ceea ce trimişii în Ungaria şi alti martori oculari (precum secretarul 
Uniunii Scriitorilor, Mihai Beniuc) raportau Comitetului Central, nu era 
starea concretă a lucrurilor, ci proiecția unei temeri, care se sprijinea pe 
un substrat de neîncredere în privinţa Ungariei şi a maghiarilor din Tran- 
silvania, care începuse să se manifesteze încă din vara anului 1953. 

Cu mai puţină fineţe literară, buletinele transmise Comitetului Cen- 
tral, marturiseau reaparitia tensiunilor şi angoaselor colective în rându- 
rile populaţiei române din Transilvania, doar aparent calmate prin „pax 
etnica” stalinistă. La fel ca şi imediat după război (şi în perioada post-1989 
fosta reşedinţă a RAM, Târgu Mureş, a devenit un oraş divizat etnic) cen- 

trul conflictului etnic a fost Clujul, unde cele două comunităţi — deja echi- 
librate din punct de vedere numeric - se înfruntau în viata de zi cu zi, în 
interiorul aceluiaşi partid politic unic şi mai ales în lăcaşurile de înaltă 
cultură: două universităţi, două teatre, două pieţe principale marcau gra- 
nitele etnice ale spaţiului „public”. 

Aici nemulțumirea politică a luat formele unei mişcări naţionale ma- 
ghiare încă de pe timpurile când populaţia a luat la cunoştinţă în direct, 
prin intermediul radioului, începerea revoltei armate. Studenţii din sec- 
tia maghiară a Institutului de Arte Plastice , Ion Andreescu” au convocat 
în ziua următoare o adunare, cu scopul de a alege reprezentanţii cetate- 
neşti ai Federaţiei Universitare. Chiar în luna octombrie, după ani întregi 
de presiuni, CC aprobase formarea de federaţii studenţeşti independente, 
cel putin formal, de către Uniunea Tinerilor Comunişti.s* Mitingul s-a 
transformat imediat într-o manifestaţie de masă, la care a fost prezentat 
un document în cinci puncte asupra autonomiei universitare şi întăririi 
legăturilor cu asociaţiile studenţeşti occidentale. A fost cerută şi renun- 
tarea la discriminarea la examenele de admitere fata de membrii cate- 
goriilor sociale „nesănătoase”. Manifestatia programată pentru ziua de 
24 a fost însă interzisă: trupe armate au înconjurat clădirea la cererea 
rectorului şi au procedat la identificarea studenţilor prezenţi; doi dintre 
aceştia, Imre Balázs şi Arisztid Tirnovân, reîntorşi de curând dintr-o ca- 
lătorie în Ungaria, au fost arestaţi şi condamnaţi la şapte ani de închisoa- 
re pentru culpa de instigare la violenţă.“ Dintr-o întâlnire promovată de 
studenţii Facultăţii de Litere, ce a avut loc la Universitatea Bolyai, apáru- 
se, între timp, un „proiect de statut” al nou constituitei Federatii Studen- 
testi. Si cei cinci promotori ai acestei initiative au fost arestaţi între zilele 
de 17-18 noiembrie, patru dintre aceştia fiind condamnaţi, în 1957, la mai 
multi ani de închisoare. 

În zilele următoare manifestatiile s-au înmulţit, asumând un pu- 
ternic caracter naţional. Pe data de 26 octombrie douăzeci de studenţi 
s-au deplasat la cimitirul monumental al oraşului pentru a curăța monu- 
mentele funerare ale scriitorilor şi oamenilor de litere maghiari îngropaţi 
acolo, care fuseseră neglijate de ani de zile. Gestul făcea parte dintr-un 
program aprobat în prealabil de rectorat, dar care s-a încărcat de valenţe 

politice atunci cand, pe data de 1 noiembrie, o delegatie condusa de trei 
asistenti ai Catedrei de literatura maghiara s-a deplasat la cimitir pentru 
a comemora victimele revoluţiei contemporane.®* Cei trei tineri cercetá- 
tori au fost arestaţi şi condamnaţi în cea de-a doua fază a represiunii, în 
1958. 

Încă din primele zile, componenta română a fost ca paralizată. Un 
manifest izolat — Studenti români, solidarizati-va cu studenţii maghiari! — 
apărut la gazeta de perete a Institutului de Ştiinţe Juridice al Universităţii 
Babeş pe data de 25 octombrie a fost rupt imediat şi faptul a fost sem- 
nalat Securitátii.4^* Cea mai aglomerată universitate oráseneascá a fost 
închisă în tăcere, fiind astfel garantat succesul diversiunii puse în scenă 
de către Securitate şi activişti, care au lansat zvonuri asupra tendinţelor 
revansarde ale maghiarilor. În acest scop, de interes principal a fost cola- 
borarea rectorului, chimista Raluca Ripan, care a interzis studenților şi 
profesorilor orice contact cu studenţii şi profesorii Universităţii Bolyai. Un 
student la teologie protestantă, arestat în 1958, i-a mărturisit colegului 
său de celulă (informator al Securităţii) dinamica esecului manifestatiei 
studenţeşti comune: 


Apoi a povestit Bibó, că în timpul respctiv a fost discutat problema ma- 
nifestatiei studenţilor dela „Victor Babeş” şi Bolyai. S-a vorbit în rîndul lor, 
că studenții dela „Victor Babeş” sunt înarmaţi şi au solicitat pe studenții ma- 
ghiari a lua parte la o manifestaţie comună pe străzile Clujului, manifestind 
lîngă lupta studentimii din Ungaria. Însă această chemare ar fi fost numai o 
provocare, fiindcă planul adevărat ar fi fost, ca studenţii unguri să meargă în 
fruntea manifestatiei, iar cînd ei sosesc la Mănăştur, atunci studenții unguri 
vor fi atacați din fata de citre mănăştureni, iar studenţii români vor ataca 
atunci pe studenti maghiari din spate. Astfel manifestaţie n-a avut loc." 


Mai mult decât veridicitatea povestii detinutului-informator, ne in- 
teresează evidenţierea capacităţii de manipulare a prejudecatii etnice 
demonstrată de Securitate. Cum a şi admis, de altfel, un înalt organ al 
acesteia în timpul unei întâlniri operative, aceasta „a fost surprinsă de 

evenimentele din Ungaria, printr-o reţea informativă neadecvata”.*** Oda- 
tă cu apariţia Ordinului operativ 54/1956 asupra recrutării de informa- 
tori din rândul intelectualilor, organele de securitate dispuneau de doar 
şapte agenti dintr-un corp studenţesc de 9.000 de persoane şi circa 700 de 
cadre universitare. În privinţa „problemei Bolyai”, Securitatea putea con- 
ta doar pe o unică sursă, agentul cu nume de cod „Gyurka Janos”, asistent 
la Catedra de literatură maghiară, recrutat în aprilie 1956.5? Chiar aceste 
informaţii pe care le transmitea verbal cu frecvenţă aproape zilnică unui 
ofițer al Securităţii şi acesta maghiar au reprezentat principalul instru- 
ment de lucru, pe baza căruia organele Securităţii au elaborat propria 
strategie de diversiune. Pe data de 24 octombrie, „Gyurka” a denuntat-o 
pe una dintre prietenele sale cele mai bune, Katalin Varró, cercetătoare la 
Institutul de Lingvistică, drept iredentista şi naționalistă: 


Katalin Varró (Varro Ecaterina) s-a manifestat foarte satisfăcută de ac- 
tiunile contrarevolutionarilor din Ungaria, cu care ocazie a afirmat: „După 
marile evenimentele petrecute în Ungaria se va pune în practică înfiinţarea 
«Federaţiei Europene», în care va intra Ungaria, lugoslavia, Cehoslovacia, iar 
după aceasta va fi discutată şi rezolvată şi problema Ardealului, pentru a 
face parte din această federaţie.'*50 


Activitatea investigativă s-a lărgit apoi asupra corpului didactic. Prin- 
tre principalii acuzaţi erau Lajos Jordâky, care îşi transformase cursurile 
în discursuri care îi inflácárau pe studenti şi elogiau revoluția şi eroismul 
poporului maghiar. Când, pe data de 17 noiembrie, „Gyurka” i-a denun- 
tat pe Jordâky şi pe alti profesori şi studenţi care se dovediseră solidari 
revoluţiei, maiorul Ferenc Pâll - referentul Securităţii orăşeneşti pentru 


648 ACNSAS, fond Documentar, dosar 114, procesul-verbal al întâlnirii operative din 2-3 
decembrie 1957 la Ministerul de Interne. Cuvântarea comandantului regional al Se- 
curitatii din Cluj, Iosif Breban, f. 226. 

649 ACNSAS, fond Informativ, dosar 3010, vol. I, f. 40-4. Primele informaţii trimise de 
„Gyurka”, priveau vizita la Cluj, în luna aprilie a anului 1956, a unei delegaţii de la 
Universitatea din Debrecen, compusă din aproape 200 de persoane, care a dat naşte- 
re unei serii de contacte — considerate ostile — între studenţii din Ungaria şi cei de la 
Universitatea Bolyai. 

650 ACNSAS, fond Informativ, dosar 3010, vol. I, fragment extras din nota de sinteză a Di- 
rectiei Regionale Cluj a Securităţii, asupra cercetării efectuate asupra lui Janos Varró 
şi Elemér Lak6, 23 decembrie 1957, f. 192. 


problema maghiară -i-a ordonat informatoarei nu doar să denunțe, ci să 
si „însceneze” culpa în colaborare cu superiorii săi: 


Sarcini. Întrucît agentul urmează să se întîlnească din nou cu decanul 
Marton Iuliu (decanul Facultăţii de Litere Gyula Marton — SB), în discuţiile 
pe care le va avea cu acesta şi unde împrejurările vor permite, tinind cont că 
Marton are o deosebită stimă faţă de sursă, să-l întrebe practic în ce constă 
activitatea profesorilor si asistentilor de la Catedra sa în ceace priveşte de a 
desfăşura o activitate de instigare în rîndurile studenţilor ca urmare a ascul- 
tării posturilor de radio a țărilor imperialiste. Deasemenea i s-a trasat sarci- 
na agentului, să ia legatură şi cu prof. lordaky Ludovic (Lajos Jordáky — SB) să 
discute cu acesta evenimente din Ungaria precum şi frámintárile studenţilor 
de la Univ. Bolyai ca urmare a evenimentelor din Ungaria şi în discuţii să sta- 
bilească care este activitaea duşmanoasă practică de instigare a lui lordaky 
în rîndurile profesorilor şi a studenţiilor.s! 


Organele de securitate au identificat 242 de suspecti si au iniţiat 27 
de anchete, care au condus, până în anul 1959, la arestarea a 29 de stu- 
denti şi 4 profesori, toţi maghiari şi predând la universitatea Bolyai, la fel 
ca şi la demiterea sau expulzarea altor zeci de cadre didactice şi studenti. 
În luna noiembrie a anului 1957, reţeaua de cadre ajungea la 62 de infor- 
matori permanenti sau ocazionali numai in Universitatea Bolyai."?? Re- 
volta intelectualilor maghiari a fost expresia unei fracturi în acelaşi timp 
„naţională”, politică si de generaţie. Cei care ocupau posturi cu respon- 
sabilitate în cadrul corpului didactic au reacţionat unanim (nu numai 
la Cluj, ci şi în Regiunea Autonomă, la Institutul Medico-Farmaceutic), 
fapt ce a surprins în mod pozitiv partidul. La Universitatea Bolyai, corpul 
academic (rectorul, decanii facultăţilor, profesorii universitari mai influ- 
enti, celulele de partid) şi-au îndeplinit sarcinile impuse de conducerea 
partidului fără a opune rezistenţă, inclusiv în ceea ce privea denuntarea 
propriilor studenti şi/sau colegi.°° 


651 ACNSAS, fond Informativ, dosar 3010, vol. I, f. 66. 

652 Date furnizate de Comandantul Regional al Securităţii din Cluj (ACNSAS, fond Docu- 
mentar, dosar 114, f. 226). 

653 Când dupa data de 4 noiembrie multi studenţi au apărut la cursuri îmbrăcaţi în haine 
de doliu, însuşi decanul Facultăţii de Litere, Gyula Mârton, s-a ocupat personal de 
cercetări (OHA, interviu cu Julia Szilagyi, n. 480/1992, p. 18). 


La fel ca si in septembrie, administrarea politica a problemei a fost 
delegată lui Miron Constantinescu, care, prezidând întâlnirea celulei 
universitare din 3 noiembrie, a avut grija să îi informeze pe toti cei pre- 
zenti că puteau să se întoarcă linistiti acasă: problema maghiară era pe 
cale să fie rezolvată.* Pe data de 5 noiembrie a fost organizată o întâl- 
nire reunită a universităţilor română şi maghiară, la care au participat 
1.500 de profesori şi studenţi. După înflăcăratul discurs al lui Constanti- 
nescu, care dăduse cărţile pe fata cu privire la evenimentul , liberal" din 
octombrie, participanţii au intervenit în masă, pentru a condamna revo- 
lutia şi a afirma fidelitatea lor către Gheorghiu-Dej şi către partid, prin- 
tr-o telegramă expediată la sfârşitul mitingului.5 Ca recompensă fata de 
serviciile prestate, pe data de 13 noiembrie, rectorul Universităţii Bolyai, 
Laszl6 Bânyai, şi istoricul român Constantin Daicoviciu, marginalizat 
până în acel moment datorită trecutului său burghez, au fost promovați 
în funcţia de viceminiştri ai învățământului, în cadrul unei reorganizări 
guvernamentale, care l-a adus pe însuşi Constantinescu în funcţia de mi- 
nistru, pe care a păstrat-o până în luna iulie a anului 1957. 

În timpul revoluţiei, chiar şi Regiunea Autonomă Maghiară a fost in- 
vadată de un climat de tensiune sufocată.5% Potrivit unei mărturisiri a lui 
Fazekas, înregistrată la mulţi ani după evenimente, anticipând ulterioara 
lectură în cheie „etnică” a revoltei, pe care partidul ar fi formulat-o, şeful 
Securităţii, generalul Gheorghe Pintilie ar fi trimis pe data de 24 sau 25 
octombrie către CC o listă cu circa o mie de intelectuali de naţionalitate 
maghiară în vederea punerii lor în arest preventiv, măsură pe care Fa- 
zekas a reuşit să o revoce, telefonându-i direct lui Gheorghiu-Dej. Desi 
veridicitatea mărturisirii lui Fazekas rămâne un fapt de atestat docu- 
mentar, aceasta ar dezvălui o contradicţie semnificativă între aparatele 
de securitate, dornice a eradica preventiv orice manifestare, şi birocrati- 
ile soft (trimişii CC şi nomenclaturile regionale) însărcinate a bloca orice 
semn de dezordine prin mijloace politice. Considerând că o demonstraţie 

de absolută loialitate ar fi atenuat suspiciunile centrului, pe data de 2 no- 
iembrie Fazekas a organizat o adunare la fabrica de mobilă, tradiționala 
floare la butoniera regimului din Regiunea Autonomă. Douăzeci şi şase 
de muncitori şi specialişti, ameninţaţi cu consecinţe în caz de refuz, au in- 
tervenit, reprobând revoluţia. La final, a fost citită o proclamaţie identică 
celei deja lansate de muncitorii de la Griviţa Roşie din Bucureşti, adresată 
„clasei muncitoare şi întregului popor muncitoresc maghiar”, în care era 
reprobată contrarevolutia şi era proclamată solidaritatea cu muncitorii 
români în „lupta întru apărarea puterii populare”.s* În ziua următoare, 
a fost rândul Institutului Medico-Farmaceutic, care a organizat o aduna- 
re urmată de o declaraţie publică, semnată de patruzeci şi doi de profe- 
sori.5% Întâlnirea convocată cu intelectualii maghiari pentru reprobarea 
,contrarevolutiei” s-a transformat însă într-o discuţie aprinsă, iar scri- 
soarea de fidelitate a fost semnată silit de cei prezenţi, sub ameninţarea 
cu arestarea.®! Redactorul-sef al cotidianului , Előre" a refuzat să o pu- 
blice deoarece doi dintre semnatari îl rugaseră să le şteargă inițialele din 
scrisoare.6% Gheorghiu-Dej a reacţionat imediat, convocându-l pe acesta, 
căruia i-a fost dat un vot de blam pentru originea sa evreiască, fiind mai 
apoi îndepărtat din funcţia sa de la ziar.°°? 

Nimic nu a mai fost la fel în Transilvania după revoluţie. Drama in- 
trase în memoria colectivă, imprimând acolo o fractură, dificil de refăcut, 
între identitate politică românească şi solidaritate naţională cu Ungaria. 
La Bucureşti se aprofunda interpretarea în cheie „etnică” a evenimen- 
telor: revoluţia avea să însemne pentru minoritatea maghiară, inclusiv 
pentru cea din Regiunea Autonomă Maghiară, o încercare eşuată. Deja 
la începutul lui decembrie, organul cel mai mare al puterii locale, Secre- 
tariatul format din cinci membri (patru maghiari şi un român), a acuzat 

ziarul , Vörös Zászló" de fi insuflat „o atmosferă nesănătoasă timp de luni 
de zile"59* cu referire evidentă la rezumatele spinoasei infrátiri „unga- 
ro-maghiare”, publicate cu ocazia sosirii delegatiilor de la Budapesta. 
În ajunul conferinţei extraordinare de partid, programată pentru luna 
decembrie, a fost dispusă prima prevedere disciplinară: expulzarea din 
Institutul Medico-Farmaceutic a trei studenţi „duşmani ai regimului, fapt 
de care au dat dovadă cu ocazia evenimentelor din Ungaria”.5% 
Întâlnirea din 15-16 decembrie a fost dominată de prezenţa lui Ghe- 
orghiu-Dej, aflat în prima sa vizită în Regiunea Autonomă Maghiară 
(semnificativă într-un moment de criză accentuată), însoţit de „protecto- 
rul” local Fazekas. În cuvántarea sa, Dej a condamnat tentativa revoluti- 
onară în termeni atât de violenti, încât aceasta a fost publicată în ziarul 
local doar cu o săptămână mai târziu, după data de 25 decembrie, fără 
fragmentul în care întreaga minoritate maghiară era acuzată de solidari- 
tate cu insurgenţii.s În ciuda faptului cá structura clasei conducătoare 
- Secretariatul, Biroul Politic şi Comitetul Regional format din şaptezeci 
şi unu de membri - a rămas neschimbată fata de anii precedenţi, cu un 
aport maghiar de 80%,68 cuvintele secretarului au semnat momentul de 
început al unei noi abordări asupra problemei naţionale, confirmată de 
activitatea depusă în acele zile de Mihai Beniuc, secretarul „stalinist” de 
origine transilvăneană al Uniunii Scriitorilor, care din 1955 opera o re- 
conversie ideologică în sens naţional. Ajuns la Târgu Mureş pe data de 23 
decembrie, în fruntea unei delegaţii a Uniunii, acesta a profitat de ocazie 
pentru a-i aduna în şedinţă - şi era prima dată când se întâmpla - pe in- 
telectualii şi profesorii romani ai oraşului.“ În urma sesizării frustrarii si 
inconfortului de a trăi şi de a lucra într-o zonă „specială”, unde nimeni nu 

vorbea româneşte şi asupra căreia maghiarii îşi revendicau tutela, mar- 
cante în intervenţii, Beniuc a promis că se va activa pentru a modifica 
situaţia, care i se părea de-a dreptul intolerabila.°”° 


6.6. „Este mai bine să ataci inamicul 
atunci cand este izolat politic" 7! 


În ajunul campaniei de teroare, care până în 1961 a rezultat în zeci 
de mii de arestări şi condamnări, indicatia pe care a dat-o Janos Kâdâr 
Comitetului Executiv provizoriu al MSZMP în februarie 1957 ilustrează 
tendinţa de militarizare a politicii într-o Ungarie abia ieşită din revoluţie. 
La întâlnirea din 1-4 ianuarie 1957 de la Budapesta, la care au luat parte 
toate țările semnatare ale pactului de la Varşovia - cu excepţia Poloniei —, 
în frunte cu delegaţia sovietică condusă de Chrus¢év şi Makenkov,”? s-a 
delimitat cadrul represiunilor. După doar câteva zile, prim-ministrul Chi- 
nei, Ciu Enlai, s-a deplasat la Moscova, unde le-a cerut sovieticilor să facă 
presiuni asupra guvernului maghiar pentru a intensifica lupta împotriva 
grupurilor de populaţie încă ostile.°’? Budapesta a răspuns pe data de 12 
ianuarie prin simplificarea procedurilor de arestare, în timp ce pe data de 
16 ianuarie prelegerea asupra necesităţii de a lichida rezistenţa prin folo- 
sirea sistematică a pedepsei cu moartea şi a proceselor publice, pe care 
Zhou Enlai în persoană i-a dat-o lui Kadar, a găsit la întâlnirea MSZMP un 
auditoriu receptiv.9"* 

Aceasta a reprezentat ultima circumstanta in care istoriile celor două 
regimuri comuniste, cel maghiar şi cel roman, au răspuns unor direcţii 
paralele, dictate în strânsă legătură una faţă de cealaltă de către Uniunea 
Sovietică şi urmate cu sfinţenie de cele două clase conducătoare. În lunile 

prizonieratului lui Imre Nagy la Snagov, Romania a beneficiat de un exce- 
lent canal informativ in Ungaria, in persoana lui Wilhelm Einhorn, seful 
Direcţiei Regionale de Securitate Cluj (1944-1948), cu istoric în KNDV, din 
1948 şef de personal al Securităţii, avansat la gradul de colonel în 1951 
şi numit director adjunct al Direcţiei I de Informaţii Externe. În ianuarie 
1957, acesta a fost trimis la Budapesta sub acoperire (oficial era consi- 
lier la ambasadă), cu obiectivul de a identifica cu ajutorul autorităţilor 
maghiare cetăţeni români care participaseră la manifestații sau conflic- 
te armate.*5 La începutul anului 1957, simultan, în ambele tari, au fost 
militarizate chiar şi întreprinderile civile, prin formarea Gărzilor Munci- 
toreşti, care în anii următori va avea un rol fundamental în represiunea 
discordiilor din interiorul fabricilor.9/* 

Situaţia din România era însă foarte diferită de cea maghiară: în ciu- 
da manifestatiilor şi a unor naive tentative de puci, Bucureştiul a obținut 
o demonstraţie de fidelitate, dobândită, bineînţeles, prin intimidare şi te- 
roare, dar care evidentia capacitatea de consolidare a unui regim care 
până atunci fusese perceput ca unul fragil, nu doar de observatorii săi 
occidentali,9"7 ci si de către conducătorii săi supremi. Dusmanul era inca 
căutat şi găsit; nu pentru a pedepsi, ca în Ungaria, miile de tineri, aparti- 
nând tuturor claselor sociale, care luptaseră efectiv, ci pentru a da o lovi- 
tură preventivă acelei acumulări de forte (nucleele legionare clandestine, 
grupările armate, sectele religioase, „sioniştii” şi ,nationalistii maghiari 
şi germani”) ce reprezenta deja o ameninţare, nu atât pentru monopolul 
ideologiei comuniste, în care şi aşa puţini credeau cu adevărat, ci pentru 
securitatea internă. 

Pentru a-şi asigura consensul social necesar a compensa pedepsirea 
celor care se făcuseră ,,vinovati” de delicte de opinie şi infracţiuni politi- 
ce minore, deloc puţini, de altfel, începutul campaniei a fost precedat de 
Plenara CC din 27-29 decembrie, la care s-a votat diminuarea ritmului 
dezvoltării industriei grele, prevăzută de cel de-al doilea plan cincinal, o 
creştere generală a salariilor şi pensiilor şi, mai presus de toate, o preve- 
dere pacificatoare în privinţa satelor: abolirea cotelor obligatorii de cere- 

ale către silozuri, a produselor vegetale, cartofilor, laptelui şi cărnii, pusă 
în vigoare prin decretul Consiliului de Ministri din 1 ianuarie 1957.%8 

Între 14 şi 15 ianuarie 1957, a avut loc la Ministerul de Interne un 
summit al forţelor de securitate asupra situaţiei politice; rezultatul a fost 
adoptarea Ordinului operativ 70/1957, emis pe data de 17 ianuarie, referi- 
tor la aparatul central şi la direcţiile regionale ale Securităţii. Deşi textul 
acestuia nu apare printre documentele de arhivă, conţinutul său poate fi 
reconstituit prin inspectiile efectuate în vederea verificării punerii sale 
în act, iniţiate pe data de 27 februarie, în patru direcţii regionale „sensi- 
bile” (Cluj, RAM, Iaşi şi Bacău).* Ordinul a dispus iniţierea unor „acţiuni 
informative” împotriva membrilor si simpatizantilor mişcărilor clasifi- 
cate drept „fasciste” (în primul rând legionarii români şi maghiarii din 
Partidul Crucilor cu Sageti), ai partidelor tradiţionale desfiinţate (liberali, 
national-taranisti, social-democrati independenți, la fel ca şi maghiarii 
încadraţi în Partidul Naţional Maghiar, activ între anii 1922 şi 1938 şi în 
Partidul Transilvánean - Erdély Part — în anii ultimei administrații ma- 
ghiare, între 1940 şi 1944). Organigramele trebuiau reconstruite cu grijă 
şi toti membrii introdusi în arhivele politice generale.*% S-a pus accent, 
prin urmare, atât asupra unor categorii, selecţionate cu scopul unei re- 
presiuni preventive (legionarii, fasciştii maghiari), cât şi asupra unor arii 
geografice: cele cu densitate maghiară mare (în afară de RAM, regiunea 
Cluj, în care îşi aveau reşedinţa 250.000 de maghiari) şi cele cu cotele 
cele mai ridicate de exponenti legionari, dar şi „sionişti” (Bacău si mai 
ales Iaşi). Conducerile regionale au fost însărcinate să trimită către MAI 
până pe data de 16 mai un raport de maxim 15 pagini, dactilografiate în 
13 copii, dintre care una în rusă pentru consilierii sovietici.681 

Între timp, şi Comitetul Central începuse să pună în discuţie schimba- 
rea direcțiilor politice impuse de revoluţia maghiară. Pe data de 23 februa- 
rie 1957, în sediul CC a avut loc o întâlnire crucială cu capii Securităţii, con- 

dusă de Nicolae Ceausescu, lider emergent, care începea în acel moment 
sa se foloseasca de relatiile pe care le acumulase in cei zece ani de munca 
prin mai toate aparatele birocratice hard (Ministerele Apărării şi de Inter- 
ne, Secţia cadre şi Secţia organizatorică a CC). Şedinţa a avut drept rezul- 
tat o analiză concisă asupra situaţiei transilvănene şi confruntarea dintre 
partid şi Ministerul de Interne a fost dominată de animozitate.5?? Descriind 
starea de spirit a universităţii din Cluj, prim-secretarul regional Vaida a de- 
nuntat lipsa de precizie a acţiunilor organelor de stat, care compensasera 
cu o brutalitate excesivă „informaţia extrem de firavá" 6? şi necunoasterea 
limbii maghiare (imputată, printre alţii, şefului regional al Securităţii, bul- 
garul Mihai Nedelcu, precum şi responsabilului cu anchetele penale, un 
evreu originar din Basarabia). Vaida a adăugat că la procesul împotriva 
celor care au redactat Statutul universitar, prevăzut pe data de 27 februa- 
rie, se opuseserá inutil atât Comitetul Regional al partidului, cât şi direcția 
orăşenească a Securitátii.* Drăghici a răspuns cu ironie „Dacă ne luăm 
după «Bolyai» ar trebui acolo să promovăm ideile lui Imre Nagy!”* şi s-a 
pronunțat pentru condamnarea politică a universităţii maghiare, preconi- 
zând astfel desfiinţarea acesteia, care va avea loc în 1959; 


In ceea ce priveşte cazul celor 4 studenti de la Cluj" (arestaţi în noiembrie 
1956 — SB). Eu consider că sînt vinovaţi, pentru că împreună au elaborat acest 
ordin şi au contribuit la propaganda lui şi documentul acesta exprima concep- 
tiile anarhice al cercului Petőfi. Acolo, părerea mea este, cá tov. Vaida si celialti 
tovarăşi sînt sub presiunea anumitor elemente de la universitatea Bolyai, cu 
concepții nejuste, liberaliste, iar în realitate tovarăşii de la partid trebuie să 
aibă o poziție mai fermă fata de aceste elemente. Cînd am fost la Cluj în timpul 
evenimentelor din Ungaria la universitatea Bolyai, tovarășii de la securitate nu 
aveau voia să mă ducă acolo, pentru nu cumva să se agite mai tare elementele. 
Există o serie de elemente bantiteşti şovine faţă de care trebuie să avem o pozi- 
ție mai fermă. Slăbiciunea regiunii de securitate Cluj constă în aceea că n-avut 
agentură, n-a avut o poziție fermă acolo. Trebuie să fie o agentura serioasă. 


682 ANIC, Canc., dosar 113/1957, stenograma şedinţei din 23 februarie 1957. 

683 ANIC, Canc., dosar 113/1957, f.7. Acelaşi şefregional al Securităţii, Nedelcu, a afirmat: 
„Noi la Bucureşti nu cunosteam situația. Evenimentele petrecute în rândul studenți- 
lor ne-au luat pe nepregătite.” (ANIC, Canc., dosar 113/1957, f. 10). 

684 ANIC, Canc., dosar 113/1957, f. 9. 

685 Ibidem. 

686 Este vorba de Istvan Várhegyi, Kálmán Kelemen, György Koczka si Benedek Nagy. 

687 ANIC, Canc., dosar 113/1957, f. 40. 


Contrar colegului sau Vaida, secretarul RAM Csupor a inteles imediat 
climatul politic ce plutea in jurul comunitatii maghiare si a avertizat Se- 
curitatea că în regiune persista „o tenace activitate ostilă”, alimentată de 
sutele de studenţi din RAM care, mulțumită politicii minoritare de tip so- 
cialist, studiau la Universitatea Bolyai şi care la sfârşitul lunii ianuarie se 
întorseseră în comunele lor originare pentru a participa la alegerile ge- 
nerale din 3 februarie.°** Tema alegerilor constituia o chestiune spinoasă 
pentru conducerea regiunii. În timpul campaniei electorale, numeroase 
manifeste şi portrete ale conducătorilor fuseseră rupte sau arse în mai 
multe localităţi.“ În semn de protest şi sfidare la adresa autorităţilor, 
9.370 de cetăţeni dintre cei 480.000 cu drept de vot votaseră împotriva 
listelor FND, în timp ce alti o mie anulaseră buletinele de vot si 4.000 
se abținuseră.*% Rezultatul plasa RAM pe ultimul loc în această ciudată 
măsurătoare a „consensului”. Csupor, aflat de aproape cinci ani la condu- 
cerea RAM, presimtind presiunile esecului, şi-a descris regiunea drept un 
organism nedigerat („Se pregătesc pentru primăvară, în afară de metode- 
le lor duşmănoase, cu o serie de scrisori, pe care zic că le primesc din Un- 
garia, cu ameninţări şi aşa mai departe, cu planuri ostile şi cu o serie de 
scrisori pe care susțin că le primesc din Ungaria. Se vede că aceasta este 
o tentativă de organizare”) cerând întăriri („la unele raioane, mai ales 
la cele secuieşti, 3-4 lucratori operativi nu pot prea face fatá"""2) şi mări- 
rea rețelei de agenti în raioanele catolice.9? Drăghici a apreciat apelul si 
a promis să trimită ofiţeri, vorbitori nativi de limba maghiară, pentru a 
realiza interogatoriile cu arestatii şi „culegerea informatiilor".5?* 

În intervenţia finală a lui Ceauşescu, focalizată asupra invátámintelor 
ce trebuie trase din evenimentele petrecute în Ungaria, a apărut primul 
enunț public al strategiei de implicare totală a populaţiei, pe care acesta o 
va pune în aplicare mai apoi, o dată ajuns la putere în 1965. Primul punct 
privea metodele de operare ale organelor de represiune. Eficacitatea lor 
nu depindea deloc de numărul de cadre sau de repartiţia lor într-o regiu- 

ne: „Să nu ne închipuim ca daca o să mai dam încă 10-30.000 de lucrători 
la securitate o să rezolvăm problema aceasta”,*% ci de calitatea muncii pe 
care o desfăşurau. Deşi, după opinia lui Ceauşescu, Securitatea nu comi- 
sese niciun ,,abuz”,° spre deosebire de deja desfiintata ÁVH maghiară, 
se impunea refacerea pe noi fundamente a raportului dintre populaţie şi 
organele de poliţie. 


Este necesar să înţelegem, şi tovarăşii de la securitate şi tov. primi secre- 
tari de regiuni, că trebuie să ajutăm şi să facem totul ca organele noastre de 
securitate să muncească în aşa fel încît să se bucure de simpatia, de dragos- 
tea muncitorilor, a ţărănimii muncitoare şi să aibă sprijinul acestora. Dacă 
vom aresta pe toti care într-un fel sau altul ne critică sau ne înjură, apoi nu 
facem bine şi în loc să stim să descoperim elementele contrarevolutionare, 
de-abia o să fim împiedicaţi în descoperirea adevaratilor organizatori, pen- 
tru că aceştia nu numai că nu ne înjură, dear lipeşte afişele şi chiar ne laudă. 
Sarcina noastră este ca să stăm de vorba cu oamenii pentru a-i lămuri, şi 
tov. Csupor în loc să ceară mărirea organelor de securitate, să pună mai bine 
problema intensificării muncii politice, pentru să nu vor fi mai tari scrisorile 
primite din Ungaria dacít activitatea politicii noastre în rîndul populatiei.°”” 


În România viitorului preconizată de Ceauşescu, un regim fondat 
pe etosul denunturilor, cetăţeanul ar fi trebuit să contribuie la întărirea 
securităţii statale, împins nu de teroare şi şantaj, ci de simţul datoriei 
patriotice: 


Este fără îndoială necesar, şi hotărîrea Biroului Politic atrage atenţia în 
mod deosebit, asupra importanței organizării muncii informative, pentru a 
putea descoperi pe spioni, sabotori, elementele contrarevolutionare. Cea mai 
bună muncă de informare va fi atunci cînd noi vom reuşi să creăm un cu- 
rent de masă la masa de oameni ai muncii şi fiecare să şimtă de datoria lui 
patriotică faptul de a sesiza în fabrica, în instituţia, unde el observă aseme- 
nea manifestări. Munca aceasta trebuie s-o desfăşurăm competent, aceasta 
necesită muncă pentr a ajuta la întărirea legăturilor organelor de securitate 

cu masele, pentru ca fiecare cetățean să simtá de datoria lui patriotică să 
demaste unde îl intálneste.9?5 


Proba schimbării de strategie cu privire la Transilvania a apărut ulte- 
rior datei de 15 martie, aniversarea revoluţiei maghiare din 1848, a cărei 
sărbătorire fusese iniţial autorizată de CC în RAM la presantele cereri ale 
organelor locale, în încercarea de a aborda din nou proiectul „micii Unga- 
rii” pentru masele dezamăgite în urma experienţei integrării în România 
şi de a reduce, în acelaşi timp, la strictul necesar „conţinutul socialist” al 
„formei naţionale”. Însă în noaptea dintre 14 şi 15 martie, în mai multe 
localităţi, grupuri de elevi de liceu au fost protagoniştii unor demonstraţii 
de sfidare deschisă împotriva regimului. La Sfântu Gheorghe, o duzină de 
studenti, care în octombrie 1956 infiintasera una dintre multele micro- 
rețele clandestine, Societatea Tinerilor Secui (în maghiară Székely Ifjak 
Tarsasâga), au fost protagoniştii unui eveniment care avea să rămână 
mult timp în memoria colectivă: depunerea unei coroane cu panglici de 
doliu pe monumentul martirilor Revoluţiei de la 1848-49, care se găsea 
în parcul public al orasului.°”’ Gestul fusese pregătit cu o asemenea grijă, 
încât Securitatea nici măcar nu a reuşit să îi identifice pe cei responsabili 
decât la a doua încercare a acestora, un an mai târziu.7% În acelaşi timp, 
o acţiune demonstrativă se desfăşura în satul Albeşti, situat la mică dis- 
tanta de oraşul Sighisoara, unde poetul Sandor Petőfi îşi găsise sfârşitul 
pe câmpul de luptă în 1849. Protagoniştii au fost membrii grupului clan- 
destin Erdélyi Magyar Ifjúsági Szövetség, înfiinţat la Brasov pe data de 4 
noiembrie 1956 si care s-a extins rapid in RAM, cuprinzand in randurile 
sale peste o sută de elevi.""! 


698 ANIC, Canc., dosar 113/1957, f. 50. 

699 L. Benk6, Volt egyszer egy 56, H-Press, Sfântu Gheorghe, 1998, p. 73. 

700 ACNSAS, fond Documentar, dosar 105, f. 84. Dintre cei doisprezece arestaţi, majorita- 
tea cu vârste între 14 şi 15 ani, nouă au fost trimişi la judecată. Procesul a avut loc la 
Târgu Mureş in fata Tribunalului Militar al celei de-a III-a Regiuni Teritoriale (Cluj) şi 
s-a finalizat pe data de 3 iunie 1958, prin condamnarea celor nouă imputati la pedep- 
se între şase şi optsprezece ani de închisoare. 

701 Benk6, Volt egyszer, op. cit., pp. 22-26. Mişcarea a fost sufocată în lunile august-sep- 
tembrie 1956, prin arestarea a sute de persoane, aproape toate minore, dintre care 
77 au fost trimise în sala de judecată şi condamnate în 1959 la pedepse cuprinse între 
douăzeci şi cinci de ani de muncă silnică şi trei ani de temniţă grea (ACNSAS, fond 
Documentar, dosar 105, f. 88). 


La aceste ofense se adăugau o serie lungă de semnale de alarmă asu- 
pra neloialitatii minorității maghiare, lansate de Ministerul de Interne şi 
care au provocat o dură reacţie militară şi politică. Între 19 şi 20 martie, 
Securitatea a început în Transilvania o operaţiune pe scară largă, care a 
avut ca rezultat zeci de arestări, perchezitii şi trimiteri în judecată pen- 
tru culpe corelate anului 1956.7? În aceleaşi zile, la şedinţa inaugurală 
a Marii Adunări Naţionale, prim-ministrul Chivu Stoica a pronunţat un 
discurs, reprodus pe pagină plină în organele de presă, în care tema re- 
vansismului era tratată cu o neobişnuită franchete:’°° 


Atacul sângeros la puterea populară maghiară a experimentat în acelaşi 
timp şi o asprire a tonului propagandei agresive operate de bandele contra- 
revoluționare, care reclamau revizuirea granițelor dintre Ungaria şi statele 
vecine acesteia; elementele revanşarde au încercat şi să concretizeze preten- 
tiile horthiştilor asupra Transilvaniei şi asupra celorlalte teritorii aparţinând 
statelor vecine cu Ungaria.” 


Radiourile occidentale continuau însă o propagandă ostilă, în încer- 
carea de a „îmbrăca revansismul în hainele zdrentuite ale asa-zisului fe- 
deralism european”. Mesajul său a fost mai apoi explicat într-un comen- 
tariu apărut în ziarul „Scînteia”: „Tovarăşul Chivu Stoica a precizat că, în 
zilele noastre, politica României se bazează pe apărarea intereselor na- 
tionale, independenței şi suveranităţii statale”.7% Gheorghiu-Dej, adeva- 
ratul responsabil al schimbării, a fost cel care a inventat triada (interese 
naţionale, independenţă economică şi apărarea suveranităţii teritoriale 
a statului) care va constitui baza a ceea ce nu a fost o ,deviatie" a lui Cea- 
usescu, ci o strategie urmată lucid, fără a tine seama de costurile umane 
şi politice ale acesteia. 

În aceleaşi zile, o remaniere a aparatului guvernator a redus ministere- 
le de la treizeci la cincisprezece. Componenţa ,,nationala” a noului guvern 
Stoica a crescut cu prezenţa în Ministerul de Externe a lui Grigore Preotea- 

să (dispărut însă într-un misterios accident aerian la Moscova, pe data de 4 
noiembrie 1957), în Ministerul de Interne a lui Alexandru Drăghici (minis- 
ter pe care îl coordona încă din 1952) şi cruciala prezenţă în Ministerul de 
Finanţe a lui Aurel Vijoli, arestat împreună cu ministrul Luca în 1952, însă 
reabilitat mai apoi.7% Remanierile au continuat în timpul verii. În timp ce la 
Moscova „grupul anti-partid” lansa un ultim atac împotriva lui Chruščëv, 
Plenara PMR din 28 iunie, finalizată pe data de 3 iulie după o pauză tehnică 
dictată de aşteptarea rezultatelor reglării socotelilor de la Kremlin, i-a ofe- 
rit lui Gheorghiu-Dej şansa de a-i îndepărta din Biroul Politic pe ultimii doi 
,rebeli", Miron Constantinescu şi Iosif Chisinevschi.”” Umilitoarea autocri- 
tică publică a altor doi lideri a semnat eşecul unicei încercări de revizuire 
ideologică care a existat vreodată în cadrul stalinismului românesc, iar în 
partid a făcut vâlvă mai ales căderea lui Constantinescu, ce fusese pus în 
funcție în luna noiembrie a anului 1956 pentru a calma nemulţumirile stu- 
dentilor şi îndepărtat acum din cadrul Ministerului Învățământului. 

Aparatul Ministerului de Interne continua, între timp, acţiunea de 
,re-elaborare" a bazelor raporturilor dintre stat şi populaţiile alogene, 
începută prin întâlnirea din februarie. Pe data de 14 aprilie, ministrul 
Drăghici a adresat o notă personală comandantului Securităţii din RAM, 
colonelul Mihâly Kovâcs: 


În privinţa mişcării nationalistilor maghiari, atât de importantă pentru 
RAM, vă propuneţi să urmăriți doar două acţiuni din punct de vedere in- 
formativ. Nu prevedeti nici o măsură de verificare a materialului adunat de 
agenti si prin ancheta asupra lui Pál Fodor, care este foarte importantă de- 
oarece acesta a fost investigat împreună cu episcopul Aron Marton, pentru 
initierea unui complot cu scopul evident de a destabiliza regimul democrati- 
co-popular. Chiar daca printre studentii si corpul didactic din Targu Mures au 
avut loc grave manifestari antipopulare, ín plan nu prevedeti nici o másurá 
de urmărire a elementelor ostile.705 

Criticile au determinat aparatul represiv local să-şi intensifice acti- 
unile. Au fost reconstruite, cu ajutorul consilierului sovietic prezent în 
RAM, organigramele partidelor desfiinţate, iar în registrul politic general 
au fost înscrise 529 de „elemente ostile”, dintre care 199 erau foşti mili- 
tanti şi lideri ai partidelor fasciste maghiare, active între 1940 şi 1944, 
245 reprezentanţi ai Partidului Transilvănean, la fel ca şi numeroşi ro- 
mani: 51 de legionari, 17 membri ai partidelor national-táránesc şi libe- 
ral, 2 social-democrati de dreapta. Au fost fisati si 14 „sionişti”, mai de- 
grabă simpli membri ai înfloritorului asociationism sportiv maghiar din 
anii '30.7% Îndosarierii i-a urmat deschiderea a 344 de acţiuni informative, 
adică fascicole de anchetă împotriva a tot atâtor suspecti, şi arestarea 
a „64 de nationalisti maghiari şi peste 60 de románi"7!? Întru executa- 
rea Ordinului 54/1956, organele de securitate au început noi recrutări 
de informatori şi au procedat la „reactivarea” informatorilor la care se 
renuntase între 1955-56: 


Asupra sus-numitei am posedat materiale privînd manifestările ei dus- 
mănoase cu ocazia evenimentelor din Ungaria, precum si materiale privind 
legăturile ei sexuale cu 2 medici căsătoriți. Din studiul făcut asupra candi- 
datei a rezultat că îndeplineşte calitățile necesare unui agent, în urma cărui 
fapt s-a trecut la recrutarea ei. În procesul recrutării a recunoscut în între- 
gime faptele ce i se imputau, cerînd posibilitatea de reabilitare. Totodată am 
obținut date prețioase necunoscute de noi, în ce priveşte înființarea „Cercului 
Ady”, despre iniţiatorii şi conducătorii acestuia şi în special legăturile lor cu 
unii studenţi din Seghedin, care în perioada anterioară evenimentelor din Un- 
garia au fost în vizită la IMF Tg.-Mures si care au fost inspiratorii infintárii 
cercului , Ady" similar cercului Petőfi din Ungaria. Agenta fiind fiica unui fost 
exploatator care a fost încadrat în U. M. (unitatea militară, adică condemnat 
la munca silnică — n.d.a.), se bucură de încrederea obiectivului urmărit şi a 
altor elemente despre care care început să furnizeze materiale.” 

ín luna decembrie 1957, intervenind la o „şedinţă de analiză”, in Ple- 
nara (512 invitati) despre munca investigativă, Ministerul de Interne a 
detaliat profilul informatorului perfect: 


Problema esenţială în munca cu rețea informativă este educația acesto- 
ra. Cu agenţii trebuie să aplicăm un proces minuţios şi permanent de instru- 
ire. Noi marxistii plecăm de la premisa că „nu conştiinţa oamenilor le deter- 
mină condiţia, ci dimpotrivă, condiţia lor socială este cea care le determină 
conştiinţa”. Prin urmare, chiar dacă agentul a fost recrutat dintr-un mediu 
ostil, un organ bun va şti cum să îl educe, cum să îi apropie nouă, să îl facă 
să fie cinstit, obiectiv şi devotat cauzei noastre. [...] Agentul trebuie să fie in- 
struit, să aibă experiență de viata şi un nivel adecvat de cunoştinţe generale 
şi politice. Un agent analfabet şi nepregătit nu va putea să efectueze munca 
de urmărire a duşmanului în mod adecvat şi nu va putea fi în măsură să îl 
influenţeze pe acesta în direcţia dorită de noi.7!? 


Constrângerea trecea astfel din sfera teroristă (procese fondate pe 
probe inventate, torturi sistematice pentru obţinerea confesiunilor) la o 
formă mai „discursivă” şi preventivă, care sublinia capacitatea regimului 
de a conditiona viata privată şi sentimentele cele mai intime ale unor 
porţiuni din ce în ce mai ample ale societăţii, acaparându-le şi folosin- 
du-se de ele. Fragmentele citate din şedinţele analitice şi din rapoartele 
secrete constituie o mărturie a panopliei puterii. Nu putem să nu mentio- 
năm discursul fundamental al lui Ceauşescu asupra „muncii de calitate”: 
aceste recrutări efectuate în rândurile „inamicului” constituiau primele 
elemente dintr-o răbdătoare munca de formare a unei retele.’! 

Dar echilibrul etnic care se distingea încă în acțiunea organelor de 
Securitate în Transilvania nu mai era pe placul ministerului. În şedinţa 
cu responsabilii Serviciilor Secrete din regiunile Cluj, RAM, Iaşi si Bacau, 
convocată pe data de 17 mai 1957, ministrul Drăghici a acuzat secţiile 
operative din RAM de „şovinism maghiar”; 

Este vorba de organizatia Faliboga. Acesti dusmani au declarat despre 
douá elemente cu care au facut front comun. Este interesant cd voi nu ati 
atras această problemă, nu ati adîncit cercetările cu ceilalți. Noi v-am atras 
atenţia atunci şi cred că era bine ca să extindeti cercetările şi asupra celor- 
lalte elemente maghiare. Ce era rău să stea şi ceilalți în boxă? Voi ati dat 
posibilitate ca aceste elemente să spună că rominii vor să-o omoare pe ei. 
Trebuieste văzuta totuşi problema aceasta a patriotismului acesta şovin. De 
ce nu vedeți această problemă sub aspectul ei politic, fiindcă părerea mea 
este că la rădăcina acestei probleme este un sovinism. Atit timp cît dumneata 
nu ei poziție împotriva acestui şovinism, indiferent cum se manifestă el, nu ai 
să determini pe lucratori să muncească împotriva elementelor maghiare.” 


Şeful Direcţiei VII (Anchete Penale) a ministerului, col. de nationali- 
tatea maghiară Ferenc Butyka, şi-a facut critica-autocritica. Ineficienta 
represiunilor în rândul maghiarilor se datora unei probleme „lingvistice”. 
În luna aprilie, deplasându-se la Cluj, l-a interogat pe juristul Istvân Do- 
bai, de curând arestat sub acuzaţia de a fi redactat un memorandum cu 
destinaţia ONU prin care se cerea împărţirea Transilvaniei: 


Eu am stat de vorba cu Dobai şi la un moment dat am început să discut 
cu el ungureşte şi a început să prindă puţin curaj. Mi-a spus că planul lui a 
fost conoscut de multi insi în Cluj şi nimeni nu i l-a respins. Din acest caz reies 
o serie de legături foarte serioase.” 


Aparatul statal român începea să înţeleagă că doar crearea unor 
reţele informative eficiente, interne grupului, i-ar fi permis să descopere 
cum îşi evaluau maghiarii propria condiţie. Drăghici însă a insistat în 
denuntarea pericolului maghiar: 


Cu tov. (Mihály) Kovács avem discuţii de ani de zile pentru aceasta pro- 
blemă, că în RAM există, după părerea mea, pur şi simplu un sovinism pe 
care tov. nu-l înțelege, care constă în aceea că nu vor să recruteze agentură 
din rîndul maghiarilor, pentru că n-au o poziţie hotărîtă împotriva elemen- 
telor acestea. Se consideră că maghiari au fost oropsiti în trecut si că nu este 
cazul să ne ocupăm cu ei în prezent. Aceasta este o concepție greşită. Ungurii 
714 ACNSAS, fond Documentar, dosar 202, proces-verbal al şedinţei colegiului Ministe- 


rului de Interne, Bucureşti, 17 mai 1957, f. 5-6. 
715 ACNSAS, fond Documentar, dosar 202, f. 9. 


au fost asupriti cum au fost asupriti si românii, iar fascismul román este 
atit de sálbatic ca si cel maghiar, iar partidele politice románe sínt tot asa 
de banditesti ca şi cele maghiare. Noi nu ne legăm de poporul maghiar ci de 
bandiții maghiari.'6 


Interpretarea „etnică” a reacției populare la revoluţie a constituit pre- 
misa necesară schimbării intervenite după 1956 în politicile minoritare 
române: inițiată de o nesiguranţă „politică” (dubla loialitate a minorită- 
tilor), aceasta s-a transformat în anii următori într-un proiect coerent de 
State-building, înţeles ca o edificare a unui Stat, în sfârşit ,national", din 
punctul de vedere al compoziţiei aparatelor şi a ethos-ului civil. 


716 ACNSAS, fond Documentar, dosar 202, p. 22. 


7. De la „Ruritani” la , Megalomani": 
nasterea comunismului romanesc 
(1959-1965) 


7. 1. Represalii politice, nationale, sociale: 
un bilant 


Arestarile si condamnarile emise de curtile martiale in perioada 
1956-61 se încadrează într-o lungă perioadă de represiuni extensive, 
care a început încă din 1948, durând până în 1964, anul amnistiei gene- 
rale. Dar politica ideologică şi socială rigidă, care, după părerea autorului 
prezentei cărţi, a stimulat geneza regimului lui Ceauşescu, rămâne încă 
şi astăzi un câmp de studiu puţin abordat. La distanţă de o jumătate de 
secol, totuşi, fostele arhive ale Securităţii ne oferă o perspectivă verosimi- 
lă asupra dimensiunii cantitative a fenomenului: 


Tabelul 7.1 
Arestări din raţiuni politice (1956-61) 
Arestări din ra- Detinuti din Total Dislocări, 
tiuni politice rațiuni politice condamnări 
în arest admi- la domiciliu 
nistrativ forţat 
1956 1.120 2 1.120 E 
toamna 
1957 3.257 - 3.257 523 
]958 6.362 946 7.308 349 
1959 8.910 (8.964)* 1.954 10.864 (10.918)* 249 
1960 1.711 (1.723)* 113 1.824 (1.835)* 155 


1961 2.232 (2.677)* 516 2.748 (3.193)* 192 


Tabelul 7.1 
Arestari din ratiuni politice (1956-61) 


Arestari din ra- Detinuti din Total Dislocari, 
tiuni politice rațiuni politice condamnări 
în arest admi- la domiciliu 
nistrativ forţat 
Total 23.592 3.529 27.121 (27.632)* 1.468 
(24.103)* 


"Date transcrise in F. Balan, I. Bălan, 1968 - momentul adevărului sau mistifica- 
re?,in R. Rusan (coord.), Anii 1961-1972. Țările Europei de Est, între speranţele re- 
formei si realitatea stagnárii, Fundaţia Academia Civică, Bucuresti, 2001, p. 655. 
Sursă: ACNSAS, fond Documentar, dosar 53/1, f. 16-9, Bucuresti, 17 iulie 1968, 
Raportul Consiliului Securitatii Statului asupra arestarilor efectuate din moti- 
ve politice in perioada 1950-68. 


Despre condamnarile pronuntate de curtile martiale din Bucuresti, 
Cluj si Iasi, dispunem de informatii sigure in ceea ce priveste intervalul 
ianuarie 1957 — iulie 1959: 2.737 (dintre care 10 condamnări la moarte) 
în anul 1957, 4.083 (dintre care cel puţin 34 de condamnări la pedeapsa 
capitală) în anul 1958 şi 3.139 în primele şapte luni ale anului 1959 (nu 
este precizat numărul condamnărilor la moarte), rezultând un total de 
9,978,717 

Ritmul represiunii s-a accelerat in 1958 si a continuat in curbá as- 
cendenta pana in prima jumátate a anului 1959, mai ales ca si consecin- 
tá a liniei impotriva oricárui contrast si deviere, aprobatá la conferinta 
partidului comunist, care a avut loc la Moscova, intre 14 si 16 noiembrie 
1957.71 Câmpurile de munca, evacuate în 1955 însă niciodată desființa- 
te, au fost pregătite pentru a putea primi noul val, al celor care, printr-o 
amnistie pentru culpe obişnuite, aprobată pe data de 28 decembrie de 
Marea Adunare Naţională, fuseseră pedepsiţi la mai puţin de un an de 
închisoare. În acele vremuri nu era deloc dificil să întâlneşti scene cotidi- 
ene precum aceea descrisă de ataşatul militar britanic, care călătorea cu 
un tren personal între Ploieşti şi Târgovişte: 


717 ACNSAS, fond Documentar, dosar 53, vol. III, f. 100. Situaţie cuprinzând indivizii con- 
trarevolutionari arestaţi de organele M.A.I. în perioada 1944-1959. 

718 Întâlnirea de la Moscova a fost descrisă ca stimul de către ministrul de interne Dră- 
ghici, în cadrul şedinţei de analiză din decembrie 1957 (ACNSAS, fond Documentar, 
dosarul 114, f. 8). 


Șase soldati ai Securităţii au coborât cu mitraliere în mâini gata să tragă. 
Apoi, una câte una, aproximativ 50 de femei cu vârste între 20 şi 60 de ani 
au coborât, îmbrăcate în haine obişnuite şi cárándu-si lucrurile adunate în 
câte o bucată de material. Cum apăreau erau forţate în vârf de mitralieră să 
îngenuncheze în noroi, înghesuite pe rânduri, să îşi acopere ochii cu mâinile 
şi să îşi aplece capetele aproape până la pământ. Apoi a coborât un căpitan al 
Securităţii şi, sub amenințarea pistolului, le-a obligat pe femeile îngenunchia- 
te să se adune mai mult, ca o turmă de oi. Între timp, soldații le încercuiseră, 
amenintándu-le cu mitralierele. Câţiva civili români ce se găseau pe acolo nu 
dădeau nici un semn de emoție, în afară de pură curiozitate. Zece minute mai 
târziu, trenul plecă, lăsând prizonierele încă ingenunchiate în noroi.7!? 


Fără îndoială, în ciuda faptului că documentele disponibile în arhi- 
vele Securităţii evită orice fel de referire directă la eveniment, retragerea 
trupelor sovietice din tara, pregătită de România încă din 1957 şi anunta- 
tă pe data de 25 mai 1958,% a stimulat ulterioarele tendinţe de indepen- 
denta din partea Bucureştiului, oferind, de asemenea, ocazia de a înăspri 
şi mai mult represiunea în această scurtă perioadă. În aceleași săptămâni 
în care contingentul sovietic se retrăgea, o campanie de arestări plani- 
ficată de la centru a umplut puşcăriile cu 1.103 persoane în perioada 1 
iulie-8 august.72 În luna mai a anului 1959, Ministerul de Interne numă- 
ra 17.728 de condamnaţi politici sau deţinuţi în arest preventiv, dintre 
care peste 5.000 de „intelectuali” şi cam la fel de mulţi ţărani. Începând 
cu 1960, arestările şi condamnările au înregistrat o scădere constantă; 
in 1960 Securitatea a arestat 1.723 de suspecți, în timp ce în perioada 
octombrie 1961-august 1962, doar 889.7? Eliberárile din puşcărie au în- 
ceput să fie efectuate în mod secret încă din luna februarie a anului 1960, 
când au ieşit din închisoare 820 de ţărani condamnaţi pentru activităţi 
subversive deoarece se arătaseră ostili colectivizării; şase luni mai târziu 


719 NA, FO, 371, 135155, Bucureşti, 20 Martie 1958, citat trad. din engl. 

720 S. Verona, Military Occupation and Diplomacy: Soviet Troops in Romania, 1944-1958, 
Duke University Press, Durham (NC) 1992. Asupra tratativelor initiate in ianuarie 
1957 ase vedea noua documentatie in I. Scurtu (coord.), Romania. Retragerea trupelor 
sovietice, 1958, Editura Didactica si Pedagogica, Bucuresti 1996, pp. 241-4. 

721 ACNSAS, fond Documentar, dosar 53, vol. II, telegrame dintre Directiile Regionale ale 
Securităţii şi cadrul statistic centralizat, f. 4-54. 

722 ACNSAS, fond Documentar, dosar 53, vol. IV, f. 1-2. 

723 ACNSAS, fond Documentar, dosar 53, vol. IV, f. 79. 


a fost rándul a 300 de „sionişti” şi „ţărani contrarevolutionari”. După o 
pauză de aproape doi ani, în 1962, au fost eliberaţi circa 2.000 de con- 
damnati pentru „perturbarea ordinii publice”. Pe data de 3 ianuarie 1963, 
la prima amnistie, parţială însă, au ieşit din puşcării 2.543 de persoane. 
În 1964, au fost, în fine, eliberate (însă nu şi reabilitate) 9.522 de persoa- 
ne, dintr-un total de circa 15.000, astfel încheindu-se lungul capitol al 
pedepselor cu închisoarea efectuate în masă, pe motive politice.72 

Dacă numărul cetăţenilor direct implicaţi în campania de represiune 
dintre anii 1957-61 poate fi estimat, cu aproximaţie, între 30-35.000, mult 
mai dificilă este contorizarea persoanelor „indirect” afectate, precum ru- 
dele sau cunoscutii deţinuţilor. În ciuda faptului că tribunalele militare 
judecau cazurile individual (chiar şi în procesele colective), întreaga fa- 
milie a condamnatului sau anchetatului avea de suferit din cauza deten- 
tiei acestuia: fiii erau constransi să îl renege la şcoală, un gest acceptat 
pentru a evita eliminarea lor din şcoală, căderea examenelor sau chiar 
interdicția de a frecventa universitatea din cauza „lipsei de demnitate 
politică” (o practică rămasă în vigoare până în anul 1964), soţia era in- 
vitată să divorţeze, amici si cunoscuţi arestaţi sau chemaţi ca să dea de- 
claratii."5 Divulgarea de informaţii de orice natură legate de experienţa 
detenţiei către terţe persoane era strict interzisă printr-o declaraţie prin 
care se puneau la dispoziţia organelor de Securitate.’*° 

Foştii deţinuţi politici nu dispăreau niciodată din vizorul regimului: 
fuseseră automat înscrişi în evidenţa activă şi multora dintre aceştia le 
fuseseră deschise dosare de verificare sau de urmărire informativă, prin 
folosirea aşa-zisei TO (adică „tehnică operativă”: interceptări telefonice, 
controlul corespondenţei, instalarea de microfoane în locuinţe) si, mai 
presus de toate, a unei reţele dense de informatori (ajungând până la do- 
uăzeci pentru un singur suspect). Mulţi dintre aceştia au fost recrutaţi, 
trecând astfel „de cealaltă parte”, în momentul în care au fost eliberați. 
Organele de Securitate dispuneau de doar 15.000 de agenţi la momentul 
revoluţiei din 1956; în 1960, numărul acestora crescuse la 30.000, iar un 
an mai târziu, în luna iulie 1961, ajunsese la circa 43.000, dintre care o 


724 G. Buzatu, M. Chiritoiu (coord.), Agresiunea comunismului în România, op. cit., vol. I, pp. 
44-5. 

725 NA, FO, 371, 171883, Prizonieri politici in Romania, 1963. 

726 Declaratie semnata pe data de 28 iulie 1964 de catre avocatul Albert Szopos, con- 
damnat in cazul Szoboszlay (Arhiva Ministerului de Justitie, Fond Penal, dosar 728, 
vol. IX, f. 11). 


mie proveneau din Regiunea Autonoma Maghiară.” Reţeaua securității 
s-a înmulţit progresiv odată cu trecerea de la regimul lui Gheorghiu-Dej 
la cel al lui Ceauşescu: între 1963 şi 1967, doar informatorii Securităţii, 
excluzându-i pe cei ai Miliției şi ai Direcţiei Generale a Penitenciarelor, 
au crescut în număr de la 80.000 la 119.000.728 În anii "70 si "80, în fine, 
aceasta a ajuns la dimensiuni uriaşe: în ajunul căderii regimului, în luna 
noiembrie a anului 1989, reţeaua se împrospăta cu 489.000 de cetăţeni, 
dintre care circa 130.000 activi, prin care se monitoriza o parte deja con- 
sistentă a populaţiei din Románia."?? 

Numărul cetățenilor aflaţi în libertate, dar supuşi controlului siste- 
matic al organelor de represiune era de asemenea foarte ridicat deja în 
luna octombrie a anului 1957, când 290.000 de persoane, echivalentul a 
2,2 % din întreaga populaţie adultă, erau înscrise în registrul politic al Ser- 
viciului C al Ministerului de Interne ca „elemente ostile pe plan intern”.750 
Cifra era totuşi destinată unei creşteri ulterioare: în acea lună, registrul a 
înregistrat 3.222 de „intrări”, fata de cele doar 957 de „ieşiri”. Majoritatea 
acestora proveneau din rândurile mişcării legionare clandestine (84.121) 
şi din partidele national-taranesc (48.634) şi liberal (32.174), la fel ca si 
din rândurile militantilor din „alte partide burgheze” (12.691). Urmau 
apoi „chiaburii şi micii comercianţi” (17.378), „foştii poliţişti, jandarmi şi 
funcționari în organele burgheze de spionaj” şi „sioniştii” suspectaţi de 
activităţi antiromâneşti (9.402), dar şi cei expulzați din partid si cei cu 
„rude şi cunoscuţi în statele imperialiste”. În anii '60, numărul cetateni- 
lor suspectaţi de activităţi antistatale şi supuşi unui regim de control s-a 
mărit din nou: în 1968, de exemplu, aceştia erau 417.075, echivalentul a 
3,1% din întreaga populaţie cu vârstă peste 14 de ani.” 


727 ACNSAS, fond Documentar, dosar 129, vol. I, f. 3. 

728 D. Deletant, Romania, in K. Persak, L. Kamiriski (ed), A Handbook of the Communist 
Security apparatus in East Central Europe, 1944-1989, Institute of National Remem- 
brance, Varsovia, 2005, p. 315. Íntre acestia, 83.911 informatori, 3.241 ,rezidenti", 
16.575 proprietari de apartamente conspirative si 14.849 colaboratori ocazionali. 

729 Despre pátrunderile sociale în Securitate, cfr. C. Anisescu, Dinamica de structură si 
rol a rețelei informative în perioada 1948-1989, in AA.VV., Arhivele Securității, vol. I, Pro 
Historia, Bucuresti, 2002, pp. 10-40. 

730 ACNSAS, fond Documentar, dosar 53, vol. II, „Elemente contrarevolutionare înscrise 
în registru la data de 31 octombrie 1957”, f. 41. 

731 Deletant, Romania, op. cit., p. 304. 


Rămâne totuşi întrebarea daca nu era însă vorba de o nouă epurare, 
nu numai „politică”, ci şi în mare măsură „etnică”. Acţiunea de represiune 
a început în ianuarie-februarie 1957 fără scopuri intenţionat nationalis- 
te, ci sub obiectivul de a suprima fenomenele de opoziţie cu potenţial de 
risc scăzut pentru securitatea statului, dar destul de răspândite sub for- 
ma unor microsabotaje, tentative de expatriere ilegală, redactarea unor 
texte „subversive”, constituirea de grupuri clandestine. Documentaţia 
asupra proceselor susținute de curţile marţiale demonstrează că, în ciu- 
da teoremei justitiare inculpatoare care informa procedurile, anchetele 
preliminare erau conduse cu mult mai multă grijă decât între anii 1949- 
53, când puteai fi condamnat în baza unor acuzaţii false sau complet pre- 
fabricate.” Chiar şi în 1957, comploturile de matrice română erau pedep- 
site cu aceeaşi severitate cu care erau pedepsite cele maghiare, după cum 
demonstrează condamnarea la moarte a locotenentului armatei Teodor 
Mărgineanu, care, la comanda unei unităţi blindate din oraşul transilvă- 
nean Bistrița, având drept inspiraţie comitetele revoluţionare maghiare, 
proiectase, împreună cu alti 13 camarazi, o insurecție militară în noap- 
tea dintre 17 şi 18 decembrie 1956.7 Cazul său poate fi asemuit celui al 
preotului catolic Aladâr Szoboszlay şi al celor 9 tovarăşi ai săi de aventu- 
ră, împuşcaţi în 1958. 

Dar represiunea a folosit şi scheme „categoriale”, care lăsau ample 
margini de discreţie asupra subiecţilor reprimati şi asupra pedepselor 
prescrise. În 1957 a fost arestat intelectualul român Nichifor Crainic, cu 
background de extremă dreaptă, dar întru totul străin de manifestații din 
'56 condamnat la un regim dur de închisoare pe viata sub acuzaţia de 
apartenenţă la mişcarea legionară.“ În noiembrie 1958 a fost arestat 
sub acuzaţia de „uneltire contra ordinii publice” chiar şi filosoful Con- 
stantin Noica, care a fost condamnat in 1960 la muncă silnică pe viata 
de către curtea marțială din Sibiu şi eliberat, printre ultimii, pe data de 8 
august 1964.7? 


732 ACNSAS, fond Penal, dosar 104, (lotul Dobai), 108 (lotul Csiha), 109 (lotul Puskás), 110 
(lotul Bara), 157 (lotul Szoboszlay), 184 (organizatia EMISZ), 728 (lotul Mihalcz). 

733 Grupula fost arestat pe data de 19 decembrie; Márgineanu si doi dintre camarazii sái 
au fost condamnati la moarte si executati in inchisoarea specialá din Gherla, pe data 
de 26 iunie 1957 (C. Ghinea, Un caz de revoltă anticomunistă în armată — decembrie 
1956, în R. Rusan, coord. Anii 1954-1960. Fluxurile si refluxurile stalinismului, Fundaţia 

734 ACNSAS, fond Documentar, dosar 131, vol. II, f. 31. 

735 ACNSAS, fond Documentar, dosar 131, vol. II, f. 14. 


Datele pe care le detinem indica alunecarea progresiva de la repre- 
salii nediscriminante („fasciştii”, „țăranii contrarevolutionari”, „sectele”), 
la represalii selective, în care factorul etnic începuse să joace un rol do- 
minant începând cu anul 1958. În primul semestru al anului 1957 au fost 
trimişi în judecată 1.471 de opozanți; 796 de cazuri ajunseseră în fata 
curților marţiale de la Bucuresti, Cluj sau Iaşi, unde au fost emise 661 de 
sentințe de condamnare şi 135 de achitări. Printre condamnaţi figurau 
538 de români (81,4%), 98 de maghiari (14.8%), 18 germani şi 2 evrei.756 

Procentul maghiarilor apare in acest caz mult mai mare fata de pro- 
centul lor total 9% în 1956). Chiar dacă, în termeni absoluti, majoritatea 
arestărilor fuseseră efectuate până în anul 1958 nu în Transilvania, ci la 
Bucureşti şi în regiuni transcarpatice precum Craiova şi Galaţi, gradul de 
implicare a RAM a fost semnificativ: din a doua jumătate a anului 1957 şi 
până în 1961 aproape 1.000 de arestari.’*’ Dintr-un total de 430 de orga- 
nizatii spulberate între 1957-59, cota arestărilor în RAM a fost deosebit de 
ridicată (aproape 15%), iar mica regiune a urcat, astfel, pe primele locuri 
în această particulară ierarhizare.’** Conotatia etnică a devenit însă evi- 
dentă în ultima perioadă, când începutul eliberărilor din puşcării (care 
priveau grupurile de țărani şi reprezentanţi ai mişcării legionare)'% a co- 
incis cu pedepsirea manifestărilor de „naționalism maghiar” (peste 100 
de arestări din totalul de 1.700 înregistrate numai în Regiunea Autono- 
mă Maghiară în 1960). 

Specificitatea represiunii împotriva minorităţilor s-a exprimat prin 
duritatea pedepselor prescrise de judecătorii militari, precum maiorul 
de origine maghiară Pal Macskasi, responsabil în anul 1958 pentru 12 
condamnări la moarte impuse conationalilor săi. Principalele procese 
împotriva unor organizaţii „maghiare” s-au desfăşurat între anii 1958 

739 Eliberarea legionarilor arestaţi începuse încă din toamna anului 1956. În momentul 
intensificării epurării, între 1 octombrie 1956 şi 20 ianuarie 1958 au foste eliberați 
990 de legionari, dintre care 350 prin grațiere (ACNSAS, fond Documentar, dosar 53, 
vol. III, f. 67-8). 


si 1962, rezultând în pedepse severe (77 de condamnări la 1.300 de ani, 
socotiți global, doar în cazul EMISZ). Cele douăzeci şi unu de principale 
procese colective împotriva maghiarilor, desfăşurate între luna decem- 
brie a anului 1956 şi primăvara anului 1962, au dus la condamnarea a 
aproape 400 de inculpati, a căror pedeapsă minimă a fost de patru-cinci 
ani de închisoare în 1957 şi de zece-doisprezece ani de puşcărie între 
1958 şi 1959. Numărul total al arestatilor şi/sau condamnaților de natio- 
nalitate maghiară pentru culpe direct corelate anului 1956 atingea cifra 
de 1.350,”° in timp ce numărul celor puşi sub arest preventiv, fără o tri- 
mitere ulterioară în sala de judecată, se învârtea în jurul a câtorva mii de 
persoane. 

Represiunea a îmbinat motive politico-ideologice şi „sociale”, iar ma- 
joritatea arestărilor şi condamnărilor nu au provenit din procesele poli- 
tice împotriva asa-zisilor „indivizi contrarevolutionari", emise de către 
curțile marţiale, ci din proceduri aparent „nepolitice”, desfăşurate în 
cadrul tribunalelor civile. În timp ce în primul semestru al anului 1957 
fuseseră condamnaţi 661 indivizi pentru culpe politice, doar în RAM, 
au fost condamnaţi la puşcărie peste 1.000 de cetăţeni pentru culpe co- 
mune, conexe decretului 240/1955 relativ la apărarea patrimoniului ob- 
Stesc, ce avea ca scop combaterea dramaticei degradări a moralității si a 
disciplinei la locurile de muncă. Sustragerea de materiale din laboratoa- 
re şi din întreprinderi, falsul în bilanţ, îndeplinirea fictivă a normelor de 
muncă, toate acestea erau stratageme şi mici trucuri ce făceau parte din 
tehnicile de supravieţuire, rezistență pasivă şi răzbunare zilnică ale celor 
care erau forţaţi să participe la proiectul social comunist (precum foştii 
patroni de întreprinderi deveniți muncitori sau contabili). În 1955, Codul 
penal român introdusese, inspirându-se din legislaţia sovietică, culpa de 
huliganism, ca „atac fatis la regulile convietuirii socialiste”.7* „Huliga- 
nismul” reunea o serie de delicte precum ofensa la pudoare, tulburarea 
ordinii publice, injuria, daunele asupra bunurilor publice şi private şi „pa- 
razitism social" (cersetoria şi prostituţia, ambele pedepsite încă din anul 


740 Cfr. Gy. David (coord.), 1956 Erdélyben. Politikai elítéltek életrajzi adattára 1956-1965, 
Polis, Cluj, 2006. 

741 L.Mócsy, Reglementarea infracţiunii de huliganism în legislaţia penală a RPR, în „Buleti- 
nul Universitatilor Babeş şi Bolyai”, seria Ştiinţe sociale, 1956, pp. 121-32. Asupra di- 
fuziunii huliganismului urban în Uniunea Sovietică poststalinistă, V.A. Kozlov, Mass 
Uprising in the USSR: Protest and Rebellion in the Post-Stalin Years, Sharpe, Armonk 
(NY), 2002, în special cap. 6. 


1948). Pe data de 27 februarie 1957, guvernul a emis un decret care in- 
troducea in Codul Penal două paragrafe (578/4 şi 578/5) ce reglementau 
pedepsirea ofenselor verbale si fizice, „lipsa de respect fata de societate” 
şi „violarea normelor convietuirii socialiste”, transformând aceste culpe 
din delicte administrative în delicte penale sancţionate cu pedepse de 
detenţie de la trei luni la cinci ani în caz de recidivă.” Câteva săptămâni 
mai târziu, pe data de 30 iulie, a apărut în presă decretul Consiliului de 
Miniştri 324/1957, care prevedea sancţionarea cerşetorilor, a prostitua- 
telor şi mai ales a „cămătarilor” şi ,speculantilor" cu pedepse de la şase 
luni la cinci ani de închisoare.” Numai între anii 1955-57, circa 150.000 
de cetăţeni au fost condamnaţi doar pentru delicte de natură economică, 
prin aplicarea decretului 240/1955." 

Cei 60.000 de condamnaţi ai anului 1957 au avut parte de pedepse 
mult mai severe fata de cei condamnaţi în ultimii doi ani, iar în 1958 Pro- 
curatura Generală a Republicii Populare a dispus o înăsprire ulterioară a 
pedepselor: de la zece la douăzeci de ani de închisoare pentru daune mai 
mari de echivalentul a 25.000 de lei, între cinci şi zece ani pentru daune 
între 10.000 şi 25.000 de lei şi de la trei luni la doi ani, pentru daune mai 
mici de 2.000 de lei."$ Doar în Regiunea Autonomă Maghiară aplicarea 
decretelor din anii 1955 şi 1957 a dus la încarcerarea a circa 3.000 de 
persoane între anii 1957-59, dintre care câteva zeci au fost condamnate 
la muncă silnică pe viata si cel putin una la moarte.”** 

Campania „moralizatoare” a făcut integral parte din rigidizarea ide- 
ologică şi, mulțumită presei, care în vara-toamna anului 1958 publica o 
rubrică intitulată Veşti din tribunal, a devenit principala axă a propagandei 
politice. Pentru a exemplifica, propunem dramaturgia pedagogică - tran- 
scrisă detaliat de presa vremii — a unui tipic proces în care Tribunalul Re- 


742 VZ, 5 iunie 1957. 

743 Idem, 30 iulie 1957. 

744 Totalul procedurilor initiate depásea milionul în aceeaşi perioadă. În mai bine de ju- 
mătate din cazuri, imputarea era dăunarea patrimoniului forestier sau mai bine zis 
furtul de lemne. 

745 ANIC, fond CC PCR, Canc. (notat de aici înainte ANIC, Canc.), dosar 12/1958, „Procu- 
ratura generală a Republicii Populare Române. Raport asupra evoluţiei delictului de 
daune asupra patrimoniului obştesc între anii 1955-57”, 14 aprilie 1958, f. 37-66. 

746 ANDJM, 1134, dosar 229/1959, raportul cabinetului Direcţiei Regionale a Miliției, 
redactat în cadrul şedinţei Secretariatului din 2 noiembrie 1959, f. 10-26; ANDJM, 
1134, dosar 196/1958, raportul preşedintelui Tribunalului Popular Regional Elemer 
Kincses, f. 199-210. 


gional din Târgu Mureş condamna la treizeci de ani de munca silnică o di- 
rectoare de cooperativă acuzată de a-şi fi apropriat suma de 33.700 de lei. 


Emma Vegh s-a prezentat cu tipica ei aroganță. Dar când s-a văzut în 
fata a 150 de muncitori indignati, care se împingeau ca să intre, ceva s-a rupt 
în interiorul ei. Marea doamnă burgheză a intrat în sală în uniformă de deti- 
nut, în insultele muncitorilor. Ilona Jakab este o femeie mignonă dar cuvintele 
sale o fac gigantică: „În timp ce noi transpiram sub 40-50 de grade pentru a 
face cooperativa noastră să prospere, această nenorocită, nedemnă până şi 
de a fi numită ființă umană, fura roadele muncii noastre!” 


Spre deosebire de perioada 1949-53, a doua ofensivă nu i-a ocolit nici 
pe exponentii nomenclaturii locale: în luna august a anului 1958 au fost 
arestaţi şi condamnaţi pentru corupție şi abuz la birou vicepreşedintele 
Sfatului Regional şi preşedintele Comitetului Sportiv din RAM.75 Poate 
mai mult decât în procesele politice, in cele conexe acuzațiilor, de multe 
ori nefondate, de corupţie şi aproprieri nemotivate, găsim caracteristi- 
ca ce uneşte populismul social şi promovarea etnică: cititorul care re- 
alizează o analiză „nominală” asupra identităţii anchetatilor descoperă 
că marea majoritate a acestora, mai ales dacă aceştia sunt directori de 
întreprinderi sau instituţii, aparțin unei minorităţi. În 1958 alte categorii 
„privilegiate” au fost tinta decretelor ce aveau ca scop schimbarea elite- 
lor, precum cei 22.000 de medici, cărora prin Decretul 1365/1957 le fu- 
sese interzisă practica privată. Cei care se opuneau închiderii propriului 
cabinet medical au fost amendaţi, le-a fost interzisă practicarea profesiei 
sau au fost chiar arestați.“ Numeroşii medici de origine evreiasca’*° s-au 
hotărât să emigreze ca şi consecinţă a maltratărilor continue. 


747 Törvényszéki hírek, în VZ, 26 iulie 1958. 

748 VZ, 3 august 1958. 

749 O amplă documentaţie poate fi găsită în NA, FO, 371, 135208, 1958, cfr. ANDJM, 1134, 
dosar 196/1958, f. 239-50; 198/1958, f. 209-11. 

750 Asupra legăturii istorice şi sociologice dintre comunitatea evreiască şi profesia me- 
dicală în Ungaria dualistă cfr. V. Karâdy, L. Nastasă (coord.), The University of Kolozs- 
var/Cluj and the Students of the Medical Faculty (1872-1918), Ethnocultural Diversity 
Resource Center and CEU Press, Cluj-Budapesta-New York, 2004. În ajunul depor- 
tării din 1944, 89% dintre cei 2.685 de medici ce practicau în Transilvania de Nord 
fuseseră clasificați de către autorităţile maghiare drept evrei (C. Gerlach, G. Aly, Das 
letzte Kapitel. Realpolitik, Ideologie und der Mord an den ungarischen Juden1944-1945, 
Deutsche Verlags-Anstalt, Stuttgart, 2002, p. 225). 


Prevederile disciplinare din 1958 au atins si profesorii, care, majori- 
tatea, intraseră în învățământ înainte de 1948 si tindea să îşi desfăşoare 
activitatea în manieră apolitică. Profesorii de religie catolică au fost epu- 
rati din structurile şcolare sau transferați in alte funcții," iar între 1958- 
59 o vastă campanie de epurare a reuşit să elimine din sistemul educativ 
mare parte din personalul care intrase în slujbă înainte de 1945.75 

Reglarea de conturi cu straturile societăţii refractare sau aparent os- 
tile în privinţa Statului a tintit în special două comunităţi, cea catolică 
de limbă maghiară şi cea evreiască, destul de diferite, dar ambele recu- 
noscute de regim în anii reluării temporare a conflictului ideologic între 
Est şi Vest ca potenţiale surse de destabilizare, atât din punct de vedere 
al rolului economic şi cultural al acestora, cât şi pentru ireductibila lor 
„diversitate”, oferită de legăturile cu Vaticanul, Statul Israel şi alte „puteri 
imperialiste”.753 


7.2. Problema catolică 


În anii '50, politica religioasă a comunismului român a tratat diferen- 
tiat diversele culte recunoscute prin Statutul din 1948 şi considerate „in- 
tegrabile” din punct de vedere politic: în primul rând Biserica Ortodoxă, 
condusă de Justinian Marina, patriarh din 1948 şi până în 1977, care s-a 
aliniat poziţiilor oficiale ale regimului,5* dar şi „cultul mozaic”, condus de 
rabinul şef Moses Rosen, la fel ca şi confesiunile protestante de limbă ma- 


751 Asupra Regiunii Autonome, ANDJM, 1134, dosar 194/1958, „Plan de măsuri“, Târgu 
Mureş, 31 iulie 1958, f. 73-84. 

752 Asupra undei de epurări din şcolile generale şi cele superioare în Transilvania oc- 
cidentală, R. Milian, Epurări politice în învățământul bihorean între anii 1954-1960, în 
Rusan (coord.), Anii 1954-1960, op. cit., pp. 836-57. 

753 Asupra reîntoarcerii la „leninism” în politica religioasă sovietică din perioada 1958- 
61, însoţită de o violentă campanie împotriva ateismului, cfr. A. Riccardi, II Vaticano e 
Mosca, 1940-1990, Laterza, Roma-Bari, 1992, pp. 206-15. 

754 Despre poziţia Bisericii Ortodoxe în privinţa regimului, obiect al unei ample dezba- 
teri şi polemici istoriografice, O. Gillet, Religion et nationalisme. L'idéologie de l'Église 
ortodoxe roumaine sous le regime communiste, ULB, Bruxelles, 1997, foarte critic în pri- 
vinta ierarhiei ortodoxe. O abordare mai tradiţională in C. Păiuşan, R. Ciuceanu, Bi- 
serica ortodoxă română sub regimul comunist, vol. I, 1945-1958, INST, Bucureşti, 2001. 
Pentru o analiză echilibrată cfr. C. Vasile, Biserica Ortodoxă Română în primul deceniu 
comunist (1945-1959), Curtea Veche, Bucureşti, 2005. 


ghiară, cea calvinistă şi cea unitariană. De acelaşi tratament au avut parte 
cele considerate „ilegale”, ,desfiintate", care operau în clandestinitate com- 
pletă, precum Biserica Greco-Catolică şi cultele neoprotestante.7% În ciuda 
faptului că mica Biserică Adventistă de Ziua a Saptea fusese recunoscută 
prin Statutul cultelor, a fost posibil totuşi ca clerul său suprem să fie com- 
promis prin materiale false, supus arestărilor, judecat şi chiar condamnat 
prin proces public (pe data de 20 august 1958), apoi înlocuit , legal" câteva 
zile mai târziu cu noi conducători aleşi la indicatia Securității.” Si Bise- 
rica Catolică de rit roman se găsea într-o dificilă poziţie de frontieră între 
toleranţă si renegare.’%’ În primii ani ai deceniului '50, aceasta a trebuit 
să înfrunte suprimarea a două episcopii (de la Oradea şi de la Satu Mare), 
arestarea şi condamnarea multor lideri ai bisericii, desființarea ordinelor 
religioase şi provocarea venită din partea unei mişcări schismatice susti- 
nute de regimul comunist, Comitetul Catolic de Actiune.755 

Figura centrală a raportului dintre Stat şi Biserica Catolică în perioa- 
da comunistă a fost episcopul de Alba Iulia, Aron Marton. Fiu de ţărani 
secui, fusese chemat în anul 1938, la doar 42 de ani, de către papa Pius al 
XI-lea să conducă o dioceză complexă, care se extindea asupra unei mari 
părţi din Transilvania şi număra aproape un milion de credincioşi, majo- 
ritatea de limbă maternă maghiară, însă şi română şi germană. Episcopul 
a primit însărcinarea papei, conducând dioceza până la moartea sa, care 
a survenit în 1980. Marton a reuşit să îmbine cu măiestrie universalismul 
doctrinei social-creştine şi reprezentarea intereselor naţionale maghiare, 
fără a transcende niciodată în antisemitism religios sau politic: dimpotri- 
vă, în 1944 a fost unicul prelat maghiar care a condamnat public, printr- 
un faimos discurs ţinut la Cluj, iminenta deportare a evreilor în câmpu- 
rile de exterminare.”® În acelaşi timp, a întreţinut raporturi cordiale cu 


755 O documentaţie impunătoare în ACNSAS, fond Documentar, dosar 69, Culte-secte, 
vol. I-XLI. 

756 Acţiunea a fost reconstituită într-un raport al Securităţii: ACNSAS, fond Informativ, 
dosar 2672, vol. XVIII, p. 241. 

757 Pentru o privire de ansamblu asupra raporturilor dintre regimul comunist si Biserica 
Catolică în România, fondată pe surse arhivistice, cfr. O. Bozgan, Cronica unui eşec 
previzibil. România şi Sfântul Scaun în epoca pontificatului lui Paul al VI-lea (1963-1978), 
Curtea Veche, Bucureşti, 2004. 

758 Deletant, Teroarea comunistă în România, op. cit., p. 81. 

759 Rolul pozitiv al lui Aron Mârton, într-un cadru general dominat de pasivitate şi de 
ambiguitate în asumarea de poziţie oficială, este subliniat şi de R. L. Braham, A népir- 
tds politikája, op. cit., vol. II, pp. 1143-4. 


reprezentanti ai regimului precum Petru Groza, dar si cu greco-catolicii 
persecutați după anul 1948.79 Timp de ani de zile, catolicii de rit grec, 
care refuzau să se „reunească” ortodoxiei, au frecventat clandestin sluj- 
bele oficiate în limba maghiará."? În ciuda faptului că lunga detenţie a lui 
Marton a dezarticulat ierarhia catolică transilvăneană, persecuțiile, în 
loc să îi slăbească autoritatea, au contribuit la potentare acesteia. După 
eliberarea acestuia, în 1955, Mişcarea pentru Pace a Preotilor s-a dizol- 
vat, iar cei circa 200 de aderenti au fost constránsi să se cáiascá public, 
in fata episcopului, pentru a putea obtine din nou dreptul de celebrare al 
cultului.” Marton a continuat, în a doua jumătate a anilor "50, o stra- 
tegie de rezistenta, care forta regimul la concesii: dupa ce a reorganizat 
seminarul de la Alba Iulia, numind persoane credincioase lui, cu ocazia 
Rusaliilor din anul 1955 a vizitat, in ciuda recomandarilor contrare ale 
organelor de partid din Regiunea Autonoma Maghiará, zona cu popula- 
tia catolică cea mai compacta şi credincioasă.” Dar autoritatea sa a fost 
doveditá mai ales in timpul revolutiei si nu doar in rándul catolicilor. in 
perioada cuprinsá intre vara anului 1956 si luna martie a anului 1957, 
toti organizatorii miscárilor clandestine (Aladár Szoboszlay) si autorii de 
proiecte relative la o viitoare reorganizare teritorialá in Transilvania (Ist- 
van Dobai, Pal Fodor) au mers la episcop pentru a-şi expune intenţiile.76* 
Desi era sigur, in sinea lui, dupa cum i-a márturisit lui Dobai, cá ,granite- 
le Ungariei aveau să rămână în Carpaţi”, Marton s-a dovedit un politician 
înzestrat cu realism, încercând să îi convingă pe aceştia să nu întreprin- 
dă acţiuni destinate eşecului. În luna mai a anului 1957, răspunsul său 
indirect la încercările autonomiste ale comunităţii catolice a fost un nou 


760 Marton a fost eliberat în ianuarie 1955 datorită presiunilor lui Groza, exercitate 
asupra lui Gheorghiu-Dej şi, pe data de 24 martie 1955, s-a reinstalat în clădirea sa 
episcopală, după două luni de arest la domiciliu, petrecute la Bucuresti (D. L. Biftoi, 
Petru Groza, op. cit., p. 413). 

761 Un portret biografic ín L. Virt, Nyitott szívvel. Márton Aron erdélyi püspök élete és esz- 
méi, Teleki László Alapítvány, Budapesta, 2002; asupra rolului politic al lui Marton 
dintre anii 1944-48, G. Vincze, A kisebbségpolitikus Marton Aron, in , Magyar Kisebb- 
ség", 1995, 1, pp. 93-108. Pentru raporturile dintre Márton si ierarhia greco-catolicá 
clandestina, cfr. C. Vasile, Istoria Bisericii Greco-Catolice sub regimul comunist. Docu- 
mente şi mărturii, Polirom, laşi, 2003. 

762 Virt, Nyitott szivvel, op. cit., p. 277. 

763 ANDJM, 1134, dosar 122/1955, „Informare către CC PMR. Raport asupra activităţilor 
culturale şi sportive desfăşurate în perioada 20 mai-10 iunie în raioanele secuieşti”, 
Târgu Mureş, 18 iunie, 1955, f. 50-5. 

764 ACNSAS, fond Documentar, dosar 114, f. 279. 

lung pelerinaj în raioanele orientale ale Regiunii Autonome, care a atins şi 
satul său natal. Ospitalitatea populaţiei, transcrisă în notele informative 
bisăptămânale, trimise către CC al PMR, au constituit un afront pe care 
regimul nu avea să îl uite: petiţii publice pentru înființarea de noi biserici, 
la care participau şi cei înscrişi în partid, comuniuni colective, botezuri 
ale adulţilor, celebrate în piaţa publică (incluzându-i pe secretarii de ce- 
lulă şi preşedinţii Sfaturilor Populare), şcoli goale în timpul duminicilor, 
cortegii demonstrative, ciclişti şi alergátori care îl însoțeau pe bătrânul 
episcop (ce călătorea pe jos sau călare).7% În raionul Târgu Secuiesc, 60% 
din întreaga populaţie s-a întâlnit cu episcopul şi 8.294 au primit mi- 
ruirea, în ciuda faptului că partidul mobilizase resurse administrative 
şi culturale: comitete alese pentru a tine conferinţe ştiinţifice cu privire 
la natura falsă a misticismului, întreceri sportive, manifestări culturale, 
reprezentări teatrale şi cinematografice, excursii pentru cei mai tineri.766 
Populaţia de la sate percepea pelerinajul ca pe un semn premonitoriu al 
iminentei prăbuşiri a Statului comunist şi acest lucru i-a împins pe unii 
opozanți să treacă la fapte: în zilele următoare vizitei episcopului, nişte 
cetăţeni au încercat să-l asasineze în locuinţa sa pe nepopularul secretar 
de partid din Comuna Ojdula.” 

După câteva săptămâni de ezitare, Ministerul de Interne şi-a elaborat 
propria strategie de reprimare. Pe data de 1 iunie, un înalt ofiţer al Securi- 
tátii a semnalat ministrului de interne necesitatea de a-l pune pe episcop 
sub arest la domiciliu pentru o perioadă de trei ani, iar Drăghici a aprobat 
măsura propusă." După ce a fost de mai multe ori abordat şi amenințat 
de către Securitate,“ Marton a fost convins să renunţe la pelerinaj de 
însuşi reprezentantul CC Jânos Fazekas, care s-a deplasat la locul fapte- 
lor în tentativa de a evita o noua izbucnire deschisă a conflictului dintre 
regim şi ierarhia catolică de limbă maghiară. Pe data de 10 iunie, Mârton 
s-a reîntors la Alba Iulia pentru a „ispăşi” prevederea restrictivă ce fusese 
emisă în ceea ce îl privea. În ciuda repetatelor proteste ale Vaticanului, în 


765 Rapoartele informative ale lunilor mai şi iunie în ANDJM, 1134, dosar, 176/1957, f. 
23-94. 

766 ANDJM, 1134, dosar 176/1957, notă informativă 14 mai 1957, f. 66. 

767 ANDJM, 1134, dosar 176/1957, notă informativă, 25 iunie 1957, f. 106. 

768 Nota poate fi regăsită în stenogramele procesului intentat împotriva episcopului şi 
care s-a finalizat pe data de 6 august 1951 prin condamnarea acestuia la muncă sil- 
nică pe viaţă, emisă de Tribunalul Militar de la Bucureşti: ACNSAS, fond Penal, dosar 
254, vol. XII, f. 1. 

769 ANDJM, 1134, dosar 176/1957, f. 84. 


1960 prizonieratul lui Marton în clădirea episcopală a fost prelungită cu 
cinci ani’”° şi doar în noiembrie 1967, în timpul efemerei liberalizări pro- 
movate de Ceauşescu, prevederea a fost definitiv revocată. Peregrinajul a 
fost urmat de o serie de măsuri în privinţa întregii mişcări catolice, initi- 
ată în vara anului 1957 prin redactarea şi lecturarea în adunări publice a 
unui text în limba maghiară adresat tuturor celor înscrişi.” Acesta fuse- 
se redactat de Comitetul Regional, iar înainte de începerea campaniei a 
fost supus aprobării personale ale lui Gheorghiu-Dej, care a recomandat 
„Să se evite stângismul” şi să nu se exagereze cu anticlericalismul.’” Scri- 
soarea deschisă îşi propunea să demaşte „activitatea antipopulară” a lui 
Marton şi contrapunea intransigenta sa mărinimiei partidului, care îl eli- 
berase în schimbul promisiunii de a „demonstra înţelegere şi bunăvoință 
fata de încercările guvernului popular”. A doua parte a scrisorii, adre- 
sată în limba maghiară unui număr mare de catolici înscrişi în partid, 
cât şi întregii populaţii a RAM, avea scopul de a răspândi linia „filo-mi- 
noritară” a partidului — „După primul război mondial, Partidul Comunist 
Román a fost unica forță care a luptat constant pentru drepturile natio- 
nalitatilor, împotriva sistemului reactionar si sovinist”’”* - şi menţiona 
numărul mare al profesorilor şi învăţătorilor acum în funcţiune, 4.500, 
fata de cei 2.000 din 1938, laudand virtuala dispariţie a analfabetismului 
şi scăderea ratei mortalităţii infantile de la 15% la 6%.’”° 

Impunerea lecturării şi discuţiilor asupra textului condamnării a 
provocat profunde fracturi în cadrul comunităţii maghiare. Unii susti- 
neau că Mârton trebuia să fie din nou arestat deoarece nu respecta pac- 
tul de „non-beligeranţă” cu regimul.77%* Conform indicatiilor scrisorii, mai 
multi membri ai partidului au început să îşi denunțe parohul, ceea ce a 
dus la circa zece arestări.” La oraşe si mai ales în mediile muncitoreşti, 
mesajul a părut a fi întâmpinat de un consens discret. Conflictele mai 
traumatice au apărut la sate, unde au fost corelate nu doar statutului so- 

ciopolitic (colectivisti impotriva taranilor autonomi), dar si unor proble- 
me de gen (femeile, mai ataşate de credinţa religioasă, apărau acţiunile 
episcopului, răzvrătindu-se în fata autorităţii soţilor sau tatilor). În multe 
sate au existat conflicte între preoţii care îi fuseseră mereu fideli episco- 
pului şi „trădătorii” care sprijiniseră regimul prin aderarea la Mişcarea 
pentru Pace a Preotilor. La adunări intervenea întregul sat, însă nimeni 
nu se înscria la cuvânt pentru a protesta; în alte locuri, parte din audito- 
riu ieşea indignat după ce auzea citirea textului.’”” 

În 1958, campania antireligioasă s-a intensificat şi mai mult, lărgind 
şi diversificând raza de acţiune a organelor de propagandă şi represiu- 
ne."" Prevederile cele mai surprinzătoare priveau chiar dioceza de Alba 
Iulia. Împotriva lui Aron Marton şi a preoţilor săi cei mai fideli a fost por- 
nită o acţiune coordonată de delegitimare şi de „neutralizare”, numită 
Acțiunea Mureş.75 Folosindu-se de informaţiile pe care le deţinea, potrivit 
cărora intransigenta episcopului nu se bucura de aprobarea completa a 
clerului, securitatea a iniţiat o acţiune „pentru mobilizarea clerului îm- 
potriva lui Mureş [Aron Marton] cu obiectivul de a crea un curent de opi- 
nie care să ducă la înlocuirea acestuia”.8!. 

Instrumentul ales a fost un proces intentat, aparent de nişte maici, 
împotriva capelanului de serviciu din satul natal al episcopului, Sândo- 
minic (raionul Ciuc), acuzat de tentativă de violenţă carnală faţă de mi- 
nori în timpul orelor de catehism de după-amiază. Procesul, care trebuia 
să se desfăşoare în preajma Crăciunului la Tribunalul Popular raional, a 
fost pregătit cu deosebită grijă: conform instrucţiunilor trimise de Minis- 
terul de Interne către Comitetul Regional. 

La dezbaterea publica vor fi aduse să asiste 20 de persoane din Gheor- 
gheni, 15 din Târgu Secuiesc şi 10 din raionul Odorhei, iar printre acestea, 
majoritatea vor fi mame de fete. Comitetele femeieşti vor mobiliza femeile în 
aşa fel încât acestea să se prezinte de bună voie."?? 


Pe data de 25 decembrie, raportul asupra procesului, condimentat cu 
detalii morbide şi neuzuale pentru presa timpului, domina patru pagini în- 
tregi în „Scânteia” şi ziarele în limba maghiară , Előre" si „Vörös Zâszl6”.78 
La proces au fost forțate să depună mărturie zeci de femei din sat şi chiar şi 
presupusele tinere victime; publicul a întrerupt procedurile de mai multe 
ori pentru a-l insulta pe violator, iar vestea condamnării la doisprezece ani 
de închisoare a provocat aplauze furtunoase.'5 Dar cazul nu s-a concluzio- 
nat cu acestea: ecoul său a fost amplificat de discuţia politică provocată de 
acesta, orchestrată de Comitetul Regional, sugerată, şi în acest caz, perso- 
nal de Gheorghiu-Dej, ale cărui instrucțiuni fuseseră transmise organelor 
locale pe data de 31 decembrie.'5 Interesul arătat de către prim-secretar 
nu era deloc întâmplător: cazul Sântha avea să devină volantul unei am- 
ple campanii anticatolice explicit focalizată asupra unui grup determinat 
(populaţia feminină de la sate). Integrarea politică a femeilor continua cu 
încetineală. În ciuda faptului că nu dezaprobau a priori prevederi precum 
liberalizarea divorțului şi a avortului, interzise până în 1957, cea mai mare 
parte dintre acestea se opuneau blocând intrarea în gospodăriile colecti- 
ve% Într-o societate ţărănească încă puternic matriarhală, asemenea re- 
zistenta (nu întotdeauna doar pasivă) se traducea în stagnarea proiectului 
de colectivizare. Mai mult decât atât, spre deosebire de primii ani ai dece- 
niului '50, propaganda era condusă prin utilizarea tehnicilor de marketing 
politic. Activiştii ar fi trebuit să abordeze rând pe rând grupuri restrânse 

de persoane cu care sa discute despre episodul parohului condamnat. in 
cazul in care erau inregistrate pareri diferite de cele oficial impuse, aces- 
tea ar fi trebuit sa fie semnalate in timpul adunárii satului. Un semnal in- 
curajator pentru autoritati — deoarece demonstra eficacitatea pedagogica 
a procesului-farsa — a fost acela ca targetul evidentiat, tinerele mame, isi 
manifestau indignarea fata de cele întâmplate, cerând pedepse încă si mai 
severe şi, mai presus de toate, răspândeau vestea că situaţii similare pu- 
teau fi întâlnite în multe sate din zonă. În urma acestei campanii au fost 
adunate zeci de denunturi ale altor episoade de violenţă sexuală, detaliate 
cu numele şi categoria socială a informatorului.7% 

În primele luni ale anului 1959, conflictul dintre regim şi Biserica 
Catolică părea a fi atins un punct fără întoarcere. Toţi cei 431 parohi şi 
capelani ai Regiuni Autonome Maghiare au fost indexati şi urmăriţi con- 
tinuu, circa treizeci dintre aceştia fiind arestaţi.7% În luna ianuarie a anu- 
lui 1959, CC al PMR a elaborat un document în limba maghiară intitulat 
Câteva instrucţiuni cu privire la biserica catolică, în care erau delimitate 
premisele necesare coexistentei dintre un stat ateist şi Biserica Catolică 
(mai bine zis, catolicii maghiari din Transilvania): 


Nu putem să nu ținem cont de situaţia istorică ce s-a creat în Secuime 
în ceea ce priveşte biserica catolică, deoarece aceasta ar putea să ne inducă 
în eroare. Trebuie să tinem cont că aceasta nu este o biserică națională au- 
tonomă ci este dirijată din afară. A fost o eroare faptul că nu am profitat în 
194775 de faptul cá multi preoți din zonă şi-au arătat disponibilitatea în pri- 
vinta schismei de biserica de la Roma.” [...] Trebuie să fim conştienţi că noi 
construim socialismul şi că trebuie să îl construim împreună cu acei oameni, 
cu acei catolici care trăiesc aici. Nu trebuie să ne implicăm în sentimentul 
religios al ţăranilor deoarece dacă îi lovim în această privinţă riscăm să îi 
indepartam foarte uşor de linia partidului. [...] Trebuie să fim conştienţi de 
faptul că nu putem aboli cu totul catehismul, pentru că aceasta este antica- 
mera miruirii. Aceasta este pur şi simplu o tradiție religioasă: dacă noi abolim 
catehismul şi miruirea, înseamnă că abrogăm religia.” 

Planul era sa se evite ofensa, nu numai la adresa sentimentului religi- 
os, ci si asupra celui national al credinciosilor: scopul final al actiunii an- 
ticatolice a partidului era acela de a-i demasca pe preoti, nu atat pentru 
calitatea lor de „preoţi şi maghiari, ci mai ales în calitatea lor de elemente 
ostile"7?? Organele de stat şi activiştii de partid trebuia să avertizeze pa- 
rohii că drepturile garantate prin Constituţia din 1952 nu se extindeau şi 
asupra organizării de mişcări politice; în acelaşi timp se recomanda evi- 
tarea „stângismului”, care cauza panică şi nemulţumire în rândul popu- 
latiei. Profesorii de religie catolică din ciclul primar şi gimnazial nu riscau 
a fi expulzați în masă din sistemul şcolar, asa cum fusese prevăzut initial, 
decât în cazul în care ar fi folosit de orele de şcoală în scopul predării 
catehismului.”% Documentul relua în final propunerea unei eventuale 
schisme de Biserica de la Roma şi crearea unei Biserici Catolice „autoce- 
fale”, care ar fi putut conta pe colaborarea minorităţii clerului disident 
fata de linia lui Marton: 


Se rediscută problema creării unei biserici catolice nationale autonome. 
Trebuie începută pregătirea unei părți a clerului asupra faptului că suntem 
pe cale să realizăm schisma fata de Roma. Să utilizăm în acest scop orgoliul 
national." 


ín ciuda faptului cá schisma fatá de Roma a rámas un proiect nere- 
alizat, ín anii "60 presiunile asupra miscárii catolice au continuat sá fie 
intens exercitate, cuprinzánd atát actiuni de opozitie fátisá fatá de acti- 
vitatile episcopale, cat si de „monitorizare” capilară a activităţilor ecle- 
ziastice. În anul 1967, 80 dintre cei 671 de preoţi catolici ce profesau în 
România erau înregistraţi ca informatori activi, iar într-un număr la fel 
de mare, erau clasificați drept „fideli” regimului.7% Securitatea a reuşit 
să se infiltreze până şi în clădirea episcopatului din Alba Iulia. Pe lângă 
obişnuitele interceptări telefonice, organele au putut folosi multe surse 

din chiar interiorul ierarhiei, între care îl putem numi pe secretarul per- 
sonal al lui Mârton, unul dintre principalele canale de informare asupra 
„problemei romano-catolice”, adică numărul de cod 133 în taxonomia 
Securităţii. Politica anticatolică şi antimaghiară îşi propunea chiar să 
rupă firul solidarităţii interetnice şi interconfesionale formată între ca- 
tolicii de rit roman (maghiari şi germani) şi greco-catolicii români, în 
urma persecuțiilor judiciare şi a controalelor birocratice pe care le iniția- 
se Departamentul Cultelor după anul 1948. Analiza dosarelor Securităţii 
relative la „problemele” 132 şi 133 (în jargonul organelor de securitate, 
Biserica Romano-Catolică şi fostă Greco-Catolică) ne permite să afirmăm 
că acţiunea de separare a avut un succes relativ doar în a doua jumătate 
a anilor '70, cand uniţii s-au adresat direct lui Ceauşescu, cerându-i in 
mai multe rânduri să le legalizeze cultul, oferind, în schimb, regimului 
promisiunea de loialitate politică a unei Biserici „româneşti”.7% 


atii ebraice 

7.3. Exodul comunit 


În primii ani de după război, partidul comunist a sprijinit strategia 
adoptată în privinţa comunităţii evreieşti, cea mai amplă care mai ră- 
măsese în urma Holocaustului în Europa Central-Orientală, numărând 
400.000 de reprezentanţi în 1946 şi 260.000, încă, în 1953,” de integra- 
re politică selectivă şi restratificare socială. Epurarea din 1952 şi ulterioa- 
ra desființare a Comitetului Democratic Evreiesc au reprezentat primul 
semnal vizibil al esecului unui compromis, ale cărui baze — renunţarea 
la o „puternică” identitate evreiască din partea membrilor de partid şi 
ruinarea economică a clasei burgheziei mici şi mijlocii — se dovediseră 
inacceptabile pentru majoritatea evreilor din România. Din 1952 şi până 
în 1957, regimul a blocat fluxul migrator către Israel, patria „aleasă” şi cu 
precădere calea unică de ieşire îngăduită de un Stat în care antisemitis- 
mul (cu caracter mai mult „social” decât rasist), extins în sectoare vaste 
ale populaţiei, nu era doar combătut, ci, între unele limite, tolerat de că- 

tre autorităţi.7% In anii permanentei lor forţate in România, multi evrei 
au încercat chiar să „dispară” din statisticile oficiale. La recensământul 
din 1956 doar 146.267 de persoane (două treimi din evreii ce trăiau în 
realitate în România) şi-au declarat adevărata ,nationalitate", aceea de 
evreu. 

În 1957, partidul comunist şi-a redeschis uşile, după aproape zece ani 
de continue ,curátiri" ale propriilor ranguri, începând să aplice, în ceea 
ce privea accesul în partid al evreilor, o politică de tip numerus clausus 
(într-o măsură mult mai puţin evidentă decât în cazul maghiarilor). 


Tabelul 7.2 
Compoziţia etnică a PMR (1956-57) 
Inscrisi + Inscrisi + Candidati Inscrisi + 
Candidati1956 Candidaţi 1956 1957 Candidati 1956- 


57 (variatie %) 
N % N % N % 

Romani 530.048 83,16 584.155 83,96 116.491 89,63 +6,47 
Maghiari 72.706 11,41 76.535 11,00 10.043 7,83 - 3,68 
Germani 4.852 0,76 5.335 0,77 1419 1,09 +0,33 
Evrei 15.261 2,39 15220 2,19 706 0,54 - 1,85 
Sursă: ANIC, fond CC PCR, Cancelarie, dosar 9/1958, raport al Secţiei organi- 
zatorice a CC asupra schimbarilor in compozitia sociala si nationala a parti- 
dului din 1957, 22 martie 1958, f. 14. 


Între documentele Secţiei economice a CC, unde in anii "50 prezenţa 
funcționarilor de origine evreiască era preponderentă, găsim numeroase 
urme, pe fundal antisemit, ale conflictelor profesionale şi subminării de 
competenţe, în care inspectorul era criticat şi ignorat deoarece era de 
origine evreiască, precum cele verificate, de exemplu, între inspectorii 
trimişi de ministerele economice, de Comitetul Statal pentru planificare 
sau chiar de CC si directiunea întreprinderii.” 

În luna ianuarie 1958, în ajunul sărbătorii Yom Kippur, printre evreii 
din capitală se răspândi vestea că guvernul intenţiona să redeschidă ca- 
nalele de migraţie către Israel. În doar câteva săptămâni au fost înainta- 
te autorităţilor peste 100.000 de cereri de expatriere, care se adăugau la 
cele 16.000 inutil înaintate în anii precedenţi.5% În fata ghiseelor amena- 
jate in capitală pentru distribuirea formularelor de expatriere se formau 
în fiecare zi cozi interminabile de cetăţeni, într-o atmosferă tensionată ce 
amintea de aceea a plecărilor în masă din perioada 1948-50. Potrivit unei 
note a Secţiei organizatorice a CC, adresată pe data de 26 martie 1958 că- 
tre Ministerul de Interne, alegerea de a abandona tara a fost declanşată, 
la multi dintre evrei, de aplicarea Decretului 324/1957 împotriva specu- 
lei economice, care lovea lucrătorii din sectorul comercial și financiar, la 
fel ca şi de îndepărtarea evreilor din aparatele statale, însoţită, de obicei, 
de expulzarea din partid şi din organizaţiile colaterale.9?! Biroul Politic 
al PMR a fost cel care s-a ocupat de operaţiune, pe data de 31 mai 1958, 
în ajunul Plenarei decisive din 9-13 iunie, în care au fost condamnaţi şi 
expulzați din partid zeci de ,,fractionisti”, reprezentanţi ai „vechii gărzi” 
clandestine a partidului (în mare parte de origine evreiască).3% Prevede- 
rile adoptate în privinţa celor care plecau au fost drastice. În momentul 
completării cererii de expatriere, evreul (sau germanul) era privat de ce- 
tatenia română, expulzat din partid şi concediat de către angajator sau 
exclus din orice funcţie cu responsabilitate. Măsura prin care statul a 
reuşit să sechestreze bunuri considerabile în următorii ani a fost impu- 
nerea unui document formal pe care cel ce migra trebuia să îl semneze şi 
prin care renunţa, fără niciun fel de compensație economică, la toate bu- 
nurile mobile şi imobile pe care le lăsa in România.5% Spre deosebire de 
anii '40, când marea majoritate a celor plecaţi locuiseră în Bucureşti sau 
în zonele înapoiate din nord-est, valul migrator din 1958 a fost compus 
mai ales din evrei filomaghiari. În doar câteva săptămâni au fost înre- 
gistrate 1.720 de cereri de la Cluj, mai bine de 1.000 de cereri de la Târgu 
Mureş (60% din întreaga comunitate cetáteneascá) şi aproape 2.000 de 
la Oradea." După cum demonstrează statisticile disparate referitoare la 


800 În aceleaşi luni, peste 8.000 de germani au efectuat cereri analoge de expatriere către 
Republica Federală Germană (ANIC, Canc., dosar 15/1958, f. 31-3). 

801 ACNSAS, fond Documentar, dosar 91, f. 237. 

802 V. Tismăneanu, Stalinism for All Seasons, op. cit., pp. 165-6. 

803 ANIC, Canc., dosar 15/1958, f. 3. 

804 ANIC, Canc., dosar 15/1958, f. 34. 


condiţia socială a celor aproape 30.000 de cetăţeni pe cale sa plece, valul 
de migrații din 1958 a fost cel al elitelor profesionale urbane: pe lângă bă- 
trâni şi studenţi (mulţi dintre aceştia studenţi la universitate) şi 3.143 de 
muncitori (în mare parte restratificati între 1947 şi 1949), au cerut drep- 
tul de a pleca aproape 5.000 de funcţionari statali, 1.173 de comercianţi, 
800 de medici şi dentişti cărora le fusese interzisă practica privată, 427 
de ingineri, 125 de avocaţi, 65 de economişti.5%5 

Multiplele raţiuni care îşi aduceau aportul la criză au fost bine subli- 
niate de către ambasadorul maghiar la Bucureşti, Ferenc Keleti, într-un 
raport din ianuarie 1959. Prima era de ordin socioprofesional. Majorita- 
tea evreilor din România proveneau din background-ul sociocultural al 
micii burghezii şi refuzau monopolul aproape complet al statului, care 
sufoca orice activitate privată legală sau semilegală, la fel ca şi politica 
de restratificare. Cea de-a doua era corelată manifestărilor de antisemi- 
tism care caracterizau, din ce în ce mai mult, dacă nu direcţia partidului, 
atunci atitudinea zilnică a inaltilor săi conducători şi, în consecinţă, ati- 
tudinea aparatelor locale. Evreii presimteau o presiune politică din ce în 
ce mai mare, care se traducea în frustrări profesionale: de exemplu, nu 
mai primeau, în special dacă erau de limbă maternă maghiară, funcţii 
corespunzătoare capacităţilor lor profesionale sau titlului lor de studii. Pe 
locul trei, Keleti menţiona persistenta influenţă a mişcării sioniste clan- 
destine. „Mulţi evrei consideră statul Israel drept adevărata lor patrie”3% 
- concluziona ambasadorul maghiar care, in acest caz, reflecta opinia 
mediului partidului comunist român cu referire la „lipsa de credibilitate 
naţională” intrinsecă a evreilor. 

Statul a asumat o atitudine ambivalenta în privinţa celor care doreau 
să plece. Pe de o parte, aceasta a facilitat şi a accelerat schimbarea elitelor 
(locuri de muncă, bunuri mobile şi imobile cedate de către evrei româ- 
nilor care veniseră în urma lor), considerată de către grupul conducător 
condus de Gheorghiu-Dej absolut necesară pentru înzestrarea regimului 
cu o imagine în sfârşit ,nationala” şi îmbunătăţirea consensului popu- 
lar. Pe de altă parte, fuga evreilor lovea comuniştii români în propriul lor 
orgoliu antifascist, după cum demonstrează mânia ministrului de exter- 
ne, Gheorghe Maurer, un talentat avocat plurilingv de origine săsească, 
imun la naționalismul primitiv al cadrelor de partid, la câteva zile după 

,Emigrarea evreiascá", Bucuresti, 17 ianuarie 1959. 


apariţia in „Scânteia”, pe data de 25 ianuarie 1959, a articolului de blam 
la adresa Israelului. 


Da, rabin-şef, am vrut să punem capăt problemei evreieşti. Personal, nu 
doresc să mă simt ca un director de penitenciar care nu se poate deplasa în 
străinătate de teamă că va fi atacat şi acuzat de încarcerarea unor oameni 
nevinovați. Mie şi colegilor mei ne-a venit ideea de a înscrie evreii pe o listă, 
pentru a afla cât de mulţi dintre ei doresc cu adevărat să plece. Ne aşteptam 
la 10-20.000 de cereri, dar am primit 130.000. Da, 130.000. Cine şi-ar fi 
putut închipui o asemenea cifră? Ce vătămare extraordinară am adus noi 
evreilor ca să dorească să plece în număr atât de mare? V-am salvat vieţile, 
v-am acordat drepturi egale. De ce un asemenea exod, mai rău decât pe vre- 
mea persecuțiilor fasciste?507 


Amărăciunea lui Maurer contrasta cu determinarea cu care regimul 
s-a eliberat de prezenţa evreilor din viaţa publică: în timpul acţiunilor 
de verificare dintre 1958-59, aparatele statale (poliţia secretă inclusă), 
universităţile, instituţiile academice au fost meticulos „epurate” nu din 
rațiuni rasiale, ci din raţiuni „pur” administrative: au fost demisi toti cei 
care au depus cereri pentru expatriere sau care aveau rude în Israel.5% În 
perioada cuprinsă între 1958 şi 1965, 107.540 de evrei au abandonat Ro- 
mânia pentru a pleca în Israel, înregistrând un vârf de 26.000 de plecări 
în anul 1964. La recensământul din 1966, numărul evreilor rezidenţi în 
România era de 43.000 de persoane, iar până la recensământul urmă- 
tor, din 1977, numărul acestora a scăzut la 26.000. Pe fundalul datelor 
statistice şi a unei ample documentatii, nu ni se pare exagerat să conclu- 
zionăm că în mai puţin de douăzeci de ani socialismul românesc a reali- 
zat ceea ce nici măcar Garda de Fier nu reuşise: formarea unei Românii 
esențialmente judenrein.5% 

Aceleasi documente de arhiva ale aparatelor de partid sunt marturia 
unei cresteri a intolerantei clasei conducatoare fata de orice factor de ,,di- 
versitate". În timpul şedinţei extraordinare asupra „problemei evreieşti”, 
convocată de CC al PMR pe data de 10 februarie 1960, s-a evidenţiat un 
antisemitism lipsit de o ideologie coerent structurată, care se manifesta 
într-o xenofobie primitivă, motivată de factori socioeconomici. Răspun- 
zându-i lui Răutu, evreu prin naştere, care contesta decretul asupra revo- 
cării imediate a cetăţeniei celor ce se înscriau pe listele pentru emigrare, 
Ceauşescu şi Gheorghiu-Dej nu şi-au mascat mânia împotriva evreilor, 
care, deşi erau trataţi „ca toţi ceilalţi, fără discriminări”, continuau să 
ceară „privilegii”.810 În mod paradoxal, acelaşi Răutu a subliniat xenofo- 
bia colegilor: „Trebuie să fim conştienţi de faptul că nu am reuşit să îi 
restratificăm: am încercat să îi trimitem în fabrici, însă majoritatea nu au 
vrut".§11. Până în 1962, expatrierea evreilor era tutelată exclusiv de Comi- 
sia Vize şi Paşapoarte a Ministerului de Afaceri Interne;?? apoi, cei care 
doreau să plece au devenit obiectul unei tranzacţii complexe, purtată de 
statul român (prin intermediul Direcţiei I a Securităţii, responsabilă cu 
informaţiile interne) şi câţiva intermediari britanici: „răscumpărarea” pe 
cap de emigrant varia între 4.000 si 6.000 de dolari.5? În luna aprilie a 
anului 1963, România şi Israelul au ajuns la un acord în ceea ce a fost mai 
apoi definit drept „eliberarea” a 10.000 de familii de evrei selecţionate 
de autorităţile române, începând cu luna mai şi apoi de-a lungul anu- 
lui 1964.84 Această schimbare de optică reprezenta o adevărată afacere 
pentru regimul lui Gheorghiu-Dej care, în afara sumelor considerabile în 
valută occidentală obținute din partea guvernului de la Ierusalim, putea 
profita de ,contributiile" preluate de la acei evrei: 70 de dolari pentru fie- 
care evreu pentru călătoria cu avionul, doar dus, prin compania statală 
TAROM,8%5 240 lei pentru „certificatul plăţii impozitelor”, 1.000 lei pentru 
renunțarea la cetăţenie, 315 lei pentru documentele de călătorie, 100 lei 

pentru legalizarea timbrelor.*"* O dată primit permisul de expatriere din 
partea Militiei din regiunea aferenta, semnat de ministrii de externe si de 
interne, evreii trebuiau sa prezinte autoritatilor dovada platii regulate a 
impozitelor, inclusiv a abonamentului de radio si a facturilor de telefonie 
si electricitate. In cazul in care erau inca proprietari de imobil, erau obli- 
gati să îl renoveze pe cheltuială proprie înainte de a-l ceda Statului; celor 
care stăteau în chirie le era impusă plata unei „declaraţii de renunțare 
la obligaţii” trimestrială sau semestrială. Chiar şi obiectele preţioase (cu 
excepţia verighetei simple şi a ceasului, dacă nu erau de aur) trebuiau 
predate statului înainte de plecare. În ceea ce privea bagajul, acesta se 
reducea la strictul necesar: 20 de kilograme de persoană. 

Potrivit diplomaţiei britanice, deja în primii ani ai deceniului '60 
guvernul român a inițiat contacte cu cel al Germaniei Occidentale, în- 
cercând, fără succes, să imite operaţiunea realizată cu Israelul pentru a 
consimti la expatrierea a câtorva mii de familii de germani, evitând însă 
emigrarea în masă, care era considerată, spre deosebire de cea evreiască, 
dăunătoare intereselor politice şi economice ale Statului socialist." Abia 
în anii '60, România lui Ceauşescu, în perfectă continuitate cu strategia 
deja inițiată de regimul Gheorghiu-Dej, a încercat să exploateze relativa 
independenţă politică şi strânsele raporturi economice cu Occidentul, 
pentru a extinde procesul de vânzare a propriilor minorităţi de la co- 
munitatea evreiască (40.000 de expatriati în perioada 1968-89 pentru o 
sumă în valoare de 112 milioane de dolari), la cea a germanilor (200.000 
de expatriati la preţul de 8-12.000 de márci)."" Pentru prima dată in isto- 
ria Europei, un guvern punea în practică, cu cinism şi discreţie, o formă 
de epurare etnică la scară largă, justificată prin dorinţa emigranților de a 
ajunge în patria de ei aleasă. Astfel, în perspectiva creării unui Stat „pur”, 
regimul comunist combina logica schimbării naţionale a elitelor cu cea 
a profitului statal şi a dezvoltării economice, facilitate prin achiziţia de 
valută occidentală. 

7.4. Suprimarea autonomiei maghiare 


Revoluţia din 1956 a suscitat dilema alegerii între loialitate politică 
şi afinitate naţională, divizând comunitatea maghiară şi forțând pute- 
rea centrală la revederea strategiei politice aplicate în Transilvania. Aici 
integrarea forțată în noile structuri socialiste era asociată persistentei 
unui circuit cultural şi şcolar separat, care le garanta maghiarilor spatii 
ample de autonomie şi „auto-segregare”, prin reţele de socializare la care 
naționalitatea dominantă nu avea acces (cazul Universităţii Bolyai). Ana- 
lizând recensământul din 1956, CC al PMR a realizat că structura etnică 
a Transilvaniei rămăsese practic neschimbată după aproape patruzeci 
de ani de la momentul 1918. Minoritățile reprezentau 35% din populaţie, 
fata de 40% din anii '30, 1,6 milioane de maghiari fiind încă suprare- 
prezentaţi în aparatele de partid, nu doar in RAM, unde erau „titulari”, 
ci şi în regiunile Baia Mare, Cluj, Oradea şi Hunedoara.” Potrivit unei 
note din 1959 asupra nivelului national de şcolarizare pe grupuri etnice, 
rezulta că procentul analfabetismului în rândul populaţiei române era 
de 10,9%, în timp ce la germani procentul se situa în jurul a 1,1%, iar la 
maghiari şi evrei procentul era de 3,1%.5% Piramida socioculturală si cea 
etnică păreau, deci, a se suprapune în continuare. În cazul maghiarilor 
din Transilvania, acestui tip de probleme i se adăuga cruciala temă a in- 
securităţii. Numeroasele iniţiative de solidaritate cu revoluţia maghiară, 
independent de gradul concret de ameninţare la securitatea statului, de- 
monstrau că statul român nu reuşise niciodată să devină o patrie pentru 
aceştia, iar în Transilvania continua să se afirme etnicizarea conflictelor 
cotidiene, spre exemplua celor de la locurile de muncá.??! 

Până în toamna anului 1957, elitele maghiare din RAM au încercat 
să prevină schimbarea de direcţie, continuând să promoveze strategii 
complementare: apărarea culturii naţionale şi a drepturilor lingvistice, 

la fel ca si aderarea la liniile de maxima rigoare ideologica, sanctionate 
prin Plenara CC din 28 iunie-3 iulie. Pe data de 15 septembrie a apărut în 
, Vörös Zászló" un articol dedicat festivitatilor recente de la Targu Mures, 
ocazionate de schimbarea numelui prestigiosului liceu al orasului dupa 
matematicianul Farkas Bolyai; autorul se declara descumpanit de felul 
în care „cultura socialistă a transformat in patrimoniu colectiv marile 
valori maghiare".?? Comentariul îl semna Endre Antalffy, orientalist de 
familie bună, care în noiembrie 1956 condamnase ,contrarevolutia", im- 
potriva propriilor convingeri, iar acum prezenta RAM ca instrument al 
păstrării unei puternice identități maghiare. Aceeaşi duplicitate poate fi 
relevată şi în articolul aniversar intitulat RAM împlineşte 5 ani. Subliniind 
caracterul bilingv al regiunii, autorul, responsabilul Secţiei propagandă, 
a proclamat dispariţia aproape completă a analfabetismului şi a dezvălu- 
it date impresionante asupra pătrunderii culturii la sate: 498 de grupuri 
folclorice, 239 de coruri populare, 645 de companii teatrale de amatori 
care „propagă rezultatele culturii, artei şi literaturii noastre în rândurile 
muncitorilor de la sate”. Autorităţile locale trăiau însă într-un climat 
din ce în ce mai accentuat de psihoză. Pe data de 7 august a fost dispu- 
să observarea amănunțită a tuturor întâlnirilor elevilor din principalele 
licee, inclusiv ale cele care aniversau treizeci sau patruzeci de ani de la 
examenul de bacalaureat, deoarece la aceste întruniri participau şi „ele- 
mente duşmănoase”. Asemenea întruniri urmau să fie permise doar in 
prezența membrilor de partid, capabili să controleze conversațiile şi să 
comunice conţinutul acestora către organele competente.*”* 

Presat de Ministerul de Interne, în ajunul primei aniversări a revo- 
lutiei, capul partidului a înăsprit direcţia politică în ceea ce privea mi- 
noritatea maghiară: era momentul verificărilor şi autocriticilor. Primul 
obiectiv a fost cunoscutul politician Lajos Jordâky, care a fost aruncat în 
puşcărie între lunile martie şi august, în cadrul anchetei asupra memo- 
randumului referitor la problema transilvăneană, redactat de nişte inte- 
lectuali maghiari din Cluj în luna ianuarie a anului 1957.55 Spre deosebire 
de ceilalţi arestaţi ai anchetei, acesta nu a fost trimis în sala de judecată 

si nici condamnat, ci, după ce a furnizat detalii compromiţătoare asupra 
activităţii unui coleg, care a fost osândit, mai apoi, la şaisprezece ani de 
închisoare,” a fost repus în circuitul ştiinţific, ca cercetător la Institutul 
de Istorie al Academiei Române. Preţul pe care acesta a trebuit să îl plă- 
tească a fost autocritica publică asupra propriei sale activităţi antistatale 
şi antirománesti, la care a fost supus de către amici şi cunoscuţi in luna 
octombrie a anului 1957. Inaugurând o nouă direcţie politică, autodafeul 
a primit un profil interetnic, prin prezenţa unor politicieni şi intelectuali 
români, printre care şi Constantin Daicoviciu, rectorul Universităţii Babeş 
şi, mai apoi, al Universităţii unificate Babeş-Bolyai. Acuzatori şi acuzat şi- 
au recitat cu sarguinta părţile. Jordáky nu a ezitat să se autoacuze de a se 
fi lăsat „influenţat de nationalism în 1956, la fel ca şi în 1942-1943”, permi- 
tand opoziţiei să îl folosească „în scopuri contrarevolutionare murdare”. 
O săptămână mai târziu, procesul a fost repetat la Târgu Mureş sub egida: 
„Pentru cauza patriotismului socialist şi a internationalismului proletar”, 
in absentia, de această dată, şi cu participarea redactorilor revistei , [gaz 
Sz6”, a directorului filialei regionale a Editurii de Stat, a rectorilor IMF-ului 
şi Academiei de Teatru si a 200 de profesori şi „educatori populari".9?5 
Precedate de o amănunţită muncă de convingere a celor care ar fi jucat 
rolul de „acuzatori”, cele două adunări au transmis întregii societăţi mesajul 
schimbării naţionale. Din acel moment, proiectul de patriotism socialist a 
devenit în discursul oficial o prerogativă a majorităţii etnice, încetând să in- 
cludă minoritățile naţionale (în limbaj oficial, „naţionalităţi conlocuitoare”), 
cărora le era oferită doar prietenia „poporului român”. Se întrevede în aceas- 
tă evoluţie precedentul istoric al schimbării lui Stalin de la jumătatea anilor 
'30 înspre ideea preeminentei poporului rus în familia popoarelor sovietice. 
În decembrie 1957 a început verificarea naţională a membrilor de 
partid cu „trecut fascist”, care a fost dispusă de către comisia centrală de 
control a CC. În doar un an, au fost expulzați din partid, numai în Regiu- 
nea Autonomă, circa 1.000, un procent de 5% din numărul lor total.5% În 

ciuda faptului cá epurarea din 1958 nu a fost focalizata in mod explicit pe 
baze etnice, aceasta a dus la o prima redefinire cantitativa a raporturilor 
de putere între cele două componente nationale ale RAM: cuvântul de 
ordine a devenit „îmbunătăţirea compoziţiei nationale a partidului".5?? 
Un exemplu tipic al reorganizării instituţiilor maghiare a fost epurarea 
Institutului Medico-Farmaceutic din Târgu Mureş, unde însuşi rectorul 
institutului, Andrâsofszky, şi-a denunţat propriii colegi şi studenţi, acu- 
zându-i de ,nationalism". Pe data de 10 februarie 1958, acesta a expus 
situaţia într-o şedinţă a Biroului Politic Regional. Consecințele au fost 
foarte grave. Responsabilul ansamblului studenţesc de folclor, în cadrul 
căruia se executa „exclusiv muzică maghiară şi nici măcar un singur cân- 
tec revoluţionar sau dans popular românesc”! a fost ulterior condam- 
nat la şapte ani de muncă silnică; profesorii şi studenţii au fost supuşi 
unui control general, în urma căruia au fost expulzați aproape o treime 
din cei 1.000 de studenti si 50 de profesori şi tehnicieni de laborator din 
cei 300.8? Verificările nu au fost limitate la mediul universitar: între anii 
1957-59, în Regiunea Autonomă au fost demişi din motive politice 136 din 
cei circa 5.000 de profesori şi învățători din ciclul gimnazial, mai mult 
de o sută de funcționari publici, printre care cadre ale Miliției, magistrati, 
procuratori.ss+ Dintre cadrele locale ale partidului, 659 de persoane au 
fost destituite sau redistribuite în alte funcţii, în cadrul celei mai consis- 
tente dintre rotatiile efectuate începând din 1952.55 O altă formă de pre- 
siune, exercitată cu deosebită determinare, a fost revocarea dreptului de 
pensie din motive politice (pentru foşti condamnaţi, elemente ostile sau 
elemente cu trecut fascist etc.) sau sociale (pentru persoane încadrate în 
categoria socială a foştilor exploatatori). Din listele întocmite şi aprobate 
de Comitetul Regional rezultă că destinatarii prevederii numărau doar în 
1959 mai multe sute de persoane.8% 

Rasturnarea antimaghiara a fost facilitată de concursul unor fac- 
tori interni si internationali, precum moartea lui Petru Groza, patronul 
informal al autonomiei maghiare, pe data de 7 ianuarie 1958 si, putin 
dupa aceea, vizita in Romania a lui Janos Kadar si a delegatiei guvernu- 
lui maghiar din 20-28 februarie. Autoritatile romane au atribuit vizitei 
lui Kádár, a prim-ministrului Ferenc Mtinich, a ideologului Gyula Kállai 
şi a celorlalţi reprezentanti de prim rang ai regimului maghiar o semni- 
ficatie politica şi simbolică. Conducătorii partidului comunist maghiar 
au petrecut cinci din cele opt zile ale vizitei în România pe tren, într-un 
tur frenetic, care a acoperit mare parte din tara. Aceştia a trebuit să dea 
apoi două declaraţii politice irevocabile, bine pregătite de Secţia Relaţii 
Externe a CC al PMR, asupra respectării principiului non-interferentei în 
afacerile interne române şi a refuzului oricărei revendicări teritoriale în 
privinţa Transilvaniei.5” Prima a fost pronunţată de Kádár într-un mi- 
ting organizat la Bucureşti, în timp ce a doua a fost lăsată în seama lui 
Kállai, pentru a fi proclamată în reşedinţa de judeţ a RAM.??§ 

Şi totuşi, vizita delegaţiei guvernului maghiar, prima după zece ani, a 
suscitat în cadrul populaţiei transilvănene o aşteptare spasmodică; pri- 
mirea fastuoasă dispusă de autorităţi a primit conotaţii delicate pentru 
entuziasmul populaţiei: la orele 7, în dimineaţa zilei de 25 februarie 1958, 
întregul oraş a fugit la gara din Târgu Mureş pentru a saluta oaspeţii ce 
veneau din capitala României.5% Este dificil să găsim o explicaţie ratio- 
nalá pentru aşteptările oamenilor. Mulțimea adunată în piaţa principală 
pentru a asculta discursul lui Kâllai, transmis în direct la difuzoare, nu 
se uita la politicienii de la Budapesta ca la reprezentanţii unui regim po- 
litic prieten, ci ca la nişte trimişi din patria-mama, Ungaria. Când Kállai 
a pronunţat cuvintele prestabilite la Bucureşti („Ungaria nu sustine nici 
o revendicare teritorială”), o teribilă deziluzie s-a manifestat în rândul 
publicului, dintre din rândurile căruia mulţi au plecat înjurând conducă- 
torii maghiari şi regimul comunist din România.5% 

ale CC al PMR asupra vizitei delegaţiei de partid şi a guvernului maghiar în România. 

Renuntarea din partea Budapestei la rolul de tutore politic al minori- 
tatii maghiare din Transilvania a constituit, de fapt, asigurarea căii libere 
pentru suprimarea autonomiei teritoriale şi culturale, potentand eveni- 
mentul cel mai senzaţional din primii zece ani de istorie a regimului co- 
munist român, retragerea trupelor sovietice, însoţite de majoritatea con- 
silierilor politici şi a ofiţerilor din aparatele de securitate.“ Schimbarea 
de strategie din partea regimului român, deja dornic de a lichida autono- 
mia maghiară, a devenit evidentă încă din luna noiembrie a anului 1958, 
când o brigadă a CC, compusă din paisprezece membri şi condusă de Ilie 
Verdeț, unul dintre oamenii de încredere ai deja temutului Ceauşescu, 
a ajuns în RAM cu sarcina specifică de a superviza „educarea muncito- 
rilor în spiritul internationalismului şi patriotismului socialist în raport 
cu condiţiile specifice ale regiunii".5^? Cu alte cuvinte, se impunea verifi- 
carea gradului de fidelitate a minorităţii maghiare fata de statul român 
(patriotismul socialist) şi, în acelaşi timp, controlul pentru ca în interiorul 
acesteia să nu reapară fantoma revanşismului maghiar (referirea la inter- 
naționalism). Diagnoza era îngrijorătoare: subreprezentarea intenţionată 
a elementului român în partid, întârzierile şi disfunctionalitatile din ca- 
drul procesului de colectivizare (justificate excesiv prin „specificul” unei 
regiuni muntoase precum RAM), permanenta unui virulent nationalism 
maghiar, alimentat mai ales de către Biserica Catolică. Pe data de 15 ia- 
nuarie 1959, „inspectorii” au convocat nu cadrele de partid locale, ci pe 
comandantul regional al Securităţii, pentru a discuta două probleme de 
maximă actualitate: desfăşurarea procesului capelanului Sântha şi pro- 
blema educării politice şi lingvistice a tineretului. În şcolile rezervate 
maghiarilor, româna ajunsese pe locul trei în ierarhia limbilor studiate, 
în urma limbii maghiare şi a rusei; profesorilor de română, în mare ma- 
joritate de limbă maternă maghiară, le lipseau cele mai elementare com- 
petenţe.+ 

Decimate de epurările si verificările continue, autorităţile locale nu 
au opus nicio rezistenta in ceea ce privea modelul de integrare soft, ur- 
mărit încă din anul 1945.%* Scriitorul György Kovacs, disociindu-se com- 
plet de propria-i identitate culturală, a apelat la teza „inamicului extern”: 
responsabili pentru devierile faţă de direcţia oficială erau vizitatorii prea 
multi veniţi din Ungaria, care, în anul 1956 şi în anii care au urmat, di- 
fuzaserá o „propagandă contrarevolutionará în Transilvania”.35% La con- 
ferinta regională din 17-18 ianuarie 1959, recrutii de naţionalitate ma- 
ghiară au fost acuzaţi că nu cunoşteau limba română din cauza educaţiei 
infectate de „spirit naţionalist” disimulat în „tradiţii maghiare progresi- 
ve", pe care o primiseră în şcoală.” Din acel moment, chiar şi locuitorii 
„micii Ungarii", întrucât erau cetăţeni români, au fost obligati să înveţe si 
să folosească doar limba oficială a statului.94? 

În ciuda confirmării provizorii a „cotelor nationale" în privința con- 
ducătorilor partidului,s* în ultimii săi ani de existenţă RAM a fost o for- 
mă lipsită de substanţă politică. Între anii 1959 şi 1960 a început să se 
modifice şi structura etnică şi socioculturală a partidului, iar candidaţii 
de naţionalitate română au ajuns de la 17-18% la începutul anilor '50, la 
peste 2596.59? În acelaşi timp începea să se modifice şi stratificarea soci- 
ală din cadrul partidului, care s-a transformat din instrumentul promo- 
vării unei elite de poziţie, într-un loc de adunare al claselor conducătoare. 
În 1960, doar la Târgu Mureş, aproape toţi profesorii de toate categoriile 
şi gradele, peste 1.000 de funcţionari publici, 129 de medici, 155 de profe- 
sori universitari, peste 60 de ingineri şi 25 de economişti posedau carnet 
de partid PMR. 5! În cursul anilor "60, procesul a suferit ulterioare accele- 
rări şi aprofundări, generând o schimbare etnică a elitelor, evidentă mai 
ales în cadrul celor mai bine plătite profesii: avocaţi, economişti, functio- 
nari publici din sectorul financiar. 

În strategia de cucerire a supremaţiei culturale româneşti în Tran- 
silvania, un rol deosebit, chiar dacă doar simbolic, l-a avut desfiinţarea, 
în anul 1959, a universităţii autonome maghiare din Cluj şi încorpora- 

rea sa într-o noua structură, sub conducere românească: Ateneul Ba- 
beş-Bolyai.55 Operaţiunea a fost coordonată de liderii de partid, folosind 
un amestec de intimidare politieneasca şi manipulare propagandistică. 
În perioada 19-22 februarie a fost convocată la Bucureşti cea de-a doua 
Conferinţă Naţională a Uniunii Asociaţiilor Studentesti Comunisti din 
România (UASCR), la care au intervenit cei mai înalţi lideri de partid. În- 
tr-o şedinţă desfăşurată la Teatrul Maghiar din Cluj pe data de 3 martie, 
Ion Iliescu, ce avea să devină preşedintele statului în România postrevo- 
lutionara, ocupând această funcţie până în anul 2004 (cu intermezzo-ul 
regimului Constantinescu între 1996-2000), în acea perioadă doar secre- 
tar al UASCR şi membru al CC al UTM, a repropus cu fervoare leitmotivul 
fraternității interetnice: 


Unificarea celor două universităţi („Babeş” şi „Bolyai”) va duce la înlătu- 
rarea unei bariere artificiale, care constituie un izvor de alimentare a senti- 
mentelor separatiste, naţionaliste. Studentimea de la cele două universități a 
dat dovadă de maturitate politică primind cu căldură, fără nici un fel de re- 
zerve, această hotărâre. Org. UTM şi Asoc. Studentesti sunt datoare să ducă o 
luptă consecventă împotriva oricăror manifestări de nationalism, indiferent 
din ce parte ar veni; fata de manifestările naţionaliste, sovine, nu e admisibilă 
nici un fel de concesie. Combătând cu consecvență ideologia burgheză, ma- 
nifestările duşmănoase, org. UTM şi Asociaţiile Studentesti trebuie să lupte 
în acelaşi timp împotriva împăciuitorismului, manifestat sub forma „colegi- 
alitátii" greşit înţelese. Nu poate fi considerată colegialitate solidaritatea cu 
elementele înapoiate, retrograde, huliganice, duşmănoase. Solidaritatea cu 
astfel de elemente înseamnă lipsa de colegialitate faţă de restul studenților, 
fata de întreg colectivul; lipsă de răspundere fata de propria conştiinţă, fata 
de cauza noastră comună. Organizațiile noastre trebuie să cultive spiritul 
revoluţionar, combativitatea şi intransigenta revoluționară.55 


Sub atenta regie a propagandei de partid, câţiva studenţi maghiari 
au condamnat „spontan” orice manifestare de separatism etnic; un tâ- 
năr medic din RAM, a ajuns să ceară „să fie trimis să lucreze într-o altă 
regiune”. Şedinţa festivă din 3 martie a fost precedată la Cluj de câteva în- 
tâlniri conduse personal de către Nicolae Ceauşescu, ce au avut loc între 
852 AAVV., A kolozsvári Bolyai Tudományegyetem, 1945-1959, Bolyai Egyetemért Alapít- 

26 februarie si 1 martie şi în cadrul cărora a fost discutată problema „uni- 
ficării” facultăţilor şi catedrelor universitare. Agresivitatea şi intoleranta 
cu care viitorul dictator a gestionat aceste şedinţe a cauzat, în următoa- 
rele săptămâni, sinuciderea prorectorului de la Bolyai, Lâszl6 Szabédi, a 
profesorului de economie Mikl6s Molnar şi a fostului director, între anii 
1951-54, al Institutului Central de Statistică, profesorul de statistică Zol- 
tân Csendes, care, la Moscova, fusese elevul cunoscutului economist de 
origine maghiară Evgeni (Jenő) S. Varga.*?* Bunurile din proprietatea uni- 
versitatii maghiare, inclusiv bibliotecile şi laboratoarele, au fost înglobate 
noii instituţii, care a evidenţiat şi un număr mai mare de cadre didactice. 
Universitatea unificată, Babeş-Bolyai, simbol al unei infratiri declamate, 
şi-a deschis porţile în luna septembrie a anului 1959. 

Strategia de integrare culturală prin intermediul desființării sau limi- 
tării învățământului în limba maternă a populațiilor minoritare a fost pre- 
stabilită în şedinţa Biroului Politic al PMR din 20 aprilie 1959.55 Discutia a 
confirmat caracterul compact al grupului de la conducere, reunit în jurul 
lui Gheorghiu-Dej, doar unul dintre cei doi maghiari prezenţi, Janos Faze- 
kas, luând apărarea unui model de „integrare” ce putea fi acceptat de po- 
pulatia maghiară din RAM, dar nu şi de către organele centrale. Raportul 
redactat de Secţia ştiinţă şi cultură a CC nega chiar bazele politicii mino- 
ritare iniţiate în 1945. Reţeaua şcolară pentru minorităţi fusese dezvolta- 
tă fără a se ţine cont de exigenţele reale: fuseseră create cincizeci de şcoli 
tătăreşti, fără a se lua în considerare faptul că dialectul tătar, vorbit în Ro- 
mânia de către comunitatea omonimă, nu era dotat cu un alfabet propriu, 
neputând fi considerat o limbă literară. Intrând în polemică cu etnografia 
maghiară, se afirma, de asemenea, că „S-au creat şcoli în limba maghiară 
în sate ceangăeşti, deşi limba uzuală a populaţiei este română; s-au creat 
şcoli separate pentru copii evrei, cu limba de predare idiş. În multe loca- 
litáti, populaţia de altă naţionalitate a cerut să-şi înscrie copiii în şcoli cu 
limba de predare română (turci, tătari, bulgari, ucraineni, ceangăi etc).”,856 
condamnându-se explicit teza conform căreia vechea limbă maternă a 
populațiilor de religie catolică din Moldova, aşa-zişii ceangăi (în maghiară 

csángó), era o formă arhaică de maghiară. Documentul împărțea ,,nationa- 
litátile conlocuitoare” în două grupuri. În cazul celor mai putin numeroase 
(tătari, slovaci, turci, armeni, polonezi, greci şi cehi), aveau să fie desfiin- 
tate toate şcolile care le erau rezervate. O prevedere asemănătoare ataca 
şcolile cu predare în limba yiddish, destinate populaţiei evreieşti, cărora 
le-au fost acordate doar câteva ore de limbă şi literatură yiddish pe săptă- 
máná.** Şcolile maghiare (în afara celor de pe teritoriul RAM), germane, 
sârbo-croate, ruse şi ucrainene ar fi fost „reorganizate”, instituţiile, până 
acum separate, ar fi fuzionat cu cele româneşti, menţinând secţii paralele, 
destinate limbilor minoritare. Gheorghiu-Dej a emendat până şi raportul: 
„Ar fi bine să nu facem excepţii pentru RAM, pentru a nu da impresia că 
această regiune beneficiază de un regim special”.858 

Până în 1959, nimeni nu îndrăznise să pună la îndoială „caracterul 
special” al Regiunii Autonome fata de restul Transilvaniei, unde „pro- 
iectul” naţional român se găsea în plină lansare datorită campaniei de 
unificare şcolară. Cadrul s-a schimbat radical începând cu luna martie a 
anului 1959, când o delegaţie a CC a vizitat oraşul Târgu Mureş.5* După 
ce l-a admonestat cu brutalitate pe responsabilul cu propaganda pen- 
tru că se încăpățâna să vorbească în întâlniri publice despre „prietenia 
româno-maghiară”, (neglijând noua formulă „prietenia dintre poporul 
român şi nationalitatile conlocuitoare”), Leonte Răutu, un evreu din Ba- 
sarabia, chemat să joace cu sarguinta rolul de nationalist care îi fusese 
încredinţat de către Gheorghiu-Dej şi Ceauşescu, a încheiat întâlnirea cu 
o nota de dezamăgire personală: 


În 1957, CC a primit propunerea de a deschide un cenaclu de intelectuali, 
care m-a surprins mult. Era susţinută de tovarăşii Kovdcs si Csupor, care 
este unul dintre prim-secretarii cei mai apreciaţi de către CC. Înfiinţarea unei 
astfel de organizaţii ar fi putut oferi elementelor ostile posibilitatea de a-şi 
desfăşura activitatea. Ar fi trebuit să ştiţi seama ce însemna în noiembrie 
1956 propunerea înfiinţării unui cerc Ady la Târgu Mureş! 

Mult mai putin diplomatic a fost Gheorghiu-Dej, cand, intr-o sedin- 
ta convocată în aprilie, in vederea analizării conţinutului manualelor de 
literatură maghiară, după ce a ordonat epurarea responsabililor noii edi- 
tii (incriminati de a fi introdus drept poem textul imnului national ma- 
ghiar), a pronunţat o dezaprobare generală, încărcată de consecinţe fata 
de cadrele de origine maghiară: 


Uite „Ungaria mare”. Si aici sînt destui care doresc ba Transilvania, ba 
o parte a Transilvaniei. Asta într-o mică măsura i-a influenţat şi pe Rákosi 
şi Ger6, multe cadre ale partidul din RPU, care tare ar fi dorit măcar cîteva 
județe si un coridor spre Oraşul Stalin (Brasov — n.d.a.). Si ei erau contaminati 
de nationalism. (...) Am lucrat în timpul ilegalitátii în Dej. Am întîlnit acolo 
rezerve la populaţia maghiară fata de ,regáteni", cum spuneau ei. Si pe bună 
dreptate. Burghezia română a trimis acolo toate haimanalele şi cînd i-au vă- 
zut, sigur că au confundat cu poporul român. Este cea mai mare greşeală 
a confunda acea parte a populaţiei, pătrunsă de nationalism, de sovinism, 
cu partea cea mai mare a populaţiei, care manifestă un sentiment de caldă 
prietenie, de conlucrare. (...) Astea sînt concluziile care pot fi trase, iar în ce 
priveşte măsurile de viitor, ce este mai important? Să se ia un şir de măsuri de 
revizuire a tuturor manualelor unde s-ar fi putut strecura asemenea tendin- 
te. Mai bine să raminem fără manuale, decît să avem manuale din acestea, 
iar pe viitor toate aceste manuale să nu se aprobe numai la nivelul directi- 
ei generale (Ministerului Învățământului şi Culturii — n.d.a.), neapărat să fie 
văzute şi de direcția noastră. În ceea ce priveşte pe tovarăşii (sub anchetă 
— n.d.a.), îmi exprim o părere cu totul personală. Eu regret că dinsii au ajuns 
în situația aceasta, regret cu sinceritate, îmi pare foarte rău. Este un eşec 
politic pentru dvs. (...) Or, tov. Bányai se ascunde după tov. Konyáki, tovarăşa 
Konyâki după alţii. Eu ce pot să spun? Dacă veți continua cu mentalitatea 
aceasta si nu veţi reflecta serios, va fi rău. (..) Să se dezbată toate problemele 
din şcolile cu limba de predare maghiară şi trebuie să descoperim şi în aceste 
şcoli elemente cu manifestări sovine, care să fie înlăturate. (...) Trebuie văzut 
aici şi cu organele de stat, pe teritoriu, să vadă cine sînt cu manifestări duş- 
mănoase şi cu ocazia aceasta trebuie aduşi pe ring, boxati bine, făcuţi knok 
outh (sic) si eliminaţi.s! 

Din acel moment, Bucureştiul a abandonat orice fel de ezitare. În luna 
mai a anului 1959, un decret al secretariatului CC a spulberat structura 
concepută în luna ianuarie 1956 în vederea gestionării conflictului etnic, 
adică Comisia pentru Problemele Nationalitatilor Conlocuitoare. Motive- 
le au fost succint expuse într-un raport, potrivit căruia „comisia s-a reu- 
nit de câteva ori, însă în fapt nu a funcţionat niciodată”. Sarcinile aces- 
teia au fost transferate unui colectiv condus de doi reprezentanţi, care se 
evidentiasera în problema unificării universităților de la Cluj: Ceausescu 
şi Răutu.5 În luna ianuarie 1960, CC a emanat o directivă ce tintea „ree- 
chilibrarea” cotelor etnice în RAM, garantând promovarea unor cadre de 
naţionalitate română şi de gen feminin, în aşa fel încât ambele „categorii” 
să depăşească procentul de 25% în cadrul nomenclaturii.54 Însuşi prim- 
secretarul regional Csupor a fost cel care a sugerat prevederea: 


Dacă secretarul care se ocupă de o anumită problemă este maghiar, va fi 
mult mai bine ca şeful de secţie să fie român [...] astfel se vor putea controla 
unul pe celălalt, largindu-si propriile orizonturi, iar acestea îi va ajuta să păs- 
treze o vigilentá vie. 


Singura cale de iesire pentru nomenclatura localá párea a fi nu nu- 
mai în consens cu, ci chiar a anticipa indicaţiile provenite de la centru. In 
primăvara-vara anului 1959 s-a trecut la unificarea şcolilor superioare 
în zonele multilingve din regiune şi a fost conceput un plan pentru intro- 
ducerea unor cursuri obligatorii de limbă română în clasele maghiare.8*€ 
În anul 1960, la Târgu Mureş, şi-a deschis porţile un Institut de Pedagogie 
bilingv (desi frecventat în proporție de 95% de către studenti maghiari), 
în timp ce în cadrul Institutului Medico-Farmaceutic, care fusese până 
în acel moment frecventat doar de maghiari, a fost predispusă admiterea 
unui număr mare de studenti şi profesori de naţionalitate română. 

Spre deosebire de anii precedenti, in 1959-60 aprobarea din partea 
periferiei nu a avut efectele scontate. În vara anului 1960, Gheorghiu- 
Dej a iniţiat preparativele pentru al III-lea Congres al PMR, cu scopul de 
a sărbători lansarea noului plan cincinal, ce conţinea şi un proiect de 
dezvoltare pe 15 ani, şi de a oficializa schimbarea ,nationalá" în cadrul 
partidului. Ghetoul maghiar devenise deja un reziduu mult prea apăsător 
pentru un regim care imita experienţe staliniste pentru a crea o naţiune. 
Spre deosebire de anul 1952, când aparatele locale fuseseră avertizate de 
înfiinţarea noii entităţi abia după ce decizia fusese luată, centrul a trimis 
în RAM (a fel cum făcuse şi în cazul Universităţii Bolyai) documentul 
prin care se cerea dezmembrarea regiunii.5 Declaránd că aproba schim- 
bările propuse de CC pentru a „accelera ritmul dezvoltării multilaterale 
a regiunii”, la fel ca şi pentru a „aprofunda fraternitatea dintre poporul 
român şi minoritățile nationale ale patriei noastre dragi, Republica Po- 
pulară Română”,8 Comitetul Regional a informat CC despre prevăzuta 
compoziţie etnică a noii entităţi, Regiunea Mureş-Autonomă Maghiară: 
maghiari 61,1% şi români în procent de 35,296.56? 

Schimbarea de la o majoritate netă la un echilibru etnic era motivată 
de consideraţii economice, care în realitate nu au avut niciun rol in toată 
povestea: ponderea economică a regiunii va creşte mai puţin decât cea 
demografică, adică cu 1,8%, faţă de aproape 5% reprezentat de surplusul 
de 40.000 de locuitori (800.000 fata de 760.000). Comitetului Central îi 
rămânea doar rolul de a formaliza finalul experimentului. Pe data de 17 
decembrie 1960, Biroul Politic al PMR s-a reunit în prezenţa lui Nicolae 
Ceauşescu pentru a discuta modificările ce trebuiau aduse structurii ad- 
ministrative a ţării (reducerea numărului raioanelor de la 189 la 143).8”° 
Abordând subiectul unei subtile modificări a graniţelor interioare ale 
unei regiuni nord-occidentale de la granița cu Ungaria, regiunea Baia 
Mare (populată de maghiari în proporţie de aproape o treime), Ceauşescu 
a adăugat: „Astfel se va îmbunătăţi şi structura naţională a raionului”.s”! 
În preambulul articolului 19 („Regiunea Autonomă Maghiară a Republi- 
cii Populare Române este formată din teritoriul locuit de populaţia com- 

pactă maghiară secuiască”), fundamentul politic al autonomiei a fost pur 
si simplu abolit. „Nu mai suntem obligati să spunem: populaţia maghiară 
compactă”? — a admis satisfăcut viitorul prim-ministru de origine să- 
sească, Gheorghe Maurer. Decizia politică luată pe data de 17 decembrie 
a fost ratificată prin Plenara CC, convocată pentru perioada 19-20 decem- 
brie, la care nu a participat Janos Fazekas," care fusese declarat oficial 
bolnav, însă absenţa sa mirosea a cădere în dizgrație datorită opoziţiei pe 
care o manifestase în privinţa unificării şcolare. 

Cel care a dat citire raportului asupra reformei, a cărei funcţie de 
inginerie naţională fusese subliniată prin grija acordată întocmirii sta- 
tisticilor etnice, a fost însuşi Ceauşescu, ajuns la finele uceniciei sale po- 
litice. Prin încorporarea comunelor marginale în marile centre urbane 
transilvănene, devenea posibilă ameliorarea semnificativă a compozi- 
tiei etnice. La Cluj, majoritatea română a crescut prin încorporarea a 
nouă comune adiacente."" Schimbările cele mai semnificative au avut 
loc în RAM, prin cedarea către regiunea învecinată Stalin (ce redevenea 
astfel Braşov), a raioanelor periferice Sfântu Gheorghe şi Târgu Secu- 
iesc.875 RAM a primit, în schimb, ample porţiuni române din regiunea 
Târnăveni, excluzând oraşul Blaj. Noua regiune astfel formată a fost nu- 
mită Mureş-Autonomă Maghiară pentru a simboliza coexistenta dintre 
schimbare şi continuitate. 

Un istoric american a exprimat ipoteza că Ungaria ar fi încercat în 
acele zile să exercite presiuni pentru a evita desființarea RAM, încercare 
dovedită, aparent, de prezenţa în România în anul 1960 a trei membri ai 
Biroului Politic al MSZMP (oficial în vacanţă), printre care şi ministrul 
Ferenc Münnich." Este posibil ca discreta dar ferma opoziţie a regimului 
Kádár să îl fi convins pe Gheorghiu-Dej să acționeze treptat în vederea 
desființării RAM. În fapt, în decursul unui an, până şi puţinii lideri care 
mai rămăseseră din conducerea locală în urma epurărilor începute în 
1957 au fost sistematic îndepărtați de la putere: în luna mai a anului 1961, 

un román a fost ales prim-secretar orăşenesc la Târgu Mureş,” unde 
populaţia continua să rămână maghiară în proporție de două treimi, în 
timp ce în luna august a fost destituit prim-secretarul regional Csupor, 
ce deținuse funcția încă din 1952, acum detaşat către Consiliul Central 
al Sindicatelor.?/? Succesorul sau, Iosif Banc, destinat unei lungi cariere 
ministeriale alături de Ceauşescu, în ciuda faptului că stăpânea bine lim- 
ba maghiară, a introdus un rigid monolingvism, perceput de maghiari 
ca o umilire din partea românilor si ca începutul revanselor pentru ani 
întregi de anonimat. Pe data de 30 decembrie 1961 a venit rândul coman- 
dantului regional al Securităţii, care a fost înlocuit de colonelul român 
Nicolae Sidea.*”” Schimbarea etnică a fost completată la conferinţa regi- 
onală de partid din 1962: pe lângă prim-secretar, componenta română 
dispunea de doi dintre cei patru vicesecretari şi de şase din cei unspre- 
zece membri ai Biroului Politic Regional.5% Prin urmare, dezbrăcarea de 
autonomie teritorială, verificată în Uniunea Sovietică încă din anii "30, de 
când poziţiile strategice ale aparatelor executivului local (direcţia KGB, 
secretarul organizator al partidului, şeful garnizoanei militare) fuseseră 
foarte rar ocupate de persoane de altă naţionalitate decât cea rusa,**! era 
acum reprodusă în România. 

În ultimul rând, în anul 1962 a fost îndepărtată din piaţa principală 
a oraşului Târgu Mureş statuia pe care Regiunea o ridicase, în anul 1955, 
idolului său tutelar, Stalin. Înlăturarea monumentului şi a oricărei refe- 
riri toponomastice sovietice a fost pusă în vigoare prin ordinul secret al 
CC,382 dar în „mica Ungarie" dispariţia simbolurilor ocupaţiei sovietice 
— care se amestecau cu cele maghiare ale unei alte entităţi — a semnat o 
schimbare cu caracter epocal. 

Epilog. Statul-natiune ca teleologie 
politica si proiect social 


În prima jumătate a anilor '60, România a cunoscut transformări so- 
cioeconomice mult mai drastice decât în deceniul precedent. Rata mor- 
talitatii infantile, care atingea deja în anul 1960 ponderea de 7,5%, s-a în- 
jumatatit în mai putin de un deceniu; populaţia urbană ajunsese în 1966 
la proporţia de 40% şi în cele 113 oraşe ale Transilvaniei locuiau deja alte 
2,6 milioane de persoane, dintre care multe părăsiseră satele în timpul 
celui de-al doilea val al colectivizării, un proces a cărui finalizare a fost 
anunţată în luna aprilie a anului 1962.55? În anii '50, dictonul ideologic 
egalitarian (împreună cu toate consecinţele acestuia, exproprieri şi opri- 
mări fiscale) nu se tradusese în redistribuirea venitului: din „socialism”, 
majoritatea populaţiei percepuse exclusiv consecinţele negative, fără a 
profita de vreun beneficiu material. Începând cu cel de-al treilea plan cin- 
cinal (1960-65), elemente prioritare ale politicii sociale, pe lângă dezvolta- 
rea industriei grele şi a celei uşoare prin atragerea de capital şi tehnologie 
occidentale (incluzând zonele ignorate în deceniul precedent), au devenit 
construirea de locuinţe populare la preţuri scăzute (aşa-zisele blocuri cu 
4 şi, mai apoi, cu 8-10 etaje), dezvoltarea reţelelor stradale şi feroviare, îm- 
bunátátirea sistemului sanitar si de asistenţă sociala.**4 Prin modificările 
elaborate pe fugă până în 1962, planul îşi propunea să aducă economia 
naţională, în decurs de cincisprezece ani, la nivelul ţărilor socialiste mai 
dezvoltate, precum Cehoslovacia şi Germania Orientală. Pentru a afirma 
propria idee de naţiune socialistă dezvoltată, grupul conducător româ- 
nesc nu a ezitat să susţină o dură confruntare cu Uniunea Sovietică, care, 
în strategia de competiţie cu Occidentul, atribuise României rolul de „țară 


883 R. K. Nyárády, Erdély népesedéstórténete, Központi Statisztikai Hivatal Levéltára, Bu- 
dapesta, 2003, p. 385. 

884 Ciornele celui de-al treilea plan cincinalín ANIC, fond CC al PCR, Cancelarie (notat de 
aici înainte ANIC, Canc.), dosar 7/1960, „Comitetul de Stat al Planificárii. Strict secret. 
Raport asupra proiectului unui program pe termen lung páná ín 1975 si al planului 
de dezvoltare a economiei nationale pentru anii 1960-65", 2 vol. Bucuresti, 5 februa- 
rie 1960. 


agricola” in interiorul CAER. Pe data de 3 mai 1960, presedintele Gosplan, 
Alexej Kosighin, a trimis vicepresedintelui guvernului roman, Alexandru 
Birladeanu, o nota destul de critica la adresa planului. De exemplu, cota 
investitiilor anuale, programata la 22%, fata de cota deja ridicata de 19,7% 
din cincinalul precedent, a fost considerată întru totul nerealistă, la fel ca 
si cresterea productiei cu 360% pentru sectorul industriei chimice. Inves- 
titiile penalizau încă o dată sectorul primar şi pe cel terţiar.s5 

Criticile în materie de economie se asociau unei evaluări deja nega- 
tive a tendinţelor politice româneşti şi a relaţiilor internaţionale reci cu 
Ungaria şi chiar cu URSS. Într-un material de analiză redactat în octom- 
brie 1958 de către Secţia V (Europa) a Ministerului de Externe sovietic se 
atribuia în egală măsură, atât României cât şi Ungariei, responsabilitatea 
pentru tensiunile continue generate de problema minorităţii maghiare 
din Transilvania; abia după unificarea celor două universităţi din Cluj 
URSS şi-a mutat atenţia asupra naţionalismului românesc. Într-un dis- 
curs ţinut pe data de 7 martie 1959 la Lipsia, în ciuda faptului că orice 
formă de revanşism era condamnată, Chruščëv a numit Transilvania un 
teritoriu unde „trăiesc mulţi maghiari şi români”: o avertizare care a sus- 
citat comentarii nefavorabile şi semnale de alarmă la Bucureşti.8% 

„Naţionalizarea” economiei se asocia ,nationalizárii" spiritului pu- 
blic si a vietii culturale, printr-un traseu ce putea fi regásit in intregul 
bloc sovietic si care era focalizat pe mitul omologárii si omogenizárii — 
sociale, etnice — implicite in proiectul de modernizare vizionará promo- 
vata de ideologia comunistá.555 După cum au observat şi analiştii depar- 
tamentului de cercetare din cadrul Foreign Office, progresiva limitare a 
educaţiei în limbile minoritare, la fel ca şi abolirea autonomiei maghiare 
reprezentau prevederi similare celor adoptate între 1959-60 în mai multe 
state socialiste, precum Cehoslovacia, în care autonomia acordată slo- 
vacilor în anii '50 a fost abolită în 1960, Bulgaria (cazul minorităţii tur- 
co-musulmane), dar şi Uniunea Sovietică, unde Chruščëv lansase chiar 
între 1958-59 o campanie energică de promovare a limbii ruse în şcolile 

si aparatele statale. Toate aceste prevederi erau menite să centralizeze 
structurile puterii. Procesele concomitent declanşate permiteau fiecărui 
satelit să îşi legitimeze acţiunile, făcând referire la prevederile analoge 
adoptate de „ţările înfrăţite” sau chiar de URSS. 

În cazul României, ruptura fata de korenizacija îşi găsea implicit o sur- 
să de legitimare în răsturnarea raportului între ruşi şi non-ruşi, impus în 
Uniunea Sovietică de Stalin şi mai apoi de Chruščëv. Anii 1958-61 au 
reprezentat pentru populaţiile minoritare din Transilvania un moment 
de traumatică deziluzie politică. În viaţa cotidiană, schimbare şi conti- 
nuitate, rigiditate şi licăriri de toleranţă au alternat încă de la începutul 
anilor "80, când proiectul socialist etnocentric al lui Ceausescu a ajuns la 
un punct fără de întoarcere, care privea nu doar comunităţile destinate 
dispariţiei prin încurajarea emigrărilor (cazul germanilor şi evreilor), dar 
şi grupul mult mai numeros al maghiarilor. Pentru mai mult de douăzeci 
de ani, Bucureştiul nu a folosit instrumente radicale precum suspenda- 
rea organelor de presă, a revistelor sau teatrelor, dimpotrivă, a favorizat 
şi a finanţat dezvoltarea reţelelor culturale (televiziunea, editurile, pu- 
ternice aparate culturale în fiecare judeţ). Instituţiile de altă limbă decât 
cea română din Transilvania au continuat să funcţioneze cu o continui- 
tate surprinzătoare în comparaţie cu rapiditatea cu care a fost efectuată 
schimbarea etnică în nomenclatura partidului. Chiar şi sistemul de învă- 
tamantin limba minorităţilor a fost limitat, defavorizat, însă nu eradicat, 
cu excepţia nivelului universitar, dar şi aici doar parţial. 

Regimul nu a oferit, însă, niciun compromis Ungariei şi „străinilor 
din interiorul ţării” în ceea ce privea ideologia şi folosirea simbolurilor 
culturale identitare. Începând cu sfârşitul anilor ’50, acceptiunile cele 
mai clasice ale ideii interbelice de stat-natiune (etnogeneza poporului 
român şi continua sa prezenţă în spaţiul danubiano-carpatic, lupta îm- 
potriva opresorului, fie acesta tătar, turc-otoman, austro-ungar, țarist, 
pentru afirmare socială şi independenţă politică), au redevenit, după o 
perioadă de circa 15 ani, propulsorul producţiei umanistice româneşti. 
În acest caz, elita comunistă românească dispunea de un precedent is- 
toric: reabilitarea istoriei naţionale ruseşti, promovată de Stalin în anii 

"30 prin compromisul korenizacija, care sacrificase rusii la un bolsevism 
pan-rusesc, un soi de compromis între politica minoritară de tip leninist 
si tradiționalul etatism rusesc.” Este foarte probabil ca decizia lui Stalin 
să fi fost dictată şi de perceperea persistentei lipse a unui sentiment coe- 
rent de identitate nationalá.?! După cum arată David Brandenberger, „în 
primii ani ai deceniului '30, ierarhia partidului a început să condamne 
propaganda deceniului trecut drept excesiv de abstractă, inaccesibilă şi 
misterioasă, insuficient de populistá".?? Procesul de revizuire a ideii de 
naţiune a început în România cu cel de-al II Congres al PMR, în decem- 
brie 1955. Prin afirmarea în preambul a tezelor congresului asupra uni- 
tatii naţiunii şi a statului, a fost realizată prima demascare a discursului 
ideologic bazat pe natura ,,multinationala” a statului român modern.5%* 
Sarcina aparatului cultural „român” (Secţia Ştiinţă şi Cultură a CC) era 
de a eradica imaginea marxistă creată de Mihai Roller, un istoric diletant 
care, după 1945, datorită punctului slab reprezentat de tradiţia marxistă 
preexistentă în România, i-a dat acesteia o interpretare foarte dogmati- 
că.” Topografia ideologică trasată de acesta asocia filo-slavismului şi 
antioccidentalismului, prescrise de canonul zdanovian, o ură iconoclas- 
tă — împărtăşită de sectoarele cele mai traditionaliste ale clerului orto- 
dox - îndreptată împotriva influențelor latine asupra culturii române, 
a căror expresie vie era Biserica Greco-Catolică transilvăneană.5% Tex- 
tul rollerian ajungea chiar până la condamnarea datelor şi a locurilor 
care au generat mitopoetica naţională: anii 1859 şi 1918 sau, mai bine 
zis, cele două date ale progresivei şi inevitabilei unificări etnice a naţiunii 
prin constituirea întâi a unui stat autonom şi mai apoi a României Mari. 
În perioada de ,incubatie"a unei noi master narrative a trecutului natio- 
nal, în revistele publicate de Institutul de Istorie al Academiei Române şi 
de către Institutul de Istorie al Partidului pot fi observate încercările de 
formare a unei noi sinteze care să nu nege contribuţiile „istoriografiei 

national-burgheze", ci să le integreze în discursul marxist.5% Principala 
problemă a devenit, pe de o parte, elaborarea unui nou manual general, 
redactat de această dată de cei mai buni specialişti în materie şi menit 
să îl înlocuiască pe cel al lui Roller, pe de altă parte, extinderea temelor 
istoriografiei şi mai ales redeschiderea controversei istorice asupra Tran- 
silvaniei. În acest scop, competențele şi patrimoniul profesionist al ,ve- 
chilor” intelectuali burghezi puteau fi folosite în avantajul Statului soci- 
alist. În 1957, Gheorghiu-Dej a ilustrat foarte clar unui diplomat maghiar 
strategia integrării acestora în cultura oficială: 


Cu intelectualii totul este în regulă. Partidul îi respectă, îi lasă să îşi des- 
făşoare activităţile şi îi răsplăteşte chiar din punct de vedere economic. Acest 
raport optim a putut fi atins mulțumită unei politici coerente şi determinate 
şi fără a le permite să exprime nici măcar o idee defavorabilă. Trebuie să ştiţi 
că vechii intelectuali erau aserviti burgheziei şi din instinct sau din convin- 
gere continuă încă şi azi să ridice din sprâncene, dar, dacă sunt trataţi bine, 
servesc minunat cauza socialismului.9?" 


Exemplificator ni se pare şi cazul istoricului Silviu Dragomir, a cărui 
colaborare cu regimul (o autentică disociere de propria sa personalitate) 
emerge doar din arhivele poliţiei secrete. Prestigioasa sa carieră a început 
sub monarhia habsburgică: născut în 1888, într-o familie ortodoxă dintr- 
un sat transilvănean, tânărul Dragomir şi-a efectuat studiile gimnaziale 
mai întâi la gimnaziul greco-catolic din Blaj, apoi în cel statal din Ujvi- 
dek (astăzi Novi Sad, capitala Vojvodinei sârbeşti). La 17 ani s-a înscris 
la Universitatea din Czerniwity, unde şi-a luat licenţa în teologie. Între 
1911 şi 1919 a fost profesor de istorie bisericească şi de limbă şi literatură 
română la Institutul Teologic Ortodox din Sibiu. În 1919, când autorită- 
tile au transformat Universitatea din Cluj într-o instituţie românească, a 
fost chemat să predea cursuri de istoria Europei Sud-Orientale la Facul- 
tatea de Litere şi Filozofie, devenind decanul acesteia în 1925, la numai 
37 de ani. După ce a condus în anii '30 influentul periodic „Revue de 
Transylvanie”, a devenit ministru pentru problemele minorităţilor (1938- 

40), pentru a-si relua functia de profesor universitar in timpul regimului 
Antonescu - şi până la pensionarea anticipată, care i-a fost impusă in 
1947. În anii următori, destinul său personal l-a urmat pe acela al multor 
colegi ai săi, mai mult sau mai puţin iluştri: marginalizarea, condamna- 
rea publică, arestarea şi detentia (1948-53), cu o parţială reabilitare dupa 
anul 1955. Dar în toamna anului 1958, Silviu Dragomir a primit o sarcină 
foarte importantă: coordonarea unei cercetări asupra originii Bisericii 
Greco-Catolice în Transilvania. 


În urma materialului de noi trimis pe data de 19 noiembrie 1958, în vederea 
pregătirii unei lucrări de istorie pe baza materialelor primite de la Republica Po- 
pulară Ungară, prin care se explică modul în care a fost format ritul greco-cato- 
lic în tara noastră, comunicăm cele ce urmează. În urma cercetărilor efectuate 
la Budapesta pe data de 17 aprilie 1959, am găsit o serie nouă de documente 
(2.500 de pagini) clarificatoare pentru problema greco-catolică, din care aflăm 
metodele folosite de Habsburgi pentru a-i convinge pe credincioşi, despre trăda- 
rea unei părţi a clerului ortodox şi lupta populară împotriva abuzurilor sociale 
şi religioase. [...] Până acum, colectivul de cercetători ai Filialei Academiei din 
Cluj, sub conducerea profesorului Silviu Dragomir, în baza documentelor de ar- 
hivă existente, a început redactarea unei lucrări cu titlul: „Românii din Transil- 
vania şi unirea lor cu Biserica de la Roma”, în care se prezintă pe scurt problema 
unirii, în baza documentelor nou descoperite, şi care redeschide în plan istoric 
problema. Propunem ca această lucrare să fie introdusă într-o lucrare cu difu- 
ziune naţională, publicată sub egida Academiei RPR.5% 


În a doua parte a raportului, adresat ministrului de interne Drăghici, 
ofițerul Securităţii, cu toate probabilitățile „specialistul” în problema 
greco-catolică, îi descria şefului său structura lucrării: zece capitole — pe 
care le indexa în detaliu, specificând temele cele mai importante ce tre- 
buiau luate în considerare, ca de exemplu revolta condusă de Sofronie de 
la Cioara în 1759-61: 


Vor fi explicate cauzele economice, sociale şi religioase ale acestei mari 


mişcări populare care a implicat întreaga Transilvanie timp de 2 ani. Se va 

pune accent asupra modului de organizare a acesteia si asupra caracterului 
său anticatolic, antimonarhic şi antifeudal.°” 


În sfârşit, funcţionarul îi comunică ministrului că Dragomir ceruse 
să îi fie predate şi alte materiale din arhivele maghiare; organele Securită- 
tii adunau noile documente, care, după ce vor fi fost traduse de serviciile 
competente puse la dispoziţia organelor de poliţie, vor fi predate colecti- 
vului Institutului de Istorie.%00 

În dezinvoltura cu care „specialistul” descrie ritmul şi tematicile cerce- 
tării (în deplină colaborare cu istorici de profesie), şochează îmbinarea dintre 
re-aproprierea culturii , nationale" şi crearea de reţele informative. Motive- 
le compromisului personal al unui personaj de talia lui Dragomir, fatis ostil 
bolsevismului şi urmărit de Securitate, "! trebuie, probabil, să fie căutate în 
faptul că, la fel ca şi colegi lui Constantin Daicoviciu si Andrei Oțetea, acesta 
a înţeles că însuşi regimul comunist acorda intelectualilor, în urma derivei 
,antinationale"?? dintre anii 1947-55, ocazia de a relua tradiționalul discurs 
românesc asupra Transilvaniei, imbogátindu-l cu motive anticatolice, ceea 
ce concorda cu politica oficială de susținere a unui rit unic, recunoscut ca 
fiind autentic „românesc”: cel ortodox. Adăugate reabilitării traditionalei te- 
orii a ,continuitátii" prezenţei istorice a românilor în Transilvania, volumele 
şi articolele apărute în acei ani despre originile cultului greco-catolic suge- 
rau o sinteză ideologică între ortodoxia antilatină, anticatolică şi antihabs- 
burgică, pe de o parte, şi caracterul progresist intrinsec al mişcării naţionale 
române în Transilvania, pe de altă parte, întrucât românii reprezentaseră 
națiunea numeric majoritară, însă redusă la o condiţie de aservire de către 
„opresorii” sociali şi naţionali, habsburgi si maghiari.%3 

Mitul unitatii a constituit a doua mare revelatie culturala a anilor 
1959-64. Pe data de 24 ianuarie 1959, observatorii stráini au fost foarte 
impresionati de fastul inedit cu care a fost convocata la sedinta extraor- 
dinară Marea Adunare Naţională, pentru a sărbători o sută de ani de la 
unificarea principatelor române. În discursul său, prim-ministrul Chivu 
Stoica a afirmat că „unirea din 1859 ocupă un loc de onoare în tradiţia 
luptelor glorioase ale poporului român” si că aceasta constituia — în lec- 
tură teologică a evenimentelor nationale — „rezultatul normal al întregu- 
lui destin istoric al poporului román"?^4 

În luna octombrie a anului 1960, în cadrul unui congres organizat la 
Palermo în cinstea a o sută de ani de la unificarea Italiei, Andrei Oțetea 
a ţinut o cuvântare cu titlul: Lupta comună a poporului italian şi a celui 
român pentru unitatea şi independenţa naţională (în italiană La comune 
lotta dei popoli italiano e romeno per l'unità e l'indipendenza nazionale), în 
care făcea o comparaţie între războiul de independenţă italian şi lupta 
poporului român, ce a culminat cu Marea Unire din 1918.95 Nici măcar 
internationalismul gândirii marxiste nu mai constituia un obstacol seri- 
os pentru dezvoltarea vechii (noi) gândiri naţionale. În 1959, o notă con- 
fidentialá destinatá secretariatului CC anunta cá omul de stiintá polonez 
Stanistaw Schwann tocmai descoperise ,o lucrare ineditá a lui Marx cu 
privire la Revolutia din 1848 din Transilvania, in care spune cá Transil- 
vania este a celor peste 2/3 de iobagi románi care locuiesc si nu a grofi- 
lor maghiari. Analizand situatia statelor Balcanice din preajma primului 
război mondial, V.I. Lenin spune printre altele cá un număr imens (fata 
de numárul total al reprezentantilor natiunii respective) de románi si de 
sârbi locuiesc in afara graniţelor statului lor, cá in general construcţia de 
stat in directia burghezo-nationalá nu s-a terminat in Balcani, nici chiar 
prin războaiele, s-ar putea spune, de ieri, din 1911-1912"?95 Era vorba des- 
pre celebrul Manuscris despre románi, care va fi publicat doar in 1964, la 
finalul disputelor dintre Románia comunistá si Uniunea Sovieticá, la fel 
ca şi cele cu „ţările înfrăţite”, în primul rand cu Ungaria lui Kádár. Un alt 
istoric, analizand operele complete ale lui Lenin, a descoperit cá ,,ana- 
lizand situatia statelor balcanice inainte de primul rázboi mondial, V. I. 
Lenin afirma, printre altele, cá un numárimens de románi si sárbi tráiesc 

în afara graniţelor propriului lor stat"."7 Gheorghiu-Dej si colaboratorii 
săi au reuşit să transforme aceste şi alte câteva modeste fragmente de 
sprijin într-un proiect cultural coerent, care reconcilia socialism şi nati- 
une: o naţiune „română”, dar cu un caracter integrativ formal, deoarece 
era lipsită de referiri etnorasiale specifice perioadei antebelice. Unifica- 
rea şcolilor şi colegiilor universitare ce fuseseră separate în funcţie de 
naţionalitate, palingeneza etnosocială, care a răsturnat, în mai puţin de 
treizeci de ani, în mod pacifist, profilul cultural al centrelor urbane??? si 
discursul asupra unităţii (centrat pe ,infrátirea dintre poporul român şi 
nationalitatile conlocuitoare”), toate acestea au constituit o dominantă 
ideologică comună şi un program politic pentru comunismul românesc 
poststalinist. 

Către jumătatea anilor "60, procesul de „românizare” a Transilvaniei, 
făcând parte din cadrul mai general al procesului de ,,nationalizare” al 
regimului comunist, putea fi considerat deja completat în manieră sub- 
stantiala. În primăvara anului 1964, concomitent cu publicarea Tezelor 
din aprilie, din marile centre urbane a dispărut brusc toponomastica bilin- 
gvă adoptată în 1945. Din acel moment, străzi, pieţe, şcoli, au fost numite, 
toate, după eroi naţionali, în încercarea de a şterge, simbolic şi fizic, tre- 
cutul multietnic al Transilvaniei. Cu excepţia comunităţii evreieşti, care 
fusese restratificată din punct de vedere social între 1946-50 şi ulterior 
încurajată să părăsească ţara, aceste măsuri nu au însemnat dispariția 
fizică a grupurilor minoritare. Deşi supuşi unei politici de „deznaţiona- 
lizare”, maghiarii au continuat să crească din punct de vedere numeric, 
ajungând până la începutul anilor '80 la aproape 2 milioane de persoane, 
în timp ce germanii au început să abandoneze România în masă doar 
începând cu a doua jumătate a anilor "70. Termenul „românizare” nu mai 
desemna în principal simpla „purificare etnicá"a teritoriului, ci definiti- 
vul succes al componentei majoritare româneşti în competiţia istorică 
pentru supremaţia politică, materială şi simbolică în Transilvania. Era 
vorba, printre altele, de un proces pe care numeroşi observatori externi, 
printre care diplomaţia britanică, îl considerau o inevitabilă consecință a 
binomului nation-building — modernizare. Un raport trimis de la Bucuresti 
către Foreign Office în martie 1963 precizează: „Există semne clare că, în 

ciuda privilegiilor culturale si educative aparent generoase prevazute de 
către Constituţie, politica românească tinde a asimila minoritățile [...] Se 
spune chiar că aceasta este făcută gradual şi prin măsuri non violente, şi 
că nu trebuie luate în seamă zvonurile despre măsuri represive sistema- 
tice luate împotriva maghiarilor”. Un alt diplomat, la întoarcerea dintr-o 
călătorie în Transilvania, a descris Regiunea Mureş-Autonomă Maghiară 
drept „un bun exemplu al modului în care autorităţile centrale au încer- 
cat să calmeze sentimentul maghiar în timp ce continua politica centrali- 
zatoare si asimilatoare"??? În oraşele transilvănene populaţia începea să 
se „amestece”; din numeroasele căsătorii mixte, ce erau încheiate încă, in 
majoritatea cazurilor, în marile centre industrializate, lua naştere o nouă 
generaţie de cetăţeni, care şi fără a fi asimilată la majoritatea etnică, vor- 
bea spontan o minunată combinaţie vie (lively mixture) între română şi 
maghiară, care îi distra pe observatorii occidentali, făcându-i să spere că 
- nu doar în cazul României - conflictul etnic reprezenta de pe acum in 
Europa Orientală o simplă relicvă a trecutului. 

În ciuda faptului că revoluţia maghiară din 1956 este ilustrată de do- 
cumentele disponibile ca o fractură a politicilor minoritare româneşti, 
adoptarea unei poziţii naţionaliste din partea PMR nu a constituit o he- 
terogeneză de scopuri, ci deblocarea logică a unui sistem permeabil al 
puterii. Exodul celor de altă naţionalitate decât cea română sau reduce- 
rea lor la cetăţeni de rang secund apăreau în toate deciziile de prestigiu 
luate în materie de politici minoritare începând cu anul 1945, precum 
strategia de restratificare socială, naţionalizarea bunurilor cetăţenilor 
,Suspecti" şi alunecarea în sens etnic a represaliilor politice dintre anii 
1949-53 şi 1957-61. După părerea autorului, aspiraţia la un Stat national 
monoetnic, la un Stat al majorităţii şi pentru majoritate, a reprezentat un 
filon de continuitate care a relationat, în timpul secolului XX, nu doar în 
România, experienţe istorice şi ideologice aparent incompatibile, precum 
cea fascistă şi cea comunistă? Datorită traditionalei suprapuneri a pi- 
ramidei etnice şi a celei sociale, voluntarismul programului naţionalist 
anterior anului 1945 se lovise de zidul inviolabilitatii proprietăţii private. 
Regimul comunist însuşi, ghidat de o ideologie colectivistă şi moderniza- 

toare, a reusit sa realizeze puternica fuziune a substratului preexistent 
de rivalitati etnice prin sugestia palingenezei sociale revolutionare. Ase- 
menea imixtiune va permite vechiului program national să fie îndeplinit 
în deceniile comunismului printr-o transformare socială pusă in practi- 
că prin metode coercitive. 

Realizarea unui asemenea proces nu ar fi fost posibilă fără concursul 
unei parti destul de extinse a societăţii române, şi în special al lumii inte- 
lectualilor, în care compromisurile individuale ale anilor '50 s-au trans- 
format într-un consens activ în timpul lui Ceauşescu, când un nationa- 
lism etnocentric, eliberat de elementul de clasă şi destinat consumului 
de masă, a fost propagat prin şcolarizarea obligatorie, prin mass-media 
si prin asociaţiile colaterale ale partidului, aflate sub controlul ideologic 
al poliţiei secrete?!! James P. Niessen atribuie insurgentei unui asemenea 
nationalism raţiuni de natură economică (lansarea proiectului de indus- 
trializare, polemica cu orientările CAER) şi politică (anticatolicismul cul- 
turii populare ortodoxe, ostilitatea şi neîncrederea fata de evrei şi străini 
în general) asociate unor fărâme ideologice comuniste?"? Constantin 
Iordachi atribuie o gravă responsabilitate imersiunii naţionalismului în 
sărăcirea conceptuală a istoriografiei epocii comuniste: 


În locul complexei teorii sociale a lui Marx, istoriografia românească a 
folosit o schemă teologică şi rigidă a periodizării istorice, care îmbina teoria 
marxistă a luptei de clasă cu o concepție „primordialistă” potrivit căreia na- 
tiunea va fi interpretată ca unitate organică si imortală.”!* 


Analiza cea mai cuprinzătoare pare a fi aceea a antropoloagei Gail 
Kligman, care surprinde în plin, pe fundalul cercetărilor initiate în anii 
"70 de către Katherine Verdery,’" tranziţia dintre regimul lui Gheorghiu- 
Dej şi începutul perioadei lui Ceausescu, când societatea română a in- 

trat într-un proces de „dedublare” complice, înţeleasă ca un „mecanism 
structural de rezistență”! care se perpetua în indivizi ca iluzie a unei 
rigide separări între comportamentele asumate în sfera publică şi în cea 
privată: 


Dominarea sferei publice şi invadarea celei private aveau o importan- 
tá vitală pentru manevrarea cu succes a violenței simbolice şi acționau ca 
un mecanism eficient de integrare a indivizilor în funcționarea societăţii so- 
cialiste. Când violenţa simbolică se dovedea insuficientă pentru a impune 
obedienta, era aplicată violenţa fizică. Aceasta nu constituia însă metoda 
preferată de disciplinare a populației şi nici nu era necesară; o internaționali- 
zare generalizată a „habitus-ului socialist” — pentru a dezvolta termenul lui 
Bourdieu — a felului de a fi şi de a vedea lucrurile furnizat de sistem însemna 
că majoritatea cetățenilor se comportau în mod adecvat pentru a se integra 
în context. Autocenzura a devenit un reflex natural, iar disimularea - corola- 
rul ei în domeniul comunicárii.?!ó 


Alţi cercetători, precum politologul clujean József D. Lőrincz, aver- 
tizează, însă, că „dedublarea” personalităţii, analizată de Verdery şi de 
Kligman, relationatá mecanismelor de supravieţuire şi reconversie a eli- 
telor, a contribuit la manifestarea unei ambivalente structurale a rapor- 
tului cu puterea politică. Autocenzura publică se reflecta, prin urmare, 
inevitabil, şi asupra comportamentelor individuale, prin interiorizarea 
interdictiilor şi a codurilor comportamentale impuse de dictatură”! „De- 
dublarea” şi-a găsit loc şi în evoluţia raporturilor interetnice din Transil- 
vania. Progresiva sărăcire materială şi culturală a unei regiuni care până 
în anii '50 păstrase, caz rarisim în Europa Orientală a timpului, o genui- 
nă diversitate etnoculturală, a fost acceptată ca o consecinţă inevitabilă 
de însăşi populaţia română. Dar crearea unei naţiuni socialiste şi pro- 
gresiva anulare a valorii diferenţei (sociale, etnoculturale, religioase) nu 
a întâmpinat rezistenţe nici în rândul minorităţilor, declasate la rangul 
de surori minore (naţionalităţi conlocuitoare) ale poporului român. Rati- 
unea acestui lucru trebuie căutată, pe de o parte, în atenta gestionare a 

conflictului etnic şi în special a problemei maghiare din partea Bucures- 
tiului, care a alternat atacuri neprevăzute cu perioade de relaxare; pe de 
altă parte, în schimbările structurale ce au avut loc în regimul comunist 
român între anii '50 şi '60. Analiştii români tind să sublinieze o continuă 
subordonare a societăţii şi a fiecărui cetăţean fata de organele puterii si 
absenţa unui Stat de drept, cu referire mai ales la intromisiunea poliţiei 
politice în punctele vitale ale societăţii, prin intermediul unei infiltrări 
studiate ştiinţific, menită să distrugă orice legătură remanentă de solida- 
ritate familială, religioasă si etnicá.?!* Ín baza acestei cercetári, ni se pare 
mai potrivit sá concluzionám cá regimul comunist a inceput sá deviná 
cu adevărat totalitar doar începând cu anii "50, cand, debarasându-se de 
trásáturile mai fátis teroriste care il caracterizaserá in primul deceniu, 
acesta a asumat o functie socialá mult mai amplá, de regulator al aro- 
gárii de elemente modernizatoare, in imaginarul colectiv, la fel ca si in 
viata de zi cu zi. Această ruptură profundă a fost exprimată în extinderea 
puterii contractuale a partidului-Stat, care nu se mai limita la a reprima 
şi a controla, ci se transforma într-un aparat clientelar care, după ce a 
impus monopolul asupra proprietăţii de bunuri mobile şi chiar şi imobile, 
începea lenta redistribuire a acestora. Consensul se exprima în primul 
rând prin creşterea participării active: în 1962, membrii înscrişi în partid 
depăşeau 900.000 persoane, echivalentul a 5% din populaţie; la momen- 
tul alegerii lui Ceauşescu, în luna martie a anului 1965, aceştia numărau 
1.4 milioane, iar în 1969 ajunseseră la 2 milioane de persoane, adică 10% 
din întreaga populaţie!” Raportul dintre regim şi societatea románeas- 
că, independent de apartenenţa etnică a membrilor săi, a adoptat înce- 
pând cu anii '50, o dată cu suprimarea ultimelor reziduuri de iniţiativă 
privată (magazine, ateliere meşteşugăreşti, cabinete medicale şi birouri 
de avocatură), un caracter de subordonare şi în acelaşi timp de necesi- 
tate. În sutele şi mai apoi miile de scrisori, petiţii, semnalări, expediate 
zilnic birourilor publice, susținători şi detractori ai regimului comunist 
cereau locuri de muncă, locuinţe, pensii, subventionári, o favoare perso- 
nală sau îl denuntau pe vecin, pe tovarăşul de şcoală sau pe colegul de 


918 S. Tănase, Elite şi societate, op. cit., p. 56. 
919 NA, Foreign and Commonwealth Office, file 28/1048, România, 1969, Internal Politi- 
cal Situation, minutes. 


muncă pentru îndeplinirea unei datorii patriotice sau datorită faptului că 
fuseseră victime, la rândul lor, ale organelor de securitate.’”° 

Regimul stalinist ortodox al lui Gheorghiu-Dej s-a transformat de la 
jumătatea anilor "60 într-un complex sistem national-comunist, într-o 
maşină a puterii „infrastructurale”, controlate, pentru prima dată în is- 
toria României, de o puternică elită autohtoná ??! În acest moment isto- 
ric, plin de violenţă, abuzuri si animozitati, niciodată cu totul calmate, 
dar care re-emergeau rar, găsim esenţa radicală a proiectului naţional 
al lui Ceausescu şi a conflictelor etnice care au urmat revolutiei-lovitura 
de stat din 1989. Umilind, persecutánd şi alungánd minoritățile etnice 
şi religioase, regimul national-comunist a dat românilor iluzia unui Stat 
,pur", dar nu a reuşit să o transforme într-o patrie adevărată. 


920 ANDJM, fond. 1134, Comitetul regional al PCR Mureş, 1950-68, dosar 241/1959, p. 
172. 

921 Pentru o excelentă analiză a mecanismelor de construire a statului modern cfr. A. J. 
Smith, State-Making and Nation-Building, în J. A. Hall (ed.), States in History, Blackwell, 
Oxford, 1986, pp. 228-63. 

Abstract 


This book deals with nationality policy in communist Romania, fo- 
cusing on the premises and consequences of the creation, in 1952, ofa 
Hungarian Autonomous Region (HAR) in the eastern part of Transylva- 
nia. After the Second World War, when the massive Hungarian presence 
in Transylvania seemed to represent a threat to state security, a complex 
mechanism of ethnic balance and power-sharing, consciously built up 
by the Romanian Communist Party (RCP) with Soviet assistance from 
early 1945, helped the party to strengthen its political legitimacy among 
different national and social groups. Unlike the historical Romanian par- 
ties and the Hungarian nationalists, the RPC and the Petru Groza-led 
procommunist government behaved as a multiethnic entity pursuing 
integrative policies. In the troubled context of postwar reconstruction, 
the party’s call for cooperation and peaceful ethnic coexistence distingu- 
ished the PCR and its allies from the center-right-wing opposition parties 
and significantly contributed to making early communist rule more ac- 
ceptable to large masses of ethnic Romanians and non-Romanians alike. 
The communist national policy followed an integrative approach toward 
most minority communities, with the relevant exception of Germans, who 
were declared collectively responsible for the German occupation and 
were denied political and even civil rights until 1948. For any other ethnic 
group, the first years of communist rule represented a refreshing experi- 
ence after the ethnocratic state conceptions of the late 1930s. However, 
integration implied the acceptance of new loyal elites replacing the old 
“bourgeois” ones; for Hungarians, this meant a definitive renouncement 
of Hungary and the acceptance of life in Romania as a minority; for Jews, 
this meant taking part in the “social restratification” promoted by the 
Communist Party with the goal of making the Jewish community a “pro- 
ductive” one; while for the Serbs of Banat, this meant a dramatic change 
from a highly privileged position immediately after 1945 to a declassed 
status after the 1948 break with Yugoslavia. To the Hungarian minority, 
in particular, full civil, political, cultural, and linguistic rights were gran- 
ted to encourage political integration. Hungarians living in Northern 
Transylvania were allowed, with some exceptions, to get back their Ro- 


manian citizenship and also to keep their positions in local governments 
as well as in economic and cultural life. Starting from 1945, a university 
with Hungarian as the main language of education (named Bolyai Janos) 
started operating in Cluj, giving support to a network ofhundreds of high 
schools, popular colleges, and other vocational institutions. The thirteen 
official ethnic organizations and committees, set up in 1945 and control- 
led by the PCR, provided another instrument of minority integration. The 
only committee that could claim to have popular support was the Hun- 
garian Popular Union (UPM-MNSZ). As early as spring 1945, even before 
its first congress was held, the UPM embraced more than four hundred 
thousand members, some of whom-at least in some Hungarian-inha- 
bited counties—had full control of local administrative offices. The UPM 
worked in cooperation with the local branches ofthe PCR to speed up the 
internal "democratization" of ethnic Hungarians. At the same time, the 
UPM gave legal assistance and financial help to its community, acting 
both as an instrument of consolidation (UPM supported the restoration 
ofthe post-WWI borders) and as the representative of minority interests. 
The ideological premises ofthe Hungarian Autonomous Region, imposed 
on the RCP by Soviet leadership in 1952, followed the Bolshevik pattern 
ofterritorial autonomy elaborated by Lenin and Stalin in the early 1920s. 
The Hungarians of Szeklerland became a "titular nationality" provided 
with extensive cultural rights. Yet, on the other hand, the Romanian 
central power used the region as an instrument of political and social 
integration for the Hungarian minority into the communist state. The 
internationalist, ideological framework in which the communist regime 
tried to place the creation of HAR could not put an end to the persistence 
of both the Romanian and the Hungarian heritage of national symbols 
and mutual resentments, which could have easily been mobilized by the 
Communist regime. In the context of Transylvania, the mere appearance 
in the official public discourse of the term "autonomy" brought about in 
the following years an unexpected wave oflocal ethnic tensions. The ma- 
nagement of ethnic conflicts increased the ability of the PCR to control 
the territory and, at the same time, provided the ruling party with an ut- 
terly useful precedent for the far larger "nationalization" ofthe Romanian 
communist regime, which, starting from the late 1950s, resulted in “eth- 
nicized" communism, an aim achieved without making use of pre-war 
nationalist discourse. After the Hungarian revolution of 1956, hovewer, 
repression affected an increasing number of professionals and intellec- 


tuals accused of cosmopolitism, and also teachers, traders, civil servants, 
and even party and police officers, with a growing shift from indiscrimi- 
nate purges to more selective and ethnically founded punishment, targe- 
ting non-Romanian minorities, especially Jews, Transylvanian Hungari- 
ans, and (to a lesser extent) Germans and Russians/Ukrainians. In 1960 
the HAR also suffered territorial reshaping, its Hungarian-born political 
leadership being replaced by ethnic Romanian cadres. The decisive shift 
from a class-dictatorship toward an ethnicized totalitarian regime was 
the product of the Gheorghiu-Dej era, and as such, it was nothing but the 
natural outcome of a long-standing ideological fouling of communism 
and more traditional state-building ideologies. 

